
Uitaţi de piureurile pentru bebeluși, de tăvile pentru Cuburi de gheaţă, de 
lingurițele speciale și pur şi simplu daţi-i voie copilului să se hrănească 
singur. 


Autodiversificarea este calea cea mai sănătoasă de dezvoltare pentru 
bebelușul vostru, e o metodă care ţine de bun-simt, e uşoară și plăcută 
și în plus: 


e Ajută la dezvoltarea abilităților naturale ale bebelușului, cum ar fi 
coordonarea mână-ochi şi mestecatul. 

e Bebeluşul se poate alătura meselor în familie încă de la începutul 
procesului de diversificare. 

e Îi permite bebelușului să experimenteze cu alimentele în ritmul său, 
încurajând astfel independenţa. 

e Transformă mesele într-un prilej de bucurie şi conflictele dispar. 


Diversificarea naturală este un ghid practic competent pentru 
introducerea alimentelor solide, care vă ajută să creşteți un copil fericit și 
încrezător în raport cu hrana. 


Gill Rapley este una dintre autoritățile recunoscute din Marea Britanie în 
privința alimentaţiei copiilor. 
Tracey Murkett este scriitoare independentă. 


„Autodiversificarea uşurează mult viaţa.” 
The Times 


„Văd mulţi copii fericiţi, care îşi aleg alimentele singuri și se hrănesc 
în ritmul lor.” 
Stefan Kleintjes, nutritionist pediatru 

Gill Rapley a studiat alimentaţia copiilor şi dezvoltarea lor 
vreme de mulți ani. A lucrat ca asistent de pediatrie timp de 
20 de ani şi a fost moaşă şi consultant voluntar de alăptare. A 
dezvoltat teoria autodiversificării în timp ce studia, ca parte a 
cercetării pentru master, gradul în care bebeluşii erau pregătiți 
pentru introducerea alimentelor solide. Locuiește în Kent alături 
de soţul ei şi de cei trei copii adulţi, care au încercat cu toţii să 
îi demonstreze că nu au nevoie de niciun sprijin cu alimentele 
solide. 


Tracey Murkett e scriitoare şi jurnalistă. După ce a urmat au- 
todiversificarea cu fiica ei, şi-a dorit ca şi alți părinţi să afle ce 
metodă plăcută și lipsită de stres poate fi aceasta. Trăieşte la 
Londra cu partenerul ei şi fiica lor, acum în vârstă de şase ani. 

Informaţiile din această carte se constituie într-un îndru- 
mar cu caracter general, dar nu înlocuiesc şi nu ar trebui să fie 
folosite din motive medicale, farmaceutice, de sănătate, sau în 
locul consultaţiilor de specialitate. Părinţii sunt sfătuiți să con- 
sulte medicul sau alt practician medical de specialitate înainte de 
a schimba, opri sau începe orice tratament medical. Informaţiile 
oferite aici sunt corecte şi conforme legislaţiei în vigoare în au- 
gust 2008. Practicile, legile, reglementările şi recomandările se 
schimbă, iar cititorul ar trebui să obțină sfaturi de specialitate 
actuale pe asemenea teme. Autoarele și editura îşi declină, în lim- 
itele legii, orice răspundere legală care se poate naşte direct sau 
indirect din folosirea, sau din folosirea inadecvată, a informaţiilor 
din această carte. 


Această carte este o lucrare de non-ficțiune. Parte din nu- 
mele persoanelor care apar în studiile de caz au fost schimbate 
doar pentru a le proteja intimitatea. 


Dorim să le mulțumim tuturor celor care au contribuit 
cu ideile, experiența, comentariile și înțelepciunea lor la trans- 
formarea acestei cărți în realitate. Suntem în mod special 
recunoscătoare lui: Jessica Figueras, Hazel Jones, Sam Padain, 
Gabrielle Palmer, 

Magda Sachs, Mary Smale, Alison Spiro, Sarah Squires şi Carol 
Williams pentru comentariile lor valoroase la lectura manuscri- 
sului şi pentru idei, sprijin şi inspiraţie. 

Multe mulțumiri părinţilor care ne-au trimis fotografii 
ale aventurilor bebeluşilor lor cu hrana — ne-am fi dorit să le fi 
putut include pe toate. 

Mulţumim editorului nostru, Julia Kellaway pentru 
răbdarea şi toleranța ei. 

În cele din urmă, le mulțumim familiilor noastre pentru 
sprijinul lor constant în timpul redactării acestei cărți, de la lectu- 
ra manuscrisului la ajutor cu fotografiile, baby-sitting şi ceaiuri. 
Partenerii noştri, în mod cu totul special, ar merita o medalie. 

Această carte le este dedicată copiilor noștri, de la care 
continuăm să învăţăm atât de multe. 


Momentul în care bebeluşul gustă mâncăruri solide pentru 
prima dată e o piatră de hotar pentru mulți părinți — e un nou 
capitol în viaţa lui, şi e incitant. În timp ce ia prima bucăţică solidă 
de hrană, părinţii ţin pumnii strânşi, sperând că micuțul va fi un 
mâncăcios. Ei îşi doresc să îl vadă că se bucură de mâncare, că 
mănâncă sănătos, iar mesele în familie să fie liniștite, lipsite de 
stres. 


Dar mulţi părinţi nu găsesc nici o plăcere în acești primi 
ani de întâlnire cu mesele solide, nici ei şi nici copiii lor. Ei se 
luptă cu tot felul de probleme, fie că e vorba despre a-l convinge 
pe copil să accepte bucățele mai mari de alimente, sau despre 
capriciile copilului, fie despre luptele cu copilul mai mare de la 
ora mesei. Cei mai mulți părinţi preferă să diferențieze mesele și 
alimentele pentru adulţi de cele pentru copii. 

Majoritatea bebeluşilor pornesc în această călătorie către 
hrana solidă prin a fi hrăniţi cu lingurita, luând primele înghiţituri 
din tot soiul de alimente transformate în piureuri la anumite date 
stabilite de către părinți. Dar ce se întâmplă dacă schimbaţi un 
pic paradigma? Ce s-ar întâmpla dacă i-aţi permite copilului să 
decidă când şi cum să înceapă să consume alimente solide? Ce s-ar 
întâmpla dacă l-aţi lăsa să mânuiască hrană „adevărată“ în loc de 
a-l hrăni cu linguriţa? Cu alte cuvinte, ce s-ar întâmpla dacă l-aţi 
lăsa pe copil să conducă acest proces? 

Ca multor familii, probabil şi vouă vi se va părea aventuroasă 
această călătorie. El vă va arăta când e pregătit să înceapă să ia parte 
la mesele familiei. Va învăţa despre hrana sănătoasă gustând-o, 
testând-o şi hrănindu-se singur — fără piureuri, hrană adevărată. 
Va putea face acest lucru începând cu vârsta de şase luni. 

Autodiversificarea îi va dezvolta celui mic abilitatea de a 
mesteca, dexteritatea și coordonarea ochi-mână. Cu ajutorul vostru, 

Diversificarea naturală 


el va descoperi o întreagă varietate de mâncăruri sănătoase şi va 
deprinde abilităţi sociale importante. În plus, va mânca doar atât 
cât are nevoie, reducând astfel șansele de a deveni supraponderal 
la maturitate. Dar mai presus de orice, se va bucura de aceastăg, 
experienţă, va fi fericit şi încrezător la fiecare masă. 

Autodiversificarea este o opţiune sigură, naturală şi uşoară 
şi — ca majoritatea ideilor bune de parenting — nu e o idee nouă. 
Părinții din întreaga lume au descoperit-o pe propria lor piele, pur 
şi simplu urmărindu-şi bebeluşii. Această metodă funcționează fie 
că bebeluşul este alăptat, hrănit cu lapte praf sau o combinaţie a 
celor două. Părinţii care au încercat atât înțărcarea ghidată de copil, 
cât şi hrănitul cu lingurita, spun că prima variantă e mai uşoară şi 
mai plăcută pentru toată lumea. 

Fireşte că nu e nimic revoluţionar în a-i oferi copilului 
alimente pe care să le poată apuca singur începând cu vârsta de 
şase luni. Ce e diferit la această metodă este că bebelușul primeşte 
doar asemenea alimente, piureurile şi hrana dată de părinte cu 
linguriţa devenind simple amintiri. 

Această carte îşi propune să vă demonstreze de ce autodi- 
versificarea este maniera logică de a introduce alimente solide în 
meniul copilului şi de ce ar trebui să avem încredere în aptitudinile 
şi instinctele bebeluşului. Vă va oferi trucuri practice pentru început 
şi nu vă va ascunde nici părțile mai puţin plăcute, să ştiţi la ce 
să vă aşteptaţi. Veţi fi inițiați într-unul din cele mai bine păstrate 
secrete ale parentingului lipsit de stres. 

Ca să aplicaţi această metodă nu trebuie să urmaţi niciun fel 
de program. Bebeluşul nu va trebui să deguste tot soiul de piureuri 
de diverse consistenţe înainte de a i se permite să încerce hrană 
„adevărată“ și nu va trebui să urmăriţi un tabel zilnic complicat 
al meselor. În schimb, veţi putea să vă relaxaţi şi să vă bucuraţi 
de aventurile bebelușului cu mâncarea. 

Cele mai multe cărţi care vorbesc despre introducerea 
hranei solide conţin rețete şi meniuri; această carte e diferită. Se 
referă mai curând la cum să îi permiteti bebeluşului să se hrănească 
singur, şi nu la ce să îi oferiţi. A planifica „mesele bebelușului“ 
presupune că bebeluşii nu pot primi mâncarea obișnuită a familiei, 
sau că hrana lor trebuie pregătită separat. Dar cele mai multe dintre 

mesele din orice carte de bucate pot fi adaptate cu uşurinţă, așa 
incât bebelușul de şase luni să se poată bucura de ele. Câtă vreme 
dieta voastră e una sănătoasă şi hrănitoare nu e nevoie de rețete 
separate. 

Totuşi am inclus câteva sugestii de prime alimente potrivite 
și de alimente care trebuie evitate pentru a vă ajuta să aveţi un 
inceput bun. Şi pentru că mulţi părinți văd autodiversificarea ca 
pe o şansă de a analiza mai atent ce anume mănâncă ei înșiși, am 
oferit câteva idei despre cum ar trebui să arate o dietă echilibrată 
și sănătoasă pentru întreaga familie. Prin urmare, dacă ați trăit cu 
mâncare nesănătoasă sau semipreparate, puteți folosi această carte 
pentru a face o schimbare. 

Autodiversificarea poate fi extrem de plăcută atât pentru 
voi, cât şi pentru copii. Dacă nu aţi mai văzut niciun bebeluş care 
să-şi diversifice alimentaţia în acest fel, veţi fi uimiţi de cât de 
repede învaţă bebeluşul vostru şi de cât de îndemânatic devine în 
mânuirea diferitelor feluri de mâncare și cât de interesat este în 
descoperirea noilor gusturi în comparaţie cu alți copii. Bebeluşii 
sunt mai fericiți atunci când fac singuri anumite lucruri — în plus, 
ii ajută să învețe. 

Mulţi părinți care au folosit această metodă şi-au împărtăşit 
experienţele cu noi pentru a ne ajuta să scriem această carte. Unora 
li s-a părut dificil hrănitul copilului cu lingurita; alţii s-au îndreptat 
către autodiversificare, fiind frustrati de refuzul bebeluşului lor de 
şase luni de a fi hrănit cu linguriţa. Unii dintre ei erau pentru prima 
dată părinți şi au fost atraşi de reputaţia pe care o avea această 
metodă de introducere a alimentelor solide ca fiind blândă şi de 
bun-simţ. Un lucru pe care l-am auzit de la părinţi de nenumărate 
ori a fost că bebeluşii au învăţat să iubească mesele în familie, 
păstrându-și de-a lungul vieţii această atitudine mulțumită, sociabilă 
la masă. 

Sperăm că această carte vă va ajuta să descoperiți cât de 
uşoară poate fi tranziția către mesele în familie şi cum, folosind 
această metodă, puteţi clădi fundaţia pentru un mod de hrănire 
sănătos şi plăcut pentru copilul vostru. 

NOTA: pe parcursul acestei cărți am încercat să fim corecte faţă 
de băieţei şi fetiţe, alternând „el“ şi „ea“, capitol după capitol. Nu 
am făcut nicio diferenţă între băieţi și fete. 


a. 


„Pentru majoritatea părinţilor mesele par să fie un coşmar. Cu 
Emily nu am avut de dus această luptă. Chiar ne bucurăm de 
mese. Mâncarea nu e deloc o problemă.“ 


Jess, mama lui Emily, 2 ani 


„E mult mai uşor să introduci aceleaşi alimente pe care le 
mănâncă toată familia. Pur şi simplu nu îmi fac griji că Ben nu 
va mânca aşa cum îmi făceam cu ceilalți copii, pe care i-am 
hrănit cu linguriţa. Îmi pare o cale atât de naturală — şi mult mai 
plăcută.“ 


Sam, mama lui Bella, 8 ani, a lui Alex, 5 ani 
şi a lui Ben, 8 luni 


Ce este diversificarea? 


Înţărcarea e tranziţia treptată a alimentaţiei bebeluşului de la 
laptele matern sau laptele praf ca unic aliment la hrana solidă. 
Această schimbare durează minimum şase luni, dar — mai ales 
în cazul alăptării — poate dura chiar câţiva ani. Această carte 
vorbeşte despre începuturile procesului de înţărcare, ce debutează 
cu primul aliment solid pe care îl primeşte copilul. 

Aceste prime alimente solide — numite uneori hrană 
complementară — nu au rostul de a înlocui laptele matern sau 
laptele praf, ci de a-l suplimenta, pentru a varia treptat dieta 
bebeluşului. r 

In cele mai multe familii, înţărcarea e impusă de părinți. 
Când încep să îşi hrănească bebeluşii cu lingurita, ei decid când 
şi cum primesc aceştia alimente solide; când încetează să mai 
ofere sânul sau biberonul, ei sunt cei care hotărăsc când anume 
încetează mesele de lapte. Ar putea fi numită înţărcare ghidată 
de părinte. Autodiversificarea este diferită. Ea permite copilului 
să conducă acest proces, folosindu-şi instinctele şi abilităţile. El 
hotărăşte când înțărcarea ar trebui să înceapă şi să se încheie. 
Deşi poate părea straniu, e de înţeles de fapt dacă analizăm cu 
atenţie felul în care se dezvoltă bebeluşii. 


De ce este autodiversificarea diferită? 


Când ne gândim la primele alimente solide pe care le 
primeşte un bebeluş, avem în minte un adult cu o linguriţă în 
mână şi cu un castronel cu piure de morcov sau măr. Uneori 
bebeluşul îşi deschide guriţa dornic să încerce, dar e la fel de 
probabil că va scuipa mâncarea, va împinge lingurita, va plânge 
sau va refuza să mănânce. Mulţi părinţi recurg la jocuri: „lată 
cum vine trenul!“*, încercând să îl convingă pe bebeluş să accepte 
hrana, de cele mai multe ori diferită de mâncarea familiei, şi 
oferită la alte ore. 

În lumea occidentală această metodă de hrănire a bebe- 
luşilor este foarte rar pusă sub semnul întrebării, majoritatea 
oamenilor luând de bună ideea că hrănitul cu linguriţa e calea 
naturală de a aborda înțărcarea. Totuşi definițiile de dicționar 
pentru hrănitul cu linguriţa spun aşa: „a oferi (cuiva) ajutor sau 
informaţii, astfel încât să nu mai fie nevoie să gândească de unul 
singur“! şi „a trata (pe cineva) aşa încât gândirea sau acţiunea 
independente să fie  descurajate“?.Pe de altă parte, înţărcarea 
ghidată de copil stimulează încrederea şi independența unui 

Ce este autodiversificarea? 


bebeluș, urmărindu-i semnalele. Hrana solidă intervine atunci 
când bebeluşul arată că se poate hrăni singur și face progrese 
În ritmul său. Îi permite să îşi urmeze instinctele de a-şi copia 
părinții, frații şi surorile şi de a-şi dezvolta abilităţi de a se hrăni 
de o manieră naturală, amuzantă, pe măsură ce înaintează pe 
acest drum. 

Dacă li se oferă această şansă, majoritatea bebeluşilor 
le vor arăta părinților că sunt gata pentru altceva decât lapte pur 
și simplu prin apucarea şi ducerea la gură a unui aliment solid. 
Nu au nevoie ca părinţii să decidă când înțărcarea ar trebui să 
inceapă şi nu au nevoie să fie hrăniţi cu lingurita; bebeluşii pot 
face asta de unii singuri. 


lată ce se întâmplă în cazul autodiversificării: 


e Copilul stă la masă alături de ceilalți membri ai familiei și 
mănâncă împreună cu ei atunci când e pregătit. 

e Este încurajat să încerce hrana solidă atunci când este 
interesat, apucând-o cu mânuţele sale și e mai puţin 
important dacă la început reușeşte sau nu să mănânce ceva. 

e Hrana este oferită sub forma unor bucățele de o mărime și 
formă pe care bebeluşul să le poată mânui cu uşurinţă, în 
loc de piureuri sau hrană pasată. 

e Se hrănește singur de la început, în loc să fie hrănit cu lin- 
guriţa de altcineva. 

e Depinde de bebeluş cât de mult mănâncă sau cât de repede 
îşi diversifică alimentația. 

e Bebelușul continuă să primească lapte (matern sau praf) 
ori de câte ori doreşte şi decide de unul singur dacă începe 
să reducă aceste mese. 


Primele experienţe cu alimentele solide pot avea o 
influență asupra felului în care bebeluşul se simte la ora mesei 
pentru mulți ani de aici înainte, aşa încât e de preferat ca acestea 
să fie plăcute. Dar înțărcarea, pentru mulţi copii şi părinţii lor, 

nu e prea amuzantă. Fireşte că nu pe toți copiii îi deranjează să 
fie hrăniți cu linguriţa după metoda convenţională, dar mulți par 
să se resemneze, şi nu să se bucure cu adevărat. Pe de altă parte 
bebeluşii cărora li se permite să se hrănească singuri și mănâncă 
alături de familie par să iubească mesele. 


„Când Ryan avea vreo şase luni am ieșit cu un grup de mame 
care aveau copii de vârste apropiate. Mamele erau ocupate să le 
ofere copiilor piureuri cu linguriţa, asigurându-se că nu rămâne 
nicio fărâmă în afara guriţei. Păreau să își îngreuneze singure 
viața şi nici bebeluşii nu păreau să se bucure prea mult.“ 


Suzanne, mama lui Ryan, 2 ani 


De ce este recomandată autodiversificarea 


Bebeluşii şi copiii se târăsc, merg şi vorbesc atunci când 
sunt pregătiți. Aceste pietre de hotar ale dezvoltării lor nu pot 
fi trecute mai devreme și, chiar dacă li se oferă ocazia, nu vor 
avea loc nici mai târziu decât momentul în care fiecare bebeluş 
e pregătit pentru asta. Când lăsaţi nou-născutul pe podea, îi dați 
şansa să se rostogolească. Când va putea, o va face. Îi oferiţi ŞI 
şansa de a se ridica şi de a merge. Probabil că asta îi va lua ceva 
mai mult. Dar continuaţi să îi oferiţi aceste ocazii şi bebeluşul va 
profita în cele din urmă de ele. De ce ar fi diferit în cazul hranei? 

Bebeluşii sănătoşi se pot hrăni singuri de la sânul mamei 
imediat după naştere. Când ajung la şase luni pot întinde mânuţa 
şi pot apuca bucățele de hrană şi le pot duce la guriță. Am 
ştiut mereu că pot face asta şi timp de mulţi ani părinţii au fost 
încurajați să ofere alimente uşor de apucat cu mânuţa începând 
cu vârsta de şase luni. Dar există acum dovezi că bebeluşii nu ar 
trebui să primească niciun fel de solide înainte de această vârstă 
(vezi mai Jos). Dat fiind că ei se pot hrăni cu bucățele de alimente 
începând cu vârsta de şase luni, pare să nu fie nevoie câtuşi de 
puţin de piureuri. 

Totuşi, deşi acum ştim că bebeluşii au atât instinctul cât 
și abilitatea de a se hrăni singuri la momentul potrivit, hrănitul 
cu linguriţa este calea prin care majoritatea bebeluşilor primesc 
mâncare în primul lor an de viață — şi uneori chiar mai mult decât 
atat. 


Când ar trebui un bebeluș să înceapă să primească 
alimente solide? 


Vârsta recomandată pentru introducerea alimentelor 
solide este de şase luni. Înainte de această vârstă digerarea 
oricărui alt aliment în afară de lapte este dificilă pentru bebeluș. 
A le oferi alimente solide mai devreme de şase luni nu este bine 
pentru ei pentru că: 


e Alimentele solide nu sunt atât de încărcate nutritional și 
caloric precum laptele matern sau laptele praf. Bebeluşii 
au stomacul mic şi au nevoie de o sursă de calorii şi 
nutrienți concentrați, uşor digerabili pentru a avea o 
creştere sănătoasă; doar laptele matern şi laptele-praf pot 
oferi aceste lucruri. 

e Sistemul digestiv al bebeluşului nu este capabil să extragă 
calitățile nutritive din alimentele solide, prin urmare le 
elimină fără să se hrănească adecvat. 

e Dacă primeşte prea devreme alimente solide, apetitul 
copilului pentru lapte scade, prin urmare primește chiar 
mai puţină hrană. 

e Bebelușii care primesc alimente solide înainte de vreme 
sunt mai predispuşi spre infecţii şi spre alergii decât cei 
care sunt hrăniți doar cu lapte până la şase luni, pentru că 
sistemul lor imunitar e imatur. 


S-a demonstrat că a le oferi bebelușilor alimente solide înainte 


de şase luni îi expune unor factori de risc pentru boli cardiace la 
vârstă adultă, cum ar fi hipertensiunea arterială. 

Şase luni a devenit vârsta minimă pentru introducerea 
alimentelor solide în Marea Britanie în 2003, la un an după ce 
OMS a recomandat ca, în măsura în care e posibil, toţi bebeluşii 
să primească doar lapte matern până la şase luni, iar solidele să 
fie introduse treptat începând cu această vârstă’. 


Cum știm când să introducem alimentele solide 
Semne false că bebelușul e pregătit 


De-a lungul anilor părinților li s-a spus să fie atenţi la 
semne care să îi ajute să îşi dea seama dacă bebeluşul e pregătit 
pentru alimente solide. Majoritatea sunt doar parte a dezvoltării 
normale, legată de vârsta bebeluşului, nu de măsura în care e 
pregătit pentru hrană solidă. Şi mai sunt şi alte „semnale“ că 
bebeluşul ar fi pregătit, care sunt la fel de neîntemeiate pentru a 
constitui un motiv de a introduce solidele, totuşi sunt considerate 
încă de mulți oameni ca semne că bebeluşul are nevoie de mai 
mult decât lapte: 


e Trezirile nocturne. Mulţi părinţi introduc devreme alimen- 
tele solide în speranţa că astfel îl vor ajuta pe bebeluş să 
doarmă toată noaptea. Ei presupun că se trezeşte de foame; 
dar bebeluşii se trezesc noaptea din tot soiul de motive şi 
nu există nicio dovadă că a le oferi alimente solide mai 
devreme rezolvă această problemă. Dacă le e cu adevărat 
foame, bebeluşii sub şase luni au nevoie de mai mult lapte 
matern (sau lapte praf, dacă asta primesc), nu de hrană 
solidă. 

e Încetinirea creşterii în greutate. Acesta e unul dintre cele 
mai întâlnite motive pentru care părinţii sunt sfătuiți să 
ofere alimente solide de timpuriu, dar cercetările arată că 
acesta este un fenomen relativ răspândit în jurul vârstei de 
patru luni, mai ales la copiii alăptaţi“, şi un semn că ar avea 
nevoie de alimente solide. 

Urmărirea cu atenție a părinţilor la masă. De pe la patru 
luni bebeluşii sunt fascinaţi de activităţile familiei, cum ar 
fi îmbrăcatul, bărbieritul, spălatul pe dinţi şi mâncatul, Dar 
nu înțeleg semnificaţia acestor activități, sunt doar curioși. 
Plescăitul buzelor. Bebeluşii care învață cum să își 
folosească gura se bucură să exerseze aceste aptitudini 
dobândite, care se referă la vorbit la fel de mult cum se 
referă la mâncat. Sunt parte a pregătirii unui bebeluş 
pentru alimente solide, dar nu înseamnă neapărat că e gata 
să înceapă. 

Perioadele mai lungi de veghe după supt. Bebeluşii cu 
vârsta în jur de patru luni sunt mai alerți şi mai vioi decât 
bebeluşii mai mici; pur şi simplu au nevoie de mai puţin 
somn. 

Bebeluşul e mic. Când un bebeluş e mic, fie aşa ar trebui 
să fie, fie are nevoie de mai multă hrană. Dar dacă are sub 
şase luni el are nevoie de mai mult lapte matern sau laptele 
praf pentru a „recupera“, şi nu de alimente solide. Excepţia 
de la această regulă sunt bebeluşii care se nasc prematur, 
unii dintre ei având nevoie de mai mulţi nutrienți puţin mai 
devreme de şase luni (vezi pagina 67). 

Bebeluşul e mare. Bebeluşii care se nasc mari (sau care 
cresc repede) nu au nevoie de hrană suplimentară. Ei sunt 
mai mari fie din cauze genetice, fie, în anumite cazuri, 
(mai ales când sunt hrăniţi cu lapte praf) primesc deja mai 
mult lapte decât ar avea nevoie. Sistemele lor digestiv 
şi imunitar nu sunt cu mult mai mature decât ale altor 
bebeluşi, aşa încât riscurile de a le da alimente solide prea 
devreme sunt absolut aceleași. Ideea că bebeluşii mari ar 
avea nevoie de hrană mai devreme ne-a rămas din anii '50 
şi '60, când se credea, în mod eronat că odată ce bebeluşul 
a trecut de o anumită greutate (de obicei 5,5 kg) avea 
nevoie de alimente solide. Bebeluşul are nevoie doar de 
lapte pe parcursul primelor şase luni, oricât de mic sau de 
mare ar fi. Greutatea nu contează. 

„N-am înţeles niciodată de ce oamenii spuneau — «Ei, e mare, 
are nevoie de mai mult, ar trebui să îl treci pe alimente solide» 
— pentru că diversificarea începe de obicei cu: pere, dovlecel la 
aburi, morcov, alimente pe care le-ai consuma dacă ai fi la dietă.“ 4 


Holly, mama Avei, 7 ani, a lui Archie, 4 ani, şi a lui Glen, 6 luni 
Semne că bebeluşul e pregătit 


Calea cea mai bună de a ne da seama dacă un bebeluş 
e pregătit pentru alimente solide este să căutăm semne care să 
se suprapună peste schimbările importante din interiorul cor- 
pului său, care îi vor permite să le facă față (adică dezvoltarea 
sistemului imunitar şi a celui digestiv şi creşterea şi dezvoltarea 
gurii). Dacă poate sta în fund fără sprijin sau cu puţin ajutor, 
întinde mâna să apuce lucruri şi le duce la gură rapid şi fără greş, 
dacă muşcă şi mestecă jucăriile, atunci probabil e pregătit să 
încerce alimentele solide. 

Dar semnul cel mai evident că un bebeluș e pregătit este 
atunci când începe să ducă singur mâncarea la gură — ceea ce 
poate face doar dacă i se oferă şansa. 


„Când copilul care îţi stă în poală ia o mână zdravănă din 
mâncarea pe care o ai în farfurie, o mestecă şi o înghite, atunci 
poate ar fi momentul să îi aduci farfuria mai aproape.“ 


Gabrielle Palmer, autor şi 
nutritionist 


De ce unele alimente pentru copii au pe etichetă 
mențiunea: „Recomandat de la vârsta de patru luni“? 


În 1994, când Ministerul Sănătății din Marea Britanie 
şi-a schimbat recomandarea în privința vârstei minime potrivite 
pentru introducerea alimentelor solide de la trei la patru luni 
s-a adoptat o lege care să împiedice producătorii de alimente 

și băuturi pentru copii să sugereze că produsele lor ar putea fi 
lerite bebeluşilor mai mici de patru luni. 

De când s-a schimbat recomandarea pentru vârsta 
minimă de la patru la şase luni în 2003 (vezi pagina 20), nu a mai 
existat nicio altă schimbare legislativă, aşa încât producătorii de 
Alimente și băuturi pentru bebeluşi sunt liberi să îşi promoveze 
produsele ca fiind potrivite pentru patru luni. Rezultatul e că 
mulţi părinţi sunt derutaţi — nu știu că recomandarea oficială s-a 
schimbat sau, dacă ştiu, nu își dau seama de ce e atât de important 
ca bebeluşii sub şase luni să nu primească nimic altceva în afară 
de lapte matern sau lapte praf. Prin urmare, continuă să cumpere 
alimente pentru bebeluşi pe care aceştia, în realitate, sunt prea 
mici să le primească. 

Un cod de conduită formulat ca recomandare (Codu/ 
internațional de marketing privitor la substitutele laptelui 
matern”) limitează promovarea oricărui aliment sau băutură 
destinate bebeluşilor sub şase luni, şi aproape toate ţările lumii 
l-au ratificat. Dar în multe ţări, printre care se numără şi Marea 
Britanie, mare parte a Codului rămâne o recomandare — prin 
urmare nu trebuie să fie respectat de industria alimentară. Deci, 
până nu se schimbă legea, anumite alimente pentru bebeluşi vor 
putea încă primi eticheta cu „recomandat de la vârsta de patru 
luni“. 


POVESTE DESPRE AUTODIVERSIFICARE 


Max a fost mereu mare pentru vârsta lui, în percentila 98. 
Aşa încât auzeam mereu despre copiii mari că le-ar fi mereu 
foame, că ar avea nevoie de hrană solidă începând cu patru luni 
şi aşa mai departe. Dar m-am lăsat îndrumată de el. 

În ciuda faptului că era un bebeluş mare, nu părea să fie 
foarte interesat de mâncare. Îmi puteam da seama din felul în 
care arătau scutecele lui că probabil mânca ceva de pe la opt 
luni, dar nu cred că mânca cine ştie ce până la vreo zece luni. 

Am privit primele luni de diversificare ghidată de bebeluș 
ca pe un experiment pentru el, testa gusturi şi texturi, aşa încât 

nu mi-am făcut griji că, în comparaţie cu prietenele mele care le 
dădeau piureuri bebeluşilor, eu una nu ştiam exact cât mănâncă. 
Cred că această abordare a eliminat mare parte a stresului. 
Încercasem să îi hrănesc pe nepoții mei cu linguriţa şi aveau o 4 
anumită cantitate de mâncat din castronel și mi se părea extrem 

de stresant când pur și simplu se hotărau că le-a ajuns. 

Cu diversificarea ghidată de bebeluş trebuie la început să 
fii ceva mai relaxat şi să îi permiţi să meargă în ritmul lui. Este 
foarte uşor să presupui că nu mănâncă nimic şi că se va înfometa, 
prin urmare e necesar să fie hrănit cu ceva. Eu mă gândeam: De 
ce îmi fac griji? Laptele matern e mult mai hrănitor pentru el 
decât jumătate de morcov. Am presupus că primea hrana de care 
avea nevoie prin laptele matern. Și alăptarea şi-a găsit locul atât 
de firesc între mese. Cerea sân ori de câte ori îşi dorea, şi totul 
s-a aranjat de la sine. 


Charlotte, mama lui Max, 16 luni 


Autodiversificarea nu e o idee nouă 


Poate citiți aceste rânduri şi vă spuneţi: „Am făcut deja 
asta, nu e nimic nou.“ Dacă e aşa, aveţi dreptate — înțărcarea 
ghidată de copil nu e vreo noutate, însă a o aduce în discuţie e 
ceva nou. 

Mulţi părinţi, mai ales cei care au trei sau mai mulţi copii 
au descoperit aproape din întâmplare că a-l lăsa pe copil să preia 
conducerea uşurează mult viaţa tuturor. Povestea lor arată cam 
aşa: au făcut ce li s-a spus cu primul copil şi au descoperit că era 
nevoie de foarte multă răbdare pentru înțărcare, fără prea multe 
beneficii. S-au relaxat puţin cu al doilea copil, încălcând parte din 
„reguli“ şi descoperind că înțărcarea era un pic mai uşoară. Când 
li s-a născut cel de-al treilea copil erau atât de ocupați, încât l-au 
lăsat să „se descurce“. 

Primul copil — hrănit cu lingurița conform tuturor 
îndrumărilor — a devenit extrem de capricios. Cel de-al doilea 

i fost ceva mai puţin mofturos, dar la cel de-al treilea copil s-a 
putut vedea că era cu mult mai puţin mofturos şi mai aventuros. 
Părinţii descoperiseră autodiversificarea. Din păcate, din pricina 
ingrijorării că vor fi considerați părinţi iresponsabili — sau pur și 
simplu leneși — n-au spus nimănui. 


„Cu cât vorbesc cu mai mulţi oameni, cu atât înțeleg mai bine că 
a introduce alimente solide nu e o idee prea nouă. Mulţi oameni 
spun: de fapt, aşa am procedat, doar că nu am vorbit despre asta. 
Părinţii fac asta de ani de zile — doar că nu primise un nume.“ 


Clare, mama lui Louise, 7 luni 


O scurtă istorie a hrănirii bebelușilor 


Nu se cunosc prea multe lucruri despre cum se introducea 
hrana solidă în alimentaţia bebeluşilor cu mult înainte de finele 
secolului al XIX-lea; cunoștințele şi abilitățile de parenting 
erau trecute de la mamă la fiică, foarte puţine se notau. Dar 
probabil că, la fel ca în zilele noastre, mulți părinți au descoperit 
autodiversificarea de unii singuri. Deşi sunt dovezi empirice care 
sugerează că, de-a lungul secolului XX, cel puţin anumite familii 
procedau de această manieră pentru a introduce alimentele solide 
in meniul bebeluşului, lucrurile stăteau foarte diferit pentru ma- 
rea majoritate a bebeluşilor. 

La finele secolului, bebeluşii nu primeau hrană solidă 
până la opt sau nouă luni; spre 1960 această vârstă scăzuse la 
două sau trei luni, iar către 1990 majoritatea bebeluşilor primeau 
alimente solide în jur de patru luni. Aceste schimbări au survenit 
datorită felului în care erau alăptaţi bebeluşii; nu prea existau 
cercetări serioase cu privire la hrănirea bebeluşilor şi până în 1974 
niciun fel de îndrumări oficiale în ceea ce privește introducerea 
alimentelor solide. 

„Bunicii mele i s-a părut minunat când a văzut-o pe Rosie că 
se hrăneşte singură. Ea era cea mai mare dintre cei şapte fraţi şi 
spunea că aşa îşi amintea că mama sa îi hrănea pe fraţii ei. Nu îşi 
amintea deloc să fi fost hrăniţi cu linguriţa. Spunea că o hrănise % 
cu linguriţa doar pe mama, pentru că i se spusese că trebuie să 
înceapă la trei luni.“ 


Linda, mama lui Rosie, 22 de luni 


La începutul secolului XX bebeluşii primeau doar lapte 
matern — fie de la mama lor, fie de la o doică (femeie angajată de 
părinţi să alăpteze bebeluşul) — timp de opt sau nouă luni, poate 
chiar mai mult. Deși li se dădeau oase mai moi sau cruste bine 
coapte începând cu şapte sau opt luni, aceasta era doar o cale 
prin care să îşi exerseze aptitudinile de mestecat sau să îi ajute cu 
dentiția, nu era hrană propriu-zisă. Primele alimente recomandate 
erau de regulă supa de miel sau vită, servită cu lingurita. 

Pe măsură ce alăptatul de către doică a devenit din ce în 
ce mai puţin popular, medicii şi-au asumat sarcina de a le sfătui 
pe mame cum să îşi alăpteze bebeluşii. A lăsa lucrurile în seama 
mamelor sau, mai grav, a bebelușilor era considerat nepotrivit 
şi alimentaţia bebeluşului a început să fie controlată din clipa în 
care se năștea. 

Deși alăptatul era recunoscut drept cea mai bună cale de 
a hrăni bebelușii, faptul că era nevoie să se hrănească des pentru 
ca mamele lor să poată produce mai mult lapte nu era cunoscut 
şi înţeles. Mamelor li se spunea să respecte un orar foarte strict, 
limitând timpul pe care bebelușul îl petrecea la sân şi hrănindu-l 
la câteva ore. Drept rezultat, multe mame nu au „reușit“ să aibă 
suficient lapte, iar bebeluşii nu au crescut suficient. Prin urmare, 
substitutele de lapte matern disponibile la vremea aceea au 
devenit din ce în ce mai căutate şi au început să fie recomandate 
de medici, încercând astfel să ofere bebeluşilor toţi nutrienţii de 
care aveau nevoie. 

Pe măsură ce s-a răspândit alăptatul „la program“ şi din 
ce în ce mai multe mame au apelat la laptele praf, medicilor le-a 

devenit limpede că aceste produse nu erau atât de potrivite pentru 
bebeluşi cum sugerau reclamele. Bebeluşii care se hrăneau cu 
Aceste formule substitut se îmbolnăveau sau erau subnutriţi, iar 
mesele erau complicate, prin urmare şi greşelile frecvente. 

Dat fiind că mamele preferau ca bebeluşii să fie alăptaţi 
ln început, chiar dacă (din pricina programului strict) erau 
capabile“ să facă acest lucru doar timp de câteva luni, medicii 
şi autorii de cărţi noi de parenting au considerat că o soluţie ar 
[| să încurajeze alăptarea de la naștere, dar să introducă alimente 
solide (care erau, fireşte semisolide) imediat ce devenea clar că 
laptele matern nu mai era „suficient“— de regulă când copilul 
Avea undeva între două şi patru luni de viaţă. A fi rotofei era semn 
de sănătate, aşa încât mamele erau încurajate să îşi „îngraşe“ 
bebeluşii, aşa încât primele alimente erau invariabil cereale, 
porridge-ul şi biscuiţii fiind cele mai populare. 

Aproximativ în aceeaşi perioadă au apărut în magazine 
mâncărurile semipreparate, strecurate sau pasate, iar spre 1930 
multe mâncăruri pe bază de fructe sau legume pasate erau comer- 
cializate în borcănaşe sau conserve. Erau destinate bebeluşilor de 
la şase luni în sus, dar s-a descoperit că puteau la fel de bine să fie 
oferite şi bebeluşilor mai mici. 

Odată ce bebeluşii primeau în mod obişnuit alimente 
solide“ cu mult înaintea vârstei la care puteau mesteca, practica 
introducerii de oase şi cruste a trecut în umbră. Şi, deşi nevoia de 
a introduce alimente care erau apropiate de cele servite la mesele 
familiei era încă acceptată, bebeluşii primeau mâncăruri din ce în 
ce mai dense, oferite cu lingurita, în loc să primească alimente pe 
care le puteau ţine cu mâna. 

În anii 1960 era acceptată ideea că bebeluşii aveau nevoie 
să exerseze mestecatul alimentelor şi plimbatul lor prin gură, iar 
părinţii erau încurajați să le ofere alimente ce se puteau ţine în 
mână începând cu şase luni. Totuşi, pentru că se presupunea că 
bebeluşii trebuie să se obişnuiască cu alimente moi înainte de a 
invăţa să mestece, majoritatea oamenilor credeau că trebuie să 
inceapă prin a le oferi piureuri mult înainte de şase luni pentru a 
putea trece la alimente masticabile la vârsta potrivită. 

Când s-au publicat primele îndrumări oficiale, în 1974, 
majoritatea bebeluşilor de trei luni deja primeau ceva în plus faţă 
de mesele de lapte (de obicei orez „pentru bebeluşi“, porridge 
sau biscuiţi). Aceste îndrumări spuneau că bebeluşii nu ar trebui 
să primească niciun fel de aliment solid până la minimum patru 
luni Şi că ar trebui să primească şi alte alimente până la şase luni. 


POVESTE DESPRE AUTODIVERSIFICARE 


Când s-a născut fetița mea am luat instinctiv hotărârea 
de a nu introduce alimente solide până nu aveam să simt că e 
pregătită. Avusesem o experienţă teribilă cu primul meu copil, 
Jack, încercând să îi introduc alimente solide de la patru luni. 
Dar aşa arătau recomandările la vremea aceea (el are acum 21 
de ani). Fireşte, acum îmi dau seama că nu era pregătit nici din 
punctul de vedere al dezvoltării, nici psihologic. I-a displăcut 
profund experienţa. 

Anna a fost foarte fericită să fie doar alăptată, aşa încât nu 
m-am obosit cu piureuri deloc. Nu ne-am prea dus la policlinică, 
dar, dacă m-ar fi întrebat, aș fi minţit. Îmi amintesc controlul ei 
de opt luni, la care am spus: „Da, are trei mese pe zi, îi place 
foarte mult“, când, în realitate, ea abia dacă gustase câteva 
bucățele de hrană din ce mâncam noi. Ea a trecut de la alăptat 
direct la bucățele de mâncare pe care şi le lua singură. Nu au 
existat etape; fără piureuri fine, mâncare pasată, apoi mai densă. 

Asta se petrecea acum şaisprezece ani — majoritatea bebe- 
lușilor ar fi avut deja trei mese până la şase luni. Oamenii care 
ştiau că nu o hrănesc cu linguriţa erau derutaţi, dar era limpede 
că ei îi merge bine. Probabil se gândeau că eram leneșă. Şi când 
a început şi Anna să mănânce, când avea un pic peste opt luni, 
toată lumea a remarcat că se descurca perfect cu hrana normală 
şi că era foarte fericită. 


Lizzie, mama lui Jack, 21 de ani, a lui Anne, 16 ani, 
şi a lui Robert, 13 ani 

Această recomandare a fost confirmată în 1994 şi a rămas 
recomandarea oficială pentru bebeluşii din Marea Britanie până 
in 2003, când recomandările actuale de alăptare exclusivă (sau de 
Inpte praf) până la şase luni au fost anunţate. 


Problema hrănitului cu linguriţa 


Imaginează-ţi că ai avea şase luni. Îţi face plăcere 
să copiezi orice face familia ta şi să apuci lucrurile pe care le 
mânuiesc ei pentru a descoperi ce sunt. Urmărindu-i pe părinţi la 
masă te fascinează mirosurile, formele şi culorile. Nu înţelegi că 
mănâncă pentru că le e foame; vrei pur şi simplu să încerci şi tu 
tot ce fac ei, așa înveţi. În loc să îţi permită să participi la masa 
familiei, părinţii insistă să îți introducă ceva mărunţit şi moale 
in gură cu lingurita. Această hrană are mereu aceeaşi consistență, 
doar gustul pare să difere: uneori e bună, alteori nu. Părinţii te 
pot lăsa să o vezi, dar rareori o poți şi atinge. Uneori par să se 
grăbească; alteori aştepţi îndelung următoarea înghițitură. Dacă 
scuipi mâncarea pentru că nu te aşteptai (sau doar pentru a vedea 
cum arată), ei o strâng repede pe toată şi încearcă să ţi-o dea din 
nou. Încă nu înţelegi clar că această chestie moale îţi poate potoli 
foamea, aşa că eşti frustrat, pentru că îți doreşti nişte lapte. Poate 
că dacă nu ţi-e prea foame şi mâncarea are gust plăcut încerci 
puţin. Dar tot eşti curios ce face restul lumii şi mai curând ţi-ai 
dori să te lase să încerci şi tu. 

Hrănitul cu linguriţa nu e neapărat ceva rău, dar e pur şi 
simplu inutil. Şi, chiar dacă mulţi bebeluşi hrăniţi astfel se bucură 
fără nicio problemă de mese, a-i hrăni pe copii în acest fel poate 
crea probleme care nu există în cazul diversificării ghidate de 
copil. În parte are de-a face cu consistenţa piureului ŞI a mâncării 
pasate, și în parte cu controlul pe care îl poate exercita bebeluşul 
asupra hranei sale. 


e Consistenţa piureului sau a mâncării pasate este de aşa 
natură că poate fi cu ușurință „suptă“ dintr-o linguriţă. Nu 
e nevoie să fie mestecată. Dacă un bebeluş nu are ocazia 

să experimenteze cu alimente care trebuie mestecate puţin 
după vârsta de şase luni, aptitudinea de a mesteca va fi 
întârziată. Bebeluşii care nu primesc bucățele de mâncare 
până la un an (sau mai târziu) e posibil să nu înveţe niciodată 
să se descurce prea bine cu hrana solidă. (E acelaşi lucru cu 
a nu-i permite copilului să meargă până la, să spunem, trei 
ani.) Abilitatea de a mesteca este importantă din mai multe 
puncte de vedere, inclusiv pentru dezvoltarea vorbirii, o 
digestie bună şi mâncat. (vezi p. 53) 

Bebelușşii învaţă să se descurce cu mâncarea mai densă mai 
bine şi mai repede dacă li se permite să mănânce singuri, 
pentru că e mai uşor de manipulat şi mestecat hrana când 
procesul începe din faţa gurii. Alimentele servite cu 
lingurita sunt de regulă „supte“ şi trimise direct în spatele 
gurii, de unde nu mai pot fi plimbate la fel de uşor sau la 
fel de în siguranţă. 

Mulţi bebeluşi se îneacă cu mâncăruri pasate sau ceva mai 
dense (vândute cu eticheta de mâncăruri de „a doua etapă“) 
când le sunt introduse pentru prima oară în alimentaţie, 
pentru că atunci când le trag de pe linguriţă şi le trimit 
direct în spatele gurii declanşează reflexul de vomă (vezi 
pagina 58). E mai dificil pentru un copil să îşi dea seama 
cum să nu se înece când e hrănit cu lingurita față de situația 
în care se hrăneşte singur, aşa încât mulţi bebeluşi pur şi 
simplu refuză linguriţa. 

Când e hrănit cu lingurița de altcineva bebelușul nu 
controlează cât anume mănâncă sau cât de repede. 
Mâncarea mărunţită e rapid înghițită, aşadar e uşor să 
convingem copilul „să mai ia încă o linguriţă“. Adesea, 
bebeluşii mănâncă mai repede decât ar face-o altfel şi deci 
mănâncă mai mult decât au nevoie. A insista să convingi 
un copil să mănânce mai mult decât are nevoie interferează 
cu capacitatea sa de a simţi când e sătul şi poate duce la 
probleme pe termen lung cu supraalimentația. 

Mesele de lapte sunt cea mai importantă sursă de hrană 
pentru copilul până într-un an. Alimentele solide sunt mult 
mai sărace în nutrienți decât laptele matern sau laptele praf. 

Dacă un bebeluş primeşte prea multe alimente solide (ceea 
ce se poate întâmpla cu uşurinţă în cazul alimentării cu 
linguriţa), apetitul său pentru lapte se va reduce. E posibil 
aşadar să primească mai puţini nutrienți decât are nevoie. 
Hrănitul cu linguriţa pur şi simplu nu e la fel de amuzant 
pentru bebeluş ca a se hrăni singur. Bebeluşii vor să 
exploreze şi să încerce lucruri noi — așa învaţă. În general 
nu le plac lucrurile făcute în Jocul lor sau pentru ei. A 
le permite să se hrănească singuri face ca mesele să fie 
momente mai plăcute şi îi încurajează să aibă încredere în 
mâncare, dându-le posibilitatea să se bucure de o varietate 
mai mare de texturi şi gusturi. 


Aceasta nu înseamnă că bebeluşii care își hotărăsc 


singuri înțărcarea nu pot primi mâncăruri pasate. Unii bebeluşi 
reuşesc să se hrănească singuri dintr-o linguriţă umplută de 
altcineva destul de devreme, alţii învaţă să folosească lingurita 
destul de repede şi, în plus, există multe alte căi de a se descurca 
cu aceste mâncăruri „alunecoase“ (vezi pagina 148). Problemele 
apar atunci când bebeluşii primesc doar mâncăruri moi sau când 
nu le permitem să deţină controlul la masă. 


A deţine controlul a ceea ce mănâncă îi permite copilului 


să testeze alimente noi încă din faţa gurii şi să le scuipe dacă nu 
ii plac, în vreme ce o linguriţă plină de piure ajunge direct în 
spatele gurii şi va fi mult mai greu de gestionat. 


„Mesele deveniseră un câmp de bătălie timp de vreo două 


săptămâni, cât i-am dat lui Mabel piureuri; nici măcar nu voia 
să guste ceva din linguriţă. Eram extrem de frustrată. Nu ştiu 
dacă problema era linguriţa, consistenţa sau piureul, sau o 


combinaţie a lor. Dar în momentul în care i-am oferit alimente 


cu care se putea hrăni singură şi pe care le putea controla, mesele 


au devenit foarte plăcute pentru ea şi ar fi încercat orice. Pur și 
simplu nu se atingea de piureul de porumb dulce, dar când i-am 
dat ei porumbul acela mic, nu se mai sătura.“ 


Becky, mama lui Mabel, 10 luni 

Dacă nu e absolut sigur că e un aliment care îi place, bebeluşul 
îl poate refuza. E uşor de înțeles cum această metodă de hrănire 
îi poate face pe bebeluşi să refuze toate alimentele, cu excepţia 
celor cu gusturile cele mai plăcute. 4 

In multe țări toată lumea din familie mănâncă cu mâna. 
De fapt, în anumite culturi se consideră că e important să atingi şi 
să simţi hrana pentru a te bucura cu adevărat de ea, iar folosirea 
tacâmurilor alterează această experiență; alții pur şi simplu nu văd 
utilitatea tacâmurilor. Şi totuşi, în majoritatea ţărilor occidentale 
părem convinşi că pur şi simplu nu putem introduce mâncare în 
gura unui bebeluş fără a folosi o linguriţă. 

Fireşte că hrănitul cu linguriţa părea inevitabil pe vremea 
când se credea că bebeluşii de trei sau patru luni au nevoie de 
alimente „solide“, pentru că la acea vârstă ei nu puteau mesteca 
sau mânca de unii singuri. Aceasta a dus la concluzia că hrănitul 
cu lingurița şi piureurile erau o parte esenţială a introducerii 
alimentelor solide, indiferent de vârsta bebeluşului. 

Aşa încât, deşi cercetările ne arată acum că acei bebeluşi 
care au primit hrană solidă la trei sau patru luni (sau chiar mai 
devreme) nu ar fi trebuit să primească acele alimente, majoritatea 
oamenilor cred că primele alimente solide ale bebeluşului ar 
trebui date cu linguriţa. Dar nu avem cercetări care să susțină 
această ipoteză. Nimeni nu pare să fi investigat dacă hrănitul 
cu linguriţa e sigur sau potrivit pentru bebeluşi, pur şi simplu a 
devenit o practică obişnuită: „încercată şi creditată“, dar de fapt 
deloc testată. 


„Când îl hrăneam pe Ivan încercam să îl fac să râdă, pentru 
a-i introduce mâncarea în gură, dar o scuipa imediat. Așa că 
încercam din tot felul de unghiuri înainte să înceapă să întoarcă 
capul. În mod evident nu voia să mănânce, dar noi eram convinşi 
că avea nevoie de mâncare. Așa că stăteam acolo, frustraţi, ur- 
mărind cum trece timpul încercând să-l hrănim. Când mă uit 
înapoi îmi dau seama că probabil nu avea nevoie atunci de acea 
mâncare.“ 


Pam, mama lui Ivan, 3 ani, şi a lui Molly, 18 luni 

Beneficiile autodiversificării 


|, plăcută! 


A mânca ar trebui să fie o plăcere pentru oricine — în 
epală măsură pentru adulţi şi copii. A avea un rol activ în des- 
[işurarea meselor şi a controla ce anume mănânci, cât de mult 
și cât de repede transformă masa într-un ritual şi mai plăcut; 
situaţia opusă face ca ora mesei să devină un moment tensionat. 
Bebeluşii care se înţarcă singuri abia aşteaptă momentul mesei; 
le place să experimenteze noi şi noi alimente și să facă asta de 
unii singuri. Experiențele timpurii de mese fericite, fără stres, vor 
crea copilului o atitudine sănătoasă față de hrană pentru tot restul 
vieții. 


E naturală 


Bebeluşii sunt programați să experimenteze şi să 
exploreze; aşa învaţă. Îşi folosesc mâinile şi gura pentru a descoperi 
tot soiul de obiecte, inclusiv mâncarea. Prin autodiversificare, ei 
pot explora mâncarea în ritmul lor şi îşi pot urma instinctele de a 
mânca atunci când sunt pregătiți pentru asta — ca orice alt pui de 
animal. 


Invaţă despre mâncare 


Bebeluşii care au ocazia să se hrănească singuri învață 
despre cum arată, cum miros şi despre consistenţa diverselor 
alimente, sau despre cum se combină anumite arome; în cazul 
hrănitului cu linguriţa, toate gusturile fuzionează într-unul singur. 
Bebeluşii care mănâncă singuri descoperă diverse gusturi într-o 
tocăniţă de pui şi legume de exemplu și încep să recunoască 
gusturile care le sunt pe plac. Apoi pot lăsa pur şi simplu deoparte 
ce nu le place, în loc să refuze întreaga tocăniță pentru a le evita. 
Aceasta ușurează mult planificarea meselor şi înseamnă că be- 
beluşii nu ratează alimentele care le plac. Mai înseamnă și că 

întreaga familie se poate bucura de o masă, chiar dacă nu tuturor 
le plac toate aromele. 


Învață despre cum se mănâncă în siguranță « 


A li se permite să exploreze hrana înainte să o introducă 
în gură îi învaţă pe bebeluşi lecţii importante despre ce se poate 
mesteca şi ce nu. Relaţia între ce simțim cu o anumită parte 
a corpului şi ce simţim cu o alta e ceva ce se poate deprinde 
doar prin experiență. Prin urmare, pentru un bebeluş a simţi o 
bucăţică de mâncare în mână şi apoi a o pune în gură îl învaţă 
să judece cât de uşor sunt de mestecat şi plimbat în gură bucăţile 
de hrană de dimensiuni diferite. Aceasta e o lecţie importantă 
despre siguranță, pentru că îl va împiedica în viitor să bage în 
gură bucăţi prea mari, pe care nu le poate mesteca. 

A învăţa de la bun început cum să se descurce cu alimente 
de consistenţe diferite îi va ajuta pe bebeluşi să nu se înece (vezi 
pagina 57). 


Invăţă despre lumea care îi înconjoară 


Bebelușii nu se joacă pur şi simplu; ei sunt mereu într-un 
proces de învăţare. Aproape tot ce pot învăţa bebeluşii de la cele 
mai scumpe jucării educative pot învăţa mânuind hrana. De pildă, 
îşi pot da seama cum pot ţine ceva în mână fără să îl strivească 
sau cum pot ţine ceva alunecos fără să le scape, sau atunci când le 
scapă totuşi ceva, învaţă despre gravitate. Învață despre concepte 
— cum ar fi „mai mult“ sau „mai puţin“, despre formă, greutate, 
culoare, consistență. Toate simţurile lor (vedere, auz, atingere, 
miros, gust) sunt implicate în acest proces, ei descoperă cum se 
leagă toate aceste lucruri pentru o mai bună înţelegere a lumii 
care îi înconjoară. 


Îşi ating potenţialul 


Hrănindu-se singuri bebeluşii exersează aspecte impor- 
tante ale dezvoltării lor la fiecare masă. Folosindu-şi degetele 

pentru a apuca mâncarea şi a o duce la gură înseamnă că ei 
deprind coordonarea mână-ochi; a apuca alimente de diferite 
dimensiuni şi texturi de mai multe ori pe zi le îmbunătăţeşte 
(jexteritatea. Aceasta îi poate ajuta cu aptitudinile de scris şi 
(jesenat mai târziu. Şi mestecatul hranei (în loc de a înghiți pur 
4i simplu piureuri) le dezvoltă muşchii faciali de care vor avea 
Hevoie pentru a vorbi. 


„Multă lume spune că abilitatea lui Emmanuel de a-şi folosi 
mâinile e extraordinară pentru vârsta lui — dar eu cred că e 
normală. Orice bebeluș ar trebui să poată face aceste lucruri; dar 
pur şi simplu nu au ocazia să exerseze aşa cum ar face-o dacă 
s-ar hrăni singuri cu o varietate de alimente în fiecare zi. Dar 
nimeni nu mă crede când spun că se datorează faptului că mereu 
s-a hrănit singur.“ 


Antonietta, mama lui Emmanuel, 2 ani 
(âștigă încredere 


A le permite bebeluşilor să facă lucruri de unii singuri 
nu doar că le permite să înveţe, ci le dă încredere în propriile 
abilități şi propria judecată. Când un bebeluş alege un aliment și 
il duce la gură primeşte o recompensă aproape imediat sub forma 
unui gust sau a unei consistenţe interesante. Aceasta îl învaţă că e 
capabil să facă să se întâmple lucruri bune, ceea ce îl ajută să îşi 
construiască încrederea şi stima de sine. Pe măsură ce experiența 
sa cu mâncarea sporeşte și descoperă ce e şi ce nu e comestibil 
și la ce se poate aştepta de la fiecare fel de mâncare, învaţă să 
aibă încredere în propria sa judecată. Bebeluşii încrezători devin 
copii încrezători, care nu se tem să încerce lucruri noi şi care nu 
dau înapoi când lucrurile nu le ies aşa cum şi-ar dori.Când îl vede 
pe bebeluş cum se hrăneşte singur părintele capătă încredere în 
abilitățile şi instinctele sale. Aceasta le permite adesea bebelușilor 
să fie mai relaxaţi cu privire la nevoia lor de a explora lumea, 
ceea ce înseamnă că vor avea mai multă libertate de a învăţa. 


= 
(91) 


Diversificarea naturală 
Au încredere în hrană 


Pentru că bebeluşii care îşi ghidează singuri înțărcarea 
au libertatea de a-şi folosi instinctele pentru a hotărî ce anume Fi 
mănânce şi ce să lase deoparte, rareori sunt suspicioşi cu privire 
la mâncare — aşa cum e evident la alți bebeluşi sau copii mai 
mari. Dacă li se permite să respingă un aliment de care simt că 
nu au nevoie sau care le poate părea nesigur (necopt sau prea 
copt, rânced sau otrăvitor) bebeluşii vor fi mai dispuşi să încerce 
alimente noi pentru că ştiu că vor avea voie să aleagă dacă le 
mănâncă sau nu. 


„La început, Emma era mai dornică să încerce mâncarea 
când putea să şi vadă ce anume era. Era ceva mai prudentă cu 
alimentele amestecate, chiar şi cu tocăniţele. Le mânca totuși, 
dar înainte le analiza puţin.“ 


Michelle, mama lui Emma, 2 ani 
Iau parte la mesele familiei 


Când copilul ghidează înțărcarea, el este inclus de la 
început la mesele familiei şi mănâncă aceleași alimente ca restul 
familiei, luând parte la ritualul social. Aceasta e foarte amuzant 
pentru un bebeluş şi îi permite să imite comportamentul din 
timpul mesei, aşa încât poate să treacă în mod natural la folosirea 
tacâmurilor şi la adoptarea manierelor la care se aşteaptă familia. 
Bebeluşii învaţă despre cum se consumă anumite mâncăruri, 
cum se împarte mâncarea, cum să îşi aştepte rândul şi cum să 
converseze. A lua parte la masă are un impact pozitiv asupra 
relațiilor de familie, a aptitudinilor sociale, a dezvoltării 
limbajului şi a mâncatului sănătos. 


Controlul apetitului 


Obiceiurile alimentare dezvoltate în copilărie pot dura 
o viață. Bebeluşii cărora li se permite să aleagă ce să mănânce 

i 


dintr-o varietate de alimente hrănitoare, în ritmul lor şi să 
hotărască ei când au mâncat destul, vor continua să mănânce în 
Acord cu apetitul lor şi nu vor pica în extrema supraalimentării la 
vârstă adultă. E o latură importantă a prevenirii obezității. 


() alimentație mai sănătoasă 


Rezultatele studiilor par să indice că bebeluşii ai căror 
părinți adoptă această metodă de diversificare a alimentaţiei și îi 
implică şi pe ei în pregătirea meselor încă de la început nu vor 
Alege alimente nesănătoase când vor creşte şi în consecință se 
vor hrăni mai bine pe termen lung. Aceasta se datorează în parte 
Inptului că se obişnuiesc să imite ce fac părinţii şi să mănânce 
orice mănâncă aceştia, indiferent unde se află, şi în parte pentru 
că vor avea tendinţa de a fi aventuroşi şi în privinţa mâncării. 


Sănătate pe termen lung 


Pentru că mesele de lapte se reduc în mod treptat, 
bebeluşii alăptaţi care sunt înțărcaţi astfel vor primi probabil mai 
mult lapte pentru o perioadă mai îndelungată. Alăptarea nu oferă 
doar un echilibru perfect al nutrienţilor, ci şi protecţie împotriva 
multor boli grave, atât pentru mamă, cât şi pentru bebeluş. 


Invață cum să gestioneze diverse consistențe 
și cum să mestece 


Bebeluşii care îşi ghidează singuri diversificarea 
alimentației experimentează diferite forme şi consistenţe de la 
inceput, spre deosebire de alimentele pasate, când hrana are 
mereu aceeaşi consistență. Pe măsură ce exersează mestecatul 
și plimbatul alimentelor prin gură, ei devin mai experimentați 
in a se descurca cu mâncarea decât bebeluşii hrăniţi exclusiv cu 
lingurița. A învăţa cum să mestece eficient e un exercițiu bun și 
pentru vorbit şi digestie (vezi pagina 53). 

Când are ocazia să încerce o mare varietate de alimente 
de la început mesele devin mai interesante pentru bebeluş şi e 

mult mai probabil că va primi toate substanţele nutritive de care 
are nevole. 


Le oferă șansa de a încerca mâncare adevărată 4 


Autodiversificarea permite bebeluşilor să experimenteze 
plăcerile mâncatului încă de la început. Ca adulţi, avem tendinţa 
de a lua aceste lucruri de la sine înțelese şi uităm cât de mult 
contribuie fiecare aromă în parte la bucuria cu care rămânem 
după fiecare masă. Alimentele tradiționale de „primă etapă“ 
sunt constituite din câteva ingrediente, pasate împreună într- 
un amestec omogen. Aceasta nu înseamnă doar că bebeluşul 
va experimenta o singură textură, ci şi că nu va avea șansa să 
descopere ce gust are fiecare ingredient în parte. Acest lucru are 
un impact asupra dietei sale, pe de o parte, dar şi asupra bucuriei 
pe care o resimte copilul la masă. 


„Prima dată când am văzut la masă un bebeluş care se hrănea 
astfel am fost uimită de încrederea cu care mânca alimente 
obişnuite, pentru adulţi. La 10 luni apuca bucățele de mâncare şi 
se hrănea cu ele şi făcea în mod evident diferenţa între alimente 
şi era obişnuit să îşi aleagă anume ce îi plăcea. Părea atât de 
fericit, se bucura cu adevărat de masă.“ 


Maryanne, director de grădiniţă 


O atitudine pozitivă față de mâncare 


Multe tulburări de alimentaţie din perioada copilăriei, 
poate chiar şi din adolescență şi de la vârsta adultă, își au 
rădăcinile în prima copilărie. Dacă primele experienţe ale unui 
copil cu mâncarea sunt sănătoase şi fericite, problemele cu 
refuzul hranei şi fobiile legate de alimentaţie sunt mult mai puţin 
probabile. 


Ce este autodiversificarea? 


Mese mai ușoare, mai puțin complicate 


A pasa mâncarea consumă timp şi e o operaţiune compli- 
cată. În cazul diversificării ghidate de copil, pur şi simplu nu e 
necesară. Dacă dieta părinţilor e sănătoasă, ei pot cu ușurință să 
işi adapteze mesele pentru bebeluş. Și în loc să îl hrănească cu 
linguriţa separat, în vreme ce mâncarea lor se răcește, prin acest 
tip de diversificare, pot mânca împreună cu bebelușul. 


Fără bătălii la ora mesei 


Când nu există nicio presiune asupra bebeluşului să 
mănânce, nu există nicio şansă ca mesele să devină un câmp de 
luptă. În schimb, întreaga familie se poate bucura de mese lipsite 
de stres, copii fericiți şi părinţi fericiţi laolaltă. 


Copii mai puţin mofturoși 


Mofturile şi refuzul mâncării nu sunt atât de probabile în 
cazul autodiversificării. Și aceasta datorită faptului că bebeluşul 
mănâncă hrană normală de adulți de la bun început, nu există 
tranziția de la mâncare pentru bebeluşi la mâncare mai densă și 
apoi la mesele în familie, pe care mulţi bebeluşi le găsesc dificile. 


„Consider că bebeluşii care au fost încurajați să încerce alimente 
solide astfel se bucură de o dietă mai variată şi par mai puţin 
Capricioşi în privinţa mâncării mai târziu.“ 


Beverley, asistent de sănătate 
Nu e nevoie de jocuri sau trucuri 


Mulţi părinţi care îşi hrănesc bebeluşii cu lingurita 
descoperă că bebelușul nu e prea dornic să mănânce, aşa încât 
trebuie să intervină cu tot soiul de trucuri pentru a-l convinge să 
accepte anumite mâncăruri. Pentru că autodiversificarea respectă 
deciziile lui cu privire la ce mănâncă (sau nu) şi la când trebuie 

să se oprească, nevoia de a-l convinge pur şi simplu nu există. 
Prin urmare nu e nevoie de jocuri elaborate care includ trenuri şi 
avioane pentru a păcăli un copil să accepte un aliment pe care nu 
şi-l doreşte. Și nu e nevoie nici de a-i păcăli pe copii să mănânde 
mai sănătos pregătind sub anumite forme mâncarea (cum ar fi 
feţe zâmbitoare), sau de a „ascunde“ legume în alte feluri de 
mâncare. 


Bebelușul nu este lăsat deoparte 


Când bebeluşii sunt hrăniți separat de restul familiei, a-i 
amuza în vreme ce toți ceilalți membri ai familiei mănâncă poate 
fi o provocare. În ceea ce priveşte autodiversificarea, toată lumea 
mănâncă laolaltă, deci toată lumea ia parte la ce se petrece la 
masă. 


A mânca la restaurant e mai uşor 


În cazul autodiversificării, există cu siguranță ceva 
adecvat în meniul restaurantului, mai ales că bebeluşii care şi-au 
început astfel diversificarea sunt destul de îndrăzneți. Părinţii se 
pot bucura de mâncarea lor cât încă e caldă. Între timp bebelușul 
învață cum funcționează un restaurant, învață că mâncarea sa 
arată şi miroase diferit de cea de acasă şi că trebuie să aştepte să 
îi vină mâncarea. 


„Nu-mi vine să cred cât de uşor e când ieşim în oraş. Nepoata 
mea mănâncă exact ce mâncăm noi. Când fiul meu era de vârsta 
ei mereu luam după mine borcănașşe şi pachetele şi găseam o 
cale de a le încălzi. Ea încearcă tot ce îi oferim şi se bucură de o 
mare diversitate. Pare mult mai puţin complicat decât pe vremea 


ce 


mea. 
Anne, bunica lui Lily, 9 luni 


Toate acestea fac ca experienţa pe care o trăieşte să fie 
foarte diferită de cea pe care o are un bebeluş care primeşte 

Aceeaşi hrană şi la restaurant, şi acasă, din același castronel. De 
Asemenea, ieșirile spontane devin posibile: e uşor să hotărăşti ce 
va mânca bebeluşul, nu există grija pregătirii piureului dinainte 
“nu a încălzirii mâncării bebeluşului când ieşiţi în oraș. 


| mai ieftin 


A-l lăsa pe bebeluş să încerce ce e gătit pentru restul 
familiei este mai puţin costisitor decât a-i cumpăra şi pregăti 
mese separate. Şi e mult mai ieftin decât alimentele semipreparate 
pentru bebeluşi! 


Are și dezavantaje? 
|)ezordinea 


OK, da, e un pic de harababură! Dar toți bebeluşii au 
nevoie să înveţe să se hrănească la un moment dat, şi sigur 
asta va însemna dezordine. Doar că, în cazul autodiversificării, 
dezordinea se instalează mai devreme decât altminteri. Vestea 
bună e că, în general, perioada de haos, e scurtă; pentru că adesea 
bebeluşul are ocazia de a se hrăni singur, va învăţa relativ repede. 
Există multe căi de a ne pregăti pentru această dezordine (vezi 
pagina 90) şi oricum hrănitul cu linguriţa poate produce aceleași 
efecte. 


Ingrijorarea altor persoane 


A face faţă grijilor şi îndoielilor rudelor şi prietenilor nu 
e neapărat un dezavantaj, dar poate fi o problemă. Pentru că nu 
s-a prea vorbit despre autodiversificare în trecut, mulți oameni nu 
ştiu despre această metodă de a introduce alimentele solide şi nici 
nu înțeleg cum funcționează. Aşadar, se pot dovedi sceptici sau 
iși pot face griji — asta până când o văd pusă în aplicare. 

„Frumuseţea e că îți dai seama foarte uşor când este pregătit. 
Când un bebeluș poate sta în fund, se poate întinde după lucruri, 
se poate mişca şi poate apuca mâncarea, o poate duce la gură, 
plimba prin gură şi apoi înghiţi, e clar că sistemul lui digestiv e 
pregătit. Natura nu ar fi greşit.“ 


Hazel, mama lui Evie, 8 ani, a lui Sam, 5 ani, 
şi a lui Jacky, 22 de luni 


Dobândește deprinderi 


A învăţa să mănânce alimente solide e o parte naturală a 
dezvoltării unui copil, la fel ca târâtul, mersul, vorbitul. E o parte 
firească a creşterii. Deşi unii bebeluşi se dezvoltă mai repede ca 
alții, progresul tuturor bebeluşilor urmează totuşi un tipar şi noile 
aptitudini se dobândesc în relativ aceeaşi ordine de către fiecare 
copil. De pildă, majoritatea bebelușşilor vor învăţa cum să facă 
următoarele lucruri în această ordine: 


să se rostogolească 
să stea în fund 

să se târască 

să stea în picioare 
să meargă. 

Acest principiu funcţionează pentru toate aspectele 
dezvoltării unui bebeluș, inclusiv hrănitul. 

Bebeluşii îşi dezvoltă aceste aptitudini fără a fi nevoie 
să îi înveţe cineva. Cu alte cuvinte, ei nu le „învaţă“ propriuzig, 
pur şi simplu devin capabili să le facă. Anumite aptitudini se 
dezvoltă în timp, iar altele apar aproape peste noapte, dar sunt 
de fapt rezultatul procesului de exersare a mișcărilor pe care 
bebeluşul apoi le pune cap la cap. Aceste aptitudini se dezvoltă 
continuu, chiar din momentul naşterii. Multe mișcări timpurii 
sunt instinctive, dar, pe măsură ce copiii capătă control asupra 
musculaturii, încep să poată face lucruri în mod intenţionat. 

Toţi bebeluşii dezvoltă abilităţi care sunt legate de hrană, 
deşi cei care au avut ocazia să exerseze mânuind alimente vor 
deveni mai buni înaintea celor hrăniţi cu lingurița. Bebeluşii 
îşi dezvoltă în mod natural abilităţile legate de hrană în această 
ordine: 

e sc ataşează la sânul mamei 
se întind după lucruri interesante 
apucă obiecte şi le duc la gură 
explorează lucruri cu limba şi buzele 
muşcă bucățele de mâncare 
mestecă 
înghit 
apucă obiecte mici folosindu-se de degetul mare şi de 
arătător. 


La naştere, bebeluşii sunt capabili să ajungă singuri la 
sânul mamei şi să se ataşeze pentru a suge. Toţi bebeluşii normali, 
sănătoşi, născuţi la termen au această aptitudine necesară 
supraviețuirii. Mai au şi un reflex de deglutiție de bază. Acţiunea 
de a suge la sân sau dintr-un biberon duce laptele în spatele gurii, 
unde se declanșează mecanismul deglutiţiei. 

De la aproape trei luni, bebeluşii încep să îşi descopere 
mâinile: le observă, încep să şi le fluture prin faţă şi să le studieze. 
Dacă un obiect le atinge palma, pumnul li se strânge spontan în 
jurul acelui obiect. Treptat, încep să îşi ducă mâinile intenţionat 
la gură. La această vârstă muşchii nu sunt încă bine coordonaţi — 

bebeluşii se pot lovi singuri din greşeală sau pot părea surprinşi 
iñ descopere că au ceva în mână. 

Spre patru luni un bebeluş se poate întinde spre lucrurile 
onre îl interesează. Pe măsură ce mişcările sale devin mai rafinate, 
e| începe să își poată coordona mișcările mâinilor şi braţelor 
pentru a apuca obiecte interesante şi a le duce la gură. Buzele 
vi limba sunt foarte sensibile şi bebeluşul le foloseşte pentru a 
invăța despre gust, consistenţă, formă şi mărimea obiectelor din 
iur, 

La vârsta de şase luni, majoritatea bebelușilor se pot 
intinde după obiecte uşor de apucat, le pot apuca în pumn şi le 
pot duce la gură. Dacă un bebeluş vede mâncarea, se întinde după 
cn şi o apucă (în loc de jucării, de pildă), o va duce la gură. Deşi 
pare că se hrăneşte singur, nu va înghiţi de fapt mâncarea, o va 
explora cu buzele şi cu limba. 

Între şase și nouă luni se dezvoltă o serie întreagă de 
abilităţi, una după alta. În primul rând, bebeluşul reuşeşte să 
muşte sau să roadă o bucăţică de mâncare cu gingiile (sau dinţii, 
dacă deja are câţiva). Imediat după ce descoperă cum să ţină 
mâncarea în gură o vreme şi datorită faptului că dimensiunea şi 
forma gurii pe interior s-au schimbat şi el a căpătat mai mult 
control asupra limbii, este acum capabil să miște mâncarea în 
gură şi să o mestece. În această etapă, câtă vreme stă în şezut, îi 
va curge din guriță mai degrabă decât să o înghită. 

Spre deosebire de lapte (de la sân sau biberon), care este 
supt şi trimis direct în spatele gurii, hrana solidă are nevoie să fie 
mişcată în mod activ în gură. Acesta este un lucru pe care bebeluşul 
nu îl poate face decât după ce a descoperit cum se muşcă şi se 
mestecă. Ceea ce înseamnă că, vreme de o săptămână sau două 
cel puţin, orice aliment care ajunge în gura lui va cădea înapoi. 
Va începe să înghită doar când muşchii limbii, ai maxilarului și ai 
mandibulei sunt suficient de bine controlaţi încât să funcţioneze 
impreună pentru a permite această mişcare. E foarte posibil ca 
aceasta să fie o măsură naturală de reducere a şanselor de a se 
ineca. Dar funcţionează doar atâta vreme cât bebelușul e cel care 
işi introduce mâncare în gură, el trebuie să dețină controlul. 

POVESTE DESPRE AUTODIVERSIFICARE 


Nu sunt sigură că aș fi adoptat instinctiv autodiversificarea 
dacă Arne nu mi-ar fi arătat cum se face. Când avea aproape 
şase luni, stătea lângă fetița mea cea mare, Evie, şi i-a luat pur 
şi simplu sendvișul cu Marmite şi a luat o îmbucătură. Marmite 
e atât de sărat, nu? Nu te-ai putea gândi la un prim aliment mai 
puţin indicat! Dar el a ales să mănânce ceva, nu eu; a primit ce 
şi-a dorit, atunci când şi-a dorit. Era foarte fericit. 

A fost atât de diferit de experienţa hrănirii lui Evie! Ea 
avea abia cinci luni când a început să mănânce alimente solide 
şi a fost oribil. Sunt aproape sigură că am plâns prima dată când 
i-am dat să mănânce; nu putea sta prea bine în fund, aşa că stătea 
într-un scăunel de masă cu piureul curgându-i din gură. Şi era 
un efort uriaș să mulg lapte, aşa încât hrana să aibă o consistență 
mai fluidă. 

Aşa că ne hotărâserăm deja să aşteptăm o vreme cu Arne şi 
apoi, după ce a apucat sendvișul, am încercat cu nişte piure, dar 
nu i-a plăcut să fie hrănit, aşa că ne-am gândit: „Ce-ar fi dac-am 
încerca să îi dăm bucățele de mâncare?“ 

El mânca întâi broccoli, apoi morcovul, apoi carnea, era 
mult mai echilibrat decât fiica mea. Cu ea am avut perioade în 
care pur şi simplu refuza orice aliment; şi tot efortul de a i le 
transforma în piureuri, şi ea nu voia să mănânce. Era o tortură. 
Întregul proces a fost mult mai uşor cu Arne, așa că procedăm la 
fel și cu George. 


Polly, mama lui Evie, 6 ani, a lui Arne, 4 ani, 
şi a lui George, 6 luni 


In jurul vârstei de nouă luni, bebeluşul va descoperi o 


cale de a folosi degetul mare şi arătătorul ca să apuce obiecte 
mici (sau hrană). Inainte de această etapă e improbabil că va 
reuşi să îşi ducă lucruri foarte mici (cum ar fi o boabă de mazăre 


sau o stafidă) la gură. 

Bebeluşii care au voie să se hrănească singuri la fiecare 
ius vor avea multe ocazii să îşi exerseze aceste aptitudini și 
ur deveni repede pricepuţi şi încrezători. Aşa cum bebelușii vor 
iMerge când sunt pregătiţi, la fel, se pare, vor începe să mănânce 
Alimente solide când sunt gata — dacă li se oferă șansa. 

Majoritatea cercetărilor cu privire la introducerea ali- 
Mentelor solide în hrana bebeluşilor s-au concentrat asupra 
Momentului în care bebeluşul ar trebui să înceapă şi asupra 
A ve ar trebui să primească el. Relaţia între etapele dezvoltării 
bebeluşilor şi felul în care sunt introduse alimentele solide a 
Ibat trecută cu vederea. Dar când coautorul cărții, Gill Rapley, 
A urmărit bebeluşii mânuind mâncarea (pagina 229), acestuia 
in devenit limpede că bebeluşii ştiu instinctiv când sunt gata 
pentru alimente solide şi că vor dezvolta în mod natural toate 
iplitudinile necesare pentru a se hrăni singuri. 


Când mi s-a explicat la ce se referă autodiversificarea, m-am 
gândit: «Sigur, are sens!» M-am simţit caraghioasă că nu am ştiut 
instinctiv de la primul copil. Aşa că, în cazul lui John, am ştiut că se 
va hrăni singur; văzusem de la ceilalți doi că e posibil. Nu trebuie 
să oferi alimente uşor de apucat pe lângă piureuri, poate fi singura 
cale de a-l hrăni.“ 


Liz, mama lui Heather, 8 ani, a lui Edwin, 5 ani, 
şi a lui John, 20 de luni 


Autodiversificarea și alăptarea 


Hrănirea autonomă e naturală pentru bebeluşi, fie că 
unt alăptaţi, fie că sunt hrăniţi cu biberonul. Toţi bebeluşii sunt 
curioşi cu privire la mediul lor şi începând cu cinci luni încep să 
apuce lucruri şi să le ducă la gură. Totuşi, alăptarea joacă un rol 
pecific în a-i pregăti pe bebeluşi pentru hrana solidă. lată cum 
luncţionează: 

Bebeluşii alăptaţi se hrănesc singuri de la sân. Mama 
trebuie doar să îl țină pe bebeluş într-o poziţie potrivită, 
dar copilul e cel care se hrănește, luând sânul în gură, apoi 
eliberându-l când e sătul. De fapt, e imposibil să forțegi 
un bebeluş să sugă, după cum ştiţi dacă aţi încercat. Prin 
urmare bebeluşii alăptaţi sunt obişnuiţi să se hrănească 
singuri cu mult înainte să înceapă să mănânce alimente 
solide. Un bebeluș hrănit la biberon, pe de altă parte, 
se bazează mai mult pe mama lui să preia frâiele. El o 
aşteaptă să îi pună tetina în gură şi se aşteaptă să o ţină 
acolo cât are el nevoie. 

Bebeluşii alăptaţi dețin mereu controlul. Ei pot hotărî cât 
de repede se hrănesc sau cât lapte acceptă, în funcţie de 
cât de foame sau cât de sete le e. Prin contrast, ritmul unui 
bebeluş hrănit cu biberonul este în principal determinat de 
dimensiunea orificiului tetinei. Şi e posibil să îl convingem 
să accepte mai mult lapte decât are nevoie, doar mișcându-i 
puţin tetina în gură, pentru a-l face să sugă (reflexul de 
supt e o reacţie inevitabilă, ca reflexul rotulian). 

Alăptatul folosește mușchii gurii într-un mod diferit faţă 
de suptul la biberon. Acţiunea gurii bebeluşului în timpul 
alăptării e similară mestecatului, în vreme ce suptul la 
biberon e mai aproape de băutul cu paiul. Prin urmare 
muşchii gurii unui bebeluş hrănit cu biberonul nu sunt 
pregătiți pentru mestecat. Ceea ce înseamnă că îi va lua 
ceva mai mult să înveţe să își plimbe mâncarea în gură 
eficient. 

Aroma laptelui matern variază de la masă la masă, în 


funcție de alimentaţia mamei. Prin urmare bebeluşul alăptat 


este obişnuit cu o varietate de gusturi de la bun început, în 
vreme ce bebelușul hrănit cu laptele praf experimentează 
un singur gust. Aceasta înseamnă că bebeluşul alăptat va 
fi mai puţin surprins de alimente cu diverse arome, așa 
că probabil va fi mai dornic să le încerce. Prin contrast, 
părinții bebeluşilor hrăniţi cu laptele praf constată uneori 
că bebelușul lor e reticent în a încerca prea multe gusturi 
deodată. 

Totuşi, pentru că autodiversificarea e o tranziţie atât de 
ulurală pentru bebeluşii alăptaţi nu înseamnă că va fi neapărat 
iul dificil pentru bebelușul hrănit cu laptele praf, pur şi simplu e 
posibil să îi ia mai mult timp să pornească şi să fie la fel de îndrăzneţ 
ui un bebeluș alăptat. Şi alte aspecte ale autodiversificării vor 
Il usor diferite pentru bebeluşii hrăniţi cu lapte praf — de pildă, 
ivlul în care se introduc băuturile (vezi pagina 158) şi cum se 
joduc mesele de lapte pe măsură ce crește aportul de alimente 
solide (vezi pagina 159) —, dar conceptul general poate funcționa 
wxcelent pentru toți bebeluşii. 


„Multe mame care au alăptat exclusiv timp de şase luni par să 
prefere această manieră de diversificare când introduc alimentele 
solide bebeluşilor şi pot continua alăptarea, cu toate avantajele care 
decurg de aici.“ 


Nicky, consultant în alăptare 


Intreruperea hrănirii independente 


Bebeluşii sunt capabili să se hrănească singuri (de la sânul 
mamei) la naştere şi majoritatea părinților nu se aşteaptă să 
hrănească un copil de doi sau trei ani — el poate să se hrănească 
singur. Nu pare logic ca un proces natural de progres al hrănirii 
autonome să fie întrerupt la şase luni prin introducerea în ecuație 
a linguriței, ca părinţii să decidă apoi că bebeluşul trebuie să se 
hrănească din nou singur. 

De la şase luni în sus bebeluşii se pot hrăni singuri cu 
alimente solide; nu e nevoie să intervenim şi să facem lucruri în 
locul lor timp de câteva luni şi nu e nevoie să hotărâm noi când 
anume să ne retragem. Bebeluşul poate continua să se hrănească | 
singur în toată această perioadă. | 

Diversificarea naturală 
Motivația bebelușului 


Motivația unui bebeluş de şase luni de a accepta hrană 
nu are nimic de-a face cu foamea. Bebeluşii vor să imite ce fac 
ceilalți, în parte pentru că sunt curioși, în parte pentru că instinctul 
le spune că astfel se asigură că ceea ce fac ei e în regulă. Aşa încât 
nu ar trebui să fim surprinşi că vor dori să mânuiască alimentele 
pe care le mănâncă părinţii lor. 

Dezvoltarea bebelușilor e aproape în totalitate legată de 
supravieţuire. Un bebeluş are nevoie să ştie care alimente sunt 
sigure şi care otrăvitoare, aşa încât îi observă cu atenţie pe părinţi 
pentru a vedea ce anume introduc ei în gură. Aceasta se petrece 
cam în aceeași perioadă în care începe să își folosească braţele și 
mâinile pentru a apuca lucruri. 

Curiozitatea unui bebeluş e atât de mare, încât dacă vrea 
să apuce un obiect va exersa mișcările de care are nevoie pentru 
a face acest lucru la nesfârşit. Şi când reuşeşte să ridice ceva nou, 
aproape întotdeauna îl va duce spre gură să îl exploreze şi testeze. 
Prin urmare când un bebeluş duce pentru prima dată mâncare la 
gură o tratează ca şi cum ar fi o jucărie sau orice alt obiect. Până 
când ajunge acolo nu are nici cea mai vagă idee că are un gust sau 
că e comestibilă. Dacă reuşeşte să muște o bucăţică de mâncare, 
o va mesteca cu gingiile şi va descoperi ce consistență și ce gust 
are. Cel mai probabil nu o va înghiţi, şi pentru că nu vrea, dar mai 
ales pentru că nu poate. Nu este capabil încă să plimbe o bucată 
de hrană în spatele gurii intenţionat şi, dacă stă în fund şi nu este 
distras, nu sunt şanse să ajungă acolo din întâmplare. Probabil îi 
va cădea imediat din gură. 

Un bebeluş căruia i se permite să îşi pună mâncare în 
gură imediat ce poate va învăţa despre diferitele texturi şi gusturi 
ale alimentelor cu mult înainte de a putea înghiţi. Şi treptat va 
descoperi că hrana îl poate sătura. Motivația lui de a mânui 
mâncarea se va schimba odată ce face legătura cu foamea. 
Aceasta se poate întâmpla oricând între opt luni şi un an. E o 
sincronizare perfectă, pentru că doar atunci începe să aibă nevoie 
de altfel de hrană care să îi ofere un plus de nutrienți. 

Pe scurt: 


+ Motivația unui bebeluş de a duce mâncarea la gură e 
curiozitatea şi imitaţia, nu foamea. | 

è În primele două luni din acest proces alimentele solide 
servesc învăţării. 


Nevoia de nutrienți suplimentari 


Există mitul că laptele matern se schimbă în jurul vârstei 
ile gase luni şi nu mai e „suficient“ pentru bebeluş. De fapt, 
luptele matern produs de mama unui bebeluş de şase luni — sau 
(le doi ani — are aproape aceeaşi valoare nutritivă pe care a avut-o 
Mereu; ceea ce se schimbă e nevoia bebelușului pentru substanţe 
Hutritive. Laptele matern continuă să fie cea mai echilibrată sursă 
(je hrană pentru bebeluşi şi copii pe termen nedefinit. 

Bebeluşii se nasc cu depozite de nutrienți stocate în 
perioada intrauterină. Aceste depozite încep să fie folosite din 
momentul în care bebeluşul se naște, dar laptele matern este 
suficient încât să se asigure că rămân pline. De la şase luni, 
echilibrul se schimbă, bebeluşul începând treptat să aibă nevoie 
de ceva mai mult în dieta sa decât îi pot oferi laptele matern și 
laptele praf. 

E important să admitem că la şase luni majoritatea 
bebeluşilor abia încep să depăşească etapa dietei bazate exclusiv 
pe lapte. Majoritatea bebeluşilor născuţi la termen au depozite 
adecvate de, să spunem, fier, care îi ajută să traverseze fără 
probleme o anumită perioadă, nu rămân peste noapte fără 
nimic. Dar au nevoie să înceapă să primească alimente solide la 
aproximativ şase luni aşa încât să se dezvolte şi să se obişnuiască 
cu gusturile noi şi să fie pregătiți pentru când vor trebui să se 
bazeze pe alte alimente ca principală sursă de hrană. 

Nevoia crescândă a unui bebeluş pentru mai mulţi 
nutrienți pare să se suprapună peste dezvoltarea treptată a 
aptitudinilor de hrănire autonomă. Deci la șase luni, când încă 
mai au ceva depozite de substanţe nutritive, aproape toţi bebeluşii 
incep să poată apuca mâncarea şi să o ducă la gură. Spre nouă 

luni, când nevoia lor de hrană creşte, majoritatea bebelușşilor 
autodiversificaţi îşi vor fi dezvoltat abilităţile de care au nevoie 
pentru a mânca o mare varietate de alimente din meniul familiei, 
care le vor oferi nutrienţii în plus de care au nevoie. La această 
vârstă (deşi variază semnificativ de la bebeluș la bebeluș) mulți 
părinți (dintre cei care practică diversificarea) mărturisesc că 
bebeluşii par să mănânce cu intenţie, ca şi cum ar şti, instinctiv 
că au nevoie de această hrană în plus față de mesele de lapte. 


Renuntarea la mesele de lapte 


Mulţi părinţi resimt presiunea de a reduce mesele de lapte 
ale copilului, aşa încât să se bazeze mai mult pe alimente solide, 
dar e un proces care nu ar trebui grăbit. Între șase şi nouă luni 
cantitatea de lapte matern sau de lapte praf ar trebui să rămână 
mai mult sau mai puţin aceeaşi, în vreme ce aportul de alimente 
solide crește. Doar după nouă luni mesele de lapte încep să fie 
reduse şi solidele să capete preponderență. Dacă unui bebeluș i 
se permite să hotărască debutul procesului de hrănire cu solide şi 
ritmul progresului, el îşi va urma calea naturală către mai multe 
alimente solide şi mai puţin lapte. 

Viteza cu care se adaptează la hrana solidă şi renunţă la 
mesele de lapte variază de la un bebeluș la altul. Unii bebeluşi 
încep să înghită mâncare aproape imediat (la şase luni), iar la 
nouă luni sunt cât se poate de pricepuţi în a se hrăni singuri şi 
deja își reduc mesele de lapte. 

Alţi bebeluşi se adaptează mai încet, sunt interesaţi mai 
mult de explorarea hranei solide până pe la opt luni, mâncând 
cantități foarte mici chiar la zece sau douăsprezece luni. 

Şi fireşte, există multe variaţii între cele două situaţii. 
Sunt bebeluşi care încep extrem de entuziaşti, dar care par să 
încetinească după câteva săptămâni. Și mai sunt şi cei care par 
extrem de puţin interesaţi de hrana solidă, dar odată ce o încearcă, 
se dezvoltă uimitor de repede. 

Mulţi bebeluşi fac lucrurile în salturi, alternând 
săptămânile în care nu pare să se întâmple nimic cu săptămâni 

i care fac ceva nou în fiecare zi. Toate acestea sunt complet 
normale, și e foarte diferit de progresul constant, zi de zi, la care 
WP Agteaptă părinţii bebeluşilor hrăniţi cu piureuri. 


„Una dintre problemele pe care le am cu înţărcarea tradițională 
este cea a «etapelor» prin care ar trebui să treacă bebeluşii; auto- 
diversificarea distruge acest mit.“ 

Helen, nutriționist 


Dezvoltarea abilității de a mesteca 


Felul în care un bebeluş îşi poate folosi gura se dezvoltă 
impreună cu celelalte abilităţi pe care le dobândeşte. Mestecatul, 
inghițitul, vorbirea se bazează pe mişcări coordonate ale muşchilor 
urii, inclusiv ai limbii. Bebeluşii mici îşi pot coordona aceşti 
muşchi pentru a permite alăptarea (sau suptul la biberon), dar 
ĉam atât. De aceea, dacă bebeluşii prea mici primesc alimente 

solide“ , trebuie să fie moi şi fluide, pentru că nu le pot gestiona 
decât prin supt. 

Mulţi oameni presupun că bebeluşii au nevoie să fie 
hrăniți cu lingurita înainte de a putea face față unor alimente cu 
„devărat „solide“, ceea ce nu e adevărat. Bebeluşii devin capabili 
să se descurce cu hrana solidă când gura lor creşte și se dezvoltă. 
De la bun început alăptatul, în mod special, dezvoltă muşchii 
care vor fi folosiți mai târziu la mestecat şi vorbit. 

În trecut se credea că bebeluşii trebuie să se obișnuiască 
mai întâi cu lingura înainte de a putea trece la hrana solidă. 
Bebeluşii se nasc cu reflexul de a împinge cu limba afară orice 
este solid, numit şi reflex de extruziune, pe care îl folosesc 
(inconștient) ca să scoată din gură orice nu e sân sau biberon. 
Acesta este probabil un mecanism de autoconservare menit să 
prevină înghițirea sau inhalarea oricărui obiect solid. Hrănirea 
timpurie cu linguriţa implică inclusiv încercarea de a elimina 
acest reflex de extruziune, de aceea procesul e atât de dificil 
şi provoacă atât de multă mizerie. Acest reflex dispare în mod 
natural începând de la vârsta de patru luni, fie că a fost hrănit cu 

linguriţa, fie că nu. Prin urmare ceea ce a constituit timp de mulți 
ani o dovadă că bebelușul se „obişnuia cu linguriţa“ era de fapt 
dispariția acestui reflex. 

La fel, bebeluşii nu învază să mestece, pur şi simplu Sh 
dezvoltă capacitatea de a o face, aşa încât nu e nevoie ca ei să fie 
„învăţaţi“ să mestece, obişnuindu-i întâi cu piureuri moi, apoi cu 
mâncare pasată şi mai densă. 


| Bebeluşii nu au nevoie de dinţi pentru a mesteca 


Bebeluşii de şase luni au adesea un dințişor sau mai mulți, 
dar nu pe toţi. Fie că le-au ieşit sau nu dinţii nu pare să conteze 
prea mult în ce privește capacitatea lor de a mesteca alimente, | 

| îşi folosesc gingiile. Cu siguranță nu contează dacă pot sau nu să | 
| mestece. (Totuşi, probabil vor trebui să aştepte până când au mai 
| mulţi dinţi pentru a muşca alimente mai tari, cum ar fi morcovul 
crud.) Gingiile sunt foarte potrivite pentru muşcat şi mestecat, | 
aşa cum orice mamă care a alăptat un bebeluș cu erupție dentară | 
vă poate spune! 


„Otis nu are încă dinţi. Nici ceilalți doi copii nu au avut | 


dinți până după un an, aşa că ştiu că bebeluşii nu au 
nevoie să mestece, la un an mâncau toţi mâncare normală 
la masă.“ 


| Sadie, mama lui Ellen, 9 ani, a lui Thomas, 5 ani, 


SE a a a 


şi a lui Otis, 8 luni 


F 
A 


N eee — m — Pe 


Ca adulţi suntem tentaţi să considerăm normal felul în 
care ne folosim musculatura gurii. Dar felul în care mişcăm guma 
de mestecat de la un obraz la altul, felul în care separăm bucăţile 
unei cireşe sau ale unei măsline pentru a arunca sâmburele sau 
ceea ce facem pentru a recupera un os de peşte sau bucățele de 
alimente care ni s-au prins între dinți sunt mișcări complexe. 

\ învăța cum se mişcă mâncarea în gură e important pentru 
siguranţă şi o bună igienă orală, dar şi pentru mâncat şi vorbit, iar 
cea mai bună cale de a învăţa aceste aptitudini este de a exersa cu 
multe alimente de diverse consistente. 

Texturile diferite sporesc plăcerea şi interesul pentru 
masă; nu e doar gustul cel care face mâncarea plăcută. Imaginaţi- 
vă cât de plictisitor ar fi pentru adulți dacă toată mâncarea ar avea 
Aceeaşi consistență (mai ales dacă ar fi pasată sau mărunţită). 
Alimentele crocante, uşor de mestecat, fluide, toate produc 
senzaţii diferite şi trebuie gestionate diferit. Cu cât i se permite 
mai mult unui bebeluş să experimenteze diferite texturi, cu atât 
e mai probabil că se va descurca bine cu ele şi că îşi va dori să 
incerce mâncăruri noi. 


„Fereastra de oportunitate“ 


Sunt oameni care se referă la perioada dintre patru şi şase 
luni ca fiind o „fereastră de oportunitate“ pentru a-l obişnui pe 
bebeluş cu noi gusturi şi consistenţe. Ne temem că, dacă ratăm 
această „fereastră“ bebeluşul va fi reticent în a accepta mâncăruri 
solide şi înțărcarea va fi dificilă. Această grijă pare să izvorască 
din faptul că bebeluşii care nu au primit nicio linguriţă de hrană 
solidă până după şase luni par să se împotrivească mai mult 
introducerii alimentelor solide decât bebeluşii mai mici. 

Din păcate, dat fiind că hrănitul cu linguriţa a devenit 
calea acceptată de a hrăni bebeluşii, nimeni nu s-a întrebat dacă 
nu cumva problema e că aceşti bebeluşi refuză de fapt să fie 
hrăniți, şi nu hrana. Bebeluşii de şase luni şi mai mari, cărora 
li se permite să se hrănească singuri, sunt de fapt foarte dornici 
să încerce alimente noi; ei sunt nişte omuleţi capabili, cărora le 
place să se descurce singuri. Prin urmare, dacă există o perioadă 
ideală pentru ca bebeluşii să se obişnuiască cu noi gusturi și 
texturi, aceasta nu debutează înainte ca ei să ducă mâncarea la 
pură, adică în jur de şase luni. 


55 


Diversificarea naturală 


Mănâncă destul, dar nu prea mult: 
cum deprindem controlul apetitului 


A şti când să ne oprim din mâncat este un factor esenţial 
în a evita obezitatea și a ne menţine greutatea potrivită, orice 
vârstă am avea, aşa încât a ne opri când ne-am săturat pare o 
acțiune de bun-simţ. Dar mulţi copii şi adulţi sunt incapabili de 
acest lucru. 

Mulţi părinţi îşi fac griji că bebelușul sau copilul lor nu 
mănâncă destul. Mâncarea este intrinsec legată de grijă și iubire: 
cu toţii ne dorim să le arătăm bebeluşilor cât de mult îi iubim şi 
a-i hrăni e una dintre căile prin care putem face asta. În acelaşi 
timp, ne simțim întru câtva respinşi când copilul refuză mâncarea 
pe care i-am pregătit-o. Aceste temeri, precum şi așteptările 
nerealiste privitoare la cât de mult ar trebui să mănânce un 
bebeluş (vezi pagina 152) fac ca mulţi bebeluşi și copii mai mari 
să fie în mod constant convinşi să mănânce mai mult decât au 
nevoie. Aceasta înseamnă că pur şi simplu învaţă să mănânce 
excesiv sau, în cazuri extreme, acest tip de comportament poate 
conduce la probleme cum ar fi refuzul hranei sau fobii de tot 
felul; în orice caz, controlul apetitului normal este tulburat. 

A-i determina pe bebeluşi să mănânce atunci când nu vor 
este mult mai uşor când sunt hrăniţi cu linguriţa. Bebeluşii cărora 
li se permite să se hrănească singuri, pe de altă parte, îşi vor regla 
singuri cantitatea de hrană; pur şi simplu se vor opri din mâncat 
când s-au săturat. Aceasta înseamnă că vor mânca exact cât au 
nevoie şi nimic mai mult. 

Cât de repede mănâncă e o altă chestiune importantă. 
Dacă bebelușul are voie să se hrănească singur, el va învăţa să 
mănânce în ritmul său, acordându-şi cât timp are nevoie ca să 
mănânce un anumit fel. Părinţii sunt adesea surprinşi de cât de 
mult le ia bebeluşilor să mestece o gură de mâncare. A controla 
cât de mult şi cât de repede mănâncă face masa mult mai plăcută 
pentru el, dar îşi şi dă seama mai uşor când e sătul. Hrănitul 
cu lingurița, pe de altă parte, îi poate încuraja pe bebeluşi să 
mănânce mai repede decât ar face-o în mod normal, interferând 
cu senzaţia de sațietate. A mânca prea repede este un alt aspect 

al comportamentului alimentar care a fost legat de obezitate la 
ululți și copii. 


Erin are o atitudine grozavă faţă de mâncare. Îşi poate controla 
singură apetitul, pur şi simplu mănâncă atunci când îi e foame și 
se opreşte când e sătulă. Felul în care ne hrănim în această ţară e 
Atât de dat peste cap, încât e greu de înţeles cât de bine e să poți 


face asta.“ 
Judith, mama lui Erin, 2 ani 


„Mi-am dat seama că hrănindu-l cu linguriţa era mai greu să ne 
dăm seama dacă Tristan nu mai vrea să mănânce sau dacă era 
parte a jocului de putere: cine ţine lingurița?“ 


Andrew, tatăl lui Tristan, 4 ani, şi al lui Madeleine, 7 luni 


Nu se va îneca? 


Mulţi părinţi (şi bunici, şi alte rude) sunt îngrijorați că 
bebeluşii care se hrănesc singuri se vor îneca, dar, dacă bebelușul 
controlează mâncarea pe care o duce la gură şi stă bine în șezut, 
riscul de a se îneca este mai redus în cazul autodiversificării decât 
atunci când e hrănit cu lingurita. 

Adesea grijile pornesc de la faptul că părinţii observă 
declanșarea reflexului de vomă la bebeluş, confundându-l cu 
inecatul; aceste două mecanisme sunt înrudite, dar nu sunt acelaşi 
lucru. Reflexul de vomă este un mecanism de respingere, care 
indepărtează hrana de căile respiratorii dacă e prea voluminoasă 
pentru a fi înghițită. Bebeluşul îşi deschide gura şi îşi împinge 
limba în afară; uneori o bucăţică de mâncare apare la marginea 
gurii, e posibil să şi verse puţin. Nu pare să îi deranjeze pe 
bebeluşii care se hrănesc singuri şi de regulă continuă să mănânce 
ca şi cum nu s-ar fi întâmplat nimic. 

La un adult, reflexul de vomă este declanşat undeva spre 
spatele limbii — trebuie să îți duci degetul chiar în spatele gâtului. 

Totuşi, reflexul e declanșat mult mai în spate faţă de un bebeluș 
de şase luni, aşa încât nu doar că e activat mult mai uşor la un 
bebeluș față de un adult, dar acționează când bucăţica de mâncare 
care l-a provocat e mult mai departe de căile respiratorii. Prin 
urmare, când bebeluşii de şase luni au acest reflex nu înseamnă 
că hrana e prea aproape de căile lor respiratorii şi foarte rar 
înseamnă că sunt în pericol de a se îneca. 

Reflexul de vomă e o parte esențială pentru bebeluşi în 
procesul de învăţare şi de adaptare la hrana solidă. Când unui 
bebeluş i se declanşează acest reflex de câteva ori, pentru că şi-a 
pus prea multă mâncare în gură sau pentru că a împins-o prea 
departe, învață să n-o mai facă. Pe măsură ce creşte, fie că i s-a 
permis să experimenteze singur cu mâncarea sau nu, locul unde 
se declanşează acest reflex se mută din ce în ce mai în spate pe 
suprafaţa limbii, aşa încât acest reflex nu mai apare decât când 
mâncarea e mult mai aproape de spatele gurii. Pur şi simplu 
depăşeşte — crescând — reflexul de vomă. 

Totuşi, pe măsură ce reflexul de vomă se mută către 
poziţia sa adultă devine din ce în ce mai puţin eficient ca prim 
semnal de alarmă. Aşa încât bebeluşii cărora nu li s-a permis 
să exploreze mâncarea de la început ratează şansa de a-l folosi 
pentru a învăţa cum să ţină mâncarea departe de căile respiratorii. 
Din poveştile părinților ştim că bebeluşii care au fost hrăniți cu 
lingurita au mai multe probleme cu reflexul de vomă şi cu înecatul 
când încep să mânuiască mâncarea (adesea în jur de opt luni) 
decât cei cărora li s-a permis să experimenteze mai devreme. 

În vreme ce reflexul de vomă nu e un motiv de îngrijorare, 
e important să reținem că această reacție e mai mult decât orice 
un element de siguranţă. Pentru ca el să funcţioneze eficient, e 
neapărat nevoie ca bebeluşul să stea bine în şezut, așa încât orice 
bucăţică de hrană care i-a ajuns prea departe în spatele gurii să 
se întoarcă în față — nu să o ia spre căile respiratorii — datorită 
acestui reflex. 

Multe situații în care bebeluşului i se declanşează reflexul 
de vomă sau se îneacă sunt în realitate legate de hrănitul cu 
linguriţa, mai ales când i se servesc mâncăruri mai dense. Pentru 


Reflexul de vomă, înecatul și hrănitul cu lingurita 
| 
| a înțelege de ce, gândiți-vă la felul în care folosiţi o lingură pentru | 
a mânca supă de roşii și comparaţi cu felul în care consumaţi | 
cerealele la micul dejun. Dacă ar fi să sorbiţi cerealele la fel cum | 
procedaţi cu supa, bucăţile mai mari ar ajunge direct în spatele | 
| gâtului şi aţi începe să tuşiți şi să scuipați. Când bebeluşii sunt | 

hrăniţi cu lingurita au tendinţa de a aspira mâncarea, aşa încât se | 
îneacă adesea. | 


Un copil se îneacă atunci când căile respiratorii sunt 
lie total, fie parțial blocate. Când ceva blochează parţial căile 
respiratorii ale unui bebeluş, el începe automat să tuşească pentru 
a şi le curăța; aceasta funcționează de obicei foarte bine. Dacă 
blocajul e total, ceea ce se întâmplă foarte rar, bebeluşul nu poate 
luşi şi are nevoie ca altcineva să îi elibereze căile respiratorii 
(folosind măsuri standard de prim-ajutor). 

Tusea care sună şi arată foarte alarmant e de fapt un semn 
că bebeluşul face faţă problemei. Dimpotrivă, un bebeluş care 
chiar se îneacă e de obicei tăcut, pentru că aerul nu poate trece de 
obstacol. Bebeluşii normali au un reflex de tuse foarte eficient, şi 
dacă stau în poziţie verticală sau aplecaţi spre în faţă e de regulă 
mai bine să nu îi deranjăm când îşi curăță căile respiratorii. 


„La început, când Izaak tuşea în timp ce mânca săream, îl 
scoteam din scăunel şi îl băteam pe spate. Dar când ne-am oprit 
să vedem ce făcea el de fapt ne-am dat seama că dacă îi acordam 
suficient timp să tuşească, elimina imediat bucăţica și continua 
fericit să mănânce.“ 


Lucy, mama lui Izaak, 8 luni 

Diversificarea naturală 
Doi factori favorizează înecatul: 


e când altcineva hrănește bebelușul, îi dă hrană sau de băut; 
e poziția aplecat pe spate. 


Dacă s-ar apropia cineva de voi cu un bol şi o lingură şi 
ar începe să vă hrănească, aproape sigur v-aţi întinde și l-aţi opri 
pentru a verifica ce fel de mâncare e şi cât anume e în lingură. 
Aţi vrea să puteți controla când şi cum mâncaţi. Aceste verificări 
elementare vă permit să preziceţi ce e de făcut cu mâncarea 
odată ce ajunge în gură; această planificare vă ajută să preveniţi 
înecarea. 

Dacă aţi sta aplecaţi spre spate, când altcineva vă 
hrănește ar fi chiar mai înspăimântător, deoarece gravitația ar 
duce mâncarea în spatele gurii înainte ca voi să fiți gata să o 
înghițiți. Dacă ne raportăm în această situaţie la adulți, devine 
clar că persoana care mănâncă are nevoie şi trebuie să controleze 
procesul de hrănire. Același lucru li se aplică şi bebeluşilor. 

Când un bebeluș își duce singur o bucăţică de mâncare 
în gură, el deține controlul. Dacă o poate mesteca, o va face. 
Dacă o poate duce în spatele gurii, o va înghiți. Dacă nu poate 
face încă aceste lucruri, câtă vreme stă bine în fund, mâncarea 
pur şi simplu va cădea. A-i permite bebeluşului să se hrănească 
singur înseamnă că el deţine controlul — şi atunci când controlul 
îi aparţine, el va fi în siguranță. 

Legătura între ceea ce poate face bebeluşul cu mâinile 
şi ceea ce poate face cu gura îl poate ajuta pe copilul lăsat să se 
hrănească singur să fie în siguranță. Când un bebeluş de şase luni 
e la începutul experienţei sale cu hrana solidă, el nu poate apuca 
acele alimente pe care i-ar fi greu să le plimbe prin gură, cum ar 
fi mazăre sau stafide, aşa că probabil nu va ajunge să şi le pună în 
gură. Doar pe măsură ce creşte (spre nouă luni) el va începe să îşi 
folosească degetul mare şi arătătorul în poziţia care îi va permite 
să se hrănească cu o varietate de alimente, de diverse consistente, 
iar mestecatul va fi fost şi el exersat. Aceasta înseamnă că odată 
ce reușește să îşi ducă la gură o stafidă el va reuşi să se descurce 
aproape sigur să o şi mănânce. Această alăturare a două elemente 

ile dezvoltării bebeluşului este o parte fundamentală a siguranței 
Mutodiversificării. 

Prin urmare, dacă bebelușul e sprijinit (dacă are nevoie) 
intr-o poziţie verticală, controlează ce introduce în gură şi nu 1 se 
(lau mâncăruri care prezintă risc de înecare (vezi pagina 104), nu 
există niciun motiv în plus de îngrijorare în cazul autodiversificării 
lată de orice altă metodă de introducere a alimentelor solide. 


„Magnus (pe care l-am hrănit cu linguriţa) ia uneori prea multă 
mâncare în gură şi se îneacă. Aceasta se întâmplă cel mai adesea 
cu carne (soțul meu a trebuit să îi scoată odată o bucată de 
caracatiţă din gură, iar eu a trebuit să îl bat zdravăn de câteva ori 
pe spate). Leon (autodiversificat) s-a poticnit de câteva ori, părea 
că se îneacă, dar niciodată nu s-a înecat cu adevărat.“ 


Joy, mama lui Magnus, 6 ani, şi a lui Leon, 3 ani 


Știu cu adevărat bebeluşii ce au nevoie să mănânce? 


Bebeluşii autodiversificaţi au voie să îşi aleagă ce doresc 
(sau au nevoie) să mănânce dintre mâncărurile care li se oferă la 
masă, iar părinţii lor sunt adesea surprinşi de cât de echilibrată 
este dieta aleasă de bebeluş în cursul unei săptămâni. Nu există 
cercetări serioase care să analizeze dacă bebeluşii ştiu cu adevărat 
instinctiv ce să mănânce, dar în anii '20 şi '30 o cercetătoare 
americană, dr. Clara Davis! a derulat un experiment cu totul 
extraordinar, care ne dă cu adevărat de gândit. 

La vremea cercetării, mulţi copii refuzau să mănânce 
alimentele considerate bune pentru ei. Majoritatea pediatrilor 
le dădeau părinţilor instrucțiuni precise despre cât de des și în 
ce cantități ar trebui hrănit bebeluşul. Dar dr. Davis bănuia că 
această stricteţe era însăşi cauza problemelor şi că a-i spune sau 
chiar a forța un copil să mănânce anumite mâncăruri înrăutățea 
lucrurile. Avea o teorie conform căreia bebeluşii ştiu cel mai bine 
ce au nevoie să mănânce. 

A construit o dietă cu „autoservire“ pentru bebeluşi şi 
copii pentru a vedea ce s-ar întâmpla dacă bebeluşii ar avea voie 
să aleagă singuri ce anume să mănânce. A studiat 15 copii pentru 
perioade variind între şase luni şi patru ani şi jumătate; copiii 
aveau vârste între şapte şi nouă luni când a debutat experimentul 
şi fuseseră exclusiv alăptaţi până în acel moment. 

Copiilor li s-au oferit 33 de feluri de mâncare cu totul, cu 
o selecţie uşor diferită la fiecare masă. Toate mâncărurile au fost 
prezentate separat, pasate şi necondimentate: alimente combinate 
precum pâine şi supă nu au fost permise. 

Bebeluşii puteau alege orice doreau din toate mâncărurile, 
în orice cantităţi. Fie se hrăneau singuri, fie li se arăta un fel de 
mâncare, sau erau hrăniţi de o asistentă cu linguriţa, căreia nu i se 
permitea să le influențeze alegerile. Dacă un copil termina toată 
porţia dintr-o anumită mâncare, i se oferea mai multă, până când 
la un moment dat se oprea singur. 

Mesele erau atent monitorizate, aşa încât cercetătorii să 
îşi dea seama exact ce mâncase fiecare copil. Li s-au făcut analize 
de sânge şi urină, dar şi radiografii pentru a le urmări starea de 
sănătate. 

La finele experimentului dr. Davis a descoperit că fiecare 
copil alesese o dietă extrem de echilibrată. Erau toţi bine hrăniți 
şi sănătoşi, chiar şi cei care nu fuseseră la început, şi cu toții 
au mâncat o mare varietate de alimente, în cantităţi considerate 
normale pentru vârsta lor. Câştigul ponderal a fost peste medie 
şi au scăpat de multe din deficienţele pe care le aveau (cum ar fi 
rahitismul) și alte boli întâlnite la vremea aceea. 

Totuşi, combinaţia de alimente a fiecărui copil a fost 
unică şi de neprevăzut, nu s-a apropiat nicicum de vreo dietă 
„clasică“. De pildă, unii au ales să mănânce multe fructe, în vreme 
ce alţii păreau să prefere carnea; pasiunile culinare şi excesele 
erau la ordinea zilei (un copil a mâncat şapte ouă într-o zi!). Dar 
toţi copiii erau dornici să încerce şi mâncăruri necunoscute. Şi 
niciunul din ei nu a ales dieta pe bază de lapte şi cereale, care era 
„recomandată“ la vremea aceea. 

Conform opiniei dr. Davis, unul din motivele pentru care 
copiii au fost atât de sănătoşi a fost că au primit doar alimente 

hrănitoare, neprocesate, fără alimente prea grase sau cu conți 
ridicat de zahăr. Dar a le oferi pur şi simplu o selecţie de alimu 
adecvate nu era o garanţie că vor avea o dietă echilibr 
Fiecare dintre copiii studiați putea să hotărască să îşi limit 
dieta, evitând carnea, fructele sau legumele, de pildă - şi si 
imbolnăvească. Dar ei au mâncat suficient din fiecare gri 
alimentară încât să îşi asigure un echilibru. 


POVESTE DESPRE AUTODIVERSIFICARE 


Cel de-al doilea copil al nostru, Saskia, stătea la mine în 
poală când mâncam și a început să se întindă după mâncarea 
din farfurie puţin înainte de şase luni. Era fericită să poată apuca 
mâncare şi să o ducă în gură, aşa că noi am practicat intuitiv 
autodiversificarea fără să ne gândim prea mult. Mai târziu ne-am 
dat seama că mai erau şi alţii care făceau asta şi că purta un 
nume. E atât de uşor; cred că mamele au făcut asta, mai ales cu 
al doilea copil, de generaţii întregi. 

Uitându-mă înapoi, cred că prima noastră fetiţă, Lily, se 
întindea şi ea după mâncare, dar noi am făcut ce era acceptat în 
privinţa hrănirii bebeluşilor — am hrănit-o cu linguriţa. Făceam 
cu rândul; unul dintre noi mânca, celălalt o hrănea pe Lily. 

Autodiversificarea e o metodă mai uşoară şi mai rapidă, 
dar provoacă şi mai multă dezordine. Este mai dezordonată. Dai 
hrănitul cu lingurița e complicat. Este o altă sursă de anxietate, 
ȘI e plicticos — noi mereu fie pregăteam mâncarea, fie hrăneam 
copilul, fie curățam după el. Era atât de orientată către hrană 
această metodă cu piureurile! Autodiversificarea însă pare să se 
concentreze asupra bucuriei la masă şi a jocului. E mult mai 
relaxată. 


Suzanne, mama lui Lily, 3 ani, şi a Saskiei, 14 luni 


Totuşi, rezultatele experimentului nu sunt suficient 
temeinice încât să dovedească că teoria dr. Davis era adevăr! 

(A fost un studiu limitat, iar majoritatea datelor s-au pierdut, și nu 
se va mai repeta, pentru că metodele ei ar fi azi considerate lipsite 
de etică.) Dar experimentul a devenit extrem de cunoscut la acea 
vreme, a fost chiar inclus în câteva dintre edițiile cărților desprg 
creșterea copilului extrem de bine vândute ale dr. Benjamin 
Spock în anii '40 şi '50 şi treptat dieta limitată a bebeluşilor care 
fusese atât de obişnuită a ieşit din uz. Dar în vreme ce mesajul 
cu privire la importanţa varietăţii în dieta bebeluşilor s-a păstrat, 
ideea că li s-ar putea permite să aleagă s-a pierdut, probabil 
pentru că în anii care au urmat bebeluşii au primit alimente solide 
începând cu trei sau patru luni, când e mult prea devreme ca ei să 
facă alegeri. 


Intrebări și răspunsuri 
Va fi copilul meu bine hrănit folosind această metodă? 


Dacă e sau nu bine hrănit copilul depinde de voi şi de 
bebeluș. Orice metodă aţi folosi, e responsabilitatea voastră să îi 
daţi alimente hrănitoare, care îi oferă o dietă echilibrată copilului, 
diferenţa în autodiversificare e că el va decide ce anume mănâncă. 

Există un mit conform căruia bebeluşii a căror dietă 
e controlată de părinţi vor mânca doar ce trebuie, în vreme ce 
aceia cărora li se permite să aleagă vor trăi numai cu chipsuri 
şi ciocolată. Probabil că exact opusul e adevărat. Mulţi părinți 
care-şi hrănesc copiii cu linguriţa spun că le e foarte greu să 
îi convingă să mănânce alimente bune, recurgând adesea la 
trucuri, cum ar fi să ascundă legume în alte mâncăruri sau să îi 
hrănească în faţa televizorului (ca să nu observe ce mănâncă), 
sau să le promită recompense dulci dacă îşi mănâncă legumele. 
Dimpotrivă, mulţi părinţi care au încercat autodiversificarea spun 
că bebeluşii lor mănâncă o mare varietate de alimente, fără a avea 
nevoie să fie convinși, inclusiv acelea care de obicei le displac 
copiilor, cum ar fi varza. 

Există nenumărate dovezi că, dacă ar fi lăsaţi să aleagă, 
copiii ar alege în mod instinctiv alimente bune, în cantități 

potrivite (vezi pagina 61 despre cercetările dr. Davis). E nevoie 
de mai multe cercetări în acest sens, dar ideea e sprijinită de 
faptul că multe din poveştile despre copii mofturoși apar în 
familiile în care introducerea alimentelor solide a fost un proces 
controlat de părinți. Aproape toţi cei care au testat ambele metode 
spun că nu ar reveni la metoda tradițională pentru că bebeluşul 
autodiversificat mănâncă mult mai bine decât celălalt copil. 


„William nu a primit piureuri deloc şi a fost chiar un succes. 
Nu era un mofturos ca fratele său, Samuel, care fusese hrănit cu 
lingurița. El iubeşte lucrurile de care majoritatea copiilor nici 
nu se ating; iubeşte piperul negru şi mâncarea condimentată. 
Oamenii spun că William mănâncă extrem de variat, în com- 
paraţie cu alţi copii. Ar încerca orice.“ 


Pete, tatăl lui Samuel, 5 ani, al lui William, 2 ani, 
şi al lui Edward, 6 luni 


Nu e mâncarea pasată mai ușor de digerat și prin urmare 
mai hrănitoare? 


Probabil e adevărat că mâncarea care ajunge în stomac 
sub formă de piure este mai uşor de digerat decât bucăţile mai 
mari. Dar gurile au fost gândite să zdrobească mâncarea, să o 
paseze prin mestecat. Mâncarea bine mestecată va fi mai uşor de 
gestionat de către stomac decât ar fi mâncarea pasată de un blender, 
pentru că amestecul salivei cu mâncarea ajută la demararea 
procesului de digestie, în special digestia carbohidraţilor. 

Bebelușii cărora li se permite să mănânce în ritmul lor 
au tendinţa de a-şi păstra mâncarea în gură o perioadă mai lungă 
inainte de a o înghiţi. În această perioadă este înmuiată de salivă 
şi pasată de gingii. Dar mâncărurile pasate nu prea se întâlnesc 
cu saliva. În schimb, sunt aspirate de pe lingură direct în spatele 
gâtului şi imediat înghițite, fără a mai fi mestecate. 

A pasa mâncarea, mai ales fructele şi legumele, poate 
distruge parte din nutrienți. Când mâncarea este tăiată, parte din 

vitamina C se pierde, cea de pe suprafețele expuse. Zdrobirea 
intensifică aceste pierderi, aşa încât mâncarea pasată va avea 
cantități mai mici de vitamina C decât ar fi avut dacă era 
consumată în bucăţi mari. P 

Un măr întreg, de pildă, va oferi mai multă vitamina C 
decât acelaşi măr pasat sau transformat în piure. Vitamina C este 
o vitamină importantă, mai ales pentru că asigură o mai bună 
absorbție a fierului. Iar corpul nu poate stoca vitamina C, deci 
este important să existe o sursă zilnică. 

E uşor de presupus că mâncarea pasată e mai uşor de 
digerat datorită felului în care arată scutecele bebelușului. Față 
de scaunul unui bebeluş care primeşte piureuri, scaunul unui 
bebeluş care mănâncă hrană „adevărată“ conține uneori bucăți de 
legume, de pildă, mici, uşor de recunoscut. Aceasta nu înseamnă 
că mâncarea nu s-a digerat deloc — arată doar că bebeluşul învaţă 
să mestece şi că organismul său se adaptează la alimentele solide. 
Mâncarea pasată doar arată ca şi cum ar fi fost mai bine digerată 
pentru că nu iese cu nimic în evidență în scutec. 

Bebelușşii hrăniţi prea repede (ceea ce se întâmplă adesea 
în cazul folosirii linguriței) ratează experiența mestecatului pe 
îndelete. Bebeluşii care se hrănesc singuri de la început şi care nu 
au fost grăbiţi în niciun fel în timp ce mâncau iau de obicei guri 
mai mici şi mestecă mai mult înainte de a înghiți. Aceasta duce la 
o mai bună digestie generală. 

Mâncărurile pasate sunt desigur bune pentru oamenii 
care au dificultăţi în a mesteca, dar bebeluşii sănătoşi nu au 
nevoie să le fie pasată mâncarea mai mult decât ar avea nevoie 
adulții. 


Există şi bebeluși care nu ar trebui să primească alimentele 
solide astfel? 


Autodiversificarea se bazează pe dezvoltarea abilităților 
normale la bebeluş, prin urmare probabil că nu e potrivită chiar 
pentru toţi bebeluşii. Bebeluşii cu întârzieri de dezvoltare, 
musculatură atrofiată, anomalii ale anatomiei gurii, mâinilor, 

braţelor sau spatelui (sindromul Down, spina bifida sau paralizia 
cerebrală) se pot descurca mai bine cu lingurita sau cu o combinaţie 
de linguriţă şi alimente uşor de apucat cu mâna. Totuși, aceste 
alimente ușor de apucat cu mâna nu ar trebui excluse pentru 
aceşti bebeluşi, pentru că uneori pot fi o cale excelentă prin care 
ei să îşi dezvolte exact acele aptitudini pe care le dobândesc 
cu dificultate. Anumiți bebeluşi cu tulburări digestive pot avea 
nevoie de mâncăruri speciale care nu pot fi transformate încât să 
mbă forme potrivite pentru ca ei să se hrănească singuri, dar asta 
nu ar trebui să îi împiedice să primească celelalte alimente astfel. 

Bebeluşii prematuri pot avea nevoi diferite când vine 
vorba de introducerea alimentelor solide, dar depinde în realitate 
de gradul prematurităţii. Dacă o sarcină de 36 sau 37 de săptămâni 
poate fi considerată aproape la termen, una de 27 de săptămâni cu 
siguranță nu e. De asemenea, mulți bebeluşi prematuri nu doar că 
se nasc devreme, ci sunt şi extrem de mici, sau chiar bolnavi, așa 
incât probabil există motive pentru care s-au născut mai devreme, 
care au un impact asupra dezvoltării lor ulterioare. În mod clar nu 
li se poate oferi tuturor o singură recomandare. 

Autodiversificarea funcţionează pentru un bebeluş 
născut la termen pentru că nevoia sa nutriţională de hrană solidă 
și măsura în care e pregătit, abilitatea sa de a se hrăni singur 
coincid, aşa încât el să se poată servi singur imediat ce are nevoie 
(de regulă puţin după șase luni). Dezvoltarea generală a unui 
bebeluș prematur continuă cam în acelaşi ritm ca şi când s-ar 
li născut la termen, deci dacă e născut cu şase săptămâni mai 
devreme, probabil că nu va arăta niciun interes pentru mâncare 
inainte de şapte luni şi jumătate. Dar e foarte posibil că va avea 
nevoie de nutrienți suplimentari înainte de această vârstă pentru 
că el nu a avut suficient timp în uter să îşi construiască rezerve 
normale. 

Nu se cunosc foarte multe despre nevoile bebeluşilor 
prematuri când vine vorba de hrană solidă. În special, nu e foarte 
clar dacă pentru acei bebeluşi care au nevoie de această hrană 
uplimentară înainte de a fi capabili să se hrănească singuri e mai 
bine ca aceştia să fie primiţi sub formă de hrană pasată (caz în 
care va fi nevoie de o scurtă perioadă de servit cu linguriţa) sau 

ca suplimente sub formă de medicamente. Fiecare bebeluş are 
nevoie să fie tratat ca un individ. Totuşi, nu există niciun motiv 
pentru care bebeluşii care nu au nevoie de suplimente nutriţionale 
(sau cei care le primesc sub formă de medicamente) să nu 
lăsați să experimenteze în ritmul lor cu alimentele solide, chiar 
dacă aceasta înseamnă că nu vor fi interesaţi decât după şase luni. 

În general, toți bebeluşii de şase luni sau mai mari ar 
trebui încurajați să exploreze mâncarea cu mâinile şi să încerce să 
mănânce singuri imediat ce par interesaţi. Totuși, dacă bebelușul 
s-a născut prematur sau a avut anumite probleme fizice sau me- 
dicale, ar trebui să cereți sfatul pediatrului, al nutriționistului şi/ 
sau al terapeutului de limbaj înainte de a hotărî dacă să adoptați 
autodiversificarea ca unică metodă de a-i introduce bebeluşului 
alimentele solide. 


„Sean s-a născut cu patru săptămâni mai devreme şi când am 
început autodiversificarea mi s-a părut totul complet nou, pentru 
că pe Lorna o hrănisem cu linguriţa. Cred că era puţin în urma 
bebeluşilor din aceeaşi generaţie, pentru că ei erau născuţi la 
termen, dar autodiversificarea i-a dat şansa să ne arate când e 
pregătit.“ 


Rachel, mama Lornei, 14 ani, şi a lui Sean, 4 ani 


E potrivit să permitem bebelușului să deţină controlul? 


A deprinde consumul alimentelor solide este o etapă 
naturală de dezvoltare. Nu controlăm când un bebeluş începe să 
meargă, prin urmare de ce am controla când face tranziţia spre 
alimente solide? Niciun părinte nu îl împiedică în mod activ 
pe bebeluş să meargă când dă semne că poate să o facă, ar fi 
perceput ca un act de cruzime şi cu potenţial periculos. Dar mulţi 
părinţi, fără să îşi dea seama, exercită un control negativ asupra 
instinctului copilului de a mânca, împiedicându-l să se hrănească 
singur sau nepermițându-i să ia decizii la masă. 

Ca părinte, singurul control pe care trebuie să îl aveţi 
Asupra hranei copilului este ce anume i se oferă şi cât de des. Dacă 
ii oferiti mâncare hrănitoare, ar trebui să fie decizia bebeluşului 
ve mănâncă, cât de mult şi cât de repede. 

Cea mai bună cale de a ne asigura că un bebeluş alăptat 
primeşte cantitatea potrivită de lapte (şi de a reduce riscurile de 
imbolnăvire a mamei) este de a-i permite să controleze hrana încă 
de la început — cât de des, cât de rapid şi pentru cât timp. Acest 
proces e cunoscut ca alăptarea la cerere sau alăptare ghidată de 
bebeluş. A aborda înțărcarea tot din perspectiva bebeluşului pur 
și simplu îi va permite să folosească acelaşi tip de control în 
timpul tranziției la mesele familiale. Aceasta înseamnă că poate 
continua să reacționeze la semnalele sale interne atunci când 
ii e foame sau se simte sătul şi va mânca exact cât are nevoie. 
Acesta este fundamentul controlului natural al apetitului și al 
unei atitudini sănătoase față de hrană pentru tot restul vieţii. 

Dacă bebeluşul este hrănit la biberon, mesele de lapte 
sunt de regulă controlate de părinţi, ei decid când au loc și cât 
lapte primeşte. Dar ei vor trebui la un moment dat să renunțe la 
acest control. Prin urmare, când este acest moment potrivit? De 
ce nu atunci când bebelușul începe să primească alimente solide? 
Pare ocazia perfectă pentru a permite bebeluşului să îşi dezvolte 
instinctul natural de a mânca în acord cu nevoile sale. 

Mulţi părinţi preferă să hrănească bebeluşii cu lingurita 
doar pentru că e mai rapid decât să le dea voie să mănânce 
singuri. Dar, ca adulți, e important pentru noi să putem decide 
cât de mult durează o masă. Uneori vrem să ne relaxăm şi să ne 
bucurăm de mâncare. Alteori avem nevoie să mâncam repede şi 
să fugim. Nimeni nu şi-ar dori ca această decizie să fie luată de 
altcineva, mai ales dacă am fi hrăniţi cu linguriţa. A ne grăbi la 
masă înseamnă să nu ne bucurăm la fel de mult şi de asemenea 
poate interfera cu digestia noastră. A-l lăsa pe bebeluş să îşi 
stabilească singur ritmul îl va ajuta să se bucure mai mult de 
hrană şi va reduce riscul de dureri de burtă şi de constipaţie. 

A controla cum mănâncă bebeluşii nu va conduce la 
o hrană mai bună sau la un comportament mai bun, de fapt, 
probabil că va conduce la tot soiul de bătălii la masă. Bebelușii 

par să aibă instinctul de a testa mâncărurile noi încet, în ritmul 
lor. Rezultatele cercetărilor efectuate asupra tulburărilor de 
alimentație la copii arată că a nu le da voie să facă acest lucru 
îi va face temători față de noi alimente, în vreme ce controlul 
şi manipularea lor în alte feluri, cum ar fi păcălelile (de pildă, 
alternarea linguriţelor cu alimente dulci cu cele cu altfel de 
mâncare), îi învaţă să nu aibă încredere în procesul de hrănire. 

E uşor de văzut cum a-i obliga pe copii să mănânce mai 
repede îi poate face să se grăbească prea tare şi să nu mestece 
cât ar avea nevoie, şi probabil să nu mănânce cât au nevoie. A-i 
constrânge, pe de altă parte, îi învață să mănânce mai mult decât 
au nevoie. În cazuri extreme acest tip de manipulare îi poate 
îndepărta total pe copii de hrană. 

Multe din tulburările de alimentaţie care îi afectează pe 
copiii mai mari şi familiile lor îşi au rădăcinile în chestiuni legate 
de control. Profesioniştii din domeniul sănătăţii care lucrează cu 
aceste familii încep prin a le cere părinților să redea controlul 
copiilor. Poate dacă nu li s-ar răpi acest control de la bun început, 
asemenea probleme nu ar fi atât de des întâlnite. 


„Îmi place faptul că, în cazul autodiversificării, bebeluşul deţine 
controlul. Văd mulţi bebeluşi disfuncţionali atunci când vine 
vorba de hrană şi aproape întotdeauna cauza e că ei nu deţin 
controlul.“ 


Helen, nutriționist 


„Lara a stat cu noi la masă în timp ce mâncam timp de câteva 


săptămâni înainte de a gusta pentru prima dată ea însăşi. Ne 
urmărea cum duceam mâncarea la gură şi «mesteca în gol» 
alături de noi. Apoi, într-o bună zi mi-a luat nişte pâine din 
mână, s-a uitat o vreme la ea şi apoi a dus-o încet la gură. Nu a 
reuşit, şi-a dus-o la obraz. A trebuit să mă lupt cu impulsul de a 
o ajuta şi în cele din urmă a descoperit gura. A supt şi a mestecat 
puţin pâinea, nu cred că a înghiţit vreun pic. Dar încântarea și 
mândria pe care le-am resimţit au fost aproape ridicole.“ 


Emma, mama Larei, 7 luni 


Pregătirile pentru autodiversificare 


Odată ce bebeluşul se apropie de şase luni, veţi descoperi 
că vrea să ia parte la mesele familiei, chiar dacă nu e tocmai 
pregătit să înceapă să mănânce alimente solide. Bebeluşii sunt 
foarte curioşi la această vârstă şi sunt extrem de fericiţi să fie 
incluşi. A-l lăsa pe bebeluş să stea lângă voi şi a-i da şi lui o 
linguriţă sau o căniță cu care să se joace îl vor face să se simtă 
parte a acestui ritual. Vă va da să înţelegeţi când e pregătit să 
mânuiască mâncarea. 

Nu trebuie să cumpăraţi niciun fel de echipament special 
pentru autodiversificare, deşi există anumite produse care v-ar 
uşura fără îndoială viaţa, ele nu sunt esenţiale. Un scaun înalt 
ar putea fi util, dar mulți părinți încep să ofere alimente solide 
aşezându-l pe bebeluş în poală în timpul meselor şi lăsându-l să 
se joace cu mâncarea din farfuria lor. Orice ați decide, odată ce 

bebeluşul începe să experimenteze cu mâncarea, trebuie să fie 
în siguranță (să nu aibă cum să cadă), să aibă o poziție perfect 
verticală.(Dacă stă pe spate în timp ce mănâncă poate fi periculos, 
aşa că nu îl lăsați niciodată pe bebeluş într-un scaun-leagăn sayy 
care se poate lăsa pe spate, sau într-un scaun de maşină.) 

Felurile sănătoase, normale de mâncare ale familiei pot 
fi adaptate cu uşurinţă aşa încât bebelușul să le poată gestiona, 
aşadar nu e nevoie să cumpăraţi sau să pregătiți vreo hrană 
specială pentru el. (Vezi capitolul 4 pentru mai multe informaţii 
despre ce ar fi de oferit şi despre cele câteva alimente pe care 
ar fi bine să le evitați.) Şi nu e nevoie de niciun fel de tacâmuri 
pentru primele câteva luni, când bebeluşul își va folosi degetele; 
asigurați-vă doar că mâinile îi sunt curate înainte de a trece la 
masă. 

În fine, ar trebui să fiți pregătiţi pentru ceva dezordine, 
aşa se întâmplă când un bebeluş învață să mănânce (pentru 
sfaturi, vezi pagina 90). 


„James stătea la mine în poală la ora mesei şi a început să apuce 
mâncarea şi să o ducă la gură la vreo şapte luni. Unul din primele 
lucruri pe care le-a mâncat a fost o bucăţică de friptură moale! 
Am făcut o tocăniţă și i-am oferit o bucată mare de carne şi el a 
supt şi poate a şi mestecat cu gingiile ceva din fibre. Părea să îi 
placă tare mult.“ 

Sarah, mama lui James, 2 ani 


Când să „mănânce“ 


Deşi multe cărți despre introducerea alimentelor solide 
sugerează diverse programe pentru hrănirea bebeluşilor în 
primele luni sau săptămâni, acest lucru nu e necesar în cazul 
autodiversificării. Vechile sfaturi de a introduce alimentele solide 
doar o dată pe zi, apoi o creştere treptată la două şi trei mese 
de hrană solidă pe o perioadă de câteva săptămâni erau potrivite 
pentru bebeluşii care începeau să consume alimente solide la trei 
sau patru luni, sistemele lor digestive fiind imature în fapt pentru 

consumul de alimente solide. Bebeluşii de şase luni şi mai mari 
reacționează bine la alimente noi, pentru că intestinul lor este 
mai matur. Tot ce trebuie să facem la șase luni este să începem 
să îl includem pe bebeluş la mesele familiei — fie că e vorba de 
micul dejun, prânz, cină sau când luăm o gustare — câtă vreme nu 
e înfometat, obosit sau necăjit. 

E important ca bebeluşul să nu fie flămând când îl puneţi 
la masă să exploreze alimentele — pentru că în primele săptămâni 
„mesele“ nu au nimic de-a face cu foamea, ci mai curând cu 
jocul, împărtăşirea, imitația; sunt mai degrabă ocazii de a învă- 
ţa decât de a mânca, sunt momente de joacă. Această metodă 
e foarte diferită de principiile convenţionale de diversificare, 
când suntem în general sfătuiți să ne asigurăm că bebelușului 
ii e foame la ora mesei. Dacă bebelușului îi e foame când staţi 
impreună la masă el nu se va bucura de explorarea hranei şi de 
dezvoltarea abilităților de a se hrăni singur, ci va fi frustrat şi se 
va supăra, aşa cum ar face-o în cazul unei jucării noi. 


„Nu îmi vine să cred cât de aproape am fost să renunţ la 
autodiversificare la început. Stephanie pur şi simplu nu părea 
interesată de solide deloc — credeam că pur şi simplu nu 
funcționează. Dar într-o zi era foarte iritată înainte de masă, aşa 
că am alăptat-o puţin. Am pus-o în scăunelul de masă şi nu mi-a 
venit să cred când am văzut-o că a luat o bucăţică de morcov 
şi a început să o mestece! Doar atunci mi-am dat seama ce 
greşisem — trebuia să îi ofer solide când nu îi era foame.“ 


Annabel, mama lui Zoe, 2 ani, şi a lui Stephanie, 8 luni 


Autodiversificarea funcţionează cel mai bine dacă 
bebeluşul primește la cerere mesele de lapte. În felul acesta poate 
continua să fie alăptat cât de mult îşi doreşte şi să experimenteze 
cu alimentele solide ca o activitate separată. Ţineţi minte, el 
nu ştie că alimentele solide îi pot da senzaţia de sațietate, aşa 
că, dacă credeți că i se poate face foame când plănuiţi o masă, 
oferiţi-i înainte lapte. Dacă e prea somnoros după alăptare pentru 

a-l mai interesa hrana solidă, nu vă faceţi griji, îi puteţi oferi ceva 
mai târziu, când e mai în formă. 

Nu contează dacă „ratati“ mese în această perioadă, dat 
fiind că bebeluşii nu se vor baza pe ele pentru hrană (gau pentru 
a nu le mai fi foame) pentru câteva luni de acum încolo. Deci, 
deşi e bine să aibă cât de multe ocazii să îşi exerseze abilitățile 
de a se hrăni, nu e nevoie să insistați să se alăture la fiecare masă, 
sau să fie treaz la fiecare masă de seară. (În cele din urmă, fiecare 
părinte adaptează ora de masă pentru a se potrivi momentelor 
când copilului îi e foame, dar probabil că nu va fi necesar până 
spre vârsta de un an, vezi pagina 88.) 

Interesul copilului pentru mâncare va fi greu de anticipat 
de la o zi la alta. Poate va dori să mănânce la fiecare masă timp 
de trei zile şi apoi următoarele patru va reveni la mesele exclusiv 
de lapte. Această tranziţie treptată, naturală de doi paşi înainte, 
unul înapoi nu seamănă deloc cu programele pe care părinţii sunt 
încurajați adesea să le urmeze. Dacă îl lăsaţi pe bebeluş să dețină 
controlul procesului, îşi va spori treptat aportul de alimente so- 
lide. În acest fel organismul său va continua să primească lapte 
matern sau lapte praf atât cât are nevoie, fără să se sature din 
alimente mai puţin hrănitoare, timp în care se va adapta unui ritm 
potrivit pentru el. 


Câteva sfaturi pentru început 


e  Oferiţi-i bebeluşului alimente solide când nu îi e foame, 
mesele de lapte rămân principala sursă de hrană. 

e  Concentrați-vă asupra jocului şi a experimentului. 

e  Lăsaţi-l pe bebeluş să ia parte la mesele voastre (şi la gustări) 
ori de câte ori e posibil. 

e Asiguraţi-vă că bebeluşul stă în poziţie verticală şi e în sigu- 
ranță într-un scăunel de masă sau în poala voastră. 

Alimente ușor de apucat cu mâna 


Cheia autodiversificării în primele luni este oferir 
de alimente uşor de apucat cu mâna şi de dus la gură. Deşi 
principiu ar avea voie să apuce orice găseşte pe farfuria voasi 
(vezi paginile 104-109 pentru excepţii), va fi mai uşor şi m 
puțin frustrant pentru el dacă îi oferiţi alimente de mărimi 
forme cu care el se poate descurca. 

Bebeluşii de şase luni își folosesc întreaga mână pen! 
n apuca lucruri; de obicei nu pot să apuce lucruri mici cu deget 
mare şi arătătorul decât după câteva luni. Aceasta înseamnă | 
trebuie să poată să își închidă pumnul în jurul unei bucăţi «í 
hrană pentru a o putea ține, deci nu trebuie să fie prea mari si 
prea groase. 

Bebelușii de această vârstă au de asemenea nevoie ! 
mâncarea să le iasă puțin din închizătura pumnului, pentru | 
e! nu îşi pot deschide pumnul cu scopul de a ajunge la mânca! 
Când bebeluşul e la început, nu va avea o ţintă prea grozav 
așa că bucăţile mai lungi de mâncare au şanse mai bune de 
fi ridicate decât cele scurte. Bastonaşele sau „degeţelele“ « 
mâncare de cel puţin 5 cm lungime se vor împărţi în jumătate: 
parte accesibilă pentru a fi mâncată, cealaltă — un simplu mâne 
Nu e nevoie să fiți foarte precişi, curând vă veţi da seama | 
anume poate gestiona bebeluşul. Broccoli e un prim alime 
ideal, pentru că are acest „mâner“, dar cam toate fructele 
legumele şi majoritatea felurilor de carne pot fi tăiate sub aceas 
formă. Aşa că, spălați-l pe mâini şi asiguraţi-vă că stă drept, ap 
oferiţi-i aceste bastonaşe cu care să se joace. 

Dacă îi oferiţi legume, ţineţi cont de faptul că nu ar treb 
să fie prea moi (se vor înmuia de tot când bebelușul va înceri 
să le țină), sau prea tari (sau nu va reuşi să le mestece prea uşo! 
Verificaţi capitolul 4 pentru mai multe informaţii despre cu 
trebuie adaptată mâncarea pentru bebeluş. 

Un bebeluş de şase sau şapte luni va mesteca acea par 
a alimentului care iese din pumn. Probabil va muşca o bucății 
şi apoi va abandona restul pentru a apuca altceva. Nu e un sen 
că nu îi place mâncarea, doar că nu e încă pregătit să deschi 

mâna intenționat sau să se concentreze asupra a două lucruri în 
același timp. Această primă etapă durează de obicei doar câteva 
luni; spre opt luni bebelușul va fi pregătit să ajungă la mâncarea 
din pumn şi pe măsură ce aptitudinile i se îmbunătăţesc, veţi 
vedea cum va gestiona bucăţi mai mici şi forme mai ciudate, 
nemaiavând nevoie de „mâner.“ 


„Îi tăiam totul în forme de bastonaş la început, dar nu îmi 
dădeam seama că nu erau suficient de lungi. Lucy nu putea să 
îşi miște mâna sau să elibereze mâncarea. Nu ieşea nimic din 
pumn, ca ea să poată mânca. Trebuie să fi fost atât de frustrată. 
Nu ştiam ce putea şi ce nu putea face. Am descoperit ceva mai 
târziu că alimentele trebuiau să fie suficient de lungi pentru a 
avea un «mâner» de care să le țină.“ 


Laura, mama lui Josie, 10 ani, şi a lui Lucy, 17 luni 


Imbunătăţirea coordonării 


Odată ce bebeluşii pot apuca bucăţi de mâncare și învață 
să îşi deschidă pumnul pentru a ajunge la bucăţica dinăuntru 
trec printr-o fază de folosire a ambelor mâini pentru a se hrăni 
singuri. Este parte a dezvoltării coordonării. În această etapă le e 
de obicei mai uşor să îşi găsească gura dacă îşi folosesc şi cealaltă 
mână pentru a le ghida mâna cu care ţin mâncarea. Odată ce îşi 
dă seama cum să facă asta, probabil veţi observa că „ratează“ 
mult mai rar gura. 

În etapele de început, unii bebeluşi îşi folosesc de 
asemenea una sau ambele mâini pentru a-şi păstra mâncarea în 
gură în timp ce mestecă. Aceasta se întâmplă pentru că nu au 
descoperit încă cum să îşi deschidă şi închidă maxilarele fără să 
închidă şi deschidă buzele. Imediat ce a învăţat să îşi ţină buzele 
închise în timp ce mestecă îşi va putea folosi mâinile pentru a 
pregăti următoarea înghiţitură fără ca prima să îi mai cadă din 
gură. 

Uneori bebeluşii îşi duc degetele în gură împreună cu 
mâncarea. Ceea ce e în regulă, până când din greşeală muşcă un 


pic prea tare degetul! Dacă bebeluşul începe brusc să plângă în 
timp ce mănâncă, probabil că asta i s-a întâmplat. Din păcate, nu 
puteţi face nimic pentru a preîntâmpina asemenea accidente — e 
ceva ce va trebui să descopere singur. Deci, până îşi dă seama, | 
fiți pregătiți să îi dați o îmbrăţişare şi un sărut. j 


Spre nouă luni bebeluşul va putea apuca bucățele mici 
intre arătător şi degetul mare, aşa că va putea mânca mazăre sau 
stafide. Va putea să înmoaie bucățele de alimente în altele, așa 
că îi veți putea oferi humus sau iaurt, pe care să le poată mânca 
cu o bucăţică de pâine sau de orez, sau cu degetele. (Dacă doriți 
să îi oferiţi copilului mâncăruri fluide înainte ca el să le poată 
consuma singur, puteți face asta în locul lui cu o linguriţă sau o 
bucăţică de mâncare, apoi să i-o oferiţi. Vezi pagina 127 pentru 
mai multe idei despre asemenea alimente care pot fi consumate 
impreună.) 

Câtă vreme copilul primeşte multe alimente pe care le 
poate apuca, e bine să îl lăsați să experimenteze cu mâncăruri 
pentru care e prea mic (în afara acelora care au risc de înecare, 
cum ar fi nucile întregi sau fructele cu sâmburi, vezi pagina 104). 
A mânui diverse consistenţe şi forme îl va ajuta să îşi dezvolte 
abilitățile de care are nevoie pentru a avea o dietă variată, şi vă 
va surprinde cu ce poate să facă. 


„Millie a devenit mai pricepută la a mânui mâncarea; învârte 
bucata de broccoli pentru a mânca inflorescenţa, pentru că ştie 


că poate mânca mai uşor acea bucată. Și-a dat seama şi cum să 
mănânce fructe şi legume şi să lase deoparte coaja.“ 


Beth, mama lui Millie, 10 luni 

„Bronwyn se pricepe acum să îşi ducă mâncarea în gură cu toată 
mâna, în loc de a ţine bastonașe din mâncare. Apucă bucățele 
mici, le duce cu tot cu mână în gură, le lasă acolo, apoi îşi suge 
degetul şi mâna iese pentru a lua mai mult.“ 


Faye, mama lui William, 4 ani, şi a lui Bronwyn, 7 luni 


A oferi în loc de a da 


Vorbim adesea despre cum le „dăm“ copiilor mâncare, 
dar tot ce facem de fapt în autodiversificare e să le oferim, punând 
bucățele potrivite în zona lor de acces, fie pe o farfuriuţă, fie pe 
masa scăunelului, apoi îi lăsăm pe ei să hotărască ce e de făcut 
mai departe. Ar putea să se joace, să o zdrobească în mână, să 
o ducă la gură, să o miroasă; dar depinde numai de ei dacă o şi 
mănâncă. 

E uşor să fiți tentaţi să introduceți mâncare în gura 
bebelușului, dar nu e doar mai plăcut pentru el să deţină controlul, 
ci şi mult mai sigur; a-i pune lucruri în gură poate însemna un risc 
de înec (vezi pagina 60). E de asemenea important să îl lăsăm să 
hotărască dacă să apuce ceva sau nu, aşa încât să aleagă ce va 
explora sau ce va mânca, aşa că evitați să luaţi aceste decizii în 
locul copilului, dându-i lui bucăţile de hrană. Autodiversificarea 
funcționează cel mai bine atunci când stăm deoparte, cu cât aveţi 
mai multă încredere în bebeluș că se va descurca în ritmul său, cu 
atât mai rapid va învăţa și va deveni mai încrezător. 

Asiguraţi-vă că mâncarea nu e prea fierbinte când i-o 
oferiţi, gustaţi-o în loc să o testaţi cu degetul. E bine să puneţi 
mâncarea bebeluşului într-o farfurie care a stat înainte jumătate 
de oră la frigider, în felul acesta se va răci mai repede. Bebeluşul 
se va simţi lăsat deoparte dacă trebuie să aştepte ca mâncarea să 
i se răcească în vreme ce toţi ceilalți mănâncă. 

Câtă mâncare să oferim 


Când bebelușul e abia la început, va mânca foarte puţin 
şi se va juca mult. În primele săptămâni toată hrana pe care 0 
va primi va ateriza pe scaun sau pe podea, mai ales pentru că 
bebeluşii își pot duce mâncarea la gură şi o pot mesteca înainte de 
a putea înghiţi. Aceasta înseamnă că, chiar dacă mâncarea ajunge 
în gură, probabil că va şi ieşi de acolo. În zilele de început, se 
va plictisi sau va obosi destul de repede, sau îşi va dori să se 
joace la nesfârșit şi nu va mânca mai nimic. Multor bebeluși le 
place să nu se grăbească, să încerce diverse alimente, să meargă 
mai departe şi apoi să revină la ele. Toate acestea sunt fireşti. 
|ineţi minte că în această etapă el primeşte suficiente substanţe 
nutritive din mesele de lapte. 

Chiar când începe să înghită mici cantităţi bebeluşul va 
imprăştia, arunca sau îi vor cădea bucăţi de alimente. Parte din 
acest comportament este cu intenţie, face parte din procesul de 
invăţare, iar parte va fi din greşeală, pentru că nu e destul de 
matur pentru a o păstra în mână. 

Oferiţi-i bebeluşului trei sau patru alimente diferite cu 
care să înceapă — poate o bucăţică de morcov, o floare de broccoli 
șI o bucată de carne (sau orice altceva mâncaţi care e potrivit și 
pentru el). Fiţi pregătiți să îi oferiţi mai mult, dacă îşi va dori, 
sau să ridicați mâncarea pe care a aruncat-o şi să i-o daţi înapoi. 
E tentant să îl limităm pe bebeluş la doar o bucăţică de mâncare 
la primele sale mese, din motivul că oricum nu le mănâncă. Dar 
asta îl va plictisi, şi vă veţi trezi că la fiecare două minute vă 
ridicați să îi dați înapoi mâncarea. E mult mai bine să îi oferiţi 
puține alimente şi să nu vă îngrijoraţi dacă mănâncă sau nu. 

Pe de altă parte, nu trebuie să îi puneţi o mulţime de ali- 
mente în față. E mai bine să începeţi cu puţin şi să adăugaţi 
pe parcurs. Mulţi bebeluşi sunt copleşiți de prea multe alegeri 
şi de cantitățile prea mari în primele etape. Unii împing toată 
mâncarea deoparte; alţii îşi aleg o bucăţică şi apoi aruncă tot restul 
de pe tavă; alții pur şi simplu întorc capul cu totul.Urmăriţi-vă 
bebeluşul cum reacționează la hrană pentru a vedea cât poate 
pestiona la început. 

Diversificarea naturală 


„La început, îi ofeream Ettei o farfurie cu multe alimente, iar ea 
făcea ceva foarte amuzant: apuca aproape fiecare bucăţică şi o 
arunca în spatele ei până când îi rămânea una singură. Pe aceea 
o apuca cu grijă şi începea să o mănânce. Apoi când o termina, 
se uita în jurul ei, cerând din priviri mai mult. Dar nu puteam să 
îi reumplu farfuria pentru că totul ar fi ajuns din nou pe Jos. Era 
ca şi cum ar fi fost prea mult în faţa ei şi asta o deruta. În cele din 
urmă mi-am dat seama ce aveam de făcut: trebuia să pun totul 
pe o altă farfurie, din care să îi pun ei în față una, maxim două 
bucățele.“ 


Julie, mama Ettei, de 3 ani 


Câteva lucruri despre cuptorul cu microunde 


Dacă încălziţi hrana la cuptorul cu microunde, amestecaţi-o 
în timp ce se încălzeşte — şi nu uitaţi să testați temperatura înainte 
de a i-o oferi copilului. E mai sigur să testaţi mâncarea încălzită 
la microunde luând o gură în loc de a testa cu buzele, pentru 
că la microunde mâncarea se încălzește inegal, având zone mai 
fierbinți şi zone mai reci. 


Pe măsură ce abilităţile de a se hrăni singur se dezvoltă, 
veți vedea cum mai puţină mâncare se aruncă și mai multă se 
mănâncă și puteți să estimaţi cam cât va mânca la o masă. Dar 
aveţi grijă! E doar un pas de aici până la a decide cât de mult „ar 
trebui“ să mănânce şi nu despre asta e vorba în autodiversificare. 
A încuraja un copil să mănânce mai mult decât are nevoie nu e 
necesar şi poate fi dăunător pe termen lung. În cel mai bun caz, îi 
va strica bucuria mesei şi în cel mai rău caz va mânca prea mult 
la vârste mai mari. Decizia privitoare la cât mănâncă ar trebui 
să îi aparțină întotdeauna; e stomacul lui şi el ştie exact cât are 
nevoie. 

Sfat 


Nu-i oferiţi bebeluşului prea multă mâncare deodată, dar 
să aveţi la îndemână mai mult decât credeţi că îi va trebui, ca să 
nu rămâneţi fără, şi el să îşi piardă interesul. Dacă îi oferiţi unui 
bebeluş mai puţin decât credeţi că „ar trebui“ să mănânce, s-ar 
putea să nu lase prea mult deoparte şi vă va da de ştire că are 
nevoie de mai mult. Chiar dacă nu o face, sunt şanse mai mari să 
fiti mulțumiți cu cât a mâncat. 


A lăsa farfuria curată 


Deşi mulți dintre noi am crescut cu ideea că ţine de 
bunele maniere să terminăm tot din farfurie şi să nu irosim hrana, 
niciunul din aceste lucruri nu funcţionează în cazul bebeluşilor 
sau al copiilor, şi se asociază adesea cu supraalimentarea la 
adulți. Prin urmare e important să nu ne așteptăm ca bebeluşul 
să mănânce tot ce i s-a oferit sau să încercăm să îl convingem 
să mănânce mai mult decât îşi doreşte. Ar trebui să mănânce 
exact atât de mult sau de puţin cât îşi doreşte din hrana pe care 
i-o oferiţi, ca să îşi poată alege substanţele nutritive de care are 
nevoie. Dacă mănâncă tot ce i-aţi oferit, îi puteţi da mai mult 
(sau diferit) doar pentru a vă asigura că într-adevăr e sătul; dacă 
retuză, e felul său de a spune că i-a ajuns. Deşi poate a mâncat 
mai puţin decât vă așteptați, nu are nevoie să îi „suplimentaţi“ cu 
lingurița; e posibil să accepte pentru a vă face pe plac, dar asta nu 
inseamnă că ar fi avut cu adevărat nevoie. 


„Am crescut în vremea războiului, când hrana era raționalizată. 
Nu îți permiteai să iroseşti hrana. Dacă nu mâncai tot ce primeai, 
ti se servea din nou la următoarea masă. Sentimentul că e musai 
să termini tot din farfurie (chiar dacă nu îţi plăcea) m-a însoțit 
toată viaţa.“ 


Tony, tată a trei copii şi bunic a cinci copii 

Respingerea hranei 


Dacă bebeluşul respinge anumite mâncăruri e pentru că 
nu îi sunt necesare (sau nu şi le doreşte) în ace/ moment. Nu 
reflectă maniera în care gătiţi şi nu înseamnă că nu le va mânca 
dacă i le oferiţi cu altă ocazie. Sigur, dacă bebeluşul mănâncă 
aceleaşi alimente ca restul familiei, în locul unor feluri gătite 
special pentru el, probabil că nici nu veţi remarca cât anume 
mănâncă — un alt motiv pentru care a împărtăşi hrana cu el e mai 
puţin stresant pentru amândoi decât dacă i-aţi pregăti mâncarea 
separat. 


Sfaturi pentru oferirea de mâncare bebelușului 


e Spălaţi-i mâinile înainte de a mânca. 

e Oferiţi-i bucățele de hrană sub formă de bastonaș, de cel 
puţin 5 cm lungime — jumătate pentru mâncat, jumătate 
pentru ţinut în mână. 

e Asiguraţi-vă că bebeluşul e cel care decide ce anume 
mănâncă; puneţi-i mâncarea în preajmă (pe tava scăune- 
lului sau pe masă). 

e Verificaţi temperatura mâncării (gustaţi, în loc de a vă 
folosi degetul). 

e Oferiţi-i bebelușului doar câteva alimente cu care să 
înceapă. A-l supraîncărca îl poate deruta şi descuraja. 

e Pregătiţi mai multă mâncare, să o aveţi la îndemână dacă 
vă cere mai mult. 

e Amintiţi-vă că scopul nu este o farfurie curată, este 
important ca bebeluşul să mănânce atât cât are nevoie. 

e Nu vă supăraţi dacă nu mănâncă mâncarea pe care i-ați 
pregătit-o. 

e Rămâneţi mereu alături de bebeluş când mănâncă sau se 
joacă cu mâncarea. 

| a Uneori bebeluşii ascund câte o bucăţică de mâncare 
— adesea în pliul obrazului interior — de unde apare ceva mai 
târziu. Aceasta se întâmplă înainte să fi învăţat cum anume să 
| îşi folosească limba pentru a recupera bucăţelele de hrană care 
le rămân blocate între gingie şi obraz. Pentru a fi în siguranță 
| e probabil o idee bună să verificaţi ca acest lucru să nu se fi 
întâmplat, înainte ca bebelușul să înceapă să se joace sau să se 
culce. Nu e nevoie să căutaţi în gură, eventual jucaţi un joc în 
care îi cereți să deschidă larg gura, poate ca să vă imite sau, odată 
ce înțelege mai bine, învăţaţi-l să verifice singur cu degetul că nu 
i-a rămas nimic în gură. 


Cum îl ajutăm pe bebeluș să înveţe 


Bebeluşii învaţă prin imitație şi adoră să ia parte la 
activităţile celor mari, aşa încât e important să mâncaţi alături 
de el de câte ori aveți ocazia, şi oferiţi-i aceeaşi hrană pe care o 
mâncaţi voi. De fapt, veţi descoperi că preferă ce aveţi voi în faţă, 
nu ce au ei, chiar dacă e exact acelaşi lucru (probabil calea lor 
instinctivă de a verifica dacă mâncarea e sigură, vezi pagina 50). 
Vorbiţi-i despre diferitele mâncăruri, numindu-le şi descriind 
culorile şi consistențele, așa încât să înveţe cuvinte noi şi să își 
dezvolte noi abilităţi. 


„Meena ştie ce e o bucată de morcov; nu e doar o pastă portocalie. 
Vorbim despre legume şi ştie numele tuturor legumelor. Eu 
spun, de pildă: unde e conopida? Şi ea o apucă. Bebeluşii nu 
au ocazia de a învăţa despre mâncarea adevărată dacă le pasăm 
totul într-un piure.“ 


Deepti, mama lui Meena, 10 luni 

Diversificarea naturală 


A învăţa prin imitație implică urmăritul și apoi acţiunea — 
şi, evident, greşelile. E important să îl lăsați pe bebeluş să îşi 
găsească propria cale de a se descurca cu mâncarea şi să nu îi 
oferiţi mai mult ajutor decât are nevoie. A-l ajuta prea mult (sau 
a interfera cu ce face), a-l critica, a râde de el sau a-l contrazice 
îl va deruta și îl va descuraja să mai continue. Pe de altă parte, 
nu are nevoie de laude nici când „reuşeşte“. În realitate, el nu 
percepe o bucăţică de mâncare căzută pe jos drept un „eşec“, sau 
alimentele mâncate drept un „succes“, pentru el sunt toate părți 
interesante ale unui experiment. 

A încerca să ajutăm sau să îndrumăm bebelușul poate fi 
foarte derutant pentru el. Ţineţi minte, se concentrează asupra 
procesului de învăţare despre hrană şi cum anume se face. Dacă 
are nevoie de ajutor, vi-l va cere. Cei mai mulţi bebeluşi îşi doresc 
cu adevărat să se descurce de unii singuri. 


„La început, Jamal apuca ceva și noi ne repezeam să îl ajutăm 
când nu prea se descurca — dar era evident că renunţa să se mai 
concentreze când făceam asta. Era mult mai fericit dacă îl lăsam 
pur şi simplu să continue.“ 


Simon, tatăl lui Jamal, 8 luni 


Veţi vedea că bebeluşul are tendinţa de a se îneca uneori 
în primele zile, atunci când învață cum să gestioneze mâncarea. 
Deşi arată îngrijorător, pe el sigur nu îl deranjează, prin urmare nu 
există niciun motiv pentru care să încercaţi să opriți acest proces. 
De fapt, probabil joacă un rol extrem de important, pentru că îl 
învaţă cum să mănânce în siguranță, fără să îşi împingă mâncarea 
prea în spate sau să îşi umple în exces gura (vezi pagina 57). Se 
va opri natural după câteva săptămâni, odată ce va fi învăţat cum 
să evite acest lucru. 

Dacă priviţi aceste prime experienţe nu ca pe nişte mese, 
ci ca pe nişte ocazii de joacă şi învăţare, veți vedea că nu există 
niciun motiv să vă limitați la una, două sau trei mese pe zi, sau 
să aveţi vreun program anume. Cu cât are mai multe ocazii de a 
explora cu mâncarea, de a exersa, cu atât mai rapid va descoperi 

ce este şi își va dezvolta abilităţile de a se hrăni singur de care va 
avea nevoie mai târziu. 


Cum face faţă frustrării 


Unii bebeluşi par să traverseze o perioadă, imediat după 
ce au început să exploreze cu alimentele solide, când par extrem 
de frustrați; pare că abilitățile nu li se dezvoltă suficient de rapid 
pentru ei. E tentant să presupunem că un bebeluș e frustrat şi 
iritat pentru că îi e foame, dar în primele săptămâni, dacă îi e 
foame sigur îşi doreşte lapte, nu alimente solide. Mesele sunt 
prilej de experiment, iar bebelușul probabil nu şi-a dat seama 
că a mânca alimente solide îi va satisface foamea. Prin urmare 
frustrarea bebelușului nu e un semn că nu poate mânca suficiente 
alimente solide și nu are nevoie de „ajutorul“ părinţilor care să i 
le paseze şi să i le servească cu o linguriţă; laptele îi e suficient. 
A-i oferi mâncarea cu linguriţa pare să rezolve problema, dar 
doar pentru că bebeluşul e temporar distras. Dacă îi e foame sau 
e obosit e mai bine să îi oferiţi o masă de lapte sau să îl încurajați 
să doarmă puţin. 

Bebelușii sunt frustrați în primele săptămâni pur şi simplu 
pentru că nu pot face tot ce şi-ar dori cu mâncarea, în acelaşi 
fel în care o jucărie nouă e o provocare. Adesea problema e că 
mâncarea nu are forma potrivită, sau e prea alunecoasă pentru ca 
ei să o apuce, deci e important să urmăriți asta (vezi pagina 75, 
unde găsiți căi de a pregăti mâncarea pentru a fi ușor de apucat). 
Vestea bună e că, deşi e ceva obişnuit ca bebeluşii care primesc 
hrană solidă prin această metodă să fie frustraţi o vreme, această 
frustrare nu durează decât rareori mai mult de o săptămână, la fel 
cum frustrarea legată de o jucărie nouă nu durează o veșnicie. 


Acordați-i suficient timp 


Bebeluşii au nevoie de timp atunci când învaţă, aşa că 
e important să nu îi grăbim. E posibil ca masa bebelușului să 

dureze 40 de minute în primele zile — din nou, e vorba despre 
nevoia lui de a exersa fiecare nouă aptitudine înainte de a-i ieşi 
Monicas 

E în mod special important să le permitem bebeluşilors 
să aibă destul timp să mestece temeinic, pentru că îi ajută la 
digestie şi previne durerile de stomac şi constipația. Dacă îl 
lăsăm să mănânce în ritmul lui, va învăţa să îşi dea seama când e 
sătul. (Vezi paginile 55-57 — mâncatul prea rapid a fost legat de 
obezitate la adolescenți şi adulți tineri.) 

Unii bebeluşi lasă deoparte bucăţi de mâncare în vreme 
ce explorează alte lucruri, dar revin la ele mai târziu. Acest 
obicei este destul de întâlnit, așa că rezistați tentaţiei de a începe 
să curăţaţi prea devreme masa sau de a „ciuguli“ voi înşivă din 
mâncarea bebeluşului. 

A avea răbdare, a lăsa bebeluşul să se descurce poate fi 
cea mai dificilă parte a autodiversificării, dar vă puteţi relaxa, e 
o etapă care nu durează o veşnicie. De fapt, cu cât îi lăsați mai 
| mult timp bebeluşului să înveţe să se descurce cu mâncarea — să 
| o miroasă, să o simtă, să se joace cu ea — cu atât mai curând va 
deveni mai priceput şi mai încrezător în a se hrăni. 


„Ivor se hrăneşte fericit în ritmul său. Uneori stă mult timp la 
masă şi nu face mare lucru, şi apoi dintr-odată mănâncă puţin. Şi 
în unele zile mănâncă mult şi apoi vrea doar lapte timp de câteva 
zile. Trebuie să avem încredere în el şi să nu ne amestecăm.“ 


Amanda, mama lui Ivor, 8 luni 


Fără presiuni 


Unii bebeluşi pot fi descurajaţi dacă se simt presaţi de 
părinții lor (sau de alte persoane), care le supraveghează fiecare 
gură de mâncare. Încercaţi să nu le acordaţi prea multă atenţie 
când mănâncă; ați putea fi fascinaţi să îi urmăriţi, dar ei nu se 
vor simţi confortabil. Mesele ar trebui să fie activităţi cotidiene, 
normale, plăcute. Sprijinul vostru tacit şi recompensa de a fi 

mânuit şi mâncat alimentele sunt tot ce are nevoie pentru a avea 
Abilități mai bune şi a câştiga încredere. 


„Îmi amintesc că luam cina cu prietenii când Enrico avea şapte 
sau opt luni şi ei se uitau insistent la copil cum mănâncă, păreau 
foarte anxioşi. Mi-am dat seama că era foarte descurajant pentru 
el, dar presupun că era ceva cu totul nou pentru ei.“ 


Angela, mama lui Enrico, 2 ani 
Staţi la masă împreună 


A participa la masa familiei este situaţia ideală, pentru 
că în acest fel copilul va învăţa mai multe despre mâncare în 
afară de cum să o mânuiască. Va învăţa despre a face cu rândul, 
despre conversaţie, despre manierele la masă (vezi pagina 173). 
Dar organizarea meselor pentru o familie ocupată poate fi o 
adevărată provocare, mai ales când unul dintre parteneri (sau 
amândoi) muncește mult în afara casei. Totuşi, lucrul cel mai 
important e că, în măsura în care e posibil, bebelușul nu ar trebui 
să fie singurul care mănâncă. Prin urmare, chiar dacă masa în 
lamilie nu e posibilă, încercaţi să vă asiguraţi că el mănâncă 
mereu cu cel puţin încă o persoană. Dacă bebeluşul e îngrijit de 
altcineva, trebuie explicat acest lucru bonei, pentru ca bebeluşul 
să experimenteze statul la masă alături de cineva chiar când nu e 
cu părinţii. 

Micul dejun poate fi luat pe fugă în multe cămine, mai 
ales dacă amândoi părinţii lucrează şi există şi copii mai mari, 
care trebuie să ajungă la şcoală sau la grădiniță. Mulţi bebeluşi 
nu vor fi interesați de micul dejun la început, dar odată ce devin 
interesaţi, ei au tendinţa de a fi adaptabili: nu îi deranjează că 
nu e ora „potrivită“ pentru masă. Prin urmare, bebeluşul poate 
lua micul dejun după ce copilul mare e dus la şcoală sau alături 
de bonă. Dacă nu lucraţi în afara casei, prânzul e probabil masa 
cel mai uşor de împărțit cu bebeluşul la început. Nu e nevoie de 
nimic prea elaborat, câtă vreme meniul e hrănitor și variat (vezi 
pagina 116 pentru idei). 

Mesele de seară luate împreună sunt adesea cel mai 
dificil de gestionat pentru familii, mai ales acolo unde părinţii 
lucrează mult. Adesea persoana care se ocupă cel mai mult de 
copii (de obicei mama) va lua două mese; una alături de bebeluș, 
alta când partenerul se întoarce de la serviciu. 

Veţi vedea că puteţi adapta ora de somn a bebeluşului 
(dacă e prea devreme) sau să vă schimbaţi ora pentru cină, dacă 
e prea târziu. Ţineţi cont de faptul că bebeluşul nu are nevoie de 
„mesele“ solide la ore regulate în prima perioadă, pentru că nu se 
bazează pe ele pentru a-şi potoli foamea. Pe măsură ce mănâncă 
mai mult şi descoperă că mâncarea îi poate opri senzaţia de foame 
vă veţi da seama că există un tipar în felul în care se hrăneşte; 
acesta este momentul în care puteţi plănui mesele familiei aşa 
încât să coincidă cu nevoile sale. 

Mesele luate împreună sunt probabil cele mai potrivite 
Chiar în jurul unei mese, dar nu e obligatoriu. Dacă în mod 
normal luaţi cina în faţa televizorului, închideţi-l (ca bebeluşul să 
se poată concentra) şi aduceţi-i scăunelul aproape de voi. Sau, de 
ce nu?, luaţi masa împreună pe un covoraş, pe podea, fie în casă, 
fie afară. 

Trataţi-l pe bebeluş cu acelaşi respect cu care ați trata 
orice companion de masă. Aceasta înseamnă să nu îi spuneți ce 
să mănânce, sau cât de mult, nu îl ştergeţi permanent la gură şi 
rezistaţi tentaţiei de a spăla chiar în vreme ce el încă mănâncă. 


„Leah mănâncă şi mestecă mai bine când mănânc şi eu la masă 

cu ea. Mă urmăreşte în tot acest timp şi mă imită. Uneori mă ridic 

şi încep să fac altceva şi în mod clar îşi pierde concentrarea.“ 
Emily, mama lui Leah, 7 luni 


Sfaturi 


e Pe cât e posibil, mâncaţi aceleași feluri ca bebelușul, 
alături de el. 

e Permiteţi-i bebelușului să examineze hrana şi să hotărască 
ce e de făcut cu ea. 

e  Vorbiţi-i bebeluşului despre mâncarea pe care o cercetează. 

e Rezistaţi tentației de a-l ajuta pe bebeluş să mănânce mai 


mult decât are nevoie. 


e Permiteţi-i bebelușului să mânuiască mâncarea, pentru 


a-şi dezvolta abilitățile. 


e Bucuraţi-vă alături de bebeluş când face descoperiri, dar 
amintiţi-vă că nu e nevoie să îi ghidaţi învăţarea lăudându-l 


sau certându-l. 


POVESTE DESPRE AUTODIVERSIFICARE 


Imediat ce Owen a putut sta bine în fund îl luam la mine în 
poală, cu noi la masă; avea puţin peste șase luni. Apuca bucățele 
de mâncare, dar nu reușea la început să îşi găsească gura, câteva 
zile bune nu a mâncat nimic. 

Dar coordonarea sa ochi-mână și felul în care duce lucru- 
rile la gură s-au schimbat, chiar dacă a început doar de câ-teva 
săptămâni. Primul aliment pe care i l-am dat a fost o pară — asta 
mâncau ceilalți copii — și de câte ori o apuca, para îi aluneca 
din mână; n-a reuşit să mănânce deloc. A doua oară când a 
primit pară a strâns-o până şi-a dat seama de câtă presiune era 
nevoie pentru a o păstra în mână. După aceea şi-a dat seama 
că dacă apucă ceva cu mâna stângă e mai uşor să şi-o mute în 
mâna dreaptă şi apoi la gură şi acum a început să îşi folosească 
mâna stângă pentru a-l ghida — stânga o împinge pe dreapta mai 
aproape de gură. E fascinant. 

Mănâncă cu adevărat foarte rar. Scaunul nu i s-a schimbat; 
are bucățele de morcov prin el, dar încă arată a scaun de bebeluș 
alăptat. Mâncarea pare să servească experienţei de a gusta și de 
a experimenta, mai puțin pentru a se hrăni, pentru moment. E 
minunat să pot avea încredere în instinctele copilului. El nu îşi 
doreşte mereu mâncare; la cină e adesea prea obosit pentru a fi 
interesat și uneori nu îi ofer prea multe la micul dejun dacă sunt 
în întârziere cu copiii mai mari, care trebuie să ajungă la şcoală; 
sunt destul de relaxată în această privință. Dar nu mai e posibil 
să iau masa şi să nu ia şi el parte — chiar mă bucur de asta. 

A lua parte la mesele obișnuite ale familiei cu Owen îmi pare 
foarte logic; e mult mai uşor decât a fost cu primii doi copii, 
hrăniţi cu piureuri. Privind în urmă, Theo (cel de-al doilea copil) 
nu era pregătit pentru mâncare decât la vreo şapte luni. Nu îi 
plăcea mâncarea moale şi nici să fie hrănit — scuipa totul. Nici să 
mănânce nu prea îi plăcea, până nu s-a putut hrăni singur. Pare 
mult mai natural să îi lăsăm să facă asta de la început. 


Sam, mama lui Ella, 8 ani, a lui Theo, 5 ani, şi a lui Owen, 8 luni 


Așteptaţi-vă la ceva dezordine 


Bebeluşii nu înțeleg conceptul de dezordine. Bebelușul 
va scăpa sau va arunca jucării mereu; aşa învață despre gravitație, 
distanță, şi propriile-i forţe. Mâncarea e doar o altă jucărie la în- 
ceput, aşa că bebeluşii experimentează exact la fel cu ea. Spre 
marea lor încântare, îşi dau seama că nimic din ce au mânuit 
până acum nu poate fi strâns şi împrăştiat la fel de bine (joaca 
dezordonată şi plastilina sunt de regulă rezervate bebeluşilor mai 
mari, în acest caz, bebeluşii mici o pot mânca!). 

Uneori dezordinea e doar din pricina faptului că abilităţile 
bebelușului sunt imature încă. Ei adesea se împiedică de lucruri, 
chiar în încercarea de le apuca. Și pentru că nu îşi pot deschide 
pumnii intenționat la început, au tendinţa de a scăpa lucruri din 
greşeală când devin interesaţi de altceva. Cel mai important lucru 
de reținut când îl urmăriţi pe bebeluş cum aruncă fericit mâncarea 
de pe marginea scăunelului de masă este că el nu știe că acest 
lucru contează! Nu ştie că e nevoie ca totul să fie apoi curăţat — 
el se implică total în activitatea de învăţare. Cu cât sunteţi mai 
relaxaţi, cu atât va învăţa mai rapid. 

Pe măsură ce abilitățile bebeluşului se dezvoltă şi 
descoperă bucuria de a mânca ce îi oferiţi, se va atenua dezordinea. 
De fapt, părinţii care au adoptat autodiversificarea relatează 
adesea cât de scurtă e perioada în care bebeluşii fac mizerie 
şi cât de repede li se dezvoltă abilităţile, în comparaţie cu alţi 
bebeluşi. E de asemenea demn de reţinut că, în vreme ce poate că 

iutodiversificarea poate fi mai haotică decât hrănitul cu linguriţa 
in timpul meselor, e mult mai puţin haotică în timpul etapei de 
pregătire, fără să fie nevoie să curățăm site şi blendere. 

Dezordinea este o parte inevitabilă a procesului de 
invăţare a bebeluşului — a încerca să combatem acest lucru e 
ca și cum am sta pe malul mării şi am cere valului să nu vină! 
Secretul pentru a face față dezordinii este să vă pregătiți dinainte. 
Adică să vă gândiţi la cum veţi îmbrăca bebelușul (și pe voi!) 
pentru această aventură a mesei autonome şi la cum să protejaţi 
cel mai bine zona din jurul lui. Trebuie deci să alocaţi destul 
limp meselor, să îi oferiţi bebeluşului suficiente oportunități să 
exerseze (ca să poată învăţa să mănânce mai ordonat) şi să lăsaţi 
suficient timp pentru curăţenia de după. 


„Mesele au fost joaca haotică a lui Milo. A învăţat despre 
consistențe, volum şi despre cum se toarnă diverse lichide 
prin mânuirea mâncării, ceea ce a ajutat mult și la coordonarea 
ochi—mână. Copiii adoră să se joace cu lucruri care stârnesc 
dezordine. La grădiniţă vedem copii cum se joacă cu tăvi mari 
cu jeleuri colorate sau spaghetti gătite, dar nu și când iau cina. 
E momentul lor de joacă! E vorba despre învăţare timpurie. 
Uimitor, nu?“ 


Helen, mama lui Lizzie, 7 ani, a lui Saul, 5 ani, 
şi a lui Milo, 2 ani 


Baveţelele 


Spre deosebire de voi, bebeluşul nu va sta deasupra 
mâncării, având nevoie să își întindă tot braţul pentru a apuca 
ce îşi dorește. Mânecile lungi vor fi acoperite de mâncare şi îl 
pot încurca, aşa că e mai bine să aibă mâneci scurte. O baveţică 
ii va proteja partea din față, una cu mâneci lungi (sau un şorț de 
pictură pentru copii mai mari) îi va acoperi şi braţele, dar din 
nou, e posibil să îl încurce. Baveţelele cu buzunar sunt utile 
pentru că pot prinde mâncarea aruncată, dar au tendinţa de a 

limita mişcările unui bebeluş mic, aşa că poate la început nu sunt 
cea mai bună idee. 

Unii părinți preferă să îi lase pe bebeluşi să mănânce 
într-un tricou, sau chiar doar în scutec, dacă e suficient de cald; 
pielea e mai ușor de curăţat decât hainele. (Dacă bebeluşul face 
baie regulat, asiguraţi-vă că aceasta are loc după masă!) Ca şi 
în cazul scaunelor de masă (vezi pagina 93), nu merită să intraţi 
în această bătălie dacă nu îi plac baveţelele — mesele trebuie să 
fie mereu plăcute. Acceptaţi că probabil bebelușului îi va ajunge 
mâncare pe faţă, pe păr şi pe haine şi că încă nu s-a inventat nimic 
care să împiedice mâncarea să aterizeze pe scăunel sau pe podea. 
De fapt, veți fi uimiţi de locurile în care puteţi găsi bucățele 
de mâncare după ce bebeluşul a terminat de experimentat cu 
mâncarea. 


PETELE DE FRUCTE 


e 


Aveţi grijă la petele lăsate de fructe. Când bebeluşii | 
mănâncă fructe (mai ales fructe întregi) au tendinţa de a le ronțăi 
şi suge o veşnicie, iar sucul și pulpa le curg adesea pe bărbie şi 
pe mâini, ajungând în cele din urmă pe haine. 

Poate nu observați la început, dar unele fructe, cum sunt 
banana și mărul, pot lăsa pete întunecate. 


„Am început să folosesc şorțuri ca în anii '50 când Justin a 
început autodiversificarea şi nu mi-am mai făcut probleme. 
Dacă bebeluşul stă în poala voastră la masă vă acoperiţi — sorțul 
absoarbe toată mizeria.“ 

Louise, mama lui Justin, 23 de luni 


„După masă începeţi cu o cârpă umedă, curată; curăţaţi faţa 
bebeluşului, mâinile și duceți-l într-un loc curat. Apoi întoarceţi 
cârpa pe cealaltă parte şi curăţaţi masa: toate bucăţelele de pe 
masă şi scăunel să ajungă pe podea. Deci aveţi toată murdăria 

pe podea — practic resturile cinei. Curăţaţi totul cu bucata de 
pânză, puneţi la coş, apoi pânza la spălat. O pânză pentru fiecare 
masă. Şi ați terminat.“ 


Hazel, mama lui Hannah, 8 ani, a lui Nathan, 4 ani, 
şi a lui Joe, 17 luni 


Cum protejăm podeaua 


Covoarele pot fi protejate de o folie de protecție care 
lrebuie menţinută curată, astfel încât orice aliment aruncat să 
poată fi înapoiat copilului. Puteţi folosi o folie de protecție din 
plastic sau bumbac sau chiar o protecţie pentru duș; o folie din 
plastic industrial, din cele care se cumpără la metraj, poate fi o 
variantă mai ieftină. Unii părinți folosesc pur şi simplu ziare, ca 
să le poată arunca după masă şi pe care nu e nevoie să le curețe. 


„Am încercat o folie, dar plasticul era atât de subţire, încât nu 
puteam da cu mopul pentru a-l curăța, trebuia să ne așezăm pe 
jos. În cele din urmă ne-am hotărât să folosim o pânză ieftină din 
bumbac — pe care o puteam scutura deasupra coșului după masă 
şi apoi o puneam la mașina de spălat. Am avut nevoie de două 
sau trei, aşa că aveam mereu una curată, dar ai atât de mult de 
spălat cu un bebeluș, încât nu conta prea mult.“ 


Ruth, mama Lolei, 19 luni 


Echipamentul 
Scaunele de masă 


Scaunele de masă au tot felul de forme şi mărimi. Un 
scaun de masă cu tavă poate fi foarte util la început, dar unul care 
să poată fi folosit la masa familiei va economisi spaţiu, şi cel mai 
important e că bebeluşul va simţi și el că ia parte la masa familiei. 

Un scaun care poate fi apropiat de masă îl va ajuta pe bebeluş 
să ajungă mai uşor la mâncare. O perniţă sau un prosop rulat la 
spate de asemenea pot fi utile. 

Dacă optaţi pentru un scaun înalt cu tavă, alegeţi o tavă 
mare; astfel mai puţină mâncare va ajunge pe jos. Alegeţi una cu 
margini puţin înălțate — e posibil ca cele care nu au să arate mai 
bine, dar mâncarea nu va rezista prea mult pe ele. E de asemenea 
important ca tava să nu fie situată prea sus în raport cu scaunul: 
dacă îi ajunge copilului până la piept, el nu va putea ajunge 
la mâncare prea uşor (imaginaţi-vă că aţi încerca să mâncaţi 
de pe o masă care v-ar ajunge la subraţ!). Scaunele înalte cu 
tavă ajustabilă sunt bune, dar dacă nu aveţi aşa ceva, puneți-i 
bebeluşului un prosop îndoit sub fund, îl va ajuta până mai creşte 
puţin. 

Scaunele care se ataşează de masă printr-o clamă pot fi 
utile pentru călătorii, dar probabil nu sunt prea comode pentru 
uz cotidian. Unele scaune pot fi folosite într-o poziţie mai joasă, 
ceea ce poate fi util dacă nu mâncaţi în jurul unei mese standard. 
Scaunele care pot fi ajustate pe măsură ce creşte copilul sunt 
scumpe, dar vă vor economisi în cele din urmă bani, pentru că 
nu va mai trebui să cumpăraţi scaune pentru vârstele mai mari 
ale copilului. Unele pot fi ajustate şi folosite ca scaune normale 
pentru copii sau adulți. 

Aveţi grijă la scaunele cu multe perniţe căptuşite, probabil 
arată mai confortabil decât lemnul simplu sau decât plasticul, dar 
sunt mult mai dificil de curăţat. Și, sincer, vor trebui curățate. 

E important ca scaunul bebeluşului să aibă centuri pentru 
a-l asigura şi trebuie să le folosiţi ori de câte ori se află în scaun; 
poate nu va încerca să iasă din scaun încă, dar se pot petrece 
accidente când bebeluşii se agită în scaun. 

Scaunele sunt uşor de folosit, potrivite pe termen lung, 
dar dacă bebelușul nu e mulţumit să stea în el, nu îl forţaţi — poate 
să mănânce la fel de bine şi la voi în poală şi probabil va reveni 
la scăunel în cele din urmă. 

„Dacă aş mai avea un bebeluş n-aş organiza altfel mesele, poate 
doar aş uita de scaun! Abia de curând Aidan a început să stea 
liniştit în scăunel, și are doi ani. Așa că ne-am gândit să nu ne 
mai obosim cu asta pentru că nu i-a plăcut. Am acceptat că va 
sta laimine în poală, în loc să ne certăm din acest motiv. E uneori 
dificil să tai hrana când el se mişcă permanent în braţele mele, 
dar altminteri ne bucurăm de masă.“ 


Sue, mama lui Aidan, 2 ani 


Farfuriile 


Mulți părinți consideră că e mai uşor să nu folosească 
farfurii la început. Un bebeluş de şase luni va fi la fel de interesat 
de farfurie cum e de mâncare — mai ales dacă e una colorată, 
specială pentru copii — şi chiar nu contează, de vreme ce mâncarea 
din farfurie va ateriza curând pe podea. Şi bebeluşul nu va ţine 
minte să pună bucăţile de hrană la loc pe farfurie după ce le-a 
incercat, aşa că zona din Jur va fi oricum plină de mâncare. 

Nu există niciun motiv pentru care bebeluşul să nu 
mănânce direct de pe tava scaunului, sau de pe masă, câtă vreme 
e curată (curățată cu detergent şi acoperită cu o pânză curată). 
Sau puteţi pune o tavă de bucătărie pe masă în faţa lui (poate 
prinsă cu adeziv Blu-tack), sau un suport din cauciuc cu buzunar 
ataşat, care să prindă mâncarea pe care o aruncă. Acestea ajută la 
|inerea sub control a dezordinii și sunt uşor de curățat. 

Dacă totuşi vreți să folosiţi o farfurie, probabil că un bol 
preu sau o farfurie vor fi mai greu pentru ridicat pentru bebeluș, 
deşi vor face mai mult rău dacă totuşi reuşeşte să le ridice. 
Farfuriile care aderă la masă pot fi utile, dar catapultează orice 
resturi de mâncare au rămas în farfurie când le ridicaţi voi de pe 
masă! Orice farfurii, boluri sau cupe folosiți trebuie să fie curate, 
dar nu trebuie sterilizate. 

Dacă vreți să protejați masa poate totuşi investiţi într-o 
față de masă din plastic sau una impermeabilă. Acestea sunt utile, 
pentru că sunt uşor de curăţat, dar e mai bine să alegeţi una fără 

imprimeu prea strident sau colorat, pentru că îi va veni mai greu 
copilului să vadă şi să recunoască mâncarea. E de asemenea 
important să vă asiguraţi că nu poate trage faţa de masă (Și tot ce 
se află pe ea) în poală sau pe podea. 


POVESTE DESPRE AUTODIVERSIFICARE 


Acum vreo lună James a început să arate foarte limpede că 
vrea să stea cu noi la masă — nu era mulțumit să stea să se uite 
la noi când mâncam dintr-un leagăn. Unii spun că atunci când 
sunt interesaţi de masă, sunt pregătiți să mănânce, dar eu nu cred 
că îi era foame, pur și simplu voia să stea cu noi, la fel cum este 
frustrant şi vrea să-i copieze pe copiii care se târăsc. 

La început era interesat de tot ce ţinea de mese, mai puțin 
de mâncare. Ceea ce s-a schimbat în ultimele două săptămâni. 
Acum stă bine, şi nu îi mai ajunge o lingură cu care să se joace 
sau ceva de ronțăit, acum vrea să apuce mâncarea. 

A apucat o bucată de castravete acum câteva săptămâni, 
dar încă nu putea ţine bine lucrurile şi a scăpat-o. Și ceilalţi copii 
sunt năzdrăvani, vor să îi dea mâncare. A primit o bucăţică de 
morcov, una de banană şi o gură de iaurt de la fratele său. A 
reuşit să apuce un miez de măr pe care l-a supt ieri la un picnic la 
care am fost. Deci se bucură de gusturi. Mi se pare că e pregătit 
acum să mănânce. 

Deci azi i-am oferit ceva pentru prima dată. O pară bună şi 
coaptă — şi i-a plăcut la nebunie. Cred că a fost foarte fericit să 
fie lăsat să mănânce ce vrea, în loc de a-i spune: „Aa, nu ești încă 
destul de mare.“ 

leri-seară am gătit tocăniţă de pui şi fasole verde şi mă 
gândeam: Oare cum s-ar descurca James cu asta? Presupun că 
ar trebui să ia cu mâna sau să apuce bucățele de pui. Va face 
multă mizerie, dar va trebui să mă obişnuiesc! Cred că asta e 
provocarea mea: Ce poate el mânca, să nu fie foarte diferit? 


Jane, mama lui Rose, 7 ani, a lui Edward, 3 ani, 
şi a lui James, 6 luni 

Secretele unei autodiversificări de succes 


Priviţi mesele ca pe momente de joacă la început. Sunt 
pentru învăţat şi experimentat, nu neapărat pentru mâncat. 
Bebelușul va primi toată hrana de care are nevoie la mesele 
de lapte. 


Oferiţi-i mese de lapte la cerere, aşa încât alimentele 
solide să le suplimenteze, nu să le înlocuiască. Şi le va 
reduce singur, în timp. 


Nu vă aşteptaţi ca bebelușul să mănânce mult la început. 
Nu are dintr-odată nevoie de hrană în plus doar pentru că 
a ajuns la şase luni. Pe măsură ce descoperă că mâncarea 
are gust bun va începe să mestece, apoi să înghită. Mulţi 
bebeluşi mănâncă foarte puţin în primele luni. 


Încercaţi să mâncaţi împreună cu bebeluşul şi să îl in- 
cludeți la mesele familiei ori de câte ori e posibil, pentru 
a avea destule ocazii de a vă imita şi de a-și exersa noile 
abilităţi. 


Așteptaţi-vă la dezordine! Gândiţi-vă cum să îmbrăcaţi 
bebeluşul şi să protejați zona din jur pentru a nu fi foarte 
stresant, iar mâncarea căzută să-i poată fi înapoiată 
copilului. Țineţi minte, el învaţă, nu vrea să vă dea de 
lucru. 


Păstrați o atmosferă plăcută pentru toți. Asigurându-vă 
că mesele sunt mereu relaxate şi plăcute veţi încuraja be- 
belușul să exploreze și să experimenteze. În acest fel va fi 
dornic să încerce mâncăruri noi şi va fi nerăbdător să vină 
ora mesei. 

Șase lucruri pe care ar trebui să le faceţi: 


Asiguraţi-vă că bebeluşul e în poziție verticală când expe- 
rimentează cu mâncarea. În zilele de început îl puteţi aşeza 
în poala voastră, cu fața la masă. Odată ce stă în scaun, 
puneţi-i perne mici sau prosoape rulate pentru a-l ajuta să 
stea drept şi la un nivel potrivit față de tavă sau masă. 


Oferiţi-i alimente uşor de apucat. Bastonaşele groase 
sunt ideale la început. Pe cât posibil (dacă sunt potrivite), 
oferiți-i bebeluşului aceleaşi alimente pe care le mâncaţi 
şi voi, pentru a se simţi parte din ritualul familiei. Nu 
uitaţi că un bebeluș nu poate ajunge la mâncarea pe care 
o ţine în pumn, aşa că nu vă aşteptaţi să mănânce întreaga 
bucată — şi fiți pregătiţi să îi oferiţi mai mult dacă a reuşit 
să mănânce acea bucată care îi iese din pumn. 


Oferiţi-i o varietate de alimente. Nu există limite ale expe- 
rienţei bebeluşului cu hrana. E important să nu îl încărcați la 
fiecare masă. A-i oferi multe gusturi şi consistenţe diferite, 
totuşi, pe parcursul unei săptămâni îi va oferi o diversitate 
mai mare de nutrienți şi îl va ajuta să îşi dezvolte abilitățile 
de a se hrăni. 


Continuaţi să îi oferiţi bebeluşului lapte de la sân sau 
lapte praf, aşa cum făceaţi şi înainte şi daţi-i apă la fiecare 
masă (vezi paginile 158-163).Aşteptaţi-vă ca programul 
de supt să se schimbe doar treptat, pe măsură ce începe să 
mănânce mai mult. 


Discutaţi despre introducerea alimentelor solide cu medi- 
cul dacă aveţi un istoric familial de intoleranţe alimentare, 
alergii sau probleme digestive, sau orice alte îngrijorări 
legate de sănătatea sau dezvoltarea bebelușului. 


Explicaţi-le felul în care funcţionează autodiversificarea 
tuturor celor care au grijă de bebeluş. 

Începuturile 


Şase lucruri pe care nu ar trebui să le faceți 


Ó. 


Nu îi oferiţi bebeluşului alimente care nu sunt bune pentru 
el, cum ar fi fast-food, mâncăruri procesate sau care au 
adaos de sare sau zahăr. Țineți departe de el alimentele cu 
risc evident de înecare. 


Nu îi oferiti bebeluşului alimente solide când vrea lapte. 


Nu grăbiţi bebeluşul şi nu îl distrageți când mânuieşte 
hrana, permiteți-i să se concentreze şi să îşi stabilească 
ritmul. 


Nu îi băgaţi bebelușului mâncare în gură (şi mare grijă 
la copiii mai mari care ar putea încerca acelaşi lucru). A-l 
lăsa pe bebeluş să deţină controlul e un element important 
de siguranță al autodiversificării. 


Nu încercaţi să convingeți copilul să mănânce mai mult 
decăt îşi doreşte. Nu e nevoie de coerciţie, de mită, de 


amenințări sau de jocuri. 


Nu lăsați NICIODATĂ bebeluşul singur cu mâncarea. 


Intrebări și răspunsuri 


Bebelușul meu are cinci luni și îi dau mâncare sub formă de 
piure de o lună deja. Mai pot trece la autodiversificare? 


La cinci luni bebeluşul e probabil prea mic pentru a se 


hrăni singur cu alimente solide, deşi e posibil să poată apuca 
anumite bucățele pentru a le duce la gură. Dar cu excepţia 
situaţiei în care ați început diversificarea din motive medicale 
(caz în care ar trebui să cereţi sfaturi medicului) nu are deloc 
nevoie de alimente solide la această vârstă. Poate ar fi bine să 
revină la mese exclusive de lapte pentru câteva săptămâni, până 
când sistemul digestiv i se dezvoltă suficient. 

Dacă nu vreţi să opriți mesele solide ale bebelușului, va 
trebui să continuaţi cu piureuri până când e capabil să se hrănească 
singur. Dacă totuşi vă doriți să treceţi la autodiversificare 
autentică, ar fi mai bine să reveniţi la alăptare exclusivă până 
când ajunge la șase luni, apoi să începeţi să îi oferiţi alimente uşor 
de apucat cu mâna, ca şi când nu ar fi primit niciodată piureuri, 
Pentru a face acest lucru, va trebui să îi sporiţi mesele de lapte 
(fie că îl veţi hrăni mai des, dacă alăptaţi, sau crescând cantitatea 
la fiecare masă, dacă bebeluşul primește lapte praf), ca să puteţi 
elimina piureurile. 


Bebelușul meu are opt luni și a primit piureuri până acum. 
E prea târziu să încep autodiversificarea? 


Nu e niciodată prea târziu pentru autodiversificare! Chiar 
dacă bebeluşul e obişnuit să fie hrănit cu linguriţa, probabil se va 
bucura să exploreze mâncarea, dacă i se oferă şansa şi va avea 
toate beneficiile. Dar probabil va reacționa puţin diferit de bebe- 
luşii care se hrănesc singuri de la început. 

Când bebeluşii încep autodiversificarea la şase luni, ei 
au ocazia de a experimenta cu hrana şi de a dezvolta abilităţi de 
hrănire autonomă, în vreme ce substanţele nutritive le vin încă de 
la laptele matern sau laptele praf. Aceasta înseamnă că pot încerca 
să se hrănească singuri cu mult înainte de a avea nevoie de hrană 
suplimentară. Dar dacă înțărcarea lor începe cu o perioadă de 
hrănire cu lingurița şi apoi trec la autodiversificare, progresul va 
fi mai puţin evident pentru că s-a ratat această ocazie. 

Veţi vedea că prima dată când îi oferiţi alimente ușor de 
apucat va fi frustrat pentru că nu se poate hrăni singur la fel de 
repede pe cât şi-ar dori. Bebeluşii care au fost hrăniţi cu linguriţa 
se pot obișnui să înghită cantități mari de mâncare rapid când le 
e foame, pentru că mâncarea pasată nu trebuie mestecată. 

A-i oferi bebeluşului şansa de a se hrăni singur când nu 
îi e foame vă poate ajuta pe amândoi să evitaţi această problemă 
permițându-i să se concentreze asupra descoperirii că mâncarea 
poate fi amuzantă fără să se gândească la cum să-şi umple burtica. 

Oferiți-i alimente uşor de apucat la mese, de asemenea, 
“lături de obişnuitele piureuri şi, pe măsură ce se descurcă mai 
hine să mănânce singur, veţi vedea că e din ce în ce mai puţin 
interesat de piureurile pe care i le oferiţi şi că nu va mai fi nevoie 
de ele în cele din urmă. 

Unii părinţi descoperă că bebeluşii mai mari care sunt 
Obişnuiti să fie hrăniţi cu linguriţa încearcă să își îndese prea mult 
in gură când li se dă voie să mănânce singuri. Aceasta poate fi din 
cnuză că nu au avut ocazia de a se obişnui să mestece mâncarea 
inainte de a o înghiţi, sau poate pentru că nu au reuşit să descopere 
(prin intermediul reflexului de vomă) cum să evite umplerea în 
exces a gurii (vezi pagina 58). A încuraja hrănirea de unul singur 
când bebeluşului nu îi e foame este o bună cale de a-l ajuta să 
inveţe să nu mai facă acest lucru. 

Oricât de mare ar fi bebeluşul când începeţi auto- 
diversificarea, încercaţi să îi oferiţi ocazia de a se alătura mesei 
când mănâncă şi altcineva. Astfel va fi încurajat să îi copieze pe 
alții şi să descopere latura socială a meselor. Dacă are peste un 
an, poate îi veți oferi şi tacâmuri, ca să poată copia ce fac părinţii. 
Dacă e nevoie, continuaţi să îi oferiţi din când în când câte o 
linguriţă de piure până ce abilitățile de a se hrăni singur ajung din 
urmă apetitul. 


PRIMELE ALIMENTE 


„La vreo două săptămâni după ce începusem autodiversificarea, 
partenerul meu şi cu mine ne-am aşezat la masă; mâncam 
lasagna vegetariană şi mazăre, iar fiica noastră stătea lângă 
noi, mâncând exact acelaşi lucru, devorându-l cu plăcere. Era 
mânjită din cap până în picioare până la sfârşit? Sigur că da. Era 
scaunul ei murdar? Da. A fost sau nu unul din cele mai minunate 
lucruri la care am luat parte? Cu siguranță, da.“ 


Lisa, mama lui Kyla, 11 luni 
Principiile de bază 


Dacă aţi parcurs şi alte ghiduri de introducere a 
alimentelor solide, probabil ați remarcat că majoritatea oferă 
instrucțiuni foarte precise privitoare la ordinea în care ar trebui 
introduse alimentele. Totuşi, multe dintre aceste sfaturi sunt 
din epoca în care alimentele solide le erau oferite bebeluşilor 
de la patru sau chiar trei luni. În realitate, sistemele imunitar 
și digestiv ale unui bebeluş de şase luni sunt mult mai mature, 
aşa încât, dacă nu există istoric familial de alergii, asemenea 
restricţii sunt inutile. Acesta este un lucru valabil fie că se adoptă 
autodiversificarea, fie că nu. 

Ca regulă generală, mesele sunt potrivite pentru bebeluş 
dacă oferă ingrediente naturale, cât mai multe produse proaspete, 
şi gătiți fără sare sau zahăr. Mulţi oameni încep cu legume simple, 
gătite la aburi, sau cu fructe, dar, deşi probabil că bebeluşului îi 
e cel mai uşor să le mânuiască pe acestea la început, nu există 
niciun motiv pentru care să nu împărțiți cu el o tocăniţă, o salată, 

paste, friptură la cuptor sau orice altceva are forma potrivită. Ar 
trebui să îi oferiţi: 


e alimente hrănitoare, nu procesate, fără sare sau zahăr 
adăugat; 

e alimente din fiecare mare grupă cel puțin o dată pe zi (vezi 
pagina 194), (deşi acest aspect e mai puțin important când 
el doar experimentează cu hrana, nu mănâncă); 

e o mare varietate de alimente pe parcursul săptămânii, aşa 
încât bebeluşul să aibă ocazia să testeze diferite gusturi şi 
consistenţe; 

e forme şi mărimi pe care bebelușul să le poată gestiona 
(ţineţi minte că abilităţile lui vor progresa rapid). 


Veţi găsi mai multe detalii despre substanţe nutritive şi 
mese sănătoase, echilibrate, pentru întreaga familie, în capitolul 
7, iar imediat ce veţi vedea bebelușul cum mânuieşte mâncarea 
vă veţi da seama cât de uşor se pot adapta mesele ca să poată 
participa şi el. 


Alimente care trebuie evitate 
Riscul de sufocare 


Anumite alimente sunt în mod special riscante pentru 
bebeluşi şi copii, din pricina formei lor. Nucile sunt cele mai 
cunoscute exemple — nucile întregi (sau bucăţi mari) ar trebui 
evitate până când copilul are cel puțin trei ani pentru că se pot 
bloca uşor în traheea unui copil mic. Ar trebui scoşi sâmburii 
unor fructe cum sunt cireşele înainte de a le oferi bebeluşului și e 
de asemenea o idee bună să tăiați fructele mici, rotunde, cum sunt 
strugurii și roşiile cherry. Aveţi grijă la prăjituri, tocăniţe şi salate 
care pot conţine bucățele mici, tari de mâncare. Peștele cu oase 
trebuie evitat, iar cartilagiile ar trebui îndepărtate de pe carne. 

Sarea 

Sarea nu e bună pentru bebeluşi; rinichii lor nu sunt 
suficient de maturi pentru a-i face față şi prea multă sare poate 
provoca boli grave. E mai bine pentru sănătatea pe termen lung a 
bebeluşului să păstraţi nivelul de sare la un nivel scăzut, aşa încât 
să nu capete gustul mâncării sărate la vârstă adultă. 


Mâncăruri sărate care sunt bune o dată sau de două 
ori pe săptămână, în cantităţi mici 


(E bine să le oferim bebeluşilor apă sau lapte matern împreună cu 
aceste alimente, pentru a elimina sarea în exces din organism.) 


brânzeturi tari (cum e parmezanul) 

cârnaţi (inclusiv pepperoni sau cârnaţi de tip salami) 
şuncă 

bacon 

fasole gătită 

drojdie 

pizza. 


Mâncăruri sărate care trebuie evitate, dacă e posibil: 


alimente gata preparate 

unele cereale pentu micul dejun (verificaţi eticheta) 
gustări sărate, cum sunt chipsurile 

paste gata pregătite sau sosuri curry 

sosuri cum sunt ketchupul sau sosul maro 

sosuri sau supe pregătite pe bază de cuburi 


supe la conservă şi amestecuri ambalate 
carne sau peşte afumat 

anşoa 

măsline (în saramură) 

sos de soia. 

Sarea e adăugată la multe mâncăruri pentru a spori aroma, 
mai ales la mâncăruri gata preparate, la sosuri cumpărate sau la 
supe şi e folosită drept conservant în mâncăruri cum sunt şunca 
şi în alte alimente la conservă. Multă sare e de fapt „ascunsă“ în 
mâncarea noastră, nu adăugată în timpul gătitului, deci pentru a 
evita sarea în exces trebuie să ne gândim ce anume cumpărăm şi 
cum anume gătim. 

Bebeluşii până la un an nu ar trebui să primească mai mult 
de 1g de sare (0,4 g de sodiu) pe zi. Mâncărurile gata pregătite 
conţin niveluri de sare mult prea ridicate pentru bebeluşi. Chiar 
unele brânzeturi cum e parmezanul, feta sau alte brânzeturi 
procesate (elii, brânza topită la baton sau triunghiuri) pot conţine 
peste 1 g de sare la 100 g de produs (deşi e puţin probabil ca 
un bebeluş să mănânce atât de multă brânză într-o zi!) şi unele 
feluri de pâine pot conţine 1 g de sare la câteva felii. Prin urmare, 
deşi pâinea și brânza pot fi alimente bune, ele nu ar trebui oferite 
bebeluşilor la fiecare masă. 

Ca în cazul tuturor alimentelor, e nevoie să citim 
etichetele cu atenție când le cumpărăm. Unii producători afişează 
sarea ca sodiu; multiplicaţi cu 2,5 această cantitate pentru a obţine 
cantitatea de sare. Ca un ghid general, un aliment are conţinut 
crescut de sare dacă are mai mult de 1,5 g de sare (0,6 g de sodiu) 
la 100 g, în vreme ce un conținut scăzut de sare e undeva la 0,3 g 
sau mai puţin la 100 g. 

Mulţi părinţi pregătesc propria lor mâncare fără sare 
când au un copil mic, aşa că bebeluşul poate să ia parte la masă 
fără niciun risc. Adesea descoperă că se pot dezbăra ei înșiși de 
obiceiul de a mânca sărat destul de repede, schimbând ceea ce 
mănâncă şi felul în care gătesc. Folosirea de ierburi aromatice 
şi condimente poate satisface nevoia de mâncăruri puternic 
aromate, dar evitaţi ardeiul iute în primele zile! 

Sarea poate fi adăugată la majoritatea felurilor de către 
adulți, dar ţineţi cont de faptul că pe măsură ce bebeluşul creşte, 
va copia tot ce faceți şi voi, așa că într-o zi va apuca recipientul 
de sare şi îşi va pune şi în mâncarea lui. 

Zahărul 


Zahărul este adăugat la multe alimente ca îndulcitor, 
dar nu oferă niciun nutrient esențial, ci doar calorii „goale“. De 
Asemenea dăunează danturii, chiar şi înainte de a erupe. A oferi 
copilului la început alimente cu conținut natural scăzut de zahăr 
Îl va împiedica să tânjească după alimente extrem de dulci mai 
târziu. 

Nu e nevoie să avem drept scop o dietă cu conținut zero 
de zahăr, un biscuite când şi când, o prăjitură sau o budincă sunt 
OK, dar dulciurile procesate şi băuturile dulci acidulate nu au 
nicio valoare nutriţională reală şi ar trebui evitate. Chiar şi unele 
mâncăruri pentru bebeluşi procesate au mult zahăr, „ascuns“, de 
pildă sosurile, cerealele pentru micul dejun, iaurturile cu arome 
şi conservele de fasole gătită. Aveţi grijă la denumiri precum 
sucroză, dextroză, fructoză, sirop de glucoză, sirop de porumb, 
care apar pe etichete, sunt tot atâtea nume pentru zahăr. 

Puteţi reduce cantitatea de zahăr pe care o folosiţi când 
pătiţi adaptând reţete, folosind, de exemplu, mere dulci pentru 
consum la plăcintele cu mere în loc de mere pentru gătit, sau 
adăugând banane pasate pentru a îndulci felurile de mâncare. 
Melasa e un îndulcitor natural care poate fi util. Și înjumătăţirea 
cantităților de zahăr din multe reţete nu va face diferenţa în 
privinţa funcţionării reţetei. 


Alte alimente nepotrivite 


E mai bine să evitaţi mulți aditivi şi conservanţi artificiali 
sau îndulcitori — cei care încep cu E, glutamatul de sodiu, (MSG), 
aspartamul etc. În general, cu cât are mai puţine ingrediente un 
aliment ambalat, cu atât e mai bun. Şi e o idee foarte bună să 
gătiți doar cu ingrediente naturale dacă puteți. 

Părinţii erau sfătuiţi să evite să ofere bebelușilor albuş de 
ou. Această restricție nu mai e considerată necesară acum că vârsta 
de șase luni e vârsta minimă recomandată pentru toate alimentele 
solide, dar ouăle trebuie bine gătite (inclusiv gălbenușul), pentru 

că pot conţine salmonella, care poate provoca infecţii digestive 
grave. 

Mierea crudă e mai bine să fie lăsată până după un an, 
pentru că prezintă risc de botulism, o altă boală gravă. 

Tărâţele crude sau produsele pe bază de tărâţe (adesea 
comercializate drept cereale „cu conţinut ridicat de fibre), pot irita 
tractul digestiv şi pot interfera cu absorbţia de nutrienți esenţiali, 
cum sunt fierul şi calciul; nu ar trebui oferite bebeluşilor. 


Băuturile 


În afară de mesele normale de lapte, bebeluşii nu au nevoie de alte 
băuturi în afară de lapte matern sau apă (vezi pagina 158 pentru 
mai multe detalii despre băuturi). E în mod special important să 
evităm următoarele: 


e Cafea, ceai, băuturi de tip cola. Toate acestea conţin 
cofeină, care este un stimulent şi îl pot irita pe bebeluş. 
Ceaiul interferează cu absorbţia de fier. 


e Băuturile îndulcite sau acidulate și sucurile de fructe 
nediluate. Acestea au un conținut ridicat de zahăr și sunt 
foarte acide. 


e Laptele. Laptele de animale este foarte săţios şi taie apetitul 
bebelușului pentru lapte matern sau lapte praf. Nu ar trebui 
oferite ca băutură copiilor sub un an (deşi pot fi folosite la 
gătit şi cu cereale de la șase luni). 


În afară de aceste alimente şi băuturi, bebeluşul poate 
primi orice mâncaţi şi voi. Dacă nu bănuiţi vreo alergie în 
familie (vezi pagina următoare), oferiţi-i o selecție echilibrată de 
alimente și lăsaţi-l pe el să aleagă ce mănâncă. De fapt, cu cât e 
mai mare varietatea de gusturi și consistenţe pe care i se permite 
să le încerce (şi să le refuze) când e mic, cu atât mai probabil e că 
se va bucura de multe mâncăruri bune mai târziu. 

Alimente care pot provoca alergii 


Aşteptând până la vârsta de șase luni pentru a introduce 
Alimentele solide deja reduceți riscul ca bebelușul să dezvolte 
Alergii alimentare. Totuşi, dacă există în familie alergii la alimente 
cum sunt alunele, fructele de mare, grâu, căpşune, citrice, kiwi, 
nuci, seminţe, roşii, peşte, ouă sau produse lactate trebuie să fiți 
prudenţi când introduceţi alimentele solide. Alăptarea cât de 
mult e posibil va ajuta de asemenea, mai ales când se introduc 
alimente noi. A lăsa o pauză de câteva zile între alimentele care 
vă îngrijorează vă va permite să depistaţi orice reacție posibilă. 
Dacă aveţi îndoieli, discutaţi cu medicul sau, dacă bebeluşul e 
deja în grija unui nutriţionist sau pediatru, cereţi-le lor sfatul. 

Nu toate reacţiile la alimente sunt provocate de alergii, 
unele sunt rezultatul unor intoleranţe alimentare temporare. 
Mulţi copii care au reacţii la alimente ca bebeluși vor putea tolera 
aceste alimente spre trei ani. Deci, chiar dacă bebelușul vostru nu 
reacționează prea bine la un aliment, e posibil să nu trebuiască să 
ìl evite la nesfârşit. 

Unii bebeluşi se irită în jurul gurii când mănâncă citrice 
sau căpşune. E posibil să fie o reacţie la conţinutul ridicat de acid 
al acestor fructe, dar poate fi şi o reacţie alergică. Dacă nu sunteți 
siguri, cereţi sfatul medicului şi aveţi încredere în bebeluș dacă 
refuză un aliment — unii părinţi îşi amintesc că, bebeluși fiind, 
copiii lor refuzau chiar alimentele la care s-a dovedit mai târziu 
că erau alergici. 


„Oscar a încercat o căpşună când avea vreo opt luni şi a căpătat 
o iritație urâtă pe faţă. După aceea nu a mai vrut să mănânce 
căpşune. Le strângea, le strivea, dar nu le mai mânca.“ 


Natalie, mama lui Oscar, 14 luni 


109 


Diversificarea naturală 


GRÂUL ȘI GLUTENUL 


care conţin gluten. Toate alimentele care conţin grâu (de pildă, 

pâinea, prăjiturile, pastele) conţin gluten; unii oameni care 
| sunt intoleranţi la gluten nu pot consuma nici alimente care 
| conțin ovăz, secară sau orz, dar grâul e principalul vinovat. 
| Unele dovezi sugerează faptul că expunerea timpurie la gluten 
| reduce şansele intoleranței, dar alte cercetări sugerează că ar 
| trebui amânate până după un an. Dacă aveţi istoric familial de 
| intoleranţă sau alergie la grâu, e bine să staţi de vorbă cu medicul 
| pediatru înainte de a-i oferi bebeluşului grâu. 
| Din fericire, grâul nu e greu de evitat dacă vă doriţi acest 
| lucru. Majoritatea supermarketurilor oferă acum o gamă largă 
de soiuri de pâine fără grâu, paste şi alte produse, în vreme ce 
| orezul, porumbul, quinoa și grâul negru sunt alternative utile în 
feluri de mâncare delicioase. Făina din diverse varietăţi antice 
de grâu cum sunt spelta, kamut sau din grâu încolţit (faţă de 
| grâul boabe) este adesea mai bine tolerată decât cea din celelalte 
| specii. Nucile măcinate pot fi folosite ca substitut de făină în 
| anumite rețete, aşa cum se pot folosi făinuri din leguminoase, 


| 

4 

| 

| 

| Există multe dezbateri pe tema introducerii alimentelor 
| 

| 

| 

| 


| cum e făina de năut. 


Pe cât posibil, încercaţi să-i oferiţi bebeluşului o dietă 
variată, fără ca un singur aliment să se regăsească în cantităţi 
prea mari zilnic. Gândiţi-vă dacă nu cumva aveţi anumite rutine 
care îi limitează copilului gama de alimente zilnice. De pildă, 
mulți oameni în Marea Britanie consumă lactate şi pâine cel 
puţin de două ori pe zi, în fiecare zi; ambele sunt cauze obişnuite 
de intoleranţe şi alergii în această ţară. 

POVESTE DESPRE AUTODIVERSIFICARE 


Fern nu își dădea prea bine seama ce e mâncarea la şase 
luni, La şapte luni, a început să își dea seama că noi mâncam, 
dar dacă îi puneam ceva din farfuriile noastre în faţă, nu părea 
sh o intereseze prea mult. Doar de curând a început să încerce să 
ijungă la mâncare. Și la 10 luni nu avem niciun motiv să îi oferim 
piure din linguriţă, e mai ușor să îi dăm mâncare adevărată şi să 
© lăsăm să se descurce singură. 

De obicei ronţăie câte un os de pui, iar dacă are câte o 
bucată de banană mestecă un pic cu gingiile, mai scuipă, se mai 
joacă, dar nu neapărat o şi mănâncă. Cel puţin o duce la gură, în 
timp ce până de curând era aproape imediat scuipată. 

Avem multe alergii în familie şi Fern a avut reacţii urâte 
la alimente pe care le-am consumat eu, prin laptele matern. 
Ne-am dat seama că era vorba de creveţi, grapefrut şi porc şi 
de când le-am eliminat e mult mai bine. Prin urmare încerc să 
introduc alimentele de bază, pentru a vedea cum îi merge; până 
acum a mâncat doar banană, avocado, pui, cartof şi pătlagină. 
Cred că progresul lent în privinţa alimentelor solide e legată de 
alergiile ei. 

În familia noastră mai e un bebeluş care e doar cu două 
săptămâni mai mare ca Fern. El a început cu alimentele solide 
de la patru luni şi are de mult trei mese pe zi, aşa că uneori 
facem comparaţie între ei. Oricine poate vedea că Fern e la fel de 
sănătoasă precum celălalt bebeluş. Dar toţi întreabă : „Mănâncă 
deja?“ O parte din familie înţelege, dar ceilalți consideră că ar 
trebui să o hrănesc cu forța. Presupun că ei cred că ar trebui 
să mănânce deja ce mănâncă toţi. Dar eu cred că atunci când e 
pregătită e pregătită. Şi e chiar un bebeluş mare. 


Sandra, mama lui Reuben, 3 ani, 
şi a lui Fern, 10 luni 

Diversificarea naturală 


Faptul că hotărâți sau nu să evitaţi anumite alimente nu 
ar trebui să vă afecteze decizia de a lăsa bebeluşul să se hrănească 
singur, câtă vreme aveţi grijă ce îi oferiţi. Mulţi părinți pur și 
simplu adaptează propriile mese până când bebeluşul are în jur 
de un an, lăsând deoparte alimentele pe care nu vor să i le ofere 
bebelușului. 


Grăsimile 


Bebeluşii şi copiii mici au nevoie de mult mai multe 
grăsimi în dieta lor decât adulţii, pentru că ard energia cu uşurinţă. 
Prin urmare, dacă aveţi în familie o dietă cu puţine grăsimi va 
trebui să îi oferiţi bebelușului alimente bogate în grăsimi. Nu e 
nicio grabă totuşi, în primele luni de acomodare cu hrana solidă 
bebeluşul primeşte mare parte din nutrienți din laptele matern 
sau lapte praf, amândouă conţinând din plin grăsimi. 

Cele mai sănătoase grăsimi pentru întreaga familie 
sunt cele care nu provin din lactate /animale, cum ar fi uleiurile 
vegetale, uleiul de peşte, uleiul de măsline și uleiurile conţinute 
de nuci şi semințe. Dar produsele lactate, cum sunt brânza şi 
iaurtul, sunt bune pentru bebeluși; spre deosebire de adulţi, ei au 
nevoie de varianta nedegresată. 

Grăsimile hidrogenate (sau grăsimi nesaturate) sunt 
folosite în multe alimente procesate industrial, cum sunt biscuiţii, 
prăjiturile, plăcintele, margarinele şi interferează cu acţiunea 
benefică a grăsimilor sănătoase. Asemenea alimente trebuie evi- 
tate dacă e posibil. 


Fibrele 


Majoritatea fibrelor alimentare sunt bune pentru 
bebeluşi, pentru că îi ajută să își menţină sănătatea tractului 
digestiv. Totuși, bebeluşii nu ar trebui să primească tărâţe crude 
sau cereale cu conținut bogat de fibre (vezi pagina 108). E bine 
să limităm cantitatea de cereale integrale (pâine integrală, orez 
brun, paste integrale) pe care le primeşte un bebeluş. Conţinutul 

Hidicat de fibre al acestor alimente le va da senzația de sațietate şi 
iu vor mai avea loc pentru alimente cu alte proprietăți nutritive 
importante. 

Totuşi, nu e nevoie să trecem la pâine albă dacă în mod 
Hormal consumaţi pâine integrală, sau să abandonaţi orezul brun 
vu totul. De fapt, probabil e o idee bună să îl obişnuiţi pe copil cu 
Alimentele integrale de la început, pentru că sunt mai hrănitoare 
decât cele procesate. Pur şi simplu trebuie să vă asiguraţi că a 
primit şi alte alimente hrănitoare, din care poate alege, ca să 
poată decide câte alimente pe bază de cereale integrale consumă. 
Unii părinţi alternează orezul brun cu cel alb, pastele şi pâinea, 
pentru ca bebeluşul să primească o varietate cât mai mare (vezi 
pagina 202 pentru mai multe informaţii despre fibre). 


Adaptarea hranei în primele luni 


Mai jos vă prezentăm câteva sugestii pentru a vă ajuta 
să adaptaţi felurile comune de mâncare așa încât să le poată 
consuma şi bebeluşul. 


Fructe și legume 


Legumele care sunt tari când sunt crude ar trebui tăiate 
in formă de bastonaş sau deget (şi nu în formă de felie rotundă) 
și gătite (fără sare) aşa încât să fie mai moi, dar nu prea moi (al 
dente poate e potrivit pentru voi, dar ţineţi minte că bebeluşul nu 
are prea mulți dinţi!) Fiertul sau gătitul la aburi este bun, dar o 
alternativă gustoasă este gătitul bastonașelor de legume la cuptor. 


„Prima dată când Callum a primit bucățele de morcov erau 
insuficient gătite la aburi, aşa că doar le-a supt puţin şi au devenit 
din ce în ce mai moi. Mi-a luat ceva să înțeleg că el avea nevoie 
ca legumele să fie gătite cu câteva minute în plus faţă de noi, ca 
să le poată mânca.“ 


Ruth, mama lui Callum, 18 luni 

Astfel vor fi puţin crocante, şi mai uşor de apucat (ţineţi cont 
de faptul că morcovii, cartofii dulci şi păstârnacul se micşorează 
când sunt coapte, deci tăiaţi bucăţi mai groase). Bastonașele din 
legume mai moi, cum este castravetele, pot fi oferite ca atare, 
crude. 

Fructele mari cum sunt pepenele şi papaya pot fi tăiate în 
formă de deget sau felii mai mici, în vreme ce fructele mici (cum 
sunt strugurii) ar trebui tăiate pe jumătate pentru a fi mai uşor de 
mânuit şi plimbat în gură fără pericol. Fructele cum sunt merele, 
perele şi nectarinele pot fi oferite întregi. Merele mai moi sunt 
mai bune decât cele tari pentru că sunt mai uşor de mestecat şi se 
rup mai greu în bucăţi mari. 

Cel mai bine e să lăsaţi ceva coajă pe cele mai multe 
fructe şi legume pentru a fi mai uşor de ţinut, cel puţin până când 
copilul poate muşca bucățele. Merele, perele, avocado, mango 
şi cartofii merg mai bine cu ceva coajă. Bebeluşul îşi va da 
seama curând cum să ţină coaja şi să ronţăie miezul cu dinţii (sau 
gingiile). 

Mulţi părinţi oferă bananele cu ceva coajă: spălați bine 
fructul înainte (în caz că vor mesteca şi coaja), apoi lăsați ceva 
miez în afară, ca şi cum ar ţine un cornet cu îngheţată. Imediat 
ce bebelușul devine mai priceput, lăsaţi-l să încerce banana fără 
coajă, pentru a-şi da seama câtă presiune trebuie să aplice înainte 
de a o strivi cu totul! 


Sfaturi 


e Cuţitaşele pentru cartofi prăjiţi (acele instrumente populare 
în anii 1970 pentru a tăia cartofii cu mici zimţi) pot fi utile 
pentru a tăia fructe şi legume aşa încât bebeluşului să îi fie 
mai uşor să le țină. 

e Dacă muşcaţi o bucăţică din fructul întreg înainte de a i-l 
oferi bebeluşului îi veţi uşura lui sarcina de a ajunge la 
miez. 

e Poate fi util să păstraţi la congelator porții suplimentare de 
legume gata preparate, în cazul în care doriți să mâncaţi 
ceva ce nu vreți să îi oferiţi şi copilului. 

e Legumele pasate sunt un sos perfect pentru paste. 


Carnea 
Dă 

Pentru început, e cel mai bine să oferiţi carnea în bucăţi mari, care 
pot fi ţinute cu uşurinţă şi supte sau mestecate. Puiul e probabil 
cel mai uşor de gestionat la început, mai ales când e oferit cu 
tot cu os, pentru a fi ronțăit. Copanele de pui sunt cele mai bune 
pentru că sunt uşor de ţinut, iar carnea de pe ele este mai puţin 
sfărâmicioasă decât cea de pe piept. Înlăturaţi toate oscioarele şi 
toate cartilagiile înainte de a-i oferi carnea copilului. 

Carnea poate fi mai moale dacă e fiartă decât dacă e 
coaptă. Nu e nevoie să îi oferiţi mereu bucăţi mari, totuşi veți 
vedea că bebelușul poate gestiona carnea tocată foarte bine cu 
degetele (bucăţile mici îl vor pune cel mai mult în dificultate la 
inceput, pentru că nu va putea ajunge la ele odată ce şi-a închis 
pumnul în jurul lor). 


Sfat 


Puteţi tăia carnea de porc, vită, sau miel transversal, nu de-a 
lungul fibrelor, pentru a o face mai uşor de mestecat. Totuşi, 
pentru carnea de pasăre (pui, curcan, rață) e mai bine să tăiem 
carnea de-a lungul fibrelor, altminteri va fi prea sfărâmicioasă 
pentru a o ţine. 


PREMESTECAREA | 


E un fapt des întâlnit în unele culturi ca adulţii să mestece 
hrana bebelușilor înainte de a le-o oferi, pentru a o înmuia șia | 
o amesteca cu saliva, pentru a fi mai uşor de digerat. Mâncarea e | 
trecută apoi din gura mamei direct în gura bebelușului, ca un fel 
de sărut, sau este oferită bebeluşului cu mâna. Premestecarea se 
face adesea cu carne, pentru a rupe fibrele, aşa încât bebeluşul să 
se descurce mai uşor. Nu există niciun motiv pentru care părinţii 

dar nu pare să fie necesar. Deşi bebeluşii mici nu pot mesteca 
cu uşurinţă carne (mai ales carne roşie), probabil că au beneficii 
doar sugând-o — extrag astfel sucurile (sângele), bogate în fier. 
Dacă altcineva mestecă înaintea lor carnea, bebeluşul va primi 
mai curând proteinele din carne, dar va pierde ceva din fier. 


PRIMELE ALIMENTE UŞOR DE APUCAT 


e legume gătite la aburi (sau uşor fierte) cum sunt fasolea 
verde, porumbul dulce mic, mazărea dulce, bamele; 

e inflorescențe gătite la aburi (sau uşor fierte) de conopidă 
sau broccoli; 

e bastonaşe din legume gătite la aburi, ușor fierte sau 
coapte precum morcov, cartof, vânătă, cartof dulce, 
păstârnac, dovlecel, dovleac, nap; 

e bastonaşe crude de castravete (păstraţi câteva din 
acestea gata pregătite în frigider pentru bebeluşii cu 
erupții dentare, le calmează gingiile); 

e felii groase de avocado (nu prea copt, altminteri va fi 
uşor de strivit); 

e pui (sub formă de fâşie de carne sau carne de pe os) 
— cald (proaspăt gătit) sau rece 

e fâşii subțiri de vită, miel sau porc, calde (proaspăt gă- 
tite) sau reci; 

e fructe cum sunt perele, merele, bananele, piersicile, 
nectarinele, mango, fie întregi, fie bastonaşe; 

e bucăţi de brânză tare — Cheddar, Gloucester; 

e bucăți de pâine; 

e tartine de orez — fie simple, fie cu cremă de casă — din 
sardine, roşii, sau brânză de vaci. 

Will, 5 luni, își foloseşte gura pentru M 
a descoperi obiectele din jurul său; 

în câteva săptămâni, va proceda la 

fel cu primele lui alimente solide. 


Pentru Jack, la 6 luni, această banană e 
ceva cu totul şi cu totul nou de anali- 

zat-întâi prin atingere, apoi cu privirea, 
în cele din urmă gustând-o. 


Aceste legume 
sunt exact 
mărimea potrivită 
pentru bebeluşii 
de 6 luni ca 


Mr 


Bebelușii sunt 
f| foarte curioşi în 
| privinţa hranei 
Tessa (puţin peste 
6 luni) e fascinată 
de aceste bastonaşe 
5 din morcovi. 


Felix, 6 luni, îşi foloseşte amân- 
două mânuţele pentru a-şi duce 
brânza cu pâine la gură, dar n-a 
învăţat încă de care parte să ţină. 


George, în vârstă de 6 luni, a pus 
ochii pe morcovii surioarei mai 


ir » mari. 


> 


Owen, de 6 

luni şi jumătate 
încearcă să își 
dea seama cum 
să apuce o bucată 
alunecoasă de 
sfeclă din salata 
mamei lui. 


La 7 luni, Lara îşi 
ține alimente precum 
pepenele în gură cu 
ajutorul degetelor în 
timp ce le mestecă. 


Charlie, care nu are încă 7 
luni, e deja obişnuit să ia 

parte la mesele familiei şi 
poate să apuce o bucată de 
carne din această tocăniță. 


Mâncatul în oraş 
e foarte lejer când 
practici autodiver- 
sificarea; George,7 
luni, se hotărăşte ce 
să aleagă din farfuria 
mamei lui. 


Max(7 luni) îşi ţine 
bucata de broccoli 
de codiță aşa încât 
să poată ronţăi 
partea de sus. 


Aidan, la 7 luni şi 
jumătate, descoperă 
cum anume se 
mănâncă tăițeii. 


Jamie (7 luni) şi 

bunicul său iau 

masa împreună la 

un pub din când în 
când. 


Oscar (8 luni) a 
descoperit cum 
să separe mie- 
zul unui ananas 
de coajă. 


ü 
í 


Robert (8 luni) 
îşi ține căpşuna 
cu grijă, să 
poată muşca 
bucățele mici 
din ea. 


> 
dar, 


Hannah (8 luni) 
vrea să mănânce 

falafel cu pitta, 
exact ca tatăl ei. 


La 8 luni și 
jumătate, William 
se descurcă foarte 
bine cu sendvişul 
cu avocado. 


Deşi Seren (9 luni) 

are doar doi dinți, 

se descurcă excelent 
cu mărul. 


Lila (9 luni) a învăţat cum 
să apuce bucățele mici de 
carne tocată cu degetul mare şi 
arătătorul; apoi se concentrează să 
le ducă la gură. 


La 10 luni, Oscar 
îşi folosește mâna şi 
lingura să mănânce 
porridge-ul. 


Aidan (10 luni) 
nu poate mânca 
tot cotletul de 
miel, dar primeşte 
foarte multe 
substante nutritive 
doar sugându-l şi 
ronţăindu-l. 


Bebelușii folosesc 
j ji adesea combinații 
i neobișnuite de 
alimente. Orban, 4 
9 luni, mănâncă 0 , 
prună alături de pâine 
prăjită. 


La 10 luni, Orban îşi; 
foloseşte degetele Pen. 
tru alimente ma M9; 
cum € humusul. 


Nisha (10 luni) se 
bucură de foarte 
multe alimente ; 
azi s-a hotărât să 
îşi înceapă masa de 
prânz cu o căpşună. 


Max (1 an) şi tatăl său 
se delectează cu pui. 


Charlie (1 an) îşi îm- 

parte masa de prânz cu 
familia sa şi învaţă să se 
descurce cu tacâmurile. 


Madeleine 
(15 luni) se 
concentrează 
să folosească 
furculita de 
picnic pen- 
tru salata de 
paste. 


Toate am > 


Servindu-se singur, 
Owen(17 luni) învață cum să 
judece volume şi distanțe şi 
să își aprecieze apetitul. 


Primele alimente 


Dacă sunteți mai îndrăzneţi, puteţi încerca propriile 
voastre variante de : 


a| e chiftele din carne sau burgeri de vită; 
e degețele din pui sau miel; 
e chiftele din pește sau degetele din pește; 
e falafel; 
e chifteluțe din linte; 
e chiftele de orez (cu orez pentru sushi, sau basmati 
cu dhal). 
Țineți minte, nu e nevoie să folosiți rețete concepute 
special pentru bebeluşi dacă menţineţi nivelurile de sare şi 
zahăr la minimum. 
Pâine 


Pâinea poate fi un aliment foarte bun pentru bebeluş, dar cei 
sub un an nu ar trebui să primească mai mult de două felii pe 
ZI, pentru că e posibil să conţină prea multă sare. Majoritatea 
soiurilor de pâine sunt mai uşor de gestionat de către bebeluşi 
dacă sunt prăjite decât dacă sunt moi. Pâinea albă, în special, se 
inmoaie foarte repede, mai ales dacă e proaspătă, şi poate fi greu 
de mestecat. Pâinile plate, cum sunt chapatti, pitta şi naan, sunt 
mai puţin sfărâmicioase şi pot fi mai uşor de mânuit la început 
de către bebeluş. 

Bastonaşele din pâine pot fi folosite pentru a fi consumate 
cu humus de pildă; pot fi oferite bebeluşului gata încărcate cu 
aceste alimente moi, dacă nu poate face asta singur. Tartinele din 
orez, fără sare, sunt o alternativă bună pentru pâine, mai ales cu 
sosuri sau creme. 


Paste 


Anumite forme de paste — fusilli, scoici sau fundiţe — sunt mai 
puţin alunecoase decât cele drepte; bebeluşului i se vor părea mai 
uşor de mânuit uscate (fără sosuri) la început. Oferiţi-i şi cu sos şi 
fără sos ca să le poată încerca pe amândouă. 

„La început găteam mult legume la aburi şi le tăiam sub formă 
de bastonașe pentru Matthew, iar noi mâncam altceva.Pe 
Matthew nu părea să îl deranjeze, era fericit cu farfuria lui de 
legume. Acum, orice am mânca noi îi oferim şi lui, deşi încă mai 
gătesc separat. Soţul meu spune că gătesc pentru Matthew aşa 
cum pentru el nu am gătit niciodată. Lui Matthew i-am pregătit 
chifteluţe din carne şi peşte, pizza făcută în casă şi încerc să îi 
ofer des peşte.“ 


Carly, mama lui Matthew, 14 luni 


„La început îi ofeream Mariei bucățele de morcov bine gătit la 
aburi, bucățele de pară şi măr, sau bucăţi de pui sau miel; orice 
am fi avut la cină. A mâncat broccoli destul de devreme, îl iubea. 
Îl sugea ca pe o acadea; acum mestecă partea de sus şi reuşeşte 
să mănânce destul de mult.“ 


Alison, mama Mariei, 7 luni 


Orez 


Orezul e o bază pentru masă bună și hrănitoare, dar pă-rinţilor 
li se pare că trebuie să schimbe felul în care îl gătesc sau tipul 
de orez pe care îl folosesc, pentru a le fi mai uşor bebeluşilor să 
îl mănânce. Soiurile de orez cu bob scurt — Thai, orez japonez 
pentru sushi, orez pentru risotto (chiar orezul pentru budincă) 
— sunt în mod natural lpicioase şi uşor de apucat cu mâna; 
orezul obişnuit cu bob lung este mai puțin aderent, dar mai uşor 
de mânuit pentru bebeluşi dacă e fiert puţin peste cât ar trebui 
sau gătit cu o zi înainte de a fi mâncat (vezi pagina 232 pentru 
informaţii importante despre cum trebuie păstrat orezul). 

Totuși, toți bebeluşii vor găsi o cale de a se descurca 
cu orezul obișnuit: unii pur şi simplu îşi vor apropia fața de 
farfurie şi vor mânca direct cu gura; altora le place să îşi exerseze 
apucatul-pensă, cu ajutorul degetului mare şi arătătorului, luând 
câte un bob o dată — e mai lent, dar foarte amuzant (și un exerciţiu 
foarte bun pentru coordonarea ochi — mână). 

Sosuri și alimente care pot fi înmuiate în sos 


Majoritatea bebelușilor pot mânui alimente 
inmuia de la nouă luni, dar unii o pot face mult m Pentru a le 
(sau mai târziu) decât alţii. A înmuia un bastonaş în 1 devreme 
loarte amuzant, pentru că pe de o parte bebelușul p os poan fi 
Alimente moi, cum sunt iaurtul sau porridge-ul, fără a; ate eii 
lingurite, dar e şi o cale bună pentru el de a căpăţ Utorul iun 
necesare pentru a folosi o lingură mai târziu. Poate Cl, abilitățile 
ii place să înmoaie orice bucăţică de mâncare potri,,. SCOPeri că 
pregătiţi şi pentru combinaţii mai bizare — de pildă o „tă, dar fiți 
păstârnac copt în cremă! ucăţică de 


Idei de alimente ce pot fi înmuiate: 


e bastonaşe din pâine; 

e bucăţi de chapatti, pâine pitta sau pâine prăjită. 

e tartine din orez sau ovăz (fără sare) — pot fi m 
consumat dacă sunt înjumătățite înainte; ai ușor de 

e  bastonaşe din fructe tari, cum sunt merele; 

e bastonașe din legume crude: morcovi, telin 
îndepărtate), ardei roșii sau verzi, dovlecel, (cu fibrele 
fasole verde, mazăre dulce (păstăi); Castravete, 

e porumb dulce uşor gătit la aburi; 

e  bastonaşe din legume coapte: morcovi, dovlea 
dovlecel, cartof, cartof dulce (nap). >` păstârnac, 


Sosuri gustoase ușor de făcut 


Multe din următoarele sosuri se găsesc de e 
majoritatea sunt foarte uşor de făcut şi acasă. De obieg; părat, dar 
ingrediente de bază care pot fi amestecate cu ulei de „lau câteva 
iaurt într-un mixer. ăsline sau 


e humus 
e guacamole 
e sos mixt de leguminoase 

fasole boabe cu roşii 

ardei roşu şi unt vegetal 

sos de brânză 

cremă de brânză şi iaurt cu chives 
iaurt cu tofu 

iaurt cu castravete 


ricotta şi iaurt) 
e dhal (linte cu mirodenii) 
e sos de vinete (baba ganoush). 


POVESTE DESPRE AUTODIVERSIFICARE 


Mi-au trebuit două sau trei luni să fiu sigură că Benjamin 
mănâncă ce are nevoie. Oamenii spun adesea: Bebeluşii au 
nevoie de fier după şase luni... le trebuie asta sau asta, aşa că îmi 
făceam griji, nu eram sigură că primeşte tot ce are nevoie. De 
pildă, eu credeam că ar fi bine pentru el să mănânce linte, dar nu 
ştiam cum să îl fac să o mănânce. (Uitasem cu totul că s-ar putea 
pune pe pâine sau tartine din orez.) 

Aşa că m-am speriat un pic şi m-am gândit: dacă fac şi 
piureuri şi autodiversificare, cel puţin pot fi sigură că primeşte 
ceva hrană din alimentele pe care nu le poate apuca cu uşurinţă. 
l-am dat piureuri câteva luni, dar îmi lua cam două ore în 
fiecare zi să pregătesc piureurile pentru a doua zi. Când avea 
10 luni a început să mănânce ceva mai bine şi ne-am reîntors 
la autodiversificare. Îmi doresc să nu îmi fi pierdut încrederea, 
pentru că ar fi fost mult mai simplu dacă aș fi continuat aşa. 

Desigur, am descoperit că lui Benjamin îi plăcea să 
controleze ce mânca; prefera să se hrănească singur în loc să 
fie hrănit cu lingurița. Dacă reuşeam să îi introduc ceva în 
gură, poate şi mânca, dar asta nu se întâmpla mereu. La început 
simţeam nevoia să mă asigur că mâncarea ajunge în gura lui. 


Jana, mama lui Benjamin, 13 luni 

Micul dejun 


Părinţii care abia încep autodiversificarea se tot întreabă 


ce să-i ofere copilului la micul dejun. Le e greu să şi-l ima-gineze 
mâncând aceleaşi mâncăruri ca ei dimineaţa. Totuși, sunt șanse 
ca bebeluşul să nu fie deloc interesat de micul dejun la început — 
în acel moment al zilei ei vor doar să se alinte şi să primească o 
masă de lapte. Odată ce începe să fie interesat, următoarele idei 
pot fi utile: 


soarelui sau puţină melasă se pot adăuga la masă. Deşi 


Bebeluşii se descurcă adesea cu alimente cum sunt 
cerealele și laptele folosindu-și degetele, dacă li se dă voie 
să exerseze, aşa că va putea mânca orice mănâncă restul 
familiei. 

Alocaţi timp suficient — micul dejun poate fi foarte rapid 
în multe cămine, iar bebeluşii au nevoie de timp pentru a 
experimenta cu hrana şi pentru a mânca. 

Oferiți-i bebeluşului diversitate de-a lungul săptămânii 
(mulţi adulţi iau acelaşi mic dejun mereu). 

Citiţi cu atenţie etichetele: multe mărci de cereale (mai 
ales cele speciale pentru copii) conţin foarte multă sare şi 
zahăr. 

Cerealele învelite în ciocolată, miere sau zahăr ar trebui 
evitate cu totul, alături de tărâțele cu conţinut ridicat de 
fibre (vezi paginile 112 şi 202 pentru mai multe informaţii 
despre fibre). 


Idei pentru micul dejun 


Fructe proaspete. 

Porridge făcut în casă. În timp ce fierbe, puteţi adăuga 
mere sau pere rase, mure sau coacăze, stafide, caise 
deshidratate, curmale, afine sau smochine. Piureul de 
fructe, nucile proaspăt măcinate, semințele de floarea 

porridge-ul se face în mod tradiţional din fulgi de ovăz, 
poate fi făcut şi din orez, mei, quinoa (disponibile în 
| magazine tip plafar, dar se găsesc şi în cele mai multe 
| supermarketuri). 
| e Iaurt natural cu procent mare de grăsimi. (Bebeluşii sau 
copiii mai mari adoră să amestece fructe de pădure sau 
| mere rase în iaurt, sau bucățele de fructe.) 
e Ouă jumări (bine făcute). 
| e Cereale—cu sau fără lapte. Unii bebeluşi adoră cerealele 
| uscate; altora le plac cele înmuiate. Cerealele din grâu, 
| porumb sau orez sunt potrivite pentru bebeluşi pentru 
că nu au nivel ridicate de zahăr (cerealele Weetabix pot 
fi apucate foarte uşor dacă sunt înmuiate în foarte puţin 
lapte). 
e Pâine prăjită, tartine din ovăz sau orez cu unt de nuci, 
cremă de brânză sau gem de fructe 100% natural. 
e Fasole gătită pe pâine prăjită. 
Brânză pe pâine prăjită. 


— 
f 


N 


Idei de gustări sau de picnic 


Când hrana bebelușului constă mai mult în alimente solide, e 
bine să vă asiguraţi că aveţi gustări sănătoase pentru când ieşiţi 
împreună, în cazul în care i se face foame înainte să reveniti 
acasă. lată câteva idei de alimente uşor de luat la drum: 


e Fructe (mai ales mere, pere, banane, mandarine, cle- 
mentinele, tangerinele şi satsuma sunt specii de mandarine, 
deci...). 

e Salate (roşii, bastonaşe de castravete, ardei, țelină fără 

fibre). 

Legume gătite reci (morcovi, broccoli). 

Porumb fiert rece. 

Sendvişuri. 

Bucăţi de brânză. 

e Salate de paste. 

e Iaurt simplu, nedegresat, cu fructe proaspete adăugate 
(cele cu arome au conţinut mare de zahăr). 

e Sos de avocado sau humus, cu bastonașe din pâine, 
morcovi etc. 

e Tartine din ovăz, orez, fără sare, unse cu unt de nucă, 
cremă de brânză sau gemuri de fructe fără zahăr. 

e Caise deshidratate, stafide sau alte fructe uscate (cu 
moderație — pot dăuna danturii dacă sunt oferite prea des). 
Mărcile care nu au fost tratate cu dioxid de sulf (E220) 
sunt cele mai bune. (Caisele uscate care nu conţin dioxid 
de sulf au culoarea maro închis, nu portocaliu deschis). 

e Cremele proaspete din fructe. 

e Cereale uscate, fără zahăr. 


Amintiţi-vă să citiți cu atenţie etichetele. Biscuiţii pentru 
dentiţie, pesmeţii, multe alte gustări destinate copiilor au mulți 
aditivi şi zahăr şi e mai bine să le evitați. 


Desertul 


E larg răspândită credinţa că budincile sunt importante 
pentru a obţine caloriile necesare, dar acestea sunt rămăşiţe din 
epoca în care a fi dolofan era semn de sănătate. A le oferi copiilor 
budincă în exces era o practică obişnuită în timpul războiului, 
când alimente mai hrănitoare, mai ales carnea, fie nu erau 
dispombile, fie erau prea scumpe. 

Există multe deserturi hrănitoare pe care i le puteți oferi 
bebeluşului, iar a primi din când în când un fel dulce de mâncare 
nu îi va dăuna, dar dacă îi oferiţi desert la fiecare masă (chiar 
dacă e doar un iaurt îndulcit) se va obişnui cu alimentele dulci 
și probabil se va aştepta să primească desert după fiecare masă. 
Papilele lui gustative pot fi programate în timpul acestor ani de 
formare şi îl puteţi ajuta să capete obiceiuri (bune sau proaste) 
alimentare care îl vor însoţi întreaga viaţă. A primi desert după 
fiecare masă înseamnă că putem intra foarte uşor în logica lui „îţi 

termini legumele şi apoi primeşti desert“, mai ales dacă bebelușul 
petrece mult timp la felul principal. 

Dacă doriți să îi oferiţi un desert, alegeţi unul sănătos, 
făcut în casă. Chiar variantele comerciale „sănătoase“ au mulți 
îndulcitori artificiali sau aditivi. Ţineţi cont de faptul că, dacă toată 
lumea mănâncă ceva, îşi va dori şi bebelușul să încerce, deci dacă 
nu vreți să mănânce o budincă nesănătoasă, fie mâncaţi-o când 
el s-a culcat, fie încercaţi să îi oferiţi ceva ce arată identic (nu 
funcționează mereu!). Totuşi, dacă şi desertul e la fel de hrănitor 
ca felul principal, atunci nu e cazul să vă faceţi griji dacă uneori 
mănâncă doar felul dulce. 


Deserturi sănătoase 


e fructe proaspete 

e salată de fructe 

e iaurt simplu, nedegresat cu fructe gătite la aburi sau proaspete 

e  budincă de orez făcută în casă 

e cremă de ou făcută în casă 

e plăcintă cu mere (poate fi făcută cu mere dulci de consum, în 
loc de mere pentru gătit, ca să nu fie nevoie să o mai îndulciţi) | 

e mere sau pere coapte. 


N / 
RE _ _ S 


„Nu mâncăm prea multe dulciuri acasă, dar dacă mâncăm în oraş 
şi îmi iau o budincă, atunci Mila îşi dorește şi ea. Eu nu cred că 
n-ar trebui să încerce orice mănânc şi eu, mi se pare o ipocrizie. 
Sigur, probabil nu ar trebui să mănânc nici eu. Dar nu am de 
gând să spun: nu, asta e pentru adulţi, pentru că nu e corect — şi 
alimentele dulci vor fi cu atât mai dezirabile.“ 


Carmen, mama Milei, 2 ani 

Intrebări și răspunsuri 
nevoie ca bebelușii să înceapă cu un singur gust? 


Părinților li se spunea (și încă li se mai spune uneori) că 
e important să înceapă cu un singur gust şi să rămână la el câteva 
zile, pentru a se asigura că bebeluşul nu reacționează rău la el, 
inainte de a adăuga alt aliment. Dacă nu aveți alergii în familie 
(vezi pagina 109), atunci nu e nevoie să urmaţi acest sfat dacă 
practicaţi autodiversificarea. Există două motive pentru aceasta: 
in primul rând, sistemul digestiv al unui bebeluş de şase luni e 
mult mai matur decât al unuia de patru luni (vârsta la care se 
introduceau solidele), aşa că apar mai rar probleme digestive, iar 
in al doilea rând, un bebeluș care are voie să se hrănească singur 
va mânca în mod natural cantități foarte mici la început şi va 
incerca unul sau două alimente o dată. 

Unul dintre cele mai importante aspecte ale autodiver- 
sificării e că le dă ocazia bebeluşilor să încerce alimente înainte 
de a le mânca. Dacă li se oferă câteva alimente diferite în 
acelaşi timp, pot alege asupra căruia să se concentreze, revenind 
la celelalte mai târziu sau în altă zi. Acest lucru poate avea 
implicaţii asupra sănătății bebeluşului: unii părinţi care au urmat 
autodiversificarea au descoperit că un aliment pe care bebeluşul 
nu prea şi-l dorea s-a dovedit a fi un aliment la care era alergic. 
Dacă bebeluşii pot evita instinctiv alimente cu potenţial alergen, 
atunci e evident mai uşor pentru ei să primească mai multe 
alimente din care pot alege și pe care le pot separa cu ușurință. 
Prin urmare are sens să le permitem să experimenteze cu, de 
pildă, o cină formată din carne şi două legume, sau o salată de 
fructe, prezentate în aceeași formă ca pentru restul familiei, în loc 
de a primi o singură pastă mixată din toate ingredientele. Aceasta 
este o latură a autodiversificării care o poate face foarte utilă 
pentru familiile în care există alergii. 

Are nevoie bebelușul meu de suplimente de vitamine? 


Cercetările arată că laptele matern şi laptele praf acoperă 
nevoile nutritive ale bebeluşului pentru primele şase luni, iar în 
teorie bebeluşii ar trebui să poată fi capabili să obţină nutrientii 
de care au nevoie din alimente solide după această vârstă. Totuşi, 
pentru a fi în siguranţă, ministerul britanic al sănătăţii recomandă 
suplimentele de vitamina A, C şi D pentru bebeluşii alăptaţi după 
vârsta de şase luni, iar pentru cei hrăniţi cu lapte praf imediat ce 
primesc mai puţin de 500 ml de lapte pe zi (laptele praf pentru 
bebeluşi şi copii conţine adaos de vitamine). Suplimentele sunt 
în general oferite sub formă lichidă, ca picături. 

A le oferi suplimente de vitamine bebeluşilor asigură un 
echilibru nutrițional pentru familiile care nu au cea mai sănătoasă 
dietă sau nu au acces la mâncare hrănitoare. Aceste suplimente 
pot compensa şi metodele moderne de producţie şi depozitare 
a alimentelor, care fac ca mare parte din alimentele pe care le 
cumpărăm să-și piardă multe din substanţele nutritive până ajung 
la noi. 

Anumite grupuri de bebeluşi (şi mamele lor) pot avea 
deficiențe de vitamina D. Vitamina D provine din acţiunea 
luminii solare asupra epidermei noastre, dar în ţările nordice, 
cum e Marea Britanie, soarele nu e suficient de puternic în lunile 
de iarnă pentru a sintetiza vitamina D. Cei mai supuşi riscului 
sunt bebeluşii şi femeile care îşi acoperă faţa şi trupul şi nu prea 
ies afară. Suplimentele de vitamina D sunt recomandate pentru 
mamele însărcinate şi cele care alăptează, ca şi pentru bebeluşii 
lor. 

În general, mofturoşii sunt probabil cei mai expuşi riscului 
de a nu primi suficiente vitamine şi minerale, faţă de copiii care 
se bucură de o mare diversitate de alimente. Experienţa părinţilor 
care au încercat autodiversificarea arată în mod covârșitor faptul 
că bebeluşii care îşi ghidează singuri înțărcarea şi care fac singuri 
alegeri privitoare la alimentele pe care le consumă sunt mult mai 
puţin mofturoşi decât cei pentru care altcineva ia decizii. Ceea ce 
înseamnă că autodiversificarea e în sine o cale de a vă asigura că 
bebelușul are o dietă echilibrată, cu suficiente substanţe nutritive. 

Dacă alegeţi să nu îi oferiţi bebeluşului vitamine sub 
formă de picături, asiguraţi-vă că primeşte alimente care conțin 
vitaminele şi mineralele necesare (vezi paginile 206 şi 207). A 
copsuma alimentele atunci când sunt cât se poate de proaspete, 
a folosi metode de gătit şi depozitare care ajută la conservarea 
nutrienţilor pot de asemenea ajuta (vezi pagina 199). 


Am auzit că laptele de vacă este important pentru bebeluşi, 
dar şi că e legat de apariția eczemelor și a astmului. Care 
dintre variante e corectă? 


După cel de-al doilea Război Mondial, Consiliul pentru 
Marketingul Laptelui a fost foarte eficient în a face publicitate 
beneficiilor (aşa cum erau ele percepute atunci) laptelui de vacă 
pentru bebeluşi. Drept rezultat mulţi oameni încă mai cred că 
bebeluşii şi copiii ar trebui să primească o cantitate minimă de 
lapte de vacă în fiecare zi. Dar nu e nimic magic la laptele de 
vacă. De fapt, în multe culturi nu se consumă lapte de animal sau 
produse lactate şi oamenii sunt perfect sănătoşi. 

Laptele tuturor mamiferelor e menit să ofere puiului 
acelui animal toate substanţele nutritive de care are nevoie, în 
proporţiile potrivite. Singurul lapte care poate face asta pentru 
bebeluşii umani este laptele matern. Dacă copiii mai mari beau 
prea mult lapte de vacă le poate atenua apetitul, nu vor mai 
consuma alte mâncăruri, vor deveni probabil anemici sau chiar 
subnutriţi. De aceea laptele de vacă nu se recomandă copiilor sub 
un an. 

Există un număr mare de oameni alergici la laptele de 
vacă şi e unul din alimentele care ar trebui evitate dacă aveți 
istoric familial de alergii. (Alternative ar fi laptele de capră sau 
de oaie, dar şi ele au potenţial alergen.) 

Acestea fiind zise, laptele de vacă e o sursă bună de 
proteine, calciu, grăsimi şi de vitaminele A, B şi D, e ieftin şi 
săţios — de aceea e adăugat la atâtea feluri de mâncare. De fapt, 
dacă nu sunteţi extrem de vigilenţi, e foarte dificil să îl ţineţi pe 
copil departe de laptele de vacă sub o formă sau alta. Este şi un 
aliment cu care se gătește ușor, este baza pentru multe budinci 

ŞI sosuri. Așa că poate fi o parte utilă a dezvoltării dietei pentru 
mulți bebeluşi. Dar nu ar trebui să capete mai multă importanță 
decât orice alt aliment. 


Dacă doriți să includeți laptele de vacă în dieta bebelușului: 


e Trataţi laptele ca pe un aliment, nu ca pe o băutură. 
Folosiţi-l la gătit sau, odată ce bebeluşul a împlinit un an, 
oferiți-i o cantitate mică ca parte dintr-o gustare (poate 
alături de pâine sau fructe), dându-i voie să aleagă dacă să 
îl bea sau nu. 

e Oferiți-i produse lactate nedegresate, cum sunt brânza, 
untul, iaurtul oricând după şase luni. 


Dacă aţi prefera să evitaţi cu totul produsele lactate: 


e Asiguraţi-vă că bebeluşul primește destule proteine, 
calciu, vitaminele A, B şi D şi grăsimi din alte mâncăruri 
(vezi capitolul 7). 

e Puteţi încerca alternative la laptele animal, cum sunt cel 
de orez, soia, ovăz. Acestea nu sunt de fapt lapte în sensul 
autentic al cuvântului, dar pot fi folosite drept înlocuitori 
în anumite reţete. (Totuşi, chiar şi acestea pot declanşa 
alergii.) 

e Arfi bine să consultați un nutriţionist pentru a vă asigura 
că îi oferiţi bebeluşului o dietă echilibrată. Acesta este un 
aspect foarte important dacă evitaţi o gamă de alimente din 
pricina alergiilor. 


Mama mă tot întreabă dacă îi dau copilului cereale. De ce 
sunt cerealele atât de importante? Pare fericit să încerce 
legume și fructe deocamdată. Are aproape șapte luni. 


Orezul, biscuiţi şi porridge-ul au fost în mod tradiţional 
primele alimente ale bebeluşului în Marea Britanie din anii 1950, 
de obicei oferite cu linguriţa de la trei sau patru luni în sus. Acest 
accent pus pe cereale pare să fi fost pe de o parte pentru că sunt 


136 


Primele alimente 


alimente moi, și se credea că bebeluşul le va accepta şi digera 
ușor, iar pe de altă parte pentru că exista credinţa că bebeluşii au 
nevoie de calorii pentru a creşte şi a fi sănătoşi. 


Totuși, acum știm că: 


e bebeluşii mai mici de şase luni nu digeră bine carbohidraţii 
(iar cerealele conțin mulți asemenea carbohidrați); 

e majoritatea bebeluşilor sub şase luni nu au nevoie de 
nimic altceva în afară de lapte; 

e bebeluşii şi copiii mici au nevoie de o dietă echilibrată, 
nu de una care să conțină mulți carbohidrați. 


Cerealele au multe fibre. Ceea ce înseamnă că sunt 
digerate foarte lent și sunt foarte sățioase, prin urmare a-i oferi 
bebeluşului chiar şi puţine cereale îi va strica apetitul pentru 
mesele de lapte. Laptele matern (sau laptele praf) e mult prea 
important pentru sănătatea bebelușilor pentru a fi înlocuit de 
alimente mai puțin hrănitoare, de care nu au nevoie. Dar a le 
oferi bebeluşilor alimente sățioase e privit ca un lucru bun de 
mulți oameni, pentru că ei cred că îi va face să doarmă mai mult. 

Totuşi, dacă nu sunt introduse mai devreme de şase 
luni, cerealele nu ar trebui să interfereze cu hrana generală a 
bebelușului vostru câtă vreme el e cel care decide cât de multe 
să consume. Problema e că cerealele sunt mai potrivite pentru a 
fi servite cu linguriţa, ceea ce înseamnă că e destul de dificil să 
oferi doar puţin. 

Când bebeluşii de şase luni încep să consume alimente 
solide, cel mai important e să le oferim alimente care pot fi 
mânuite şi mestecate cu ușurință. Legumele gătite sau crude, 
fructele gătite sunt ideale pentru aceasta. Sunt și gustoase, 
colorate şi pline de vitamine importante și de minerale, fără 
să fie prea săţioase. A oferi din când în când carne este o idee 
bună pentru conţinutul ridicat de fier şi zinc, dar nu e nevoie de 
mâncare sățioasă în această fază. 

Prin urmare puteţi să îi oferiţi bebeluşului cereale ca 
parte dintr-o varietate de alimente, poate sub formă de pâine 

sau turte de orez, dar nu e necesar să fie primele alimente. Mai 
presus de orice, ţineţi minte că a-i oferi bebeluşului o varietate de 
alimente și a-i permite să aleagă ce să mănânce, cât de mult, îi va 
oferi cea mai bună şansă de a primi toate substanţele nutritive de 
care are nevoie, în proporţii corecte. 


Bebeluşul meu are opt luni și încă mănâncă foarte puțin. 
Pare fericit așa, crește și se dezvoltă bine, dar mi s-a spus că 
trebuie să „mă asigur“ că primește suficient fier, mai ales că e 
alăptat. Cum putem face asta prin autodiversificare? 


E adevărat că laptele matern nu conţine la fel de mult 
fier precum, de pildă, carnea sau alimentele cu suplimente. Dar 
fierul din laptele matern e absorbit extrem de uşor. (Laptele praf 
conţine mult fier, dar acesta nu e uşor absorbit.) 

În afară de fierul pe care îl primesc din laptele matern, 
bebeluşii mai au şi rezerve adunate în perioada intrauterină. 
Acestea se epuizează treptat, aşa că undeva după şase luni 
încep să aibă nevoie de mai mult fier decât pot primi doar din 
laptele matern. Dar diferenţa nu e uriașă, laptele matern poate 
încă acoperi cea mai mare parte a cantității de fier de care au 
nevoie. Aşa că bebeluşul primeşte probabil suficient fier din acea 
cantitate mică de hrană solidă pe care o mănâncă. 

Cel mai important lucru e că bebelușul ar trebui să 
poată alege dintr-o varietate de alimente, astfel încât să aibă 
posibilitatea să mănânce ce are nevoie. Carnea şi produsele din 
carne sunt o sursă excelentă de fier. Atât carnea, cât şi alimentele 
care conţin vitamina C ajută stomacul să absoarbă fierul din surse 
vegetale, consumate la aceeași masă. Multe alimente (de pildă 
cerealele pentru micul dejun şi majoritatea soiurilor de pâine) au 
fier adăugat. Oferindu-i bebeluşului ocazia de a consuma carne, 
împreună cu o gamă de fructe şi legume şi alimente îmbogățite 
cu fier adăugat, îl veți ajuta să înceapă să primească cât de mult 
fier e posibil prin dietă. 

Încercaţi să îi oferiţi carne sub diferite forme (inclusiv 
tocată), pentru ca bebelușul să aibă ocazia de a o duce la gură şi 
de a o mânca. Țineţi minte totuși că mare parte din fier se găseşte 

Primele alimente 


în sucuri (sânge), aşa că a suge o bucată de carne îi va oferi 
beneficiile nutriţionale, chiar dacă nu o va mesteca bine încă. 

Surse bune de fier pentru vegetarieni sunt ouăle, 
rădăcinoasele, fasolea, lintea, mazărea, fructele uscate, cum 
sunt caisele, smochinele şi prunele, şi legumele cu frunze verzi. 
E foarte important pentru vegetarieni să aibă parte de alimente 
bogate în vitamina C la masă, pentru a sprijini absorbția de fier. 
(Vezi capitolul 7 pentru mai multe detalii.) 

A DOUA ETAPĂ 


„A fost fascinant să o urmărim cum se descurcă cu atât de multe 
şi diverse alimente şi să vedem cum devine din ce în ce mai 
pricepută. Dacă azi nu ştie cum să mănânce o mână de orez, 
poate săptămâna viitoare reuşeşte, apoi observi cum poate să 
prindă chiar şi câteva boabe între degete. Apoi nu se întâmplă 
nimic o vreme și dintr-o dată poate să apuce o lingură și să 
o ducă la gură. Dar nu o putem învăţa nimic, trebuie să stăm 
deoparte şi să o urmărim cum deprinde totul singură.“ 


Margaret, mama lui Esther, 21 de luni 


Progres în ritmul bebelușului 


Pe măsură ce bebelușul progresează cu alimentele solide, 
veți vedea că îşi dezvoltă abilităţi noi, învaţă multe consistente, 
arome şi forme. Totuşi, mulţi părinţi descoperă că progresul 
bebelușului nu e aşa de lin cum se așteptau. Unii bebeluşi au 
un debut entuziast, apoi devin mai puţin interesați de hrană 
pentru o săptămână sau două; mulţi au nevoie de o perioadă mai 
lungă pentru a mânca ceva mai mult. Toate acestea sunt fireşti în 
autodiversificare. Așteptările cu privire la cât de repede ar trebui 
să îşi sporească bebeluşii cantitatea de alimente sunt adesea 
nerealiste şi se bazează pe o metodă de înțărcare în care părintele, 
nu bebeluşul, e cel care deţine controlul. Pare că atunci când li 
se dă voie să ia propriile lor decizii foarte puţini aleg să urmeze 
un tipar. Aşa că este mai bine să nu ne gândim prea mult la ce 
„ar trebui“ să se întâmple şi să îl lăsăm pe bebeluș să stabilească 
ritmul. 

Diversificarea naturală 


Dacă includeți copilul la toate mesele şi îl lăsați să 
hotărască câte mese de lapte vrea, el se va îndrepta în mod 
natural către trei mese principale (şi, mai târziu, câte gustări va 
avea nevoie), în ritmul său. Dar e posibil să nu se întâmple atât 
de curând pe cât v-aţi aştepta. Părinților li se spune adesea că 
bebeluşii ar trebui să primească trei mese pe zi la opt luni, dar 
majoritatea bebeluşilor poate sunt dornici să se joace cu mâncarea 
de trei ori pe zi, mulți dintre ei probabil că nu vor mânca prea 
mult şi chiar mai mulţi dintre ei nu îşi vor dori altceva în afară de 
lapte matern pentru micul dejun. Nu are sens să grăbiţi bebelușul, 
nu va învăța mai repede şi probabil se va supăra şi va fi frustrat. 
E mult mai bine să păstrăm o atmosferă plăcută la masă și să îl 
lăsăm pe el să decidă când e gata să mănânce mai mult. 

Se întâmplă, de asemenea ca bebeluşii să aibă o perioadă 
de stagnare, undeva între şapte şi nouă luni, când progresul 
cu alimentele solide pare inexistent şi câştigul lor ponderal 
încetinește puţin. Câtă vreme bebeluşul e bine, primeşte destul 
lapte şi ia parte la mesele familiei, nu există niciun motiv de 
îngrijorare. De obicei e de scurtă durată şi urmat de un salt, atât 
în ce priveşte apetitul, cât şi abilitățile de a se hrăni singur. Mulţi 
părinţi relatează despre acest moment în care bebeluşul înțelege 
despre ce e vorba şi începe să mănânce cu adevărat. 

Fie că trec prin această perioadă de stagnare, fie că nu, 
la un moment dat probabil veţi remarca cum bebeluşul se joacă 
mai puţin cu mâncarea şi începe să o consume cu intenție. Începe 
să mănânce cu adevărat între nouă luni și un an şi adesea (dar nu 
mereu) coincide cu scăderea cantității de lapte pe care o cere; 
cel mai bine să lăsaţi apetitul bebelușului şi abilitățile sale să vă 
îndrume. Oferiţi-i multe ocazii de a exersa noile aptitudini pe 
diferite alimente, să aibă pe cine imita (pe voi!) şi acordaţi-i timp. 
Probabil spre nouă sau zece luni va mânca aceleaşi alimente 
ca restul familiei şi nu va mai trebui să vă gândiţi la cum să îi 
pregătiți mâncarea, pentru că va putea face față tuturor felurilor 
de mâncare fără probleme. 

A doua etapă 


„Când Jake avea un an mi-am dat seama că începuse să mănânce 
de dragul mâncatului, în loc de a cunoaște mâncarea. A fost o 
schimbare clară, nu mai avea legătură cu jocul, deja se hrănea ca 
şi cum ar fi simţit nevoia să îşi umple stomacul.“ 


Vicky, mama lui Jake, 3 ani 


), - - A w 
Papile gustative îndrăznețe 


Odată ce ați început cu autodiversificarea, ar fi bine să 
vă asiguraţi că experimentează multe gusturi. Cu cât primeşte o 
alimentație mai diferită acum, cu atât mai dispus va fi mai târziu 
să încerce lucruri noi. Mulți părinți oferă bebeluşului mâncare 
simplă, cum sunt legumele la aburi sau fructele timp de câteva 
săptămâni, dar nu e nevoie să restrângem experiența bebelușului 
la aceste arome simple, asociate mâncărurilor comerciale 
destinate bebeluşilor. 

Bebeluşii sunt expuşi unor gusturi diferite în viața 
intrauterină, pentru că înghit lichid amniotic, care conţine urme 
ale tuturor alimentelor pe care le-a consumat mama. Bebeluşii 
alăptaţi primesc lapte cu gust diferit de la o masă la alta, în 
funcție de dieta mamei. Ei se bucură de obicei de gusturi noi, fie 
şi puternice, mai ales dacă mama le mănâncă des. De fapt, studiile 
sugerează că bebeluşii alăptaţi sunt programaţi să accepte arome 
care le sunt familiare din lapte (de pildă, usturoi), poate pentru 
că în acest fel ştiu că e o mâncare sigură. Și totuşi, mulţi oameni 
cred că primele alimente ale bebelușului ar trebui să fie aproape 
lipsite de gust. Într-adevăr, în anumite culturi există credinţa 
că bebeluşii nu mănâncă legume și carne, şi drept rezultat au 
tendința de a se limita la orez, până ajung spre doi ani. Nu e 
doar inutil, dar probabil plictisitor pentru copil şi poate duce la 
subnutriţie. 

Folosirea mirodeniilor, a condimentelor şi a ierburilor 
aromate nu e recomandată doar pentru gust, ci şi pentru sănătatea 
familiei, pentru că multe dintre aceste alimente au propriile lor 
proprietăți curative şi substanţe nutritive. O mare diversitate 

Diversificarea naturală 


de alimente sănătoase şi de arome îi va oferi copilului o gamă 
variată de vitamine şi minerale. 


Bebeluşii care se hrănesc singuri probabil vor încerca 


alimente noi şi vor fi mai îndrăzneţi cu aromele decât bebeluşii 
hrăniţi de altcineva, pentru că mâncatul e plăcut pentru ei. E bine 
să ținem cont de următoarele sfaturi: 


Lăsaţi-l întotdeauna pe bebeluş să decidă dacă vrea să 
mănânce ceva, nu e nevoie să îl convingeţi dacă nu pare 
prea dornic. 

Bebeluşul gustă mâncărurile noi în partea din față a gurii 
şi le scuipă dacă nu îi plac — e important să nu îl certăm 
sau să îl împiedicăm să facă asta. A i se permite să respingă 
orice nu îi place îl va ajuta să înveţe să aibă încredere în 
hrană. (Acesta poate fi unul din motivele pentru care atât 
de mulți bebeluşi hrăniți cu lingurita refuză alimentele noi 
— piureurile sunt mult mai greu de scuipat.) 

Lăsaţi bebelușul să ia parte la mese alături de restul familiei, 
astfel încât să poată copia ce mănâncă ceilalți — dacă toţi 
mâncaţi curry şi vă place, curiozitatea bebeluşului îl va 
face cel mai probabil să încerce. 

Oferiţi-i bebeluşului şansa de a încerca alimente noi pe 
care nu le consumati în mod regulat în familie, așa încât să 
primească o varietate maximă de gusturi. 


„l-am oferit Isabellei o mare varietate de arome încă de la 
început — cât de multe ne-au trecut prin cap — şi acum mănâncă 
aproape orice. E minunat când călătorim. Ea a mâncat mereu 
lucruri cum ar fi varză murată, chilli, piri piri de pui, are gusturi 
mai sofisticate decât mulţi adulţi pe care îi cunosc.“ 


Jennifer, mama Isabellei, 4 ani 


Părinții bebeluşilor hrăniţi cu lapte praf (şi ale căror mese 


pentru primele şase luni au avut deci acelaşi gust) au remarcat 
că bebeluşii nu sunt la fel de aventuroşi cu aromele la început. 
Aceasta nu durează de obicei mult şi, în general, majoritatea sunt 

A doua etapă 


dispuşi să experimenteze, chiar şi cu arome puternice. Oricât 
de ezitant ar fi bebeluşul la început, cu cât are mai multe şanse 
să încerce diferite alimente și să îi imite pe ceilalți membri ai 
familiei, cu atât mai îndrăzneţ va deveni pe măsură ce trece 
timpul. 

Mulţi bebeluşi hrăniți prin această metodă și-au surprins 
părinţii gustând alimente picante și cerând mai mult. Chiar dacă 
sunt alimente pe care le consumaţi din când în când sau când 
mâncaţi în oraş, încercați să includeți bebeluşul la masă, să poată 
gusta şi el. Câtă vreme nu e prea picant, desigur, nu vă aşteptaţi 
să se bucure de vindaloo (o varietate de curry) încă. (Multe 
culturi în care se consumă alimente condimentate din belşug 
oferă bebeluşilor versiuni mai blânde ale felurilor de mâncare ale 
familiei.) Nu e nevoie să îl convingeţi dacă nu vrea să încerce — 
unele alimente au mirosuri foarte puternice cu care trebuie să aibă 
timp să se obișnuiască. Multe alimente condimentate sunt servite 
cu ceva simplu, cum ar fi orez sau tăiţei, să nu i se facă foame. 
Să aveți la îndemână apă sau iaurt, în cazul în care i se pare prea 
iute mâncarea — şi nu uitaţi să gustați mâncarea voi înşivă înainte 
şi să scoateţi ardeii iuți înainte ca bebeluşul să guste. 


Cum introducem | 
alimentele condimentate 


Un dhal simplu, făcut din linte, poate fi o bună cale de a introduce 
condimentele în alimentaţia bebeluşului. Puteţi adăuga tot soiul 
de legume şi să creșteți treptat cantităţile de condimente, sau | 
să încercaţi diverse combinaţii. Lintea e hrănitoare, cu multe 

proteine şi fier. Pitta, chapatti sau pâinea prăjită pot fi folosite | 
pentru a le înmuia în dhal, sau acesta din urmă poate fi amestecat | 
cu orez, sau oferit bebeluşului într-o linguriţă pregătită dinainte, | 
pe care o mânuieşte singur. | 


Diversificarea naturală 


de alimente sănătoase şi de arome îi va oferi copilului o gamă 
variată de vitamine şi minerale. 

Bebeluşii care se hrănesc singuri probabil vor încerca 
alimente noi şi vor fi mai îndrăzneţi cu aromele decât bebeluşii a 
hrăniți de altcineva, pentru că mâncatul e plăcut pentru ei. E bine 
să ţinem cont de următoarele sfaturi: 

orice nu îi place îl va ajuta să înveţe să aibă încredere în 
hrană. (Acesta poate fi unul din motivele pentru care atât 

| de mulţi bebeluşi hrăniţi cu lingurita refuză alimentele noi 

| — piureurile sunt mult mai greu de scuipat.) 

| e Lăsațibebeluşul să ia parte la mese alături de restul familiei, 
astfel încât să poată copia ce mănâncă ceilalți — dacă toți 
mâncaţi curry şi vă place, curiozitatea bebeluşului îl va 
face cel mai probabil să încerce. 

e Oferiţi-i bebeluşului şansa de a încerca alimente noi pe 

„l-am oferit Isabellei o mare varietate de arome încă de la 
început — cât de multe ne-au trecut prin cap — și acum mănâncă 
aproape orice. E minunat când călătorim. Ea a mâncat mereu 
lucruri cum ar fi varză murată, chilli, piri piri de pui, are gusturi 
mai sofisticate decât mulţi adulţi pe care îi cunosc.“ 


Jennifer. mama Isabellei, 4 ani 


Părinţii bebeluşilor hrăniţi cu lapte praf (şi ale căror mese 
pentru primele şase luni au avut deci acelaşi gust) au remarcat 
că bebeluşii nu sunt la fel de aventuroşi cu aromele la început. 
Aceasta nu durează de obicei mult şi, în general, majoritatea sunt 

A doua etapă 

să încerce diferite alimente şi să îi imite pe ceilalți membri ai 
familiei, cu atât mai îndrăzneţ va deveni pe măsură ce trece 

Mulţi bebeluşi hrăniți prin această metodă şi-au surprins 
părinții gustând alimente picante şi cerând mai mult. Chiar dacă 
sunt alimente pe care le consumaţi din când în când sau când 
mâncaţi în oraș, încercaţi să includeți bebeluşul la masă, să poată 
gusta şi el. Câtă vreme nu e prea picant, desigur, nu vă aşteptaţi 
să se bucure de vindaloo (o varietate de curry) încă. (Multe 
culturi în care se consumă alimente condimentate din belşug 
oferă bebelușilor versiuni mai blânde ale felurilor de mâncare ale 
familiei.) Nu e nevoie să îl convingeți dacă nu vrea să încerce — 
unele alimente au mirosuri foarte puternice cu care trebuie să aibă 
timp să se obişnuiască. Multe alimente condimentate sunt servite 
cu ceva simplu, cum ar fi orez sau tăiței, să nu i se facă foame. 
Să aveţi la îndemână apă sau iaurt, în cazul în care i se pare prea 
iute mâncarea — şi nu uitaţi să gustați mâncarea voi înşivă înainte 
şi să scoateţi ardeii iuți înainte ca bebeluşul să guste. 

Diversificarea naturală 


„Când Harriet avea nouă luni am ieşit să mâncăm un curry. Ea 
mânca orez foarte bine atunci şi şi-a luat o mână din farfuria mea, 
peste care a pus puţin curry. Problema e că sosul era foarte iute — 
chiar prea iute şi pentru mine. Înainte să am timp să reacţionez, 
şi-l îndesase deja în gură. Mă aşteptam să o usture foarte tare. 
Dar pur și simplu s-a gândit puţin, apoi a înghiţit şi a mai cerut.“ 


Jen, mama lui Harriett, 2 ani 


Invață despre diverse consistente 


În afară de a-i oferi bebelușului o varietate de arome, 
ţineţi minte că are nevoie să experimenteze diferite consistenţe, 
Majoritatea acestor consistenţe — fluide, crocante, uşor de mes- 
tecat, păstoase etc. — probabil se regăsesc oricum în meniul vostru 
dacă aveți o dietă variată, aşa că nu e nevoie să limitați bebeluşul 
la alimente pe care credeţi că le va apuca uşor. A explora o 
gamă variată de consistențe îl va ajuta să îşi dezvolte abilități 
importante pentru a se hrăni, pentru a preveni sufocarea (vezi 
pagina 57), pentru igiena orală și pentru vorbire. Se va bucura să 
descopere în acest fel şi diverse consistențe. 

Bebeluşul va fi extrem de inventiv în a-și duce la gură 
alimente de diverse consistenţe înainte de a învăţa să folosească 
tacâmurile. Aici veţi avea nevoie de aparatul de fotografiat! 
Bebeluşul (şi tot ce îl înconjoară) se va acoperi din cap până-n 
picioare cu ceea ce încearcă să mănânce. Poate va suge spaghete, 
va mânca orez, carne tocată, va ronţăi oase de pui, va încerca să 
mănânce direct de pe farfurie, va linge farfuria, va apuca boabele 
de mazăre una câte una, le va duce la gură neaşteptat de repede 
(e un exercițiu extraordinar pentru coordonarea ochi-mână). 
Oricum aţi pregăti hrana pentru familie, bebeluşul va găsi o cale 
de a o mânca. 


Consistenţele nu sunt doar „tari“ şi „moi“ — sunt multe nuanţe 
intermediare şi diferenţe subtile. De pildă: 

A doua etapă 


Legumele coapte au coajă crocantă şi miez moale. 

Crusta pâinii prăjite e tare și uscată, în vreme ce a merelor 
e tare şi umedă. 

Perele pot fi tari sau moi (şi foarte suculente), în funcţie de 
cât de coapte sunt, în timp ce legumele pot fi fie crocante, 
fie moi, în funcţie de timpul de preparare termică. 
Alimentele precum napolitanele sunt crocante la început, 
dar se înmoaie la primul contact cu limba. 

Bananele sunt mai ferme la prima mușcătură, dar moi 
imediat ce ating limba. 

Brânza Cheddar este tare şi poate fi suptă la nesfârşit. 
Brânza Edam e elastică. Soiurile Fea şi Cheshire sunt 
sfărâmicioase. 

Carnea e elastică, peștele e moale şi ușor de sfărâmat. 
Piureul de cartofi poate fi uscat şi făinos, moale, lipicios 
sau aproape fluid. 

Un copănel de pui are atât consistenţa cărnii, cât şi duritatea 
osului (şi a separa carnea de os poate fi o provocare, dar şi 
amuzant în acelaşi timp). 

Untul de arahide şi multe brânzeturi sunt moi, dar lipicioase, 
aşa că bebeluşul probabil va avea nevoie să descopere cum 
să îşi folosească limba pentru a le mișca în gură. 


Alimentele 
crocante sunt amuzante 


Unele cercetări sugerează că ne bucurăm în mod special de 
alimentele crocante!. Se pare că sunt emise valuri de ultrasunete 
la prima muşcătură şi astfel se declanșează receptorii plăcerii 
din creier. Aşadar bebeluşii care primesc doar piureuri la început 
ratează o sursă importantă de plăcere — ceva ce bebeluşii care 
primesc alimentaţie variată vor asocia cu momentul mesei ani 
buni de aici înainte. 

Diversificarea naturală 


„Naresh a luat prima dată orez din farfuria mea când avea vreo 
opt luni şi jumătate — un pumn la început, apoi a început să 
îşi ducă grijuliu bob cu bob la gură. Nu îmi trecuse prin cap 
să îi ofer nimic altceva în afară de bastonaşe din legume până 
atunci. Mereu mă surprinde cât de bine se descurcă cu diferite 
alimente.“ 


Rashmi, mama lui Naresh, 10 luni 


Alimente fluide 


Deşi mulți părinţi se bucură să îi observe pe bebeluși cât 
pot fi de inventivi cu diferite consistente, ei trag linia când vine 
vorba de alimentele fluide. În parte pentru că nu îşi imaginează 
cum ar putea să le mănânce fără să fie hrănit cu lingurita și în 
parte pentru că le e teamă de inevitabila mizerie. Dar bebeluşii 
sunt remarcabil de adaptabili şi găsesc repede o cale de a face 
față mâncărurilor semilichide cum sunt porridge-ul sau iaurtul. 
Unii sunt foarte buni când vine vorba să își folosească degetele 
pentru a gestiona chiar şi cele mai lichide alimente; alţii nu vor 
să îşi lingă degetele, şi găsesc că a „bea“ iaurtul direct din castron 
le convine mai mult. 

Mulţi bebeluşi învață repede cum să înmoaie un bastonaș 
de pâine, de exemplu, în alimente lichide (vezi pagina 127), 
uneori înainte de a înțelege cum se foloseşte linguriţa. Alții se 
descurcă cu o lingură când li se dă deja încărcată, deşi nu pot 
încă să o încarce ei înşişi fără ajutor. Dacă faceţi porridge-ul sau 
sosurile ceva mai dense pentru bebeluş, veţi vedea că şi-l poate 
duce la gură, sau, dacă e suficient de gros, poate fi uns pe turte 
din orez, din ovăz sau pe pâine prăjită. Bebeluşii se descurcă mai 
ușor cu supa dacă are diverse bucăţi pe care le poate „pescui“; 
dacă supa e subţire, pâinea sau bastonaşele din pâine se pot folosi 
pentru a le înmuia, iar pentru a o mai îngroşa se pot folosi orez 
sau bucățele de pâine. 

Cheia succesului autodiversificării este de a vedea 
lucrurile din perspectiva bebelușului, încercaţi să uitaţi regulile 

pe care le aplică adulții la masă. Nu e nevoie să ne facem griji 
cu privire la maniere deocamdată, vor intra şi ele în joc la un 
moment dat, bebeluşul trebuie să deţină controlul în felul său 
la început. În ce priveşte mizeria, ei bine, nu e nimic de făcut 
pentru a o preveni, dar vă puteţi pregăti, pentru a nu avea prea 
multă curăţenie de făcut (vezi pagina 90). Ţineţi minte că nu e 
nevoie ca bebeluşul să primească alimente fluide zilnic în această 
primă perioadă, în plus, această etapă nu durează prea mult. Când 
mai creşte, vă va fi dor de fața de bebeluş acoperită de iaurt, 
credeți-mă pe cuvânt. 

Este foarte important să nu îl certaţi niciodată pentru 
mizerie şi să nu îi spuneţi că vă deranjează. Unii bebeluşi pot 
dezvolta fobii când cresc dacă asociază diverse mâncăruri cu o 
atmosferă neplăcută şi e uşor de văzut cum mâncarea fluidă sau 
care poate provoca mizerie ar putea fi o problemă mai târziu dacă 
primele experienţe ale bebeluşului sunt stresante. E una dintre 
cheile autodiversificării de succes: păstraţi mereu o atmosferă 
plăcută. 


„Am făcut o supă groasă de mazăre uscată şi şuncă, iar lui Fay 
i-a plăcut la nebunie. I-am dat o lingură, pe care ea o adâncea în 
supă şi apoi sugea câte puţin. Dar în cele din urmă a abandonat 
lingura și a mâncat direct din bol (pe care i l-am susţinut eu 
puțin, să nu îl răstoarne de tot). După aceea şi-a folosit mânuțele 
şi părea să reuşească să scoată o cantitate mare de supă. Asta se 
întâmpla relativ devreme; cred că avea mai puţin de şapte luni 
când a făcut asta.“ 


Janice, mama lui Alfie, 4 ani, şi a lui Fay, 7 luni 


De la festin la foamete 


După câteva luni de la introducerea alimentelor solide, veţi vedea 
că se poate identifica un tipar privitor la aportul de mâncare, 
imediat ce îşi dă seama la ce folosește. Totuşi, deşi probabil va 

mânca mai mult decât o făcea în primele luni de experimentare, 
veți fi surprinşi de felul în care variază cantitatea de mâncare 
— de la festin într-o zi la foamete în următoarea. Unii bebeluşi 
au zile întregi în care nu mănâncă mare lucru, apoi brusc încep 
să mănânce tot ce le iese în cale. Câtă vreme îi oferiţi mâncare 
hrănitoare, va trebui pur şi simplu să aveţi încredere în apetitul 
şi instinctele sale pentru a şti de ce are nevoie şi când are nevoie. 
Dacă cere încă multe mese de lapte, nu se va înfometa. 


„Probabil aş putea să îl descriu pe Robert ca pe un copil obişnuit 
când vine vorba de mâncare: nu mănâncă nimic timp de trei zile 
şi apoi mănâncă enorm în următoarele trei zile. Şi eu am fost 
exact ca el; mama spunea mereu: nu îmi fac griji, ştiu că peste x 
zile va mânca foarte mult.“ 


Kath, mama lui Euan, 3 ani, 
şi a lui Robert, 18 luni 


Scaunul bebelușului 


Una din schimbările majore pe care le veţi remarca 
atunci când bebeluşul pornește pe calea diversificării este 
schimbarea aspectului scaunului. Scaunul unui bebeluş exclusiv 
alăptat este moale, uşor fluid, galben şi miroase aproape plăcut 
(dulce, ar spune unii părinţi). În prima lună de viaţă bebeluşii 
alăptaţi au scaun după fiecare masă, dar după patru sau şase 
săptămâni pot trece la un scaun pe zi sau la câteva zile. Unii au 
stat chiar şi trei săptămâni fără să aibă scaun. Dacă bebeluşul e 
sănătos, este o situație perfect normală; nu e constipat. 

Bebeluşii hrăniţi cu lapte praf au un scaun mai închis 
la culoare şi mai dens încă de la naștere şi e posibil să aibă scaun 
mai rar la început. Scaunul lor miroase ceva mai puternic decât 
al bebeluşilor alăptaţi. Pot fi constipaţi, mai ales când vremea e 
călduroasă, de aceea părinții sunt sfătuiți să le ofere apă mai des. 
Când bebeluşul primeşte pentru prima dată alimente solide, 

probabil se va juca doar cu ele; primul semn că a înghițit 
ceva va fi evident când veţi găsi bucățele în scaun (sunt mai 
ușor de depistat în scaunul unui bebeluş alăptat). Poate chiar 
veţi recunoaşte mâncarea de mai devreme sau pe cea din ziua 
precedentă (uneori nu e deloc ce v-aţi aştepta: de pildă, banana va 
apărea ca nişte firişoare negre cu aspect de viermişori). Aceasta 
nu înseamnă că bebeluşul nu poate digera mâncarea, ci arată 
că organismul se adaptează la ea şi dezvoltă enzimele necesare 
pentru a o descompune. Se va întâmpla din ce în ce mai puţin pe 
măsură ce învaţă să mestece alimentele înainte de a le înghiţi. 

Treptat, scaunul bebeluşului va deveni mai solid şi mai 
inchis la culoare deşi pentru un bebeluş alăptat care încă are multe 
mese de lapte, scaunele mai moi rămân regula. Dar schimbarea 
cea mai dramatică va fi de miros! Va fi destul de neașteptat, 
obişnuiţi fiind cu mirosul scaunului unui bebeluş alăptat, dar e 
absolut firesc. Bebelușul va avea gaze ceva mai des sau gazele 
vor fi mai evidente pentru că mirosul li s-a schimbat! 

Unii bebeluşi se irită uşor la fund când li se schimbă 
scaunul. Dacă se întâmplă așa ceva, trebuie să fiți mai atenţi şi să 
îl schimbaţi imediat ce are scaun. 


„Scaunul i s-a schimbat destul de repede; după cinci sau şase 
săptămâni. Eram atât de mândri — era primul scaun propriu-zis 
al lui Cameron. El făcea doar de două ori pe săptămână înainte, 
acum face zilnic. Şi nu i-a mai revenit vechiul tipar, cred că 
mănâncă mai mult decât ne dăm noi seama.“ 


Sophie, mama lui Cameron, 8 luni 
„Alana a început să ducă mâncare la gură de pe la şase luni şi 
jumătate, dar scaunul nu i s-a schimbat multă vreme. Până la 
nouă sau zece luni totul părea să iasă aşa cum intrase, vedeam 


bucățele de morcov sau ardei roșu, într-un scaun altfel lichid, de 
copil alăptat.“ 


Monica, mama Alannei, 15 luni 


151 


ata bă i AS ETN 


Diversificarea naturală 


Mănâncă suficient? 
Cum învăţăm să avem încredere în bebeluș 


Una din părțile cele mai dificile ale autodiversificării 
pentru mulţi părinţi este a avea încredere în bebeluş că va mânca 
exact cât are nevoie. Cantităţile pe care bebeluşii le mănâncă 
pot să pară foarte mici, chiar când ei mănâncă cu intenţie (nu 
explorează) şi poate fi dificil să credeţi că ei ştiu exact ce fac. 

Părinţii care şi-au hrănit bebelușii cu lapte praf sunt 
obişnuiţi să aibă un oarecare control asupra meselor bebeluşului 
şi în general se ghidează după recomandările producătorului de 
lapte praf, sau după sfaturile medicului. De asemenea, copiii 
hrăniți cu lapte praf primesc mai mult sau mai puţin aceeaşi 
cantitate de lapte la fiecare masă. Deci dacă sunteţi obişnuiţi cu 
biberonul, vă va lua ceva timp să căpătaţi încredere în bebeluş că 
ştie cât de mult şi cât de des să mănânce. 

Totuşi, chiar şi părinților care au fost obişnuiţi cu 
alăptarea şi deja ştiu că trebuie să aibă încredere în bebeluşi în 
privinţa a cât şi cum mănâncă (fără să ştie cu adevărat vreodată 
cât lapte mănâncă bebeluşul) li se poate părea greu să creadă că 
bebeluşul mănâncă cât trebuie. 

Dacă sunteţi îngrijoraţi că bebeluşul nu mănâncă 
destul, gândiţi-vă că: 


e Ideile noastre despre cât ar trebui să mănânce bebelușul se 
bazează pe credinţa învechită că un bebeluş dolofan e un 
bebeluş sănătos. 

Bebeluşul e expert în propriul apetit şi propriile nevoi. 

e Poate faceţi o comparaţie între cantitatea de alimente 
solide pe care o mănâncă bebeluşul vostru şi cantitatea pe 
care o consumă un bebeluş hrănit cu piureuri. Țineţi minte 
că hrana pasată e de obicei amestecată cu lapte sau apă, 
ceea ce o face să pară mai multă decât e în realitate, în 
vreme ce la autodiversificare e vorba doar despre mâncare. 

e Chiar bebeluşii de aceeași vârstă, greutate şi nivel de 
activitate pot avea nevoie de cantităţi diferite de hrană 

pentru că metabolismele lor sunt diferite (ştim cu toţii că 
sunt adulți sănătoşi care par să trăiască doar cu aer). 

e Bebelușii au stomacul mic (cam cât dimensiunea pumnului 
lor); ei au nevoie să mănânce des şi puţin. De obicei nu pot 
să mănânce cantităţi mari la fiecare masă. 

e Primele alimente solide ar trebui să suplimenteze (sau să 
completeze) dieta de lapte a bebeluşului, nu să o înlocuiască. 
Laptele matern sau laptele praf rămân principala sursă de 
nutriție în primele luni de înţărcare şi o parte importantă a 
dietei lor până la un an. 


Uneori soluţia e să vă amăgiţi aşa încât să vă simțiţi 
confortabil cu ce a mâncat bebeluşul. Dacă îi oferiţi o cantitate 
mică şi mai vrea, veţi fi mulțumiți. Dacă îi oferiţi o farfurie plină 
şi nu poate mânca tot, veţi fi dezamăgiţi. Dar e posibil să fie vorba 
de aceeași cantitate — exact cât are nevoie — oricum aţi face-o! 

În general, dacă bebeluşul are scaun și urinează sufi- 
cient, e sănătos şi îi merge bine, puteți avea încredere că mănâncă 
destul. 


„Când vorbim despre mese părinţii mei spun: «Ai reușit să o faci 
pe Keira să mănânce ceva?» Dar nu e vorba despre a o determina 
să mănânce. Keira e capabilă să mănânce singură, aşa că sigur 
nu se va înfometa; dacă îi e foame şi are la dispoziţie mâncare, 
atunci va mânca.“ 

Jennie, mama Keirei, 2 ani 


POVESTE DESPRE AUTODIVERSIFICARE 


Când Mia avea trei sau patru luni, bunicii ei spuneau că ar 
trebui să mănânce alimente solide. Dar Mia pur și simplu nu era 
interesată, eram îngrijorată. 

Am încercat să îi ofer la şase luni, dar nici măcar nu ducea la 
gură, se juca cu mâncarea. Îmi amintesc că am ieşit cu niște prieteni 
din grupul meu de dinainte de a avea copii și toţi ceilalți bebeluşi 
erau hrăniţi cu linguriţa un fel principal, o budincă şi nişte biscuiţei 

la final. lar Mia nu mânca nimic — eu doar o alăptam. Așa că, desigur, 
am început să mă întreb dacă avea să mănânce vreodată. 

Nu eram foarte încrezătoare în acea etapă, eram îngrijorată 
că ea doar se juca şi nu mânca cu adevărat, dar eu tot îi ofeream câte 
ceva la fiecare masă şi treptat a început să mănânce. Dar chiar şi aşa 
90% din hrană ajungea pe podea; nu cred că a mâncat ceva până 
la opt luni. Mi-a luat ceva să am încredere că putea cu adevărat să 
se hrănească singură. Aveam nevoie de încredere pentru a şti că e 
fericită, creşte şi că are ocazia de a mânca, prin urmare evident nu se 
înfometează. 

Pur şi simplu nu-mi imaginez. În unele zile mănâncă foarte 
bine, apoi mai nimic câteva zile. Dar se bucură de mâncare acum. 
Mănâncă lucruri de care probabil ceilalți bebeluşi nu se ating: 
măsline, chorizo, mâncăruri condimentate. E foarte bine că papilele 
ei gustative au deja atâta experiență. Majoritatea oamenilor par 
surprinşi. Socrii mei, italieni, erau foarte circum-specți în privința 
felului în care i-am introdus alimentele solide — până când am fost în 
vizită, şi la 11 luni Mia a mâncat un bol de paste. 


Joanna, mama Miei, 17 luni 
Cum vă spun că s-au săturat 


Bebeluşii care au început autodiversificarea de câteva 
luni de obicei le dau părinților semnale clare că nu mai vor o 
anumită mâncare sau că masa s-a încheiat. Pot apuca bucățele 
de mâncare şi le pot arunca pe jos, sau mătură tot ce au pe tavă. 
Alţii sunt mai subtili: pur şi simplu încep să dea din cap — sau le 
oferă părinţilor hrana. Anumiți părinți îi învaţă pe copii limbajul 
semnelor pentru a-i ajuta să îşi comunice nevoile. Oricare ar fi 
calea, mesajul devine imediat clar. 

Totuşi, în fazele de început ale autodiversificării poate 
fi mai dificil să vă daţi seama când s-a săturat bebeluşul, pentru 
că a arunca mâncarea nu e mereu cu intenție. Din fericire, în 
primele săptămâni nici nu e nevoie să vă daţi seama când a 
terminat masa, pentru că masa nu e despre mâncare, ci despre 
învăţat gusturi, despre explorarea mâncării. 

Cheia pentru a ne asigura că bebeluşul s-a săturat 
este să îi oferiţi mereu mai mult — poate ceva diferit sau ceva 
din farfuria voastră (chiar dacă e exact aceeaşi mâncare pe care 
a avut-o și el), fără să vă gândiţi că o va mânca. În acest fel e 
liber să refuze dacă nu are nevoie de ea, fără ca voi să vă simţiţi 
dezamăgiţi. E mult mai sigur aşa decât a presupune că s-a săturat 
doar pentru că farfuria (sau tava) sunt goale. 


„Finn a trecut printr-o etapă în care ne spunea că s-a săturat 
eliberându-și singur tava — întindea un braţ exact ca un ştergător 
de parbriz. Era un semnal foarte clar şi eficient că a terminat cu 
acel fel de mâncare. De când primește o farfurie sau bol nu mai 
face acest lucru, în schimb, îl rog să îşi pună resturile pe farfurie. 
De cele mai multe ori funcționează mai ales ca distracţie — dar 
uneori, dacă e sătul, dispare farfuria cu totul 


16s 


Mae'r, mama lui Finn, 11 luni 


POVESTE DESPRE AUTODIVERSIFICARE 


Îmi place mult să o urmăresc pe Madeleine alegând ce să 
apuce; e o acțiune atât de clară când aleg ei înşişi. Noi ne-am hrănit 
cu lingurița primul copil, pe Noah, şi-mi amintesc cât de plictisitoare 
mi s-a părut etapa de mâncare pasată. După o vreme, a oferi lingurita 
şi a primi drept răspuns o gură închisă devine foarte supărător; îmi 
amintesc că mă gândeam că mai degrabă aș schimba trei scutece 
decât să ofer o masă. 

E cu totul altă poveste cu Madeleine. Pentru că ea apucă 
lucrurile singură, fericită e evident că la început le duce foarte repede 
la gură şi le înghite. Apoi încetineşte treptat, până când începe să se 
joace cu ele şi să le arunce. E un semn clar că „masa e gata, sunt 
sătulă“. 


Nick, tatăl lui Noah, 4 ani, şi a lui Madeleine, 8 luni 

În strânsă legătură cu grijile despre câr mănâncă 
sunt grijile despre ce mănâncă. Bebeluşii mai mari şi copiii 
traversează adesea faze în care fac fixaţii pe anumite alimente, pe 
care le consumă zile în şir. Deşi poate fi descurajant să vezi cum 
bebeluşul mănâncă doar banane multe zile la rând, aceste fixaţii 
par să fie fireşti; nu trebuie confundate cu capriciile copiilor care 
folosesc mâncarea în lupta pe care o poartă cu părinţii pentru 
impunerea voinţei. 

Bebelușii şi copiii mici par să ştie instinctiv care 
mâncăruri le vor oferi substanțele hrănitoare de care au nevoie 
şi mulți părinți au observat că aceste „obsesii“ se suprapun peste 
dezvoltarea generală şi starea de sănătate a bebelușului; de pildă, 
bebeluşii și copiii par să se concentreze asupra carbohidraţilor în 
perioade de creștere rapidă, sau asupra proteinelor, fructelor și 
a laptelui când se recuperează după o boală. În anumite cazuri, 
bebeluşii refuză alimente la care se descoperă mai târziu că 
erau alergici. Dacă instinctul de supravieţuire al bebelușului 
îl determină să aibă acest comportament, nu e de mirare că 
reacționează atât de ferm când este forțat să mănânce ceva ce nu 
îşi dorește. 

Aşadar nu e doar natural să consume un singur aliment 
(sau o grupă restrânsă de alimente) câteva zile la rând şi apoi 
brusc să nu își mai dorească acele mâncăruri, e posibil să fie chiar 
sănătos pentru ei. Și nu vor fi subnutriţi, pentru că majoritatea 
alimentelor au mai mulţi nutrienți, nu un singur tip şi foarte 
puţini trebuie consumațţi zilnic. 

Bebeluşii hrăniţi prin aceasă metodă îşi demonstrează 
preferințele — și posibil nevoia — pentru anumite mâncăruri 
alegând ce să mănânce mai întâi la fiecare masă. Unii părinţi 
au observat că bebeluşii sunt mai tentaţi de mâncărurile bogate 
în grăsimi când afară e frig (grăsimile sunt surse concentrate 
de calorii, care sunt folosite rapid când organismul are nevoie 
de căldură). Alţi bebeluşi preferă carnea întâi, sau legumele de 
culoare verde-închis, poate când au nevoie de ceva fier în plus. 


A doua etapă 


„Mereu ştiam când vremea urma să se răcească, pentru că 
găseam urmele degetelor copiilor mei în pachetul de unt.“ 


Mary, mamă a doi copii şi bunică a trei 


Bebeluşii care tânjesc după un anumit aliment par să 
reacționeze la o nevoie, aşa că e important să avem încredere 
in instinctele lor şi să le permitem să facă aceste alegeri. A le 
permite copiilor să ia decizii privitoare la hrană nu îi încurajează 
să fie mofturoşi; aşa cum am văzut, în general copiii care simt 
că nu deţin controlul privitor la ce mănâncă sunt cei care îşi vor 
limita opțiunile alimentare pe termen lung. 

Pasiunile alimentare sunt greu de prevăzut, aşa că nu 
presupuneţi că, doar pentru că bebeluşul n-a vrut nimic în afară 
de mango cu o zi înainte, nu are rost să îi oferiţi şi alte alimente 
azi. Bebeluşii care sunt prea mici pentru a vorbi nu pot cere 
alimentele pe care şi le doresc; în schimb, ei ne arată ce îşi doresc 
alegând anumite mâncăruri şi refuzând altele. 

Așa cum bebeluşul poate face pasiuni pentru anumite 
alimente, poate să se sature de un anumit aliment — chiar de unul 
care îi plăcuse mult înainte. Nu e nevoie să ne facem griji dacă îl 
includem sau nu la mesele următoare; dacă e în meniul familiei, 
continuaţi să i-l oferiţi (fără să îl forţaţi). Dacă vă vede pe voi 
că îl mâncaţi şi are ocazia să încerce din nou, e posibil să se 
răzgândească. Dar dacă nu i-l oferiţi, nu veţi şti când e gata să 
încerce din nou. 

Mai presus de orice, dacă bebeluşul trece prin aceste 
faze, încercaţi să fiți relaxaţi, chiar dacă ele par extreme şi 
durează mult. E mai uşor de zis decât de făcut, dar dacă vă 
îngijorează refuzul bebeluşului de a mânca și altceva în afară de 
afine, întrebaţi-vă care e alternativa. Majoritatea luptelor care 
se dau în jurul meselor copiilor nu încep cu refuzul copilului, 
ci cu insistența părintelui. Foarte puţine dintre aceste lupte sunt 
câştigate de părinte, şi atunci doar cu preţul relaţiei dintre părinte 
şi copil. Cu alte cuvinte, a duce un război împotriva copilului nu 
este o soluţie. Dacă li se permite să îşi urmeze cursul, aceste fi- 
xaţii nu durează mai mult de câteva săptămâni, în cel mai rău caz. 

„Îmi amintesc când Charlotte era răcită şi tot ce voia să consume 
erau proteine. Era ciudat. Și cu o altă ocazie, când avea vreo doi 
ani şi jumătate, nu voia decât carbohidrați şi a crescut vreo trei 
centimetri în două săptămâni. Era fascinant. Cred că ei iau ce au 
nevoie.“ 


Barbara, mama lui Charlotte, 6 ani, şi a lui David, 4 ani 


„Jacob a trecut printr-o fază legată de banane, când mânca o 
banană întreagă la micul dejun, vreo două săptămâni. Apoi 
desigur într-o bună zi, asta a fost, nu a mai vrut banane. Mai 
mănâncă uneori, dar nu așa cum obişnuia.“ 


Steve, tatăl lui Jacob, 8 luni 


Băuturile 


Pe măsură ce împărțiți mesele cu bebeluşul, vă veţi 
întreba dacă nu e cazul să aibă ceva de băut la masă, așa cum au 
şi adulţii. Dacă toți ceilalți beau, probabil se va întâmpla natural; 
la un moment dat bebeluşul va fi curios şi îşi va dori să vă copieze 
şi să bea dintr-un pahar sau din cană. Dacă nu folosiţi ceva ce s-ar 
putea sparge dacă mușcă din el (un pahar de vin) sau dacă nu 
beţi ceva nepotrivit (alcool), lăsaţi-l să încerce. Bebeluşii învaţă 
repede să bea dintr-un pahar deschis dacă au voie să exerseze 
(vezi pagina 171). Totuşi, la fel cum bebeluşul experimentează cu 
hrana, doar după ce a făcut-o de câteva ori el învaţă că băuturile îi 
potolesc setea. 

Cât de devreme are de fapt bebeluşul nevoie de 
băuturi în plus depinde mult de felul de lapte pe care îl primește: 
matern sau lapte praf. Bebeluşii exclusiv alăptaţi pot primi tot ce 
au nevoie, atât mâncare cât şi băutură, chiar când vremea e foarte 
călduroasă doar hotărând cât de des să sugă și cât de mult, pentru 
că laptele se schimbă de-a lungul unui supt. Acest proces poate 
continua să funcţioneze şi în timpul înţărcării, dacă bebeluşului 
i se permite să sugă de câte ori cere. Dacă îi oferiţi ocazia să bea 

cite ceva la fiecare masă, va învăţa despre băuturi la fel cum 
invaţă despre mâncare. 

Bebeluşii hrăniţi cu lapte praf primesc un lapte prea 
dens pentru a le potoli şi setea, iar consistenţa sa nu se schimbă 
de-a lungul suptului, așa că ei au nevoie să primească apă sau 
alte băuturi din când în când, chiar înainte de a li se introduce 
alimentele solide. A-i oferi bebeluşului apă regulat (de preferat 
intr-o cană) îl va ajuta (dar vă va ajuta şi pe voi) să recunoască 
când îi e sete mai curând decât foame, şi să nu se îngraşe prea 
tare, dacă primeşte lapte bogat în calorii, în timp ce lui îi e doar 
sete. Nu e nevoie să şi bea apa, dar trebuie să i se ofere. 

Apa şi laptele matern sunt cele mai bune băuturi pentru 
bebeluşi şi copiii mici. Apa de la robinet e bună, mai ales filtrată, 
şi nu trebuie fiartă după ce bebeluşul împlinește șase luni. Sucul 
de fructe (sau legume) diluat cu multă apă (măcar 10 părţi de apă 
la una de suc) este bun în cantităţi mici, dar poate dăuna danturii 
(chiar înainte să erupă) dacă e băut prea des şi le poate crea 
bebeluşilor gustul pentru băuturile dulci. Ţineţi cont de faptul că 
sucul de fructe nu e niciodată la fel de hrănitor ca fructul întreg 
și poate sătura copilul, luând locul unor alimente mai hrănitoare. 
Dacă nu vreţi să îi oferiţi suc diluat, folosiţi o cană deschisă, e 
mai bună pentru dinţii lui decât sticla sau cana cu pai. Dar cea 
mai bună opţiune rămâne apa, pe care o va bea dacă îi e sete. 

Sucurile de fructe din comerț au mult zahăr adăugat 
şi nicio substanță nutritivă şi e mai bine să le evitați. Ceaiul nu 
e bun pentru bebeluşi pentru că îi împiedică să absoarbă anumiţi 
nutrienți din hrană, mai ales fierul. Cafeaua, cola şi ceaiul mai 
conţin şi cofeină, care îi face foarte iritabili pe copii. Laptele de 
vacă nu e recomandat copiilor sub un an (vezi pagina 135). 


Cum renunțţăm la mesele de lapte 


Bebeluşii cresc mai mult în primul an de viață decât în 
orice altă perioadă a vieţii lor şi au nevoie de substanţe nutritive — 
lapte matern cu conţinut caloric ridicat sau lapte praf; alimentele 
solide — oricare ar fi ele — nu conţin nici pe departe la fel de multe 

substanţe nutritive. Așa că să nu vă surprindă dacă bebeluşul nu 
dă semne că ar dori să reducă mesele de lapte înlocuindu-le cu 
alimente solide câteva luni după ce a luat prima gură de mâncare, 

Aşa cum am văzut, când bebeluşii încep să primească 
alimente solide tot ce fac este să descopere diverse gusturi și 
consistenţe, şi se adaptează la digestia acestora progresiv. Pe 
măsură ce încep să mănânce mai mult la fiecare masă, nevoia de 
lapte matern sau lapte praf scade; cât de repede se întâmplă asta 
variază enorm de la bebeluş la bebeluş (vezi pagina 52). 

Reducerea numărului meselor de lapte diferă în funcție 
de laptele pe care îl primeşte bebeluşul: matern sau lapte praf. 
Dacă alăptaţi la cerere, vă va fi greu să observați schimbarea 
numărului de mese pe care le are zilnic, deşi acestea pot fi mai 
scurte. Dacă bebeluşul primeşte lapte praf, probabil spre un an va 
mai avea doar una sau două mese de lapte. 

Dacă aţi combinat alăptarea cu laptele praf probabil că 
puteți reduce laptele praf şi puteţi continua ca şi până atunci cu 
alăptarea. Procedând aşa, prelungiţi beneficiile pe care le aduce 
cu sine alăptarea. 

Fie că alăptaţi, îl hrăniţi cu lapte praf sau puţin din 
amândouă, e mai bine la început să priviţi mesele de lapte şi pe 
cele cu alimente solide ca pe două lucruri diferite. În primele zile, 
dacă bebeluşul e înfometat vrea (şi are nevoie) de lapte. Nu ştie 
că alte alimente îl pot sătura și nu se va mulţumi să stea într-un 
scăunel şi să primească bucăţelele de mâncare pentru a se juca, 
când tot ce îşi doreşte este lapte. A privi mesele de lapte ca pe o 
chestiune separată va însemna că reducerea lor va fi un proces 
natural, pe măsură ce bebelușul nu mai are nevoie de ele. 

Când bebelușul începe să mănânce mai mult la fiecare 
masă, fie va cere următoarea masă ceva mai târziu decât de 
obicei, fie va primi mai puţin lapte la acea masă. Când mănâncă 
puţin şi bea apă (sau puţin lapte), pur şi simplu va renunţa la una 
din mesele mari de lapte. Dacă ascultați semnalele lui (dacă vrea 
lapte va cere aşa cum o face de obicei; dacă nu, se va întoarce 
când îi oferiţi sânul sau biberonul) şi nu încercaţi să îl convingeti 
să primească mai mult sau mai puţin lapte decât îşi doreşte, ar 
trebui să vă bazaţi pe apetitul său pentru a şti ce aveţi de făcut. 

„Luke probabil a renunţat la o masă deja... dacă nu chiar la două. 
Dar când a început cu alimentele solide îşi dorea adesea lapte 
după aceea şi îmi amintesc că mă gândeam că mi se pare că 
acum mănâncă mai mult lapte ca înainte de a începe. Dar cred 
că era doar o fază. Alăptarea depinde de atâţia alţi factori — dacă 
e obosit, sau are erupție dentară, sau se simte rău. Dacă e obosit, 
probabil va mânca ceva la cină, apoi va trece iar la sân, toate 
deodată.“ 


Anna, mama lui Luke, 8 luni 


Felul în care bebelușul își reduce mesele de lapte poate 
funcţiona şi invers, aşa că e foarte flexibil. Poate avea zile în care 
e mai puţin interesat de alimentele solide sau când nu îi puteţi 
oferi la fel de multe mese ca de obicei. Sau poate că nu se simte 
bine, sau îi iese un dinte şi are nevoie să se liniştească la sân. În 
acele zile apetitul său pentru lapte va creşte, aşa că nu îi va fi 
foame. Dacă e hrănit cu biberonul, probabil va trebui să sporiți 
cantitatea de lapte; dacă alăptaţi, permiteţi-i să se hrănească ori 
de câte ori cere, pentru a stimula organismul să producă mai mult 
lapte, chiar dacă producţia începuse să scadă. 


„Nu am remarcat schimbări în privinţa alăptării. Hrana solidă 
venea să completeze laptele, iar Austin părea să sporească 
numărul de calorii pe care le primea din mâncare foarte, foarte 
încet. E băiat mare, Austin. Nu ştiu dacă asta a avut vreo legă- 
tură.“ 


Bryony, mama lui Austin, 22 luni 


„La început, am continuat cu aceeași cantitate de lapte praf. 
Lucrurile nu s-au schimbat multă vreme, şi părea că nu facem 
altceva decât să mâncăm, fie lapte, fie alte alimente. Apoi, într-o 
zi când Chloe avea vreo nouă luni a uitat să ceară sticla la ora 
ceaiului — iar eu nu i-am amintit. Nu a părut să îi lipsească acea 
sticlă şi nu a revenit la ea. 

Am fost foarte surprinsă, credeam că trebuie să iau eu hotărâri în 
locul ei, pentru că o hrăneam cu biberonul.“ 


Helen, mama lui Chloe, 15 luni 


Cum punem capăt meselor de lapte 


Putem conchide că bebelușul hotărăște când anume 
opreşte mesele de lapte. În practică, această cale de a completa 
tranziţia către mesele complete cu familia este mai întâlnită 
la bebeluşii alăptaţi decât la cei hrăniţi cu biberonul, mai ales 
pentru că părinţii sunt sfătuiţi să treacă de la sticlă la cană odată 
| ce bebelușul ajunge la vârsta de un an (folosirea prelungită a 
biberonului duce la degradarea danturii). Majoritatea aleg să 
renunţe cu totul la lapte praf în același timp. 

Nu e normal ca un bebeluș să renunţe spontan la alăptare 
înainte de un an. Mulţi copii (şi mamele lor) continuă să se 

bucure de protecția şi hrana oferite de laptele matern o perioadă 
lungă din prima copilărie, chiar dacă doar dimineaţa şi la ora de 
culcare. 

Alăptarea îi protejează pe bebeluşi de diverse infecţii 
(pulmonare, ORL, digestive) şi cu cât continuă mai mult 
alăptarea, cu atât sporeşte protecția împotriva bolilor cum sunt 
cancerul ovarian şi osteoporoza. OMS recomandă ca toți copiii 
să fie alăptaţi doi ani sau mai mult. 

Un bebeluş alăptat o va anunţa pe mama lui când e gata 
să renunțe la sân, fie nemaicerând sânul, fie refuzându-l în mod 
repetat. Dacă e suficient de mare să vorbească, va spune pur şi 
simplu că nu mai vrea să sugă. 


„ci alibi a at sc pl i i le iasi al i i a 


Mic dejun, prânz și cină plus gustări 


Odată ce bebeluşul se hotărăşte să îşi reducă mesele de 
lapte, poate i se va face foame între mese. Bebeluşii mănâncă în 

mod natural puţin şi des. Doar pe măsură ce înaintăm în vârstă 
he antrenăm să mâncăm mai rar mese mari (deşi dacă acesta e 
un lucru bun sau nu e discutabil). Stomacul bebeluşilor e mult 
prea mic pentru a se limita la trei mese pe zi, mai ales dacă încep 
să aibă mai puţine mese de lapte. Majoritatea bebeluşilor pur și 
simplu nu pot mânca suficient cât să le ajungă patru sau cinci ore 
pe timpul zilei. 

Prin urmare, dacă bebeluşul a început să mănânce 
serios alimente solide şi cere din ce în ce mai puţin lapte, puteți 
să îi oferiţi gustări sănătoase. A-i permite să mănânce sănătos, 
puţin şi des, are de asemenea avantajul că nu vă mai faceți griji 
când cantitatea pe care o mănâncă la mesele „principale“ e mică. 
[ineţi minte, totuşi, că doar oferindu-i vă puteți da seama ce 
işi dorește bebeluşul vostru; nu îl forțați să guste altceva dacă 
vrea lapte. 

Pentru un bebeluș sub 18 luni nu e nevoie să faceți 
distincţia între gustări şi mese, fie în ceea ce priveşte locul, fie 
momentul în care le ia, fie în ceea ce priveşte cantitatea, câtă 
vreme sunt hrănitoare şi împreună îi oferă bebeluşului ocazia de 
a mânca ceva din fiecare grupă de alimente (vezi pagina 194). 
Copiii mici ar trebui să primească mâncare (fie gustări, fie mese) 
de şase ori pe zi câţiva ani la rând. A oferi gustări sănătoase este 
una dintre căile prin care ne putem asigura că nu cer dulciuri sau 
mâncare de proastă calitate. Dar ţineţi minte că, la fel ca în cazul 
meselor, dacă bebeluşul refuză o gustare vă spune pur şi simplu 
că nu are nevoie de ea. 

Multe alimente comercializate drept gustări nu sunt 
sănătoase. Adesea adulţii şi copiii mai mari consumă chipsuri, 
ciocolată și băuturi acidulate când le e puţin foame. Aceste 
alimente nu sunt bune pentru nimeni: bebeluşi, copii sau adulți. 
Conţin de regulă multă sare şi/sau zahăr, ca și aditivi și oferă 
un depozit de energie pe termen scurt, cu puțin aport nutritiv. 
Alimentele cu zahăr dăunează danturii la toate vârstele, chiar 
înainte ca dinții să fi erupt. 

Pentru că nu au niciun fel de valoare nutrițională, ar 
trebui oferite doar dacă copilului îi e foame și nu mai e absolut 
nimic altceva disponibil. Asiguraţi-vă că aveți mereu gustări 

precum banane, mere, turte din orez, oricând ieşiţi şi nu ar trebui 
să fiți nevoiți să le dați prea des alimente nepotrivite (vezi pagina 
130 pentru idei de gustări). Dacă trebuie să îl lăsaţi pe bebelus 
să guste alimente fără valoare nutriţională, încercați să menţineţi 
cantitatea la minimum, ca el să nu se simtă sătul şi să nu mal 
mănânce nici la următoarea masă. Un pachet de chipsuri nu vi se 
poate părea mult, dar este suficient ca să umple burtica unui copil, 


GUSTĂRI SĂNĂTOASE 


Gustările ar trebui tratate ca orice altă masă în ceea ce 
priveşte siguranța. Asiguraţi-vă că bebeluşul stă bine în 
fund (sprijinit dacă e nevoie) când mănâncă sau mânuieșşte 
mâncarea şi că e un adult de față de fiecare dată. Nu lăsaţi 
copilul să mănânce în timp ce se uită la televizor, are 
nevoie să se concentreze pentru a mânca şi pentru a-şi da 
seama când e sătul. 


Multe dintre alimentele pe care i le oferiţi bebeluşului la 
masă pot funcționa la fel de bine şi ca gustare, iar a privi gustările 
ca pe nişte mese mici vă va ajuta să alegeţi alimente hrănitoare pe 
care să i le oferiţi în orice moment al zilei. Gustările hrănitoare 
sporesc starea de bine a copilului, doar cele nesănătoase sunt 
problema. 


Picnicurile 


Autodiversificarea funcţionează foarte bine la picnic. Majo- 
ritatea mâncărurilor potrivite pentru un picnic sunt concepute 
pentru a fi mâncate cu mâna, adică exact ce e deja obişnuit 
bebeluşul să facă. Aici nu trebuie să vă faceţi griji cu privire la 
mizerie şi de obicei nu e nicio grabă, aşa că poate fi mai uşor să 
organizați un picnic decât o masă. 

Nu trebuie să mergeţi foarte departe pentru un picnic, 
grădina sau cel mai apropiat parc sunt absolut perfecte, iar dacă 
vremea nu e bună, puteţi organiza unul şi în casă. 

AU IODIVERSIFICAREA 


SI VIATA DE FAMILIE 


„Autodiversificarea e minunată pentru bebeluşi și familii. 
Mesele se referă la interacțiune socială și la mâncare, iar 
autodiversificarea le sprijină pe amândouă încă de la început. 
Mereu i-am încurajat pe părinţi să încerce; majoritatea o adoră și 

bebeluşii se distrează 


Allison, specialist în sănătate 


„Când Ellie avea 18 luni mi-am dat seama că începusem să o 
sâcâi cu privire la hrană. Nu încercam neapărat să o conving, 
dar o întrebam mereu dacă a terminat şi dacă n-ar vrea şi nişte 
pui etc. Și am început să mă gândesc dacă mânca destul. Trebuie 
să îmi reamintesc mereu că ea încă ştie ce are nevoie. E atât de 
adânc înrădăcinat în noi să îi convingem pe copii să mănânce, 
să amestecăm hrănitul cu comportamente «bune» sau «rele».“ 


Sharon, mama lui Ellie, 22 luni 


Să nu uităm să ne lăsăm îndrumați de bebeluș 


Pe măsură ce crește copilul, e important să ne asigurăm că 


mesele sunt încă plăcute. Copiii mici au reputaţia unor mofturoşi, 
dar aceste capricii şi maniere neplăcute la masă pot fi evitate, 

doar că sunt atât de des întâlnite, încât par normale. Nu e nevoit 
să ne speriem când auzim poveşti de groază; autodiversificarea 
chiar poate preveni multe din problemele cu care se confruntă 
părinții când e vorba de copii şi mâncare. 

Copiii mici vor să își afirme voinţa şi să devină mai 
independenţi, iar copilul va fi cel mai fericit când reuşeşte singur 
şi are sentimentul succesului. Autodiversificarea e perfectă pen- 
tru asta, câtă vreme staţi deoparte. Prin urmare, continuaţi să 
aveţi încredere în apetitul copilului, oferiţi-i doar cât ajutor are 
nevoie şi lăsați-l să progreseze în ritmul său. 


Tacâmurile 


Imediat ce copilul a dobândit abilităţi pentru a se hrăni 
singur, puteți începe să vă puneţi problema manierelor la masă, 
Dar nu e nevoie să vă îngrijoraţi: nu va mânca mereu cu mâna şi 
nici nu va fi mereu acoperit din cap până în picioare de mâncare; 
copiii mici au un impuls puternic de a-i copia pe cei din jur, 
aşa că dacă voi nu mâncaţi mereu cu mâna, sigur îşi va dori să 
încerce să folosească furculiţa şi cuțitul. Dacă îl includeți la masă 
cu adevărat, imediat ce a deprins elementele de bază, puneţi-i şi 
lui tacâmuri în față. Alegeţi un set cu dimensiuni speciale pentru 
copii, a-i cere unui copil să mănânce cu tacâmuri pentru adulţi 
e echivalent cu a ne aştepta ca un adult să mănânce cu lingurile 
mari de servit salată. 

E mai bine să nu avem aşteptări prea mari de la copil nici 
în această privință. Pentru început el va privi tacâmurile ca pe o 
parte a jocului, a imitației, nu ca pe o cale de a-şi duce mâncarea 
la gură. În acest scop, degetele vor fi foarte eficiente. În cele 
din urmă, el îşi va da seama ce e de făcut cu o furculiță sau o 
lingură ( folosirea cuţitului îi va lua ceva mai mult timp) în ritmul 
său. A încerca să îl încurajăm, să îl forțăm sau să îl învăţăm să 
folosească tacâmurile înainte de a fi pregătit îl va deranja şi îl va 
necăji. 

Unii bebeluşi își doresc să folosească tacâmuri doar 
ocazional timp de multe luni, pentru că ştiu că vor reuşi să 

mănânce mai multă mâncare dacă îşi folosesc mâinile; alții 
invaţă foarte repede. Majoritatea bebeluşilor încep să folosească 
© lingură sau o furculiță până la prima aniversare. Câtă vreme îi 
permiteţi să exerseze cu diferite consistenţe şi forme, bebelușul 
va învăţa, în ritmul său, să gestioneze eficient tacâmurile. 

Deşi majoritatea părinţilor le oferă bebeluşilor o lingură 
pentru început, multor bebeluşi furculița li se pare mai uşor de 
folosit. Lingurile merg mai bine într-un bol, cu mâncăruri mai 
fluide. A pune mâncare în lingură de pe o farfurie plată poate fi 
dificil, iar a o menţine în timp ce o duci la gură e de asemenea 
© provocare.Furculiţele sunt mult mai uşor de încărcat decât 
lingurile, pentru că a înţepa mâncarea e mai uşor decât a lua cu 
lingura, iar mâncarea va rămâne pe furculiță chiar dacă e întoarsă. 
Așa că poate ar trebui să încercaţi cu furculița la început, în 
loc de lingură. Furculiţa pe care o alegeţi nu trebuie să fie una 
concepută special pentru copii, dar ar trebui să fie suficient de 
mică pentru ca el să se descurce cu ea, cu dinţii nici prea groși, 
incât să strivească hrana, nici prea subţiri sau ascuțiți, încât să îl 
rănească. 

Dacă învaţă să folosească bastonaşe din morcov sau 
pâine (vezi pagina 127) pentru mâncăruri cum sunt humusul sau 
iaurtul va fi mai uşor pentru bebeluş să se obişnuiască cu lingura. 
Și bebeluşii pot mânca dintr-o lingură înainte de a fi capabil să 
o umple ei înșiși, aşa că a-i oferi o lingură deja plină e o cale de 
a-i arăta cum funcţionează. Dar să nu fiți surprinși dacă primele 
dăţi va răsturna lingura şi va risipi conţinutul sau va stropi peste 
tot mişcându-și braţul. Bebelușul nu ştie încă ce urmează să se 
întâmple până când nu a făcut-o de câteva ori, şi chiar şi atunci va 
mai trece ceva timp până să fi înțeles că e chiar important dacă 
mâncarea e aruncată. Aşa că aşteptați-vă la ceva mizerie sau, 
dacă vremea e bună, lăsaţi-l să experimenteze cu lingura afară. 


„Oliver avea mereu o lingură de ceai la masă, chiar înainte de 
a începe să mănânce, ca să poată participa şi el. La vreo 11 luni 
i-am cumărat setul lui de tacâmuri şi pur şi simplu ne imita. La 
început îi puneam porridge pe o lingură şi i-o dădeam lui. Era 
foarte priceput să şi-o ducă la gură, pentru că mă vedea pe mine 

cum mâncam în același timp. Şi îşi folosea şi mâinile, ceea ce 
era bine. Acum, totuşi, vrea să folosească tacâmurile mari.“ 


Carmel, mama lui Oliver. 14 luni 


Când copilul începe să folosească tacâmurile (în loc de 
a se juca cu ele), va fi foarte lent. Aşa că luaţi o gură de aer şi fiți 
răbdători. Poate fi greu să urmăreşti un copil încercând de multe 
ori să pună o bucată de hrană pe lingură sau furculiță şi apoi, 
odată ce a reuşit, să îi cadă în drum spre gură. Bebeluşul va face 
asta de multe ori înainte să stăpânească tacâmurile. Încercaţi să 
nu interveniți sau să îl ajutați prea mult oricât de greu ar părea 
să îi fie, va învăţa mai repede dacă i se permite să se descurce 
singur. Personalitatea bebelușului va determina cât de repede se 
supără şi revine la folosirea degetelor pentru restul mesei, dar, 
dacă e răbdător, tenace, mesele vor dura foarte mult timp. 


„Mason petrece o veşnicie încercând să folosească tacâmurile. 
Foloseşte furculiţa pentru a înţepa mâncarea şi adesea, în loc 
de a mânca el însuşi, îmi oferă mie. Uneori reuşeşte să îşi ducă 
la gură, dar încă încearcă să înveţe cum se face. Aşa că mesele 
noastre au devenit ceva mai plăcute de curând. Se reîntoarce 
la degete destul de des, dar e surprinzător de stăruitor cu 
tacâmurile.“ 


Jo, mama lui Mason, 16 luni 
Pe scurt: 


e Furculiţele sunt mai uşor de folosit la început. 

e Cândîi oferi bebeluşului lingura deja plină îl ajuţi să înveţe 
cum se foloseşte. 

e Încurajându-l pe bebeluş să folosească bucățele de pâine 
sau turte de orez pe care să le înmoaie (vezi pagina 127) îl 
pregăteşti să folosească lingura. 

e Aşezându-l cu voi la masă cu lingură şi furculiță va începe 
să le folosească când va fi pregătit. 

Trebuie să aveţi răbdare când copilul începe să folosească 
tacâmurile, pentru că progresul său va fi lent (dacă încercaţi 
să îl învăţaţi sau să îl încurajați probabil vă veţi enerva 
amândoi). 

E mai bine să nu interveniţi să îl ajutaţi dacă nu vă cere 
acest lucru. 

E important să serviţi drept model, dacă el vă vede mâncând 


cu tacâmuri va fi mai dispus să le folosească el însuşi. 


Joaca de-a hrănitul cu lingurita 


Copiii sunt în mod natural jucăuşi şi se bucură să facă cu rândul 
şi să împartă. Dacă e destul de mare, copilul va vrea să vă ofere 
mâncare cu linguriţa sau să fie hrănit de voi. Acesta nu e un 
semn de regresie sau că şi-ar fi dorit să îl hrăniţi cu linguriţa şi 
nici nu înseamnă că îşi doreşte să fie mereu hrănit cu lingurita. 
E doar un joc. 


„Rosie mănâncă foarte bine acum, chiar dacă a fost foarte 
dezordonată la început. Stă foarte frumos şi chiar înţelege că 
mesele sunt contexte sociale.“ 


Stacey, mama lui Grace, 4 ani, și a lui Rosie, 14 luni 


Cănile 


Probabil că bebeluşul va fi curios în privinţa cănilor 


imediat ce începe cu alimentele solide, dacă nu mai devreme. 
Deci, odată ce împarte cu voi mesele, probabil e o idee bună să 
începeţi să îi oferiţi apă în propria sa căniță. 


Deşi cănile de antrenament sau cele cu pai pot fi foarte 


utile când ieşiţi în oraş, pentru că reduc riscul scurgerilor, e mai 
bine să îl lăsaţi să exerseze cu o cană adevărată sau una din plastic 
când sunteţi acasă. Va fi mai dezordonat la început, dar va învăţa 
mai repede. 

Bebeluşii trebuie să îşi dea seama cum să încline Ø 
cană doar atât cât să poată bea, dar nu prea mult, cât să se ude 
Cănile înclinate (de pildă, cănile Doidy) sunt concepute pentru ci 
bebeluşii să înveţe cât anume să încline; trebuie să fie înclinate 
mai puţin decât cănile standard și bebeluşul are o idee mai bună 
despre ce anume conţine cana şi ce se întâmplă când se înclină, 
Totuşi, nu trebuie neapărat să începeţi cu o cană înclinată, cei mal 
mulți bebeluşi se descurcă bine cu o cană standard de la început, 

Un lucru important de luat în calcul este deschiderea 
cănii pe care i-o oferiţi bebelușului: o cană cu margine amplă este 
echivalentul unei găleți pentru un adult — chiar dacă o înclinați 
puţin, majoritatea lichidului vă va curge pe bărbie. O cană mică 
pentru ceai sau cafea, o măsură medicinală sau un pahar mic pol 
fi mai potrivite pentru dimensiunea gurii bebeluşului. 

Bebelușilor li se pare mai ușor de gestionat o cană plină 
decât una pe jumătate plină, pentru că nu trebuie înclinată atât 
de mult. Dacă alegeţi o cană mică, care are nevoie de o cantitate 
mică de apă pentru a fi umplută, va fi mai puţin de şters când se 
va vărsa. 

Bebelușii învaţă prin explorare şi experiment. Nu ne 
putem aştepta să ştie ce se întâmplă când se înclină prea tare o 
cană, dacă nu li s-a permis să încerce. Și nu ştiu că nu e nevoie 
să toarne apă pe masă. A-i permite bebeluşului să exerseze la 
chiuvetă sau la baie îl va ajuta să înveţe cum funcţionează o cană 
şi poate că va experimenta mai puţin la masă. 

Parte din procesul de explorare poate însemna să 
descopere ce se poate pune într-o cană şi ce poate ieşi din ea. 
Poate fi fascinat să descopere ce mâncăruri plutesc şi care se 
scufundă. În vreme ce adulţilor ar putea să nu le placă ca băuturile 
lor să aibă gust de pește, de pildă, asta nu îl va deranja pe bebeluş. 
(Ar trebui totuşi să scoateţi orice bucățele de hrană, cum sunt 
boabele de mazăre, înainte ca el să bea, pentru a reduce riscul de 
sufocare.) Odată ce a făcut descoperiri nu va mai avea nevoie să 
experimenteze atât de mult. 

Bunele maniere la masă 


Mulţi părinți (şi bunici) îşi fac griji că bebeluşul căruia 
| se dă voie să se joace cu mâncarea şi să se hrănească singur cu 
degetele nu va deprinde niciodată bunele maniere la masă. Dar 
din poveștile părinţilor deducem că tocmai bebeluşii care nu au 
experimentat şi nu s-au jucat cu mâncarea sunt cei care vor avea 
un comportament nepotrivit la masă când sunt mai mari. 

Hrănirea independentă timpurie se referă la explorare 
și învăţare. Bebeluşii au nevoie de timp pentru a deprinde 
nptitudinile de bază înainte de a începe să se gândească la a-şi 
rafina acţiunile, pentru a se conforma ideilor părinților despre 
comportament politicos. Şi au nevoie să fie incluşi la mesele 
familiei pe cât posibil, pentru a vedea cum se comportă ceilalți. 

Sunteţi cel mai important model pentru copilul vostru, 
așa că trebuie să vă asiguraţi că sunteţi unul bun. Dacă vă doriți 
ca el să se poarte bine când îl duceţi la un restaurant, atunci va 
trebui să modelaţi acest comportament de acasă. Chiar când 
sunteţi acasă, încercaţi să fiți consecvenţi cu privire la felul în 
care mâncaţi diverse feluri de mâncare. E evident în regulă să 
(ineţi sendvişul în mână, dar dacă uneori mâncaţi cartofii prăjiți 
cu mâna, alteori cu furculiţa și cuțitul, atunci aşteptați-vă ca și 
copilul să procedeze la fel oriunde s-ar afla. Copiii mai mici de 
șapte ani nu vor înţelege subtilitatea de a se purta altfel în diferite 
ocazii sau contexte. 

Nu e nevoie să îl lăudaţi pentru că s-a purtat bine sau să 
il certați pentru că s-a purtat nepotrivit. Copiii mici au o dorință 
naturală de a-i copia pe alţii și de a face ceea ce cred că se așteaptă 
de la ei — dacă un copil simte că v-a surprins purtându-se bine va 
fi confuz cu privire la ce se aşteaptă de la el. 

Tot ce aveţi de făcut e să aveţi încredere în el, să îi 
acordați timp, să stabiliți un exemplu bun, iar manierele nu vor fi 
o problemă. 

Cum să încurajăm buna purtare la masă 


De câte ori e posibil, mâncaţi alături de copil. 

e Fiți un model bun şi consecvent. 

e Nu îl certați şi nu îl lăudaţi, aveţi încredere în el că se va 
purta bine. 


„Pentru Caroline a fost mereu importantă latura socială a mesei; 
venea fericită la restaurant cu noi şi mânca orice mâncam 
şi noi. Îmi amintesc că a mâncat creveţi, când abia împlinise 
un an. Întreaga experienţă de a lua parte la masă părea foarte 
importantă pentru ea.“ 


Bethany, mama lui Caroline, 6 ani, şi a lui Daniel, 2 ani 


Masa în oraș 


A lua masa în oraş, în familie, e una dintre marile 
bucurii ale autodiversificării. În lunile timpurii nu trebuie să vă 
preocupaţi cu pregătirea de piureuri şi încălzirea lor odată ajunși 
la restaurant; şi nu trebuie să lăsaţi mâncarea să vi se răcească în 
vreme ce hrăniți bebelușul. Majoritatea restaurantelor vor avea în 
meniu ceva potrivit pentru bebeluș, deşi la început va fi mai ușor 
să împărțiți cu el masa. 

Multe cafenele şi restaurante vor oferi porţii pentru copii 
din felurile adulților. Sau dacă cereți o farfurie în plus (sau vă 
aduceți de acasă) puteți împărţi felul principal cu copilul. Multe 
feluri sunt potrivite — de la cartof copt la cele mai sofisticate feluri 
care se pot găsi într-un restaurant, mai ales dacă a depășit primele 
luni de interacțiune cu alimentele solide. Vă veţi da seama repede 
ce poate gestiona şi ce nu. 

Dacă veți comanda porții mai mici din mai multe feluri 
principale şi apoi le veți împărţi între voi va fi foarte amuzant 
pentru copil, îi va da ocazia să încerce multe gusturi noi. Mezzele 
turceşti ( pitta, humus, ardei marinaţi etc.) şi tapas-urile spaniole 
pot fi mâncate cu ușurință cu degetele şi se pot împărţi uşor. 

Pizza şi pastele sunt de asemenea adorate de copii. A-i permite 
copilului să aleagă din ce mănâncă toți ceilalți poate fi mai uşor 
decât să se decidă pentru un singur fel. 

4 a 

„Am ieşit la prânz împreună cu o prietenă şi bebeluşii noştri 
când aveau vreo 10 luni. Am comandat multe aperitive pe care 

le puteam împărţi şi pe care ei le puteau mânca uşor cu degetele 

şi pur şi simplu le-am lăsat pe masă. A fost minunat; stăteam de 
vorbă, iar cei doi bebeluşi luau bucățele de mâncare și se distrau. 
Am fost foarte relaxate.“ 


Chantelle, mama lui Abby, 2 ani 


Pe măsură ce copilul creşte vă veţi da seama că nu e 
nevoie să vă îndreptaţi atenția către așa-numitul meniu al copiilor 
din restaurante sau să vă limitați alegerile la restaurante care 
servesc „mâncare pentru copii“. Copilul va fi obişnuit cu mâncare 
normală, hrănitoare şi, câtă vreme a fost obişnuit cu o varietate 
de gusturi, probabil se va dovedi a fi foarte cutezător. Deci nu va 
fi nevoie să recurgeți la degetele de pui procesate și la chipsuri, 
pentru că „doar asta mănâncă“. Multe dintre alimentele aşa-zise 
„pentru copii“ conţin cantități mari de sare, zahăr şi aditivi, toate 
nepotrivite pentru copii. Ei au nevoie de porții mici de alimente 
hrănitoare; cu cât îl protejați mai mult pe copil de mâncarea 
proastă, cu atât mai bine. (Meniurile pentru copii au apărut în 
ultimii douăzeci de ani în Marea Britanie şi sunt necunoscute în 
multe alte țări, unde copiii pur şi simplu mănâncă porții mai mici 
din aceleaşi alimente ca părinţii lor.) 

Nu toate restaurantele îşi curăţă temeinic scaunele înalte, 
aşa că luaţi cu voi şerveţele antibacteriene pentru a curăța scaunul 
înainte de a pune copilul în el, mai ales dacă încă nu mănâncă 
din farfurie. Aveţi grijă că nu doar tava trebuie curățată, copilul 
care a folosit înainte scaunul probabil că şi-a împrăștiat cina și 
prin alte locuri, pe care şi copilul vostru le va găsi cu uşurinţă. 
Unii părinţi iau cu ei suportul pentru farfurie de acasă, pentru a fi 
siguri că el mănâncă de pe o suprafaţă curată (vezi pagina 95). 

„Când copiii erau mici luam cu mine şervețele pentru bebeluşi 
oriunde mergeam. Nu ştii niciodată când ai nevoie de ele, fie că 
trebuie să ştergi degete lipicioase, mese sau fundulețe murdare, 
Chiar şi acum, dacă se varsă ceva, copiii mei se aşteaptă să scol 
şerveţelele.“ 


Diana, mama lui Abigail, 14 ani, şi a lui Bethany, 12 ani 


Dacă mâncaţi des în oraș ar fi bine să cumpăraţi un scaun 
care se poate fixa pe majoritatea meselor. Acestea sunt utile dacă 
restaurantul are un număr mic de scaune pentru copii și copilul va 
putea sta la masă alături de toţi ceilalți membri ai familiei, ca să 
se simtă inclus. Un copil mai mare va prefera să stea în genunchi 
pe un scaun normal, sau să folosească un înălțător pentru scaun, 
în loc de scăunel pentru bebeluşi. Câtă vreme e în siguranţă, nu 
există niciun motiv pentru care să nu mănânce stând așa. 


Cum stă la masă 


A hotărî ce mănâncă un copil la restaurant e destul de 
uşor, dar după ce el învaţă să meargă şi capătă încredere, probabil 
va fi nevoie de ceva strategii pentru a-l reţine la masă, liniștit, 
Mesele la restaurant sau cafenele de regulă durează mai mult 
decât acasă, și pot fi pauze mari între feluri. Copiii se plictisesc 
rapid, mai ales dacă nu au atenţia deplină a părinților, care fac 
conversaţie. 

Copiii sunt în general curioși în privinţa mediului în 
care se află; copilul vostru probabil va găsi că acest nou mediu 
e fascinant şi îşi va dori să îl exploreze. Nu ne putem aștepta să 
stea liniştit pentru perioade prea lungi, fără să facă nimic înainte 
ca mâncarea să vină sau după ce a terminat de mâncat. La urma 
urmei, în mod normal nu trebuie să stea liniştit 20 de minute să 
aştepte mâncarea, fără a i se permite să se joace, şi nici nu trebuie 
să ne așteptăm să înţeleagă că mâncatul în oraş are alte reguli 
decât mâncatul acasă. O plimbare prin restaurant sau afară îl va 
amuza şi va protesta mai puţin în timpul mesei pentru că a zărit 
ceva ŞI își doreşte neapărat să exploreze. 

Dacă vă veți organiza puţin şi veți privi mâncatul în oraș 
(lin perspectiva copilului vă va fi mai uşor să evitaţi problemele 
vele mai des întâlnite. 


Sfaturi pentru a evita stresul când mâncăm în oraș 


Comandaţi mâncarea copilului imediat ce puteţi — dacă 
vine în acelaşi timp cu aperitivele probabil el încă va 
mânca atunci când vine felul principal. Relaxaţi-vă și 
lăsaţi-l în ritmul lui, indiferent ce mănâncă ceilalți. 

Nu așezați copilul la masă până nu ajunge mâncarea (sau 
a ajuns şi s-a răcit), poate e o idee bună să mergeţi la o 
plimbare. 

Luaţi cu voi câteva jucării sau o carte de colorat, pentru ca 
el să fie ocupat la masă. 

Verificaţi ca mâncarea din farfurie să nu fie prea fierbinte — 
e mai bine să îi cereți chelnerului să pună farfuria copilului 
în mijlocul mesei, nu în faţa lui — pentru a o putea verifica 
înainte ca el să apuce vreo bucăţică. 

Lăsaţi-l să mănânce singur, rezistați tentaţiei de a-l dete- 
rmina să mănânce mai mult decât îşi doreşte sau să guste 
ceva ce nu vrea, indiferent cât plătiți pe acea mâncare. 
Luaţi-i şi cana lui, astfel încât să nu vă faceți griji cu privire 
la cum se va descurca el cu paharele mari de restaurant 
(sau dacă le va sparge). E mai uşor dacă copilul poate bea 
cu paiul. Majoritatea bebeluşilor se descurcă până spre un 
an, dacă li se oferă şansa să înveţe. 

Dacă îi place să folosească (sau să se joace) cu tacâmurile, 
luaţi cu voi şi setul lui. 

Dacă vă faceţi griji cu privire la mizerie, luaţi cu voi 
suportul pentru farfurie sau adunaţi bucăţelele de pe jos 
sau de pe scaun după ce a terminat de mâncat. 

„Ne place mult să luăm masa în oraş, iar Brendan mănâncă bine 
la restaurant. Încercăm să comandăm rapid şi apoi unul din noi 
de obicei se plimbă puţin cu el, fie prin restaurant, fie pe afară 
de-a lungul străzii; încercăm să nu îl aşezăm în scăunel până nu 
vine mâncarea. Nu e foarte uşor să îi distragi atenţia cu jucării 
la restaurant, dar de obicei stă foarte liniştit când mâncarea e în 
fața lui.“ 


Maxine, mama lui Brendan, 17 luni 


Permiteţi-i copilului să se servească singur 


Bebeluşii mai mari şi copiii se bucură mult să ia singuri 
de pe masă, iar a pune totul pe platouri e una dintre căile prin care 
putem rezista tentaţiei de a hotărî câtă mâncare ar trebui să se afle 
pe farfuria bebelușului. De asemenea încurajează conversaţia 
şi împărțitul, iar dacă deja aţi dus multe lupte cu bebeluşul în 
privința mâncării, e o cale bună de a-l ajuta să se bucure din nou 
de masă. 

A-i permite copilului să îşi ia singur îl ajută să își 
aprecieze singur apetitul; majoritatea copiilor ştiu foarte precis 
cât ar putea să mănânce când li se permite să hotărască ei. Așa că, 
în loc de a pune porţia voastră direct în farfuria lor, încercaţi să îl 
lăsaţi să îşi ia singur. Ar putea avea nevoie de ajutor să gestioneze 
lingurile pentru servit, dar lăsaţi-l să aleagă ce anume va mânca 
şi cât de mult să își pună. (Dar ţineţi minte că va copia ceea ce 
faceți voi, așa că fiți atenţi la sare şi la sosul iute!) 

În afară de a-l lăsa să îşi aprecieze singur apetitul, a-și 
porţiona singur hrana ajută copilul în privinţa coordonării mână- 
ochi, a controlului muscular, a măsurării, a judecării distanţei 
și a volumului. Îi va oferi un simţ al controlului şi al reuşitei, 
și îl va face să se simtă mai independent. Salatele şi alte feluri 
de mâncare reci sunt ideale pentru început. Dacă mâncarea e 
fierbinte, asiguraţi-vă că nu se arde, mai ales dacă e un fel de 
mâncare lichid, cum sunt supa sau tocăniţa. Și va trebui să 

ipnoraţi mizeria pe care o va face la început — cu cât exersează 
mai mult, cu atât mai priceput va deveni. 


a  „„Sallyann vrea să mă ajute la gătit, îi place să decojească, să 
taie, să pună în tigaie; chiar curăţă masa. Insistă să își ia singură 
sos şi iubește să îşi pună singură din tigaie mai mult. Dacă 
avem tocăniță, alege bucățele și apoi ne spune dacă îi plac. 
Ține în mână bucățele de dovlecel şi întreabă: Asta-i dovlecel? 
Insinuând că ar trebui să ştim deja că nu îi place.“ 


Anthony, tatăl lui Sallyann, 3 ani 


Copiii mici adesea își iau singuri gustări din dulap sau din 
frigider. Poate fi o idee bună să aveţi o tavă de gustări sănătoase 
in sertare la care copilul ajunge cu uşurinţă, sau un bol cu fructe 
la care ei ajung uşor. Dacă îl încurajați să îşi ia singur gustări, 
invăţaţi-l să stea jos şi să îşi mănânce gustarea cu voi — dacă 
aleargă şi se joacă în timp ce mănâncă se poate îneca, iar copiii 
mici nu trebuie lăsaţi nesupravegheaţi niciodată când mănâncă. 


„Dacă lui Hailey îi e foame, pur şi simplu intră în bucătărie şi 
ne arată frigiderul sau merge la bolul de fructe şi îşi ia un măr 
sau altceva, nu trebuie să aştepte până la ora mesei. Şi nu avem 
niciun fel de alimente nesănătoase în casă, aşa că îşi poate lua 
orice îşi dorește. “ 


Serena, mama lui Hayley, 2 ani 


Copiii văd adesea ce mănâncă alți copii la locurile de 
joacă sau la grădiniță şi își pot dori aceleaşi mâncăruri. E cel 
mai bine să nu ne agităm prea tare, chiar dacă mâncarea e 
nesănătoasă; un biscuite nepotrivit nu va face niciun rău, iar 
a interzice anumite alimente le va face cu atât mai dezirabile 
(vezi pagina următoare). Dacă bebeluşul e obişnuit cu alimente 
sănătoase acasă, probabil va face alegeri bune când iese în oraş. 

„Lexie a fost la o petrecere de curând şi şi-a pus singură mâncare. 
A luat o bucăţică de prăjitură cu ciocolată și a lăsat-o aproape 
întreagă. Apoi şi-a umplut bolul cu coacăze negre, iar când le-a 
terminat, şi-a mai pus, pur şi simplu nu au interesat-o biscuiţii 
sau prăjiturile.“ 


Harriett, mama lui Lexie, 22 de luni 


Mită, recompense și pedepse 


Pe măsură ce copilul crește, poate fi tentant să folosiți 
mâncarea drept recompensă pentru comportamente bune, ca 
mită pentru a-l convinge să facă ceva ce nu își doreşte, sau chiar 
ca pedeapsă- retrăgând anumite alimente. Dar a lega hrana de 
comportament, şi nu de apetit îi va distorsiona atitudinea faţă 
de mâncare şi va conduce la probleme mari de gestionare a 
comportamentului pe termen lung. 

Recompensele pentru comportament bun par destul de 
inofensive, dar ţineţi cont de faptul că recompensa pe care voi 
(sau alți membri ai familiei) alegeţi să o oferiţi cel mai probabil 
nu va fi un platou de legume sau o banană, mult mai sigur va fi 
o ciocolată, biscuiţi sau alte dulciuri. Copilul va începe foarte 
repede să privească aceste alimente ca fiind în mod special 
dezirabile şi se va aştepta să le primească atunci când se poartă 
bine. Există trei probleme potenţiale aici: copilul va începe să 
perceapă ciocolata şi dulciurile ca fiind „mai bune“ decât alte 
alimente, va începe să mănânce mai multe alimente cu zahăr 
decât v-aţi dori şi va începe să se poarte bine doar pentru că îşi 
doreşte niște prăjitură! 

A folosi mâncarea ca mită sau pedeapsă dă naştere la 
probleme similare. Odată ce începeți să spuneţi lucruri precum: 
„Dacă îţi mănânci morcovii, putem merge la locul de joacă“, sau 
„Dacă nu termini varza, nu primeşti budincă“, copilul va deveni 
foarte suspicios în privinţa legumelor, convins fiind că sunt 
absolut secundare budincii, sau le va vedea ca pe nişte sarcini 
pe care trebuie să le ducă la îndeplinire pentru a primi ceva mai 

bun. Nu există niciun motiv pentru care copilul să nu aleagă să se 
păstreze şi pentru desert, aşa cum fac adulții. Dacă nu vreți ca el 
să prefere budinca unui fel de mâncare hrănitor, nu o includeți în 
meniu. 

Mita, recompensele şi pedepsele confundă noţiunile 
de hrană cu cele de putere şi control; sunt antagonice auto- 
diversificării, pentru că interferează cu instinctul copilului de 
a şti ce are nevoie. Şi a folosi mâncarea în acest fel nu func- 
ționează oricum pe termen lung: pentru copii aceste tactici sunt 
transparente şi vor descoperi o cale de a recâştiga controlul. 


„Tom are aproape 4 ani şi are mulți prieteni ai căror părinți încă 
îi hrănesc cu linguriţa uneori. Trebuie să facă exact ce făceau 
când aveau şase luni — să îi bată la cap şi să spună: dacă mănânci 
broccoli, primeşti ceva dulce — toate acele lucruri. E mult mai 
uşor dacă îi tratezi firesc: e ora cinei, mănâncă ce vrei și nu 
mânca nimic din ce nu îţi dorești.“ 


Phil, tatăl lui Tom, 4 ani 


Hrană și alinare 


Poate fi tentant să oferim copiilor dulciuri pentru a-i înveseli când 
sunt necăjiţi sau plâng, dar în realitate acestea sunt mită oferită 
pentru a-i convinge să se oprească din plâns. O îmbrăţişare şi 
un sărut sunt ceea ce îşi doresc. A folosi în mod repetat hrana 
pentru a-i linişti pe copii riscă să creeze o confuzie între cele 
două şi să îi facă mai predispuşi ca adulți să caute dulciuri de 
câte ori se simt trişti. 


Cum evităm luptele 


Majoritatea conflictelor cu copiii sunt rezultatul unei 
incongruențe între ce cred părinții că are nevoie copilul şi 

ce crede e/ că are nevoie. Nu ar trebui să aibă loc şi în cazul 
autodiversificării, câtă vreme părinţii continuă să aibă încredere 
în apetitul copilului. 

Copiii au un instinct de supravieţuire foarte puternic, 
mai ales în ce priveşte hrana. Au un simţ extrem de pronunţat al 
momentului în care trebuie să mănânce, al a/imentului de care au 
nevoie şi al cantității. Depinde de părinţii lor să aibă încredere în 
ei. Uneori părinților li se pare greu să creadă că un bebeluș activ 
de 18 luni are nevoie doar de cât mânca la 9 luni (sau chiar de 
mai puţin), mai ales că avea mai multe mese de lapte la nouă luni 
decât acum. Dar bebeluşii au nevoie de cantităţi extraordinare 
de calorii în primul lor an, pentru că ritmul lor de creştere e atât 
de rapid. Deşi pare că cei mici cresc foarte mult, adevărul e că 
ritmul nu se compară cu cel din primul an, aşa încât nu au în 
mod necesar nevoie de mai multă hrană. De fapt, dacă bebelușul 
ar mânca la fel de mult în al doilea an de viață cât mănâncă în 
primul, ar fi absolut uriaş! 

Nu mai e nevoie să vă faceţi griji cu privire la cum 
mănâncă acum copilul în comparaţie cu perioadele când era mai 
mic; dacă e bine şi creşte, ştie exact ce are nevoie. Asiguraţi-vă 
că mesele pe care i le oferiţi sunt hrănitoare şi echilibrate şi că nu 
îşi umple stomacul cu lapte, suc sau gustări nesănătoase (mai ales 
când ştie cum să îşi exprime nevoile). Cel mai important, ţineţi 
minte că mesele trebuie să fie momente plăcute şi relaxante. E 
foarte uşor ca ele să devină teritoriul unor lupte de voinţă între 
părinți şi copii, dar aceste lupte aproape mereu duc la un aport 
chiar mai mic de hrană din alimentele pe care părinţii şi-ar dori 
ca ei să le mănânce. 


Sfaturi pentru ca mesele copiilor să fie momente sigure, 
relaxate și plăcute 


e Continuaţi să aveți încredere în apetitul copilului, e 
stomacul lui şi el ştie ce are nevoie. 

e Amintiţi-vă că e posibil să mănânce mai puţin decât când 
era bebeluş pentru că ritmul său de creștere e mai lent. 

e Asiguraţi-vă că bebelușul nu își umple stomacul cu lapte, 


suc sau gustări nesănătoase între mese. 


e Lăsaţi-l să îşi pună singur în farfurie, pe cât posibil, la 


masă. 


e Dacă îi dați voie să își ia singur gustări, învăţaţi-l să stea 


jos când mănâncă. 


e Evitaţi să folosiți hrana drept recompensă, pedeapsă sau 


mită. 
e Nuîi oferiţi mâncare în loc de alinare. 


„Imediat ce Paige a împlinit doi ani mama a decis că e vremea 
ca ea să înceteze să «mai facă ce vrea» în privinţa mâncării. 
Se prefăcea că îi mănâncă cina lui Paige dacă nu o voia ea şi 
spunea: «Nu o să irosești toată această mâncare minunată, nu-i 
aşa?» Era doar un obicei moştenit de când își hrănea propriii 
copii, şi era bine intenționată, nu voia să o hărțuiască pe Paige. 
Dar Paige a început să fie dificilă la masă, împingea mâncarea şi 
aşa mai departe, dar doar când era mama acolo.“ 


Danielle, mama lui Paige, 3 ani 


POVESTE DESPRE AUTODIVERSIFICARE 


Autodiversificarea e atât de uşoară! Lidia e mereu fericită 
să stea jos să se hrănească singură şi chiar se bucură de masă. 
De curând un prieten mi-a cerut să hrănesc cu lingurita o fetiţă 
de care se ocupa. N-am putut să o fac, deşi eu am hrănit-o cu 
lingurita pe fetița mea cea mare acum mulţi ani. M-am simţit 
foarte inconfortabil după ce am practicat autodiversificarea cu 
Lidia. Bebeluşul avea un an — era perfect capabil să se hrănească 
singur, părea greșit să îi dau eu. Părea un fel de hrănit cu 
forța. E mult mai firesc să ai încredere în copil şi să îl lași să 
se descurce. Hrănind-o astfel pe Lidia mi-am schimbat ideile 
despre masă pentru anii care au urmat. Lui Jo, fetița mea cea 
mare, îi spune-am mereu: „„Mănâncă-ţi mâncarea!“, iar ea îşi 
aminteşte. Mă simt foarte rău acum, privind în urmă. Nu poţi 

face asta când bebeluşul e hrănit autodiversificat. E o schimbare 
majoră de mentalitate; eu am fost crescută să cred că nu e bine 
să lași ceva în farfurie. 

Mă simt mult mai relaxată la mesele Lidiei şi cred că asta 
va dura toată copilăria ei, pentru că am acceptat gândul că ea 
decide cât îi e de foame şi ce îşi doreşte să mănânce. Nu am de 
gând să transform mesele într-un câmp de luptă şi cred că e un 
lucru bun. 


Lucy, mama lui Jo, 16 ani, şi a Lidiei, 17 luni 


Reîntoarcerea la lucru 


A organiza îngrijirea copilului în contextul reîntoarcerii 
la lucru după concediul de maternitate e o provocare. Dar 
autodiversificarea nu ar trebui să prezinte probleme în plus câtă 
vreme plănuiţi în avans şi vă asiguraţi că persoana care are grijă de 
copil-— fie că e bona, o rudă sau personalul de la grădiniță — înțelege 
conceptul, aşa încât să urmeze autodiversificarea în limitele 
siguranţei. 

Majoritatea angajaţilor din grădiniţe, bonele şi bunicii 
acceptă foarte uşor autodiversificarea, mai ales dacă înțeleg 
despre ce e vorba.E un lucru obişnuit ca bunicii mai ales să fie 
circumspecţi la început şi apoi, după ce au văzut cum nepoții 
se hrănesc singuri, să spună că regretă că nu au ştiut despre 
autodiversificare când propriii lor copii erau bebeluşi. Totuși, 
persoana care va avea grijă de bebeluş e posibil să fi petrecut 
ani întregi introducând alimente solide în dieta bebeluşilor 
cu lingurita şi nu va înţelege de ce nu sunteți mulțumiți dacă 
bebelușul va fi hrănit „normal“ când e cu ea. Dacă nu au văzut 
niciodată un bebeluş de şase sau şapte luni hrănindu-se singur, 
le-ar putea fi teamă să lase copilul să se descurce cu hrană 
adevărată. 


184 


Autodiversificarea și viața de familie 


„Privind în urmă, cred că marele avantaj al autodiversificării a 
fost pentru părinţii mei, care au avut grijă de Natalya încă de 
când era bebeluş, în vreme ce eu munceam. Ştiu că pentru ei a 
însemnat că nu era nevoie să gătească ceva în mod special, poate 
de ceva cantităţi în plus pentru încă o gură de hrănit. Cred că 
erau surprinşi de cât de simplu era totul.“ 


Julie, mama Natalyei, 4 ani 


Dacă au şi ei copii merită să le reamintiți că ei şi-ar fi 
încurajat bebeluşii să înceapă cu alimentele uşor de apucat cu 
mâna la şase luni şi s-ar fi aşteptat ca ei să poată mesteca tot pe la 
acea vârstă. Tot ce faceţi voi (şi le cereţi şi lor să facă) e să sară 
peste etapa piureurilor. 


„Oamenii au o anumită imagine despre un bebeluş căruia i se 
introduc alimentele solide, iar pentru mulţi oameni această ima- 
gine este aceea a unui bebeluş de 16 săptămâni care stă pe spate. 
Dar când le explici că nu vorbești despre acel bebeluș, ci despre 
unul mai mare, care stă bine în fund şi apucă lucruri cu mâna, 
apoi le duce la gură şi le mestecă, începe să li se pară logic.“ 


Katie, mama lui Sammy, 5 ani, şi a lui Elvis, 2 ani 


Dacă lăsaţi bebeluşul în grija altcuiva chiar la începutul 
autodiversificării, e important ca acea persoană să înțeleagă că, 
la această vârstă, mesele sunt pentru învăţat şi joacă, mai ales în 
primele săptămâni. Poate îşi vor da seama că bebeluşului îi ia 
ceva timp să se obişnuiască cu alimentele solide, şi e mai puţin 
probabil să se îngrijoreze dacă le explicaţi că e ceva absolut 
firesc. 

Bebeluşii și copiii sunt mai puţin dornici de experimente 
cu hrana când traversează perioade de stres, aşa încât e posibil ca, 
în primele săptămâni după ce reîncepeţi serviciul, bebeluşul să îşi 
dorească doar alimente familiare. Şi-ar putea chiar pierde apetitul 
pentru orice în afara meselor de lapte. Odată ce s-a obişnuit cu 
noua rutină îşi va reveni. 

E important să ne asigurăm că persoana care are grijă de 
bebeluş înțelege că nu ar trebui să îi ofere bebeluşului alimente 
solide când îi vrea lapte. 

Bebeluşul ar trebui să primească puţine de alimente şi 
ar trebui să i se permită să facă ce vrea cu ele. Nu e nevoie să | 
se pună mâncare în mână, iar bucăţelele de hrană în niciun caz 
nu ar trebui să îi fie puse în gură. Explicaţi că bastonașele din 
diverse alimente sunt cel mai uşor de gestionat la început. (Mulţi 
profesionişti din domeniul puericulturii presupun că hrana a! 
trebui tăiată de dimensiunea unei îmbucături, aşa cum ar proceda 
cu un copil mai mare, obișnuit deja să mânuiască tacâmurile, ) 
Puteţi pregăti mâncarea bebeluşului în avans, doar până când 
persoana care are grijă de el își dă seama ce fel de forme sunt 
potrivite şi ce mâncăruri pot fi oferite. 


„Uneori bona lui Amy îi oferea alimentele tăiate prea mărunt, 
iar Amy nu le putea apuca. Aşa era obișnuită. Dacă ai introdus 
alimentele solide pentru 10 copii în acest fel, așa cum făcuse 
ea, prin metodele vechi, te gândeşti imediat la piureuri, mâncare 
pasată, apoi bucățele mici. Ideea că bucăţelele trebuie să fie 
foarte mari a fost o schimbare mare de mentalitate pentru ea.“ 


Alex, mama lui Amy, 21 de luni 


Asiguraţi-vă că ştiu că vă doriţi ca bebelușul să fie lăsat 
în ritmul lui şi că vorbiţi serios când spuneţi că nu contează cât de 
mult sau de puţin mănâncă, majoritatea bonelor şi bunicilor simt 
că îşi neglijează una din sarcinile esenţiale dacă nu se asigură 
că bebeluşul pe care îl au în grijă mănâncă cât cred e/e că are 
nevoie. 


„O luam pe Kylie şi bona îmi spunea: «A mâncat câte ceva, dar 
mai mult am hrănit-o eu, nu părea prea dornică.» Şi eu spuneam 
mereu: «Nu contează dacă nu mănâncă nimic», dar e atât de 
înrădăcinată această concepție, își fac griji că nu primesc destulă 
hrană.“ 

Marcie, mama lui Kylie, 2 ani 

E cel mai bine dacă bona ştie dinainte că bebeluşul va 
arunca multă mâncare pe jos, pentru a putea decide împreună ce 
ar fi de făcut fie în privinţa gestionării mâncării, fie pentru a fi 
sigure că doar hrana care a căzut pe o suprafaţă curată îi va mai fi 
inapoiată copilului. 

Bona trebuie să înţeleagă ce înseamnă reflexul de 
vomă (vezi pagina 57) şi cum să îl recunoască (mulţi oameni 
il confundă cu înecatul și intră în panică inutil). Asiguraţi-vă că 
înțeleg de ce e nevoie ca bebeluşii să stea în poziție verticală şi să 
aibă pe cineva alături când mănâncă şi de aceea bebeluşul trebuie 
să controleze ce anume introduce în gură. Cei care au grijă şi de 
alți copii trebuie să fie atenţi ca cei mari să nu îi pună mâncare în 
gură bebeluşului. (Oricine are grijă de bebeluşi şi copii mici ar 
trebui să aibă o pregătire minimă în acordarea primului ajutor.) 

Oricine ar avea grijă de copil probabil că apreciază orice 
truc de autodiversificare veţi fi descoperit. E bine să îi ţineţi la 
curent cu dezvoltarea copilului şi a gusturilor şi abilităților sale, 
cerându-le acelaşi lucru şi lor. 


Alăptarea când reveniţi la serviciu 


Unele mame scot laptele cu pompiţa pentru a fi oferit | 
bebeluşșului când ele sunt la serviciu; altora li se pare mai ușor | 
ca bebeluşul să primească lapte praf când bebelușul e cu bona. | 
Decizia voastră probabil va depinde de factori precum: câte ore 
veți fi departe de bebeluş, cât de mult vă sprjină şeful sau colegii. 
Multe mame spun că alăptarea dimineaţa și seara când revin de la | 
birou e o cale bună de a se reconecta cu bebelușul. 

Țineţi minte că până la prima aniversare bebelușul ar trebui 
să primească multe mese de lapte. Unii bebeluşi sunt mulțumiți 
să renunţe la laptele din timpul zilei şi să recupereze când sunt 
iarăşi alături de mama lor. Multe mame sunt surprinse de cât de 
adaptabili sunt bebeluşii lor şi de cât de flexibilă e alăptarea. Totuși, 


„dacă lipsiţi de lângă bebeluş perioade lungi şi nu vreți să îi lăsaţi | 

lapte muls probabil e mai bine ca bona să îi ofere lapte praf, în loc 
să vă aşteptaţi ca el să consume mai multe alimente solide. 

Pentru sfaturi despre alăptare şi întoarcerea la serviciu, 
discutaţi cu asistenta sau un consultant în alăptare. 


„Foloseam pompiţa de lapte la birou, aşa că îmi dădeam seama 
că se produce mai puțin pe măsură ce treceau lunile. Când Olivia 
avea 11 luni, produceam doar câteva zeci de ml pe zi. Aşa că mi- 
am dat seama că probabil ar trebui să mă opresc din muls şi ea 
putea recupera seara. Era bine, aşa că am continuat cu alăptarea 
serile şi dimineţile.“ 


Farida, mama Oliviei, 2 ani 


Deşi sunteţi la serviciu toată ziua, probabil vreţi să vă 
asiguraţi că bebelușul mănâncă cel puţin o parte din mesele 
zilei cu voi. Dacă bebeluşul e îngrijit de altcineva de la debutul 
autodiversificării şi nu vreţi să rataţi experimentele lui timpurii 
cu mâncarea, ați putea să împărțiți micul dejun şi o masă de seară 
cu el, lăsându-l să aibă doar mese de lapte pe timpul zilei, pentru 
prima săptămână, până vă simţiţi pregătită să o lăsaţi pe bonă 
să îi ofere şi hrană solidă. Nu trebuie să aibă trei mese pe zi, cel 
puţin câteva luni, şi nu îi va fi foame câtă vreme nu renunțaţi la 
nicio masă de lapte. 

Unii părinţi sunt nerăbdători să îşi vadă bebelușul trecut 
pe hrană solidă înainte de a se întoarce la lucru și pot fi tentaţi 
să înceapă înainte de şase luni, sau să reducă rapid mesele de 
lapte. Nu e o idee prea bună şi e posibil să nu reușească dacă e 
autodiversificat. Dacă bebeluşul nu e pregătit, pur şi simplu nu 
va fi interesat de hrană şi dacă încercaţi să îl convingeti, probabil 
îi va displăcea ideea. Mulţi angajatori sunt destul de flexibili 
cu privire la data reîntoarcerii la birou, dacă sunt anunţaţi cu 
suficient timp înainte, așa că probabil puteţi aranja să vă întoarceţi 
cu o săptămână sau două mai târziu decât plănuiserăţi, dacă vă 

doriți cu adevărat să fiți cu bebeluşul în primele săptămâni de 
autodiversificare. 

Dacă bona bebeluşului nu e de acord să practice auto- 
diversificarea, poate va trebui să faceți un compromis. Bebelușii 
sunt foarte adaptabili şi, chiar dacă la început li se poate părea 
derutant că lucrurile nu se petrec la fel când e cu altcineva, va 
învăţa repede să aştepte lucruri diferite de la diferiți oameni. Cel 
mai important este ca bona copilului să vă respecte dorințele 
cu privire la dreptul copilului de a spune când e sătul. Dacă îl 
încurajează în mod constant să mănânce mai mult decât are 
nevoie, va începe să își reducă mesele de lapte mult prea devreme 
şi se va baza pe piureuri pentru a-i satisface foamea. Aceasta ar 
putea duce la frustrare în timpul meselor autodiversificate acasă. 
Totuşi, într-o lună sau două bona va fi suficient de încrezătoare 
încât să îl lase pe bebeluş să mânuiască singur mâncarea. 


„Autodiversificarea oferă o ocazie extraordinară întregii familii 


de a discuta despre alimentele pe care le consumă. A se asigura 
că bebeluşul primeşte tot ce e mai bun dă părinților impulsul de 
care au nevoie pentru a face schimbările necesare în dieta lor.“ 


Elizabeth, asistentă medicală 


„Copiii ştiu exact când primesc aceeaşi hrană ca restul familiei 
şi când nu. Și vouă vă e limpede că ei ştiu. Prin urmare, dacă 
mâncaţi îngheţată, asta va mânca şi bebelușul. Vă face să vă 
gândiţi mai bine la ce mâncaţi.“ 


Mary, mama lui Elsie, 23 de luni 


Importanţa hranei sănătoase 


A mânca hrană normală, ca restul familiei şi a lua parte 
la mesele familiei sunt chintesenţa autodiversificării, aşa că mulți 
părinţi folosesc acest prilej, al introducerii solidelor, pentru a 
se asigura că întreaga familie mănâncă sănătos. A-l obişnui pe 
bebeluş cu mâncare hrănitoare în fiecare zi îi va oferi cea mai 
bună şansă de a face alegeri sănătoase de-a lungul vieții. 

Acest capitol nu se doreşte un ghid foarte detaliat al 
nutriției infantile, ci un simplu îndrumar pentru hrana sănătoasă 
a întregii familii. Bebeluşii învaţă prin imitație, aşa că dacă 
toată lumea din familie are o dietă potrivită, bebeluşul îşi va 

Diversificarea naturală 


dori acelaşi lucru. Mâncarea pe care bebeluşul se așteaptă să 
o primească e total la latitudinea voastră — nu se află încă sub 
presiunea prietenilor, care pot consuma alimente de proastă 
calitate şi nici nu merge singur la cumpărături. 

Dar a face un efort pentru a-i oferi bebeluşului o 
alimentaţie sănătoasă nu înseamnă a te îngrijora pentru hrana sa 
sau a încerca să controlezi ce mănâncă. Câtă vreme îi oferiţi o 
dietă echilibrată, puteţi conta pe bebeluş că va mânca ce anume 
îşi dorește atunci când are nevoie. Ţineţi cont că în primele 
luni de alimente solide foarte puţin din hrana lui va proveni din 
alimentația familiei — laptele matern sau laptele praf vor oferi 
aproape toţi nutrienţii de care are nevoie. Încă învaţă despre 
gusturi, consistențe, gestionarea mâncării. Dar e important că 
hrana pe care o primeşte este sănătoasă şi variată, aşa că orice 
nutrienți suplimentari de care are nevoie îi sunt la îndemână. 

Pe măsură ce bebeluşul crește, veți vedea că trece prin tot 
felul de faze: fie îşi doreşte un anumit aliment şi nimic altceva, 
chiar dacă îi oferiţi mese perfect echilibrate în fiecare zi. De 
pildă, poate să aibă nevoie de carbohidrați şi să mănânce mult 
din aceştia câteva zile, apoi o zi va mânca doar banane. Oricât de 
excentrice ar putea părea alegerile sale alimentare, acesta este un 
comportament firesc pentru bebeluşi și copii (vezi pagina 156). 
Prin urmare nu e nevoie să vă îngrijorați prea tare cu privire la 
cât mănâncă bebelușul, la fiecare masă sau gustare, câtă vreme îi 
oferiţi ceva din fiecare grupă principală de alimente, în fiecare zi. 
(vezi pagina 194). 

Mare parte din informaţiile din acest capitol au legătură 
cu adulții şi copiii mai mari, pentru a vă ajuta să le oferiţi mese 
sănătoase pentru toate vârstele. Totuşi, există câteva lucruri 
importante de ținut minte când pregătiți o masă la care va lua 
parte şi bebelușul: 


e Bebeluşii au nevoie de mai multe grăsimi și mai puţine 
fibre decât adulţii (vezi paginile 112 şi 113). 

e Există anumite alimente pe care bebeluşii nu ar trebui să le 
primească (vezi paginile 104-109). 

Dacă simțiți că din dieta familiei lipsesc anumite 
substanţe nutritive, verificați grila de la paginile 206 şi 207, pen- 
tru a vedea care dintre alimentele comune conțin vitaminele şi 
mineralele care sunt în mod special importante pentru bebeluşi, 


POVESTE DESPRE AUTODIVERSIFICARE 


Am o relație teribilă cu hrana, pe care n-aş vrea să o repete 
fiica mea, Elinor. Din fericire, dacă ea controlează de la bun 
început ce anume mănâncă, atunci masa nu va deveni un câmp 
de luptă, aşa cum a fost pentru mine. 

Când eram copil stăteam la masă până terminam tot ce 
aveam în farfurie şi adesea vomitam tot ce mâncasem. Dar era o 
luptă de putere pe care mereu o câştigam, pentru că nimeni nu te 
poate forţa cu adevărat să mănânci. Chiar şi acum mănânc ca un 
copil și mă înec adesea cu diverse arome și consistenţe. 

Ca să fiu cinstită, când Elinor avea aproape 6 luni, gândul 
că trebuie să gătesc (şi să gust) acele piureuri urât mirositoare 
mă făcea să îmi fie groază de introducerea alimentelor solide. 
Dacă eu nu voiam să le mănânc, ea de ce ar fi vrut? Asistenta 
care ne vizita a fost minunată, s-a bucurat foarte tare când am 
pomenit de autodiversificare. Mai târziu am aflat că făcuse și ea 
ceva similar cu propriii ei copii, cu ani în urmă. 

Şi acum că trebuie să fiu un exemplu bun în ce privește 
hrana sunt nevoită să mănânc eu însămi mai bine. De regulă 
mănânc doar paste semipreparate sau așa ceva, dar îmi doresc 
ca Elinor să mă vadă mâncând lucruri sănătoase. Sunt mult mai 
multe alimente sănătoase în frigiderul nostru acum şi acest lucru 
are un impact pozitiv asupra dietei noastre. 


Jackie, mama lui Elinor, 7 luni 


Câteva elemente de bază 


Cum ne asigurăm că familia are o dietă echilibrată, 
sănătoasă? Probabil nu e atât de dificil pe cât pare la început. 

Majoritatea meselor tradiționale sunt destul de bine echilibrate, 
iar o dietă variată bazată pe alimente proaspete, cu multe fructe 
şi legume, va oferi atât bebeluşului, cât şi întregii familii toate 
substanţele nutritive esenţiale. Totuşi, odată ce includeți alimente 
semipreparate şi gustări nesănătoase în dieta voastră, balanța 
se poate înclina rapid către prea multe grăsimi saturate, sare, 
zahăr în detrimentul vitaminelor şi mineralelor. O astfel de dietă 
poate duce la boli de inimă, diabet, cancer mai târziu în viață, 
iar mâncărurile sărate sunt în mod special periculoase pentru 
bebeluşi. 

O dietă echilibrată e cea care conţine toate substanţele 
nutritive necesare pentru sănătate şi se bazează pe principalele 
grupe de alimente în proporţiile corecte. Fructele, legumele, 
cerealele și carbohidraţii ar trebui să fie baza dietei familiale, 
cu mici doze de alimente bogate în proteine şi calciu, precum şi 
grăsimi sau uleiuri sănătoase. lată în linii mari porţiile corecte 
către care ar trebui să țintească atât adulții, cât şi copiii într-o zi (0 
porție e mai mult sau mai puţin cât poate ţine cineva în palmă): 


e legume și fructe: cinci (trei porţii de legume și două de 
fructe este ideal); 

e cereale și legume (orez, cartofi, paste, pâine) — două-trei; 

e carne, peşte și alte alimente bogate în proteine — unaș 

e brânză, lapte, iaurt și alte alimente bogate în calciu, cum 
sunt humusul şi sardinele — unaş 

e grăsimi sănătoase (ulei de măsline, nuci, seminţe): un sfert 
de portie. 


În timp ce bebeluşii mănâncă proporțional mai multe 
proteine şi grăsimi decât adulţii, iar copiii mănâncă cantităţi mai 
mari de carbohidrați, e util să ţinem minte că porţia unui bebeluş 
e mâna lui. E mult mai puţin decât se așteaptă mulţi oameni de 
la un bebeluş. Țineţi minte că el nu îşi va primi toată hrana din 
alimente solide decât după un an, iar regula cu mâna va fi valabilă 
doar atunci. 


194 


O dietă sănătoasă pentru toată familia 


„Un efect secundar al autodiversificării pentru o parte din familiile 
cu care am lucrat a fost că au început să își îmbunătăţească 
propriile diete ca rezultat al pregătirii hranei proaspete, 
hrănitoare pgntru bebeluşi, învățând noi lucruri despre gătit și 
căpătând mai mult interes pentru sănătatea familiei.“ 


Julie, nutritionist 
Varietatea este sarea și piperul vieții! 


În afară de a supraveghea echilibrul alimentar, asiguraţi- 
vă că bebeluşul primeşte o dietă variată, probabil e cel mai 
important lucru pentru a asigura o hrană bună. O dietă variată 
va include alimente din toate grupele, oferindu-i bebeluşului o 
gamă largă de vitamine şi minerale. O dietă limitată — oricât de 
sănătoasă ar fi — restrânge şansele bebelușului de a primi tot ce 
are nevoie. A expune copilul unei game variate de alimente îi va 
da o mai bună ocazie de a experimenta diferite gusturi, mirosuri, 
consistențe, făcându-l mai deschis la alimente noi când e mai 
mare. 

Prin urmare, dacă lista voastră de cumpărături e în linii 
mari aceeaşi în fiecare săptămână, poate ar fi o idee bună să 
începeți să includeți alimente noi. Gândiţi-vă la obiceiuri pe care 
le-aţi dezvoltat în legătură cu mâncarea — mulţi oameni mănâncă 
aceleaşi lucruri la micul dejun în fiecare zi sau au o listă restrânsă 
de feluri preferate pe care le consumă în fiecare săptămână. O 
dietă ca aceasta poate nu e neapărat nesănătoasă, dar nu îi va 
oferi bebeluşului prea multă varietate. Și dacă nu îi plac toate 
alimentele care vă plac vouă, atunci opţiunile sale vor fi teribil de 
limitate când va crește. 


Incercați următoarele sfaturi pentru a asigura varietatea. 
Fructe și legume 


e Incercaţi să includeți cât mai multe fructe şi legume cu 
putință, cu miezul de culori diferite: roşu, galben, verde, 

portocaliu, violet — fiecare conţine elemente nutriționale 
diferite. 

Încercaţi câteva fructe şi legume pe care nu le cumpăraţi 
în fiecare zi. 

Folosiţi şi ierburi proaspete, cum ar fi pătrunjelul, cori- 
andrul și busuiocul, conţin o gamă variată de vitamine și 
minerale. 


Cereale şi carbohidrați 


Dacă în mod normal folosiţi cartofii ca principală sursă de 
carbohidrați, încercaţi şi orezul sau alte cereale din când în 
când (sau invers). 

Legumele cu rădăcină, cum sunt cartoful dulce sau ridichea 
pot fi folosite adesea în loc de cartofi. 

Meiul, bulgurul, cuşcuşul sau quinoa pot fi folosite în locul 
orezului la multe feluri de mâncare, şi ele sunt disponibile 
în cele mai multe supermarketuri. 

Fiţi îndrăzneţi! Alternaţi cerealele pe care obişnuiţi să le 
consumaţi la micul dejun cu porridge, sau cereale din alte 
grâne. 

Făina din grâu negru sau spelta poate fi folosită în locul 
făinei albe la gătit şi la copt. 

Pâinea din secară sau din alte făinuri în afară de grâu poate 
substitui pâinea normală din când în când. 

Dacă în mod normal mâncaţi paste sau tăiței din grâu, 
încercaţi versiuni fără grâu. 


Alimente bogate în proteine 


e Nu toate tipurile de carne au aceiaşi nutrienți — copanele 


de pui de pildă au substanţe nutritive diferite faţă de piept. 
Ficatul şi alte organe sunt de obicei pline de substanţe 
nutritive (versiunile organice sunt cele mai bune, pentru 
că nu conţin atâtea toxine). 

e Puiul, vita, mielul şi portul sunt alegeri bune, dar 


vânatul — potârnichea, iepulble, rața şi gâsca — este de 
asemenea hrănitor (deşi este Me regulă mai scump). 
Leguminoasele, cum sunt Mazărea, lintea, au nutrienți 
diferiți de proteinele animală și sunt minunate şi pentru 
non-vegetarieni. Încercaţi să le adăugaţi la tocăniţe sau 
curry. 


Alimente bogate în calciu 


Nu e absolut necesar să aveti pe listă produse lactate zilnic, 
pentru a vă asigura că aportul de calciu e optim, sardinele, 
sardelele şi humusul sunt de Asemenea surse bune. 

Fiți aventuroşi cu brânza. Există atâtea varietăți din lapte 
de vacă şi, desigur, din lapte de oaie, capră şi bivoliță. 
Majoritatea tipurilor de pâine au calciu adăugat. 


Grăsimi sănătoase 


Nucile proaspăt măcinate și seminţele pot fi adăugate la 
porridge şi cereale. 

Uleiul din seminţe de cânepă sau nucă poate fi folosit la 
sosurile pentru salate sau la paste. 


Mâncarea nesănătoasă 


Mâncărurile preparate din comerț care conţin niveluri 


ridicate de zahăr, sare sau grăsimi saturate (prăjituri, ciocolată, 
biscuiţi, chipsuri, foietaje şi plăcinte) nu sunt neapărat necesare 
şi ar trebui mâncate cu moderație — maximum de două ori pe 
săptămână. Cele care conţin niveluri ridicate de sare, acizi graşi 
trans sau grăsimi hidrogenate ar trebui evitate cu totul. 


Sigur, aceasta nu înseamnă că niciodată nu ar trebui 


să îi oferiţi bebeluşului prăjituri comerciale sau biscuiţi, dar 

portocaliu, violet — fiecare conţine elemente nutriționale 
diferite. 

Încercaţi câteva fructe şi legume pe care nu le cumpăraţi 
în fiecare zi. 

Folosiţi şi ierburi proaspete, cum ar fi pătrunjelul, cori- 
andrul şi busuiocul, conţin o gamă variată de vitamine şi 
minerale. 


Cereale și carbohidrați 


Dacă în mod normal folosiți cartofii ca principală sursă de 
carbohidrați, încercaţi şi orezul sau alte cereale din când în 
când (sau invers). 

Legumele cu rădăcină, cum sunt cartoful dulce sau ridichea 
pot fi folosite adesea în loc de cartofi. 

Meiul, bulgurul, cușcușul sau quinoa pot fi folosite în locul 
orezului la multe feluri de mâncare, şi ele sunt disponibile 
în cele mai multe supermarketuri. 

Fiți îndrăzneţi! Alternaţi cerealele pe care obişnuiţi să le 
consumați la micul dejun cu porridge, sau cereale din alte 
grâne. 

Făina din grâu negru sau spelta poate fi folosită în locul 
făinei albe la gătit şi la copt. 

Pâinea din secară sau din alte făinuri în afară de grâu poate 
substitui pâinea normală din când în când. 

Dacă în mod normal mâncaţi paste sau tăiţei din grâu, 
încercaţi versiuni fără grâu. 


Alimente bogate în proteine 


e Nu toate tipurile de carne au aceiaşi nutrienți — copanele 


de pui de pildă au substanţe nutritive diferite față de piept. 
Ficatul şi alte organe sunt de obicei pline de substanţe 
nutritive (versiunile organice sunt cele mai bune, pentru 
că nu conţin atâtea toxine). 

Puiul, vita, mielul şi porcul sunt alegeri bune, dar 
vânatul — potârnichea, iepurele, rața şi gâsca — este de 
asemenea hrănitor (deşi este de regulă mai scump). 
Leguminoasele, cum sunt mazărea, lintea, au nutrienți 
diferiți de proteinele animale şi sunt minunate și pentru 
non-vegetarieni. Încercaţi să le adăugaţi la tocăniţe sau 
curry. 


Alimente bogate în calciu 


Nu e absolut necesar să aveți pe listă produse lactate zilnic, 
pentru a vă asigura că aportul de calciu e optim, sardinele, 
sardelele şi humusul sunt de asemenea surse bune. 

Fiți aventuroşi cu brânza. Există atâtea varietăți din lapte 
de vacă şi, desigur, din lapte de oaie, capră şi bivoliță. 
Majoritatea tipurilor de pâine au calciu adăugat. 


Grăsimi sănătoase 


Nucile proaspăt măcinate şi seminţele pot fi adăugate la 
porridge şi cereale. 

Uleiul din seminţe de cânepă sau nucă poate fi folosit la 
sosurile pentru salate sau la paste. 


Mâncarea nesănătoasă 


Mâncărurile preparate din comerţ care conţin niveluri 


ridicate de zahăr, sare sau grăsimi saturate (prăjituri, ciocolată, 
biscuiţi, chipsuri, foietaje şi plăcinte) nu sunt neapărat necesare 
şi ar trebui mâncate cu moderație — maximum de două ori pe 
săptămână. Cele care conţin niveluri ridicate de sare, acizi grași 
trans sau grăsimi hidrogenate ar trebui evitate cu totul. 


Sigur, aceasta nu înseamnă că niciodată nu ar trebui 


să îi oferiţi bebeluşului prăjituri comerciale sau biscuiţi, dar 

ţineţi cont de faptul că acestea nu sunt cele mai bune alimente 
din punct de vedere nutritiv. Şi puteți face în casă versiuni mult 
mai hrănitoare, îndulcind prăjiturile sau biscuiţii cu banane, 
fructe uscate sau melasă, adăugând fulgi la biscuiţi sau folosind 
cantități mai mici de zahăr decât sugerează reţeta, iar bebeluşul 
sau copilul se vor bucura să vă ajute să le pregătiţi. 

E probabil realist să aplicaţi regula 80/20: dacă vă 
asiguraţi că cel puţin 80% din dieta copilului e cu adevărat 
hrănitoare, atunci vă puteți permite mâncare „nesănătoasă“ fără 
să îi faceți vreun rău. A interzice aceste alimente (mai ales când 
copilul vede că ceilalți le consumă) sau a le folosi ca recompense 
pentru un comportament bun le va face şi mai dezirabile (vezi 
pagina 180). Dar dacă voi nu le mâncaţi zilnic, atunci nici copilul 
nu se va aștepta să le mănânce. 


Vegetarieni și vegani 
pi 


Dietele care exclud anumite alimente prezintă riscul de 
a avea conţinut scăzut de anumiţi nutrienți. O dietă vegetariană 
poate conţine cantități reduse de fier sau proteine, în vreme ce 
o dietă vegană (în care nu se consumă carne, peşte, ouă sau 
produse lactate) poate avea deficit de vitamina B, fier, zinc, 
calciu şi anumiţi aminoacizi. Părinţii care plănuiesc să îşi crească 
copiii în dieta vegană trebuie să fie în mod special atenţi ca ei să 
primească destule substanţe nutritive. 

Vegetarienii pot primi cantităţi mari de proteine din 
produse lactate, dar a folosi brânza ca principală sursă de proteine 
la fiecare masă nu este recomandat din pricina cantităţii relativ 
ridicate de grăsimi și sare. Foarte puţine proteine non-animale 
conțin toți aminoacizii esenţiali, dar combinaţia anumitor ali- 
mente poate ajuta la compensarea acestei situaţii. 

Leguminoasele, cum sunt mazărea, lintea, năutul, sau 
fructele uscate, cum sunt caisele, smochinele, prunele uscate 
şi legumele verzi, sunt surse bune de fier. Vitamina C ajută la 
absorbția fierului, aşa că a mânca fructe şi legume bogate în 
vitamina C (sau a bea suc proaspăt, diluat, de fructe) la masă 

va ajuta la absorbția cantității maxime de fier disponibile în 
alimente. 

Dacă în familie aveţi o dietă care lasă deoparte anumite 
alimente ar trebui să discutaţi cu nutriționistul planul alimentar 
pe care îl aveţi pentru bebeluş, iar acesta vă va oferi cele mai 
bune sfaturi despre combinaţii alimentare potrivite şi eventuale 
suplimente. 


Folosirea optimă a alimentelor pe care le cumpăraţi 


Cererea mare pentru alimente ieftine cu viaţă lungă la raft 
înseamnă că majoritatea alimentelor din lumea dezvoltată conțin 
substanţe chimice: culturile sunt adesea stropite cu pesticide sau 
fungicide, alimentele procesate conțin adesea arome artificiale, 
conservanţi şi coloranți. Multe dintre aceste substanțe chimice 
au potenţial dăunător şi nu există suficiente cercetări cu privire 
la efectele combinate asupra bebeluşilor şi copiilor. Din păcate 
alimentele produse organic şi care nu conţin substanţe chimice 
sunt mult mai scumpe. Însă când vine vorba de organic nu e 
musai să se aplice filozofia lui „totul sau nimic“. Chiar dacă nu 
vă puteţi permite (sau nu găsiți) alimente în întregime organice, 
puteţi totuşi reduce cantitatea de substanţe chimice nedorite din 
mâncarea pe care o cumpăraţi şi există multe căi de a vă asigura 
că obţineţi cât mai mulți nutrienți posibil din mâncarea voastră, 
fie că e organică sau nu: 


e Cumpăraţi alimente organice, dacă vi le permiteți, în spe- 
cial alimentele pe care copilul le consumă cel mai des (în 
general, carnea neorganică, ouăle, rădăcinoasele, grâul 
conţin niveluri mult mai ridicate de substanţe chimice 
decât varietățile lor organice). Comparaţi prețurile — unele 
alimente organice, cum e laptele, nu sunt cu mult mai 
scumpe decât cele neorganice. 

e Căutaţi un serviciu local de livrări de alimente organice; 
sunt adesea mult mai ieftine decât alimentele organice 
cumpărate din magazine şi puteți economisi bani, pentru 

că nu veţi mai fi tentaţi şi de alte alimente care nu se aflau 
deja pe lista de cumpărături. 

Cumpăraţi legume şi fructe locale, de sezon. Vor fi mai 
ieftine decât cele importate. (Produsele importate au fost 
stocate perioade mai lungi şi probabil au fost culese înainte 
de a fi cu adevărat coapte, deci înainte ca toate vitaminele 
să se fi format.) 

Dacă veţi cumpăra fructe şi legume organice, mâncaţi-le 
cu coajă atunci când este posibil, mulți nutrienți sunt 
chiar sub coajă. (Coaja varietăţilor nonorganice conţine 
pesticide, aşa că e mai bine să le decojiți.) 

Spălaţi toate fructele şi legumele neorganice (inclusiv 
legumele pentru salată) cu puţin oţet diluat, pentru a 
elimina ceara de la suprafaţă şi pesticidele. 

Fierbeţi la aburi legumele, în loc să le fierbeți pur şi simplu, 
pentru a reduce pierderile de nutrienți. 

Folosiţi apa de la gătitul legumelor pentru sosuri, pentru a 
nu irosi nutrienții. 

De câte ori e posibil, tăiați fructele sau legumele chiar 
înainte de a le mânca/găti; sau acoperiţi-le şi puneţi-le la 
frigider. (Parte din vitamina C a fructelor se pierde de pe 
suprafeţele tăiate, mai ales la temperatura camerei.) 
Serviţi mâncarea imediat după ce a fost gătită. 

Dacă aveţi nevoie de alternative la legumele proaspete 
folosiţi congelate, nu uscate, în general conțin mai multe 
vitamine. 

Dacă totuşi cumpăraţi mâncare la conservă, alegeţi 
varietăți în suc propriu, apă sau ulei, nu siropuri sau 
saramură. Căutaţi mărci de fasole gătită care au conţinut 
scăzut de sare şi zahăr. 

Evitaţi alimentele semipreparate pe cât posibil. 


Un ghid de bază al nutrienţilor 


Cu toții avem nevoie de o varietate de substanțe nutritive 


pentru a ne menţine sănătatea. Mai jos veţi găsi un ghid al 
principalelor substanţe nutritive pe care toți oamenii ar trebui să 

le obțină din hrana lor. Mesele de lapte ale bebelușilor conţin 

toate acestea în proporțiile de care are nevoie pentru primele şase 

luni de viaţă. Până spre un an va fi capabil să le obțină pe toate 
a din alte alimente. 


Vitamine și minerale 


Acestea sunt necesare pentru sănătatea generală. Ele sunt im- 
plicate în funcționarea majorităţii sistemelor organismului și 
pentru asigurarea unei imunităţi bune. Fructele şi legumele oferă 
multe din vitaminele și mineralele necesare, dar câteva se obțin 
mult mai uşor din cereale sau produse animale. 


Carbobhidrații 


Carbohidraţii sunt folosiți mai ales pentru energie. Ei sunt prezenți 
în două forme digerabile: zahăr şi amidon. Zahărul oferă o 
eliberare rapidă de energie, în vreme ce amidonul este descompus 
treptat şi oferă energie mai mult timp. Fructele sunt o sursă bună 
de de zaharuri naturale — mult mai bună pentru bebeluşi şi copii 
decât caloriile goale din zahărul adăugat la băuturi și dulciuri. 
Majoritatea alimentelor conţin cel puţin anumiţi carbohidrați; 
cerealele integrale şi legumele precum cartofii sunt surse foarte 
bune de energie pe termen lung. 


Proteinele 


Acestea sunt necesare mai ales pentru creştere și 
repararea ţesuturilor. Organismul adult conţine cantități mari de 
proteine în muşchi şi organe, şi toate trebuie înlocuite pe măsură 
ce se epuizează. Copiii au nevoie de mai multe proteine decât 
părinţii, pentru că trupurile lor sunt în creştere. 

Proteinele sunt construite din „cărămizi“ numite ami- 
noacizi, dar nu toate proteinele conțin aminoacizii de care 
avem nevoie. În general, proteinele animale sunt proteine 
complete, în vreme ce proteinele din leguminoase (fasole, 
linte), micoproteinele (Quorn) şi cerealele (orez şi grâu) sunt 

proteine parţiale. A consuma cereale alături de leguminoase 
şi micoproteine (nu în mod necesar la aceeaşi masă) oferă 
echivalentul unei proteine complete. Singurele proteine non- 
animale care conţin aminoacizii esențiali sunt soia (sub formă de 
TVP, tempeh, tofu, sau lapte de soia) şi quinoa (un soi de cereale 
sud-american asemănătoare cuşcuşului ca aspect, cu aromă de 
nuci — alternativă utilă la orez). 


Grăsimile 


De grăsimi e nevoie pentru funcționarea sănătoasă a 
creierului şi a nervilor. Sunt de asemenea o sursă bună de energie. 
Pentru că sunt concentrate, e nevoie de cantităţi mici. Există două 
tipuri de grăsimi: saturate şi nesaturate. Grăsimile saturate vin 
cel mai adesea din surse animale şi, tratate autonom, sunt solide 
la temperatura camerei (de pildă, untul şi untura). Grăsimile 
nesaturate se găsesc de obicei în legume, nuci şi seminţe dar sunt 
prezente și în peştele gras. Grăsimile nesaturate sunt în general 
mai bune pentru sănătate, deşi grăsimile saturate nu sunt la fel de 
nocive pentru copiii mici cum sunt pentru adulți. 

Bebelușii au nevoie de mai multe grăsimi în dieta lor 
decât adulţii. Cele mai bune grăsimi pentru bebelușul vostru (şi 
pentru voi) sunt acizii graşi esențiali (Omega 3 şi Omega 6) şi 
uleiurile mononesaturate. Omega 3 este în mod special necesar 
pentru dezvoltarea creierului; se găsește în uleiurile de peşte, dar 
cea mai bună sursă e laptele matern! 


Fibrele 


La drept vorbind, fibrele nu sunt substanţe nutritive, 
dar e important să le includem în dieta noastră pentru a preveni 
constipația şi a asigura sănătatea tractului digestiv. Menţin sa- 
țietatea vreme mai îndelungată. Există două tipuri de fibre: 
insolubile şi solubile. Fibrele insolubile se găsesc în produsele 
integrale (pâinea integrală şi pastele) şi în tărâțele integrale. 
Fibrele solubile se găsesc în fulgii de cereale, fructe, mazăre, 
linte, năut şi orez. 

Deşi ambele tipuri de fibre sunt potrivite pentru adulţi 
şi copii mai mari, prea multe fibre insolubile pot irita tractul 
digestiv al unui bebeluş, iar când sunt în formă foarte concentrată 
(ca în tărâţele crude) pot inhiba absorbţia mineralelor cum sunt 
calciul şi fierul. Alimentele cu conţinut foarte ridicat de fibre, 
precum tărâţele, nu ar trebui oferite copiilor mici. 

Alimentele integrale conţin multe fibre, ceea ce înseamnă 
că trebuie să le consumăm în cantități însemnate pentru a obţine 
suficiente substanţe nutritive din ele. Bebeluşii nu au suficient 
spaţiu în stomăcelul lor pentru a face acest lucru şi există riscul 
să le lipsească substanţele nutritive dacă mănâncă prea multe 
astfel de alimente. Oferiţi-le şi alte alimente hrănitoare alături 
de pâine şi paste integrale, astfel le veţi limita în mod natural 
cantitatea de fibre insolubile consumate. 

Bebeluşii au nevoie totuşi de fibre so/ubile din plin, 
pentru a avea un sistem digestiv sănătos şi să elimine bine 
resturile, prin urmare nu e nevoie să limităm cantitatea de fulgi 
de cereale, linte, orez brun, mazăre, fructe din dieta copilului. 


| NUCILE | 


Nucile sunt foarte hrănitoare; sunt o sursă bună de proteine şi | 
energie, pentru că sunt bogate în grăsimi. Totuşi, nucile sunt 
greu de muşcat şi mestecat, iar dacă ajung să blocheze căile 
respiratorii, nu se înmoaie și nici nu se dizolvă precum alte | 
alimente. Prin urmare, au un risc ridicat de sufocare pentru copiii | 
mici. Nucile, şi mai ales alunele, sunt asociate în mod frecvent 
cu alergiile. Dacă aveţi un istoric familial de alergii probabil ar | 
trebui să evitaţi să îi oferiţi copilului nuci până spre un an, și | 
chiar şi după această vârstă. Dacă nu există alergii în familie, 
copilul poate să consume nuci, dar numai dacă sunt fin măcinate, 


sub formă de unt sau cremă. E recomandabil să nu le oferim 
| copiilor nuci sau alune întregi până după trei ani. 


N f 


N = DE 

Grila de la paginile 206-207 prezintă principalele surse 
de substanțe nutritive, importante pentru bebeluşi. O dietă 
sănătoasă, echilibrată este uşor de atins consumând fiecare dintre 
aceste elemente în fiecare zi. Cu cât e mai potrivit un aliment 
ca sursă pentru o anumită substanţă nutritivă, cu atât mai multe 
puncte (v) a primit din partea noastră. Acolo unde nu există nici 
un punct (v), mâncarea poate conţine urme din acea substanţă 
nutritivă, dar cantitatea nu e suficient de însemnată. 

Anumite elemente nutritive (cum ar fi vitamina E şi 
seleniul) sunt destul de dificil de evitat, aşa că nu le-am inclus 
în tabel. Totuşi, am ales vitaminele A, B, C, D şi fierul (necesar 
pentru sănătatea sângelui) și calciul (pentru oase sănătoase) ca 
menţiuni speciale, pentru că anumite diete pot fi deficiente în 
aceste elemente. Zincul este un mineral important care se poate 
regăsi în cantități mici în multe diete. Totuşi, pentru că se găsește 
în multe dintre alimentele care conţin și fier, nu l-am prezentat 
separat. 

Aşa cum veţi vedea, multe alimente conțin mai multe 
elemente nutritive diferite. Prin urmare, un fel de mâncare 
precum somon la grătar sau macrou cu orez, mazăre şi morcovi 
va oferi carbohidrați, proteine, fier, calciu, grăsimi sănătoase și 
multe vitamine şi minerale. Un fruct la desert va fi bine-venit. 


Știați că? 


e Uleiul de măsline este potrivit pentru gătit — cu cât este 
mai închis la culoare, cu atât mai bun este pentru sănătate. 

e Deşi peştele gras este unul dintre cele mai sănătoase 
alimente, îndrumările oficiale ale guvernului britanic 
sugerează că fetele, inclusiv bebeluşii fetițe, nu ar trebui 
să consume mai mult de două porții pe săptămână, pentru 
că nivelurile de toxine sunt îngrijorătoare pentru copiii 
pe care acestea îi vor avea. Băieţii pot primi patru porții 
pe săptămână. 

Tonul proaspăt se numără printre soiurile de peşte gras 
şi conţine cantități importante de acizi graşi esenţiali, 
cum ar fi Omega 3; tonul conservat conține mult mai 
puţin, pentru că în procesul de conservare se reduce mult 
nivelul acestora. 

Rechinul şi marlinul conțin niveluri importante de 
poluanti (mai ales pentru că se hrănesc cu pești), așa că 
trebuie evitaţi. 

A mânca fructul întreg e mai bine decât a bea sucul acelui 
fruct, nu doar pentru că are mai multe fibre, ci pentru că 
astfel se obține mai multă vitamina C. 

Avocado conține multe grăsimi sănătoase, aşa că sunt 
mai sățioase decât multe alte fructe. 

Soia conţine mult aluminiu și fitoestrogeni, aşa că pro- 
dusele din soia, cum este laptele şi proteinele vegetale 
texturate nu ar trebui consumate prea des, mai ales de 
către bebeluşi. 

Ficatul este o sursă foarte bună de elemente nutritive, 
mai ales fier, dar nu ar trebui consumat mai des de o dată 
pe săptămână, sau poate de două ori, pentru că conţine 
cantități importante de vitamina A, care poate fi toxică 
în doze mari. Fiind organul care se ocupă de deșeurile 
organismului animal câtă vreme e viu, poate conţine 
niveluri concentrate de substanțe chimice sau poluante, 
deşi aceasta se poate atenua alegând variante bio de ficat. 
Spanacul nu este o sursă atât de importantă de fier cum 
ar vrea Popeye să ne facă să credem! Aceasta deoarece 
conţine fitaţi, care interferează cu absorbția fierului. 
Ceaiul conţine şi el fitați, prin urmare e mai bine să fie 
consumat în afara meselor şi nu e recomandat copiilor 
MICI. 


Element nutritiv Vitamina A/ Vitamine din 
betacaroten grupa B 


Tip de aliment 


Citrice: portocale, grapefrut, satsuma 


Fructe de pădure, kiwi 


Caise, smochine, prune 


Banane Vy 
Alte fructe, ardei v (portocalii 

sau galbene) 
Legume cu frunze verzi Ti 
Rădăcinoase, de ex.: morcovul, V (portocalii 
păstârnacul sau galbene) 
Legume cu conținut mare de amidon: 
cartofi 


Leguminoase: năut, fasole gătită, 
mazăre, linte 


Boabe de soia şi alte produse din soia 
(inclusiv TVP şi tofu) 


Cereale (inclusiv pâine şi paste): grâu, 
cuşcuş, grâu negru, orez, ovăz, mei, 


quinoa**, orz 


S i 
Sy 
S 


Carne roşie: miel, vită 


Ficat AAA AAA 


Carne albă şi carne de pasăre: pui, rață, 


Nuci proaspete (fin măcinate): alune, 
migdale, nuci de Brazilia 


Uleiuri vegetale, uleiuri din nuci şi 
seminţe, ulei din seminţe de susan 


Peşte gras: macrou, sardine, somon 
Alt peşte: cod, calcan 
Lapte, iaurt TA i 
Unt, smântână, margarină Z 
Brânză Zg 

Diversificarea naturală 


* Acestea sunt cele mai sănătoase grăsimi pentru întreaga familie; 
alte tipuri de grăsimi sunt potrivite pentru copilul vostru, pentru 
că sunt surse concentrate de energie, dar mai puţin bune pentru 
ceilalți membri ai familiei pentru că pot duce la boli de inimă. 


** Quinoa este considerată o sursă completă de proteine. 
*** Cerealele integrale (de exemplu pâinea şi pastele integrale, 


orezul brun) conţin cantităţi importante de fibre insolubile, aşa că 
bebeluşii nu ar trebui să le primească la fiecare masă. 


Odată ce aţi pornit pe această cale a autodiversificării, 
veți descoperi că aveţi tot felul de întrebări şi griji cu privire la 
felul în care bebelușul se va descurca cu hrana. În acest capitol 
ne propunem să lămurim cele mai des întâlnite întrebări, fie că 
sunt despre începuturile autodiversificării, fie că sunt despre 
bebeluşul vostru de 10 luni care aruncă mâncarea din scăunel și 
nu ştiţi cum să reacționați. Sigur că fiecare bebeluş e diferit, prin 
urmare, deşi majoritatea întrebărilor sunt ordonate în funcție de 
vârsta lor, majoritatea răspunsurilor pot fi aplicate bebelușşilor în 
orice fază a autodiversificării s-ar afla. 


E vreo problemă dacă am combinat autodiversificarea cu 
hrănitul cu linguriţa? 


Majoritatea bebeluşilor se amuză hrănindu-se singuri, 
în loc să fie hrăniți de altcineva, ei vor să facă lucrurile de unii 
singuri şi să înveţe lucruri noi. lar mulți părinţi s-au îndreptat 
către autodiversificare pentru că bebelușul deja refuza să fie 
hrănit cu lingurita. 

Există un mit că bebeluşii trebuie convinşi să accepte 
să fie hrăniţi cu lingurita. lată câteva dintre motivele pentru care 
oamenii consideră că e necesar să îi hrănească pe bebeluşi cu 
linguriţa: 


e Convingerea greșită că bebeluşii trebuie să „se obişnu- 
iască cu lingurița“ până la o anumită vârstă. 

e Credinţa eronată că bebeluşii trebuie să consume iaurt 
zilnic şi că nu vor reuşi să îl mănânce singuri. 

e  Îngrijorările privind mizeria pe care o vor face bebeluşii 
care mănâncă singuri alimente mai fluide. 

e Grija că bebelușul nu mănâncă suficient pe cont propriu 
ȘI că trebuie să i se „suplimenteze“ aportul de substanţe 
nutritive cu mâncare pasată. 


Unii părinți îşi doresc ca bebeluşul lor să fie obişnuit cu 
lingurita în caz că va fi vreodată nevoie să o facă, iar alții vor pur 
şi simplu să aibă această opţiune alături de servirea alimentelor 
uşor de apucat cu mâna. 

Totuşi, copilul vostru ar putea avea cu totul alte idei! 
Mulţi bebeluşi autodiversificați dau semnale clare că nu vor să fie 
hrăniţi de altcineva. Există multe căi prin care fac acest lucru, cel 
mai adesea pur şi simplu luând lingura din mâna persoanei care 
îl hrăneşte. Acest lucru se întâmplă în special în cazul bebeluşilor 
alăptaţi, care sunt obişnuiţi să dețină controlul meselor. Ţineţi 
cont de faptul că, dacă uneori îi permiteţi copilului să se hrănească 
singur, în vreme ce în alte ocazii insistați să îl hrăniți voi, va 
primi mesaje derutante despre câtă încredere îi acordaţi şi câtă 
independenţă îi permiteți. 

Dacă bebeluşul acceptă o lingură totuşi, nu e nicio 
problemă dacă faceţi o combinaţie între cele două metode. Totuși, 
dacă sunteţi atraşi de autodiversificare datorită avantajelor oferite 
bebeluşului vostru (vezi pagina 33), vă recomandăm să nu îl 
hrăniţi cu linguriţa la fiecare masă. Aceasta pentru că nu va mai 
avea ocazia să experimenteze cu mai multe consistenţe şi să își 
dezvolte abilitățile. 

Aţi mai putea fi tentaţi să îl convingeţi să mănânce mai 
mult decât are nevoie. E mai bine să păstraţi hrănitul cu lingurița 
pentru anumite alimente (iaurt şi porridge, de pildă) sau să îi 
oferiţi o linguriţă deja plină cu mâncare din când în când şi să îl 
lăsaţi pe el să hotărască dacă o mănâncă sau nu. (Vezi pagina 148 
pentru sfaturi despre cum să îl ajutaţi pe bebeluş să se descurce 
cu alimentele fluide.) 

„Încerc să îl hrănesc pe Sammy cu linguriţa când ieşim în oraș, 
ca să nu facem atâta dezordine, dar nu e deloc mulțumit. Nu se 
agită prea tare, dar de obicei scuipă mâncarea, se uită la ea, apoi 
o apucă cu degetele lui şi o mănâncă.“ 


Claire, mama lui Sammy, 10 luni 


„Când mâncăm porridge uneori îi dau eu lui Nicholas, dar doar 
când îmi dă voie, nu îl forţez cu nimic. Şi când nu mai vrea, mă 
opresc.“ 


Dan, tatăl lui William, 3 ani, şi al lui Nicholas, 7 luni 


Fiica mea își umplea gura cu mâncare când a început să se 
hrănească singură, la nouă luni. Mă tem să îl las pe fiul meu 
de șase luni să se hrănească singur, e posibil să facă și el la fel. 


Bebeluşii mai mari care își umplu gura cu mâncare nu pun 
probleme aşa de mari dacă sunt autodiversificați. E posibil ca 
bebeluşii cărora li se permite de la bun început să exploreze 
mâncarea să nu își umple în exces gura, pentru că au deja 
antrenament cu reflexul de vomă, care este declanşat destul de 
în spatele limbii atunci când bebeluşul e mic (vezi pagina 57). 
Așadar bebeluşii care au voie să ia singuri mâncare şi să o ducă 
la gură nu îşi vor umple excesiv gura. 


Ce puteţi face: 


Lăsaţi-l pe copil să eperimenteze cu hrana de la şase luni. 
Asiguraţi-vă că stă drept în şezut. 

Nu îi distrageți atenția la masă, lăsaţi-l să se concentreze. 
Dacă are reflex de vomă, nu intraţi în panică — acest reflex 
îl va ajuta să-şi înveţe limitele. 


211 


Diversificarea naturală 


Mi se pare că prin autodiversificare se irosește multă mâncare, 
Bugetul nostru e limitat și nu ne permitem să aruncăm 
hrană. Cum putem evita risipa? 


Aceasta e o problemă des întâlnită în rândul părinţilor 
care se gândesc să încerce autodiversificarea. Dar există mereu 0 
anumită cantitate de mâncare irosită atunci când bebeluşii încep 
să consume alimente solide, chiar şi în cazul piureurilor, iar 
autodiversificarea pare să fie mai puţin risipitoare decât hrănitul 
cu linguriţa şi poate să fie chiar ceva mai ieftină. Motivele ar fi 
următoarele: 


e Bebeluşii autodiversificaţi mănâncă aproximativ aceleaşi 
alimente ca părinţii lor; a cumpăra câteva legume în plus 
(de pildă) nu va face vreo diferență semnificativă în ce 
priveşte bugetul săptămânal, cum ar face-o mâncărurile 
din comerț pentru bebeluşi. 

e A pasa mâncarea acasă poate fi foarte costisitor, multă 
hrană rămâne prinsă în blendere sau site. 

e Anumite alimente vor ateriza pe jos sau pe scaun, indiferent 
cum îl hrăniți; bucăţelele de alimente sunt mai uşor de 
apucat şi înapoiat copilului decât piureurile. 

e Bebeluşii care au voie să se hrănească singuri de la 
începutul diversificării nu vor fi capricioși mai târziu; 
mofturoșii risipesc multă mâncare. 

e În cele din urmă, dacă aveţi un câine puteţi face economii 
la hrana pentru el; câinii învaţă rapid să patruleze zona din 
jurul scaunului unui bebeluş! 


lată câteva sfaturi pentru a reduce risipa: 


e Plănuiţi din vreme, așa încât să vă asiguraţi că mâncarea 
care este aruncată sau care îi cade copilului ajunge pe o 
suprafaţă curată, ca să i-o puteți înapoia copilului sau să o 
puteți mânca voi. 

e Gândiţi toate mesele așa încât copilul să poată participa (ar 
trebui să nu fie prea greu dacă dieta voastră e mai mult sau 
mai puțin sănătoasă, vezi capitolul 7). 

e Oferiţi-i bebelușului doar câteva bucățele de mâncare cu 
care să se joace; dacă îi dați prea multe probabil își va dori 
să „limpezească locul“, ca să se poată concentra. 

e Fiţi cât mai relaxaţi când bebeluşul învaţă să gestioneze 
mâncarea şi lăsaţi-l în ritmul lui. Cantitatea pe care o 
va irosi se va împuţina pe măsură ce aptitudinile lui se 
îmbunătăţesc. 

e Rezistaţi ispitei de a-l încuraja pe bebeluş să „mănânce 
tot“. A-l determina să mănânce mai mult decât are nevoie 
înseamnă că lasă mai puţin în farfurie, dar îi poate afecta 
senzația de saţietate şi câștigă mai multe kilograme decât 
ar trebui, ceea ce nu înseamnă neapărat o reducere a risipei. 


Bebelușul meu are șapte luni și simt că nu știu cât de mult 
ar trebui să mănânce sau ce alimente ar trebui să primească. 
Mă tot întorc la alimentele care îi plac pentru a mă asigura 
că totuși primește ceva. 


Un bebeluş sănătos de şapte luni nu are nevoie de 
mai mult decât lapte matern sau lapte praf; la această vârstă 
alimentele solide se referă la explorare, învăţare și exersarea 
aptitudinilor. Dar a renunţa la ideile învechite despre a hrăni un 
bebeluş cu orice preț e foarte dificil pentru unii părinți, iar a avea 
încredere că bebelușul ştie ce are nevoie poate fi de asemenea 
dificil. Ritmul în care bebeluşii deprind consumul alimentelor 
solide variază, de asemenea; la șapte luni sunt bebeluşi care abia 
au trecut la autodiversificare. 

La început, bebeluşii autodiversificaţi consumă cantități 
mai mici decât se așteaptă părinţii, mai ales în comparaţie cu 
bebeluşii hrăniţi cu piureuri. Dar introducerea treptată a alimente- 
lor solide şi păstrarea multor mese de lapte la început sunt o 
strategie mult mai bună pentru bebeluș în loc să îl grăbim să își 
sporească cantitatea de alimente solide (vezi pagina 52). 

Diversificarea naturală 


Prin urmare nu trebuie să limitați alimentele oferite 
bebeluşului la cele despre care știți că îi plac doar pentru a vă 
asigura că totuşi mănâncă ceva. La şapte luni el încă învaţă că 
mâncarea e amuzantă şi că are gust plăcut, deci e mai bine să 
aibă şansa să încerce multe gusturi diferite. (Va creşte şi gama 
de substanţe nutritive de care se bucură, chiar dacă nu mănâncă 
mult.) E important să aibă șansa să testeze mai multe consistenţe 
şi forme, în loc de a-l limita la alimentele pe care le poate 
gestiona cu ușurință, pentru a-şi dezvolta aptitudinile de hrănire 
independentă. Dar nu are nevoie de o mulţime de alimente la 
fiecare masă. (De fapt, poate fi uşor copleşit dacă îi puneţi prea 
mult în față dintr-odată, vezi pagina 82.) 

Părinţii presupun adesea că bebeluşului nu îi place un 
anumit aliment dacă îl scuipă sau îl respinge când i se oferă — dar 
e posibil să nu aibă poftă de el în acea zi sau să nu aibă nevoie. 
Bebeluşii şi copiii mici au gusturi extrem de schimbătoare - 
mănâncă mult dintr-un aliment într-o zi şi apoi nu şi-l mai doresc 
a doua zi. Acesta este un comportament normal. Oferiţi-i alimente 
pe care şi voi le consumaţi în mod obişnuit şi oferiţi-i varietate. 
Şi încercaţi să nu vorbiţi despre alimentele lui „preferate“ sau 
despre cele care nu îi plac. Bebelușşii au tendinţa de a acţiona aşa 
cum cred că se aşteaptă de la ei, aşa că dacă tot repetaţi că nu îi 
place un anumit aliment va ajunge să vă creadă! 

Dacă bebeluşul e hrănit cu lapte praf, va accepta mai 
greu multe gusturi noi în primele zile de diversificare, pentru că, 
până acum toate mesele lui au avut același gust. Deşi poate dura 
mai mult ca bebeluşii hrăniţi cu lapte praf să încerce lucruri noi, 
e totuși important să le oferim o diversitate de alimente, aşa încât 
să îşi extindă opțiunile atunci când sunt pregătiți. 

Cea mai bună metodă este să îi oferiţi bebelușului câte 
ceva din ce mâncaţi voi (câtă vreme e ceva sănătos), pentru ca 
el să se simtă inclus la masă şi să ştie că mâncarea e sigură (vezi 
pagina 50). Apoi relaxaţi-vă și lăsaţi-l să facă cu ea ce dorește. 
Dacă nu vrea să o mănânce, atunci nu are nevoie, nu trebuie să 
goliți frigiderul în căutarea a ceva care să îl tenteze. 

Ce puteți face: 

e  Oferiţi-i alimente care se regăsesc în mod obișnuit în 
meniul familiei. 

e  Țineţi minte că mesele de lapte sunt încă suficiente 
pentru bebeluş. 
Oferiţi-i o diversitate de gusturi. 

e  Oferiţi-i o varietate de forme şi consistente. 

e Nu îi puneţi prea mult pe farfurie (sau pe tava scă- 
unelului). 

e  Mâncaţi aceeaşi mâncare ca bebeluşul ori de câte ori e 
posibil. 

e  Aşteptaţi-vă ca preferințele lui să se schimbe de la o zi 
la alta sau de la o săptămână la alta. 

e Aveţi încredere în el dacă nu vrea să mănânce. 


Oamenii mă întreabă mereu cât de mult mănâncă copilul 
dar eu nu știu ce să le spun, pentru că mi se pare că toată 
mâncarea ajunge pe el! 


Medicii, rudele şi prietenii întreabă: Cât de mult mănâncă 
copilul? Şi se aşteaptă ca părinții să răspundă: Trei linguri de trei 
ori pe zi. Dar autodiversificarea este despre varietate, gusturi, 
consistenţe şi învăţare, nu despre cantităţile cu care părinții sunt 
obişnuiţi în cazul hrănirii cu linguriţa. 

Când bebeluşii se hrănesc singuri poate fi foarte dificil 
la început să estimăm cât de mult au mâncat. Dacă bebeluşul a 
împrăștiat mâncarea în jurul scaunului, a pierdut câteva bucățele 
sub el şi câteva au căzut pe Jos, e foarte greu de estimat cât anume 
a mâncat. Şi când le oferim bebeluşilor bucățele de alimente de 
ținut în mână nu măsurăm cu linguriţa. ȘI totuși, deși înțelegem 
toate acestea, tot am vrea să ştim „cât de mult“. 

Dar aşteptările părinților, în general, despre cât ar trebui 
să mănânce un bebeluş nu sunt realiste (vezi pagina 153). Sunt 
adesea reminiscenţe din epoca în care fiecare mamă își dorea ca 
bebeluşul ei să fie cel mai grăsun. Grăsun era echivalentul lui 
sănătos, iar un câştig ponderal important era scopul părinților. 
Cu cât mânca mai mult bebeluşul, cu atât mai bine. 

Ideile noastre despre cantități se bazează pe mâncarea 
pasată. Dar când mâncarea este transformată în piure se adaugă 
de regulă apă pentru a ajunge la consistenţa potrivită, așa că ceea 
ce pare a fi multă mâncare conţine puţine solide de fapt. Şi ţineţi 
cont de faptul că, deşi un bebeluş hrănit cu lingurița va putea 
mânca un borcănel întreg, va fi şi el acoperit din cap până-în 
picioare de conţinutul acestuia. 


Adevărul e că nu contează cât de mult mănâncă bebelușul, 
câtă vreme e sănătos, are multe ocazii să mănânce cât de mult își 
doreşte şi primește mese de lapte în continuare. 


lată ce puteţi face: 


e Încercaţi să nu vă simţiţi obligaţi să estimaţi cât a mâncat 
bebeluşul. Câtă vreme primeşte o diversitate de alimente 
hrănitoare şi are mese de lapte, nu contează. 

e Dacă sunteți întrebaţi cât mănâncă, vorbii despre toate 
alimentele pe care le-a încercat şi despre cât de mult îi 
place să mănânce, în loc de a fi tentaţi să estimaţi cantităţi. 


„Bunica mă întreba zilele trecute cât mănâncă Leo. Păi, mănâncă 
multe! Morcov, broccoli, pui, banane, avocado, fasole, pâine 
prăjită, măsline, brânză, de toate. N-a mai ştiut ce să spună.“ 


Claire, mama lui Leo, 8 luni 


Bebeluşul meu are opt luni și ne-am înțeles foarte bine 
cu autodiversificarea. Singura problemă e creșterea lui în 
greutate — a cam încetinit. Ce se întâmplă? 


Ritmul de creştere al bebeluşilor variază enorm — atât 
de la bebeluş la bebeluş, cât şi pentru fiecare bebeluș în parte. 
Totuşi, mulți părinți care urmează autodiversificarea vorbesc 
despre o perioadă de stagnare a greutăţii în jurul vârstei de opt 

luni. Aceasta pare să se întâmple chiar înainte ca bebeluşul să 
înceapă să mănânce cantități semnificative de mâncare, când 
greutatea porneşte din nou pe drumul cel bun. 

Graficele de creştere folosite de asistente medicale şi 
medici arată intervalele de creştere normale pentru diferite vârste; 
când bebelușul e cântărit, progresul lui e marcat sub forma unor 
puncte, care se unesc şi dau naştere unei linii. Dar foarte puţini 
bebeluşi devin din ce în ce mai grei în fiecare săptămână; ei au 
tendinţa de a creşte în salturi, aşa că e posibil ca acea linie să 
aibă suişuri şi coborâşuri, sau să aibă un platou, în care timp de 
câteva săptămâni să nu se întâmple nimic. Acesta este un lucru 
normal (şi e motivul pentru care, în cazul bebelușşilor peste 6-8 
săptămâni, a-i cântări mai des de o dată pe lună nu prea ajută). 

Liniile curbe (sau percentilele) de pe grafic sunt un ghid 
general care îi ajută pe profesioniștii în sănătate să îi identifice 
pe bebeluşii care chiar nu cresc cum ar trebui; nu înseamnă că 
fiecare copil trebuie să aibă propria sa traiectorie de creştere. 
Totuşi, dacă bebeluşul pare în regulă, dar nu a crescut câteva 
săptămâni la rând ar fi bine să discutaţi cu medicul, pentru a avea 
confirmarea că nu e nimic în neregulă cu el. 

În general, bebeluşii alăptaţi au un tipar de creștere 
similar: cresc foarte rapid în primele trei luni, apoi, când se 
apropie de şase luni, încep să încetinească. Această situaţie 
continuă până spre nouă luni, când încep să aibă un ritm mai 
susținut. Cei hrăniţi cu lapte praf au tendinţa de a creşte mai puţin 
la început şi mai repede pe parcurs (totuşi, se admite acum că ar 
trebui să urmeze acelaşi tipar ca bebeluşii alăptaţi). 

Nu roate câştigurile ponderale sunt bune pentru bebeluşi 
şi copii. Într-adevăr, creşterile excesive în greutate pot fi la fel de 
dăunătoare sănătăţii precum cele insuficiente — atât în copilărie, 
cât şi mai târziu în viață. Dacă bebelușul a crescut mai repede 
decât media până acum, o perioadă de creştere mai puțin rapidă 
poate fi exact ce are nevoie pentru a compensa lucrurile. 

Țineţi minte că, chiar dacă bebelușul vostru ia foarte 
puţin în greutate, el tot va continua să crească (în lungime) şi se 
va dezvolta. Când bebelușii beau şi mănâncă, toate substanţele 
nutritive şi caloriile se îndreaptă către creier şi alte organe care 

trebuie să funcționeze normal şi să crească, pentru a le oferi 
energie să se mişte peste tot. 

Orice calorii suplimentare sunt stocate sub formă de 
greutate în plus. Aşa că un bebeluş care nu ia în greutate prea 
mult probabil că a primit suficientă mâncare pentru sănătate şi 
creştere, dar are foarte puţină în plus. Lipsa câştigului ponderal 
nu înseamnă că se înfometează. 


Ce puteţi face: 


e Priviţi copilul în ansamblul său. Dacă pare sănătos şi activ, 
probabil că nu e nimic îngrijorător. 

e Analizaţi tiparul general al greutăţii copilului, nu doar 
ultimele săptămâni: pierderea în greutate e motiv de în- 
grijorare, dar o perioadă de încetinire a creșterii e rareori 
semnificativă. 

e Discutaţi despre greutatea copilului cu asistenta care vă 
vizitează sau cu medicul dacă sunteţi îngrijoraţi. 


Copilul meu de opt luni se chinuie adesea de multe ori până 
să aibă scaun, de ce se întâmplă asta? 


Bebeluşii dramatizează adesea momentul scaunului, chiar 
dacă scaunul în sine nu e foarte dur. Nu e prea clar de ce se întâmplă 
acest lucru, dar nu pare să aibă legătură cu ce au mâncat sau cum 
au mâncat. Una dintre teorii spune că acest scremut începe să aibă 
loc atunci când bebeluşul descoperă că poate controla acest proces 
— şi că se şi bucură de asta! Oricare ar fi adevărul, pare că toţi 
bebeluşii trec prin această etapă. 

Totuşi, dacă scaunul bebeluşului e foarte tare, probabil 
că nu primește destule lichide. Constipaţia se instalează 1 mai rar 
a bebeluşii alăptaţi, mai ales dacă primesc doar lapte matern ca 
lichid, pentru că laptele matern are un efect laxativ natural, care 
păstrează motilitatea intestinului. 

Dacă bebeluşul e hrănit cu lapte praf, e posibil să aibă 
nevoie de apă mai des. Uneori, un scaun tare e semnul unei boli, ar 
fi bine să investigați problema dacă ea persistă (vezi pagina 150). 

Ce puteţi face: 


e Oferiţi-i des lapte matern, sau apă dacă e hrănit cu lapte 
praf. 

e Dacă scaunele tari continuă, duceți bebeluşul la un control 
medical. 


Scaunul bebelușului meu e foarte moale. E normal? 


Scaunele moi sunt destul de frecvente în timpul înțărcării, 
fie că e vorba de autodiversificare sau nu. E doar o cale prin care 
sistemul digestiv se obişnuiește cu alte alimente; se vor schimba, 
vor deveni mai tari în timp. Dacă bebeluşul e alăptat, scaunul său 
probabil a fost mereu mai moale şi probabil va rămâne aşa câteva 
luni, mai ales dacă lichidele sale se reduc la lapte matern. 

Dacă scaunul bebeluşului este mai moale ca de obicei, el 
îşi va dori să bea multe lichide. Dacă e alăptat, înseamnă că veţi 
continua să îi oferiţi sânul ori de câte ori îşi doreşte. Dacă e hrănit 
cu lapte praf, oferiţi-i des apă, nu vă îngrijoraţi însă dacă refuză; 
e felul său de a spune: Nu, mulţumesc, mă simt bine. 

Uneori scaunul moale înseamnă că bebelușul nu poate 
digera anumite alimente sau că are o infecție. Dacă bebelușul 
nu creşte sau pare să nu se simtă bine, ar trebui dus la un control 
pediatric; scaunul moale în sine nu e o problemă, dar asociat cu 
alte semne, cum e voma, apatia sau pierderea în greutate poate 
deveni (vezi şi pagina 150). 


Ce puteţi face: 


Alăptaţi-l des, sau oferiţi-i apă, dacă e hrănit cu lapte praf. 
e Folosiţi cremă de protecţie pentru a preveni iritația de 
scutec şi schimbaţi-i scutecul imediat ce are scaun (scaunul 
foarte moale poate să irite fundul bebelușului). 
e Fiţi atenţi la orice alte semne de boală și duceți-l la medic 
dacă aveţi vreo bănuială că e ceva în neregulă cu el. 

Bebelușul meu pare să nu fi mâncat nimic de vreo două zile, 
Are nouă luni. Ce ar trebui să fac? 


Dacă bebeluşul vostru nu mănâncă două zile, probabil nu e nimic 
îngrijorător. Nu e deloc neobişnuit ca bebeluşii să mănânce foarte 
puţin la câteva mese şi apoi să devoreze tot ce întâlnesc în cale o 
zi sau două (vezi și pagina 150). Uneori e vorba doar de erupție 
dentară: poate îi dor gingiile şi au nevoie de confortul sânului 
sau al biberonului (sânul le aduce în mod special alinare când au 
erupție dentară). De asemenea bebeluşii au tendinţa de a mânca 
şi de a bea mai mult când sunt răciţi sau au o infecţie minoră. 
Acesta e un comportament firesc; digestia hranei consumă multă 
energie şi a nu mânca îi lasă bebeluşului destulă energie pentru 
a se lupta cu infecția. Imediat ce a trecut răceala, totul va reveni 
la normal. Un bebeluş care are o boală mai severă îşi va pierde 
apetitul, dar veţi remarca şi alte simptome, aşa că dacă bebelușul 
nu are apetit şi e palid, apatic sau plânge mult, sau are alte semne 
de boală trebuie dus la un control medical. 

Problemele emoţionale pot adesea să determine o lipsă 
de apetit — bebeluşii se opresc din consumul alimentelor solide 
pentru o zi sau două când mama se reîntoarce la serviciu după 
concediul de maternitate sau dacă schimbă grădiniţa sau bona. 
Uneori stresul din relaţia părinţilor sau schimbări majore cum ar 
fi schimbarea locuinţei (sau chiar vacanţele) pot afecta apetitul 
bebelușului. Şi sunt bebeluşi care sar peste mesele solide în mod 
frecvent, zile la rând (şi apoi mănâncă mult câteva zile) fără vreun 
motiv evident. 

Unii bebeluşi vor mai mult lapte în zilele în care mănâncă 
puține alimente solide, dar alții par pur şi simplu mai puţin 
înfometați. Un bebeluş care cere mai multe mese de lapte se poate 
afla în etapa unei pasiuni alimentare pentru lapte (vezi pagina 156) 
sau poate are nevoie de alinare. Toate acestea sunt normale. Ce e 
important e să nu ne îngrijorăm: mesele care sunt stresante pentru 
părinte sunt aproape mereu la fel de stresante şi pentru copil, şi 
e foarte scurt drumul de la o simplă lipsă de poftă de mâncare 
la o adevărată luptă. O masă stresantă nu va fi amuzantă pentru 
niciuna dintre părți şi nu va creşte nici apetitul bebeluşului. 

E important să nu încercăm să convingem bebeluşul să 
mănânce forțându-l în vreun fel. Probabil că nu va face decât 
să îl supere sau să îl deruteze şi riscă să îi creeze o atitudine 
nesănătoasă faţă de hrană. Ţineţi minte că niciun bebeluş sau 
copil nu se înfometează cu intenţie — dacă are la dispoziţie 
alimente hrănitoare, el va mânca atât cât are nevoie, iar dacă 
ratează câteva zile, sigur va compensa în următoarele. 


Ce puteți face: 


e  Oferiți-i bebeluşului lichide din plin. Dacă alăptaţi, 
e posibil să fie suficient să îi oferiţi des sânul; dacă 
bebeluşul primeşte lapte praf, oferiţi-i şi apă, şi lapte. 

e  Continuaţi să îi oferiţi cantități mici de alimente 
hrănitoare la mese. 

e Asiguraţi-vă că nu îi supraîncărcați farfuria — unii 
bebeluşi vor îndepărta o portie mare de mâncare pentru 
că se simt copleșiți. Oferiţi-i doar puţină mâncare şi va 
cere dacă are nevoie de mai multă. 


Bebeluşul meu de nouă luni nu vrea să mănânce la masă, 
dar îi place să adune firimituri și bucățele de mâncare de pe 
jos. E normal? Ar trebui să îl descurajez? 


Nu e neobişnuit şi nici anormal ca bebeluşilor să le placă 
să culeagă de jos bucățele de mâncare ori de câte ori le găsesc; 
pare o cale naturală de a mânca, şi nu diferă mult de felul în care 
adulții mănâncă la un bufet sau picnic, doar că bebeluşii găsesc 
această mâncare pe jos pentru că ei se târăsc şi au acces în tot felul 
de locuri. Dacă aveţi şi un copil mai mare e aproape inevitabil ca 
bebelușul să nu dea peste un măr pe jumătate mâncat sau peste 
un biscuite la un moment dat, iar mulți părinți îşi dau seama că 
bebelușul a început „neoficial“ diversificarea descoperind aceste 
resturi gustoase lăsate în urma lor de frați sau surori mai mari. 

A cerceta mâncarea în acest fel poate fi o cale de a învăţa 
să discearnă alimentele sigure de cele periculoase (vezi și pagina 
36). Totuşi, deşi există teoria conform căreia bebeluşii au nevoie 
de o anumită cantitate de murdărie pentru a-şi dezvolta sistemul 
imunitar, mâncarea care a fost lăsată pe jos o vreme poate fi 
purtătoare de bacterii, care pot provoca toxiinfecţii alimentare 
serioase, aşa că mâncatul de pe jos nu ar trebui încurajat. 

Deşi bebeluşul doar cercetează mâncarea, e posibil 
ca momentul mesei să nu fie unul prea plăcut pentru el. Dacă 
nu îi place să stea la masă, motivul ar putea fi unul foarte la 
îndemână, anume că nu îi e foarte comod. Multe scaune înalte 
sunt concepute pentru copii mai mari şi sunt prea mari pentru 
bebeluși, tava e prea sus pentru el, sau se simte nesigur sau prea 
strâns în el. Adesea bebeluşii sunt mult mai fericiţi să stea în 
poala părinţilor primele câteva săptămâni şi să apuce bucățele 
din farfuria altcuiva. 

Sau e posibil să nu îi placă momentul mesei din cu totul 
alte motive. Poate fi vorba de faptul că i se cere să stea cuminte 
la masă perioade lungi de timp, sau să mănânce singur, sau nu 
are libertatea de a se juca cu mâncarea, sau a descoperit că poate 
explora mâncarea în ritmul lui sub masă, fără să fie „ajutat“. 

De asemenea, unii copii sunt descurajați dacă sunt 
intimidaţi sau presaţi de părinţi (sau de alţii), care le supraveghează 
fiecare îmbucătură (vezi pagina 85). 

A lua un picnic pe o față de masă curată — fie în casă, 
fie afară — poate fi o schimbare interesantă faţă de a sta la masă, 
pentru amândoi, și e o cale bună prin care bebeluşul poate 
redescoperi cât de plăcut e să ia parte la masă. 


Ce puteţi face: 


e Luaţi masa alături de copil ori de câte ori e posibil. 

e Asiguraţi-vă că se simte confortabil la masă. 

e Daţi-i voie să se joace cu mâncarea şi să facă mizerie când 
mănâncă. 

e Încercați să nu îl priviți insistent când mănâncă. 

e Nu îl forţaţi să stea la masă perioade lungi de timp dacă 
şi-a pierdut interesul pentru hrană. 
Asiguraţi-vă că nu a rămas mâncare pe podea. 

e Încercaţi să luaţi un picnic (în casă sau afară) pentru a 
reînvia bucuria de a mânca împreună. 


Deşi mulţi bebeluşi sunt nerăbdători să încerce alimentele 
solide imediat ce au ocazia, începând cu vârsta de şase luni, sunt 
şi unii care nu sunt în mod serios interesaţi decât după nouă luni 
sau mai mult. Recomandările actuale ale OMS (și cele britanice) 
se referă la introducerea solidelor începând cu şase luni. Dar 
aceasta nu înseamnă că toți bebeluşii vor fi pregătiți la exact 
aceeaşi vârstă, la fel cum nu toţi bebeluşii vor merge la un an. 

La şase luni laptele matern şi laptele praf nu devin brusc 
nepotrivite ca surse de hrană; mesele de lapte ale unui bebeluș 
pot (şi trebuie) să constituie sursa principală de hrană pentru 
câteva luni cel puţin, cu ceva suplimente (vezi pagina 51). Ce 
contează e ca bebeluşul să aibă şansa de a hotărî de ce altceva are 
nevoie. 

Din relatările părinţilor aflăm că bebeluşii ale căror familii 
au un istoric de alergii au tendinţa de a începe lent diversificarea, 
dacă li se oferă ocazia de a alege; aceasta este important pentru 
reducerea şanselor de a declanşa o reacție alergică la o vârstă 
foarte mică a copilului. Suplimentele de vitamina A, C sau D şi 
de fier pot fi foarte utile pentru aceşti copii. 

Un număr mic de copii au anumite probleme fizice 
(cum ar fi hipotonie musculară sau o anomalie a gâtului), care îi 
împiedică să dezvolte abilitatea de a se hrăni singuri. E posibil 
ca, în cazuri extrem de rare, asemenea boli ale bebeluşului să fi 
rămas neobservate până după vârsta de şase luni. În acest caz, 
lentoarea dezvoltării abilităților legate de hrănire poate fi primul 
semn că e ceva în neregulă. Dacă aveţi vreun dubiu legat de 
dezvoltarea generală a copilului — de pildă, dacă pare să nu se 
descurce să apuce jucării să şi le ducă la gură —, atunci ar fi bine 
să îl duceți la un control medical, să nu fie vorba de o afecţiune 
mai serioasă. 

Ce puteţi face: 


e Evitaţi să spuneți despre bebeluş că „mănâncă puţin“ sau 
că are un „apetit slab“ . Dacă încă primește suficient lapte 
matern (sau lapte praf), va mânca din restul alimentelor cât 
are nevoie — nu e nicio problemă aici! 

e Continuati să-l includeți la mese şi lăsaţi-l să își gestioneze 
mâncarea, chiar dacă nu pare interesat. În acest fel va în- 
cepe să mănânce mai mult imediat ce e pregătit. 


Bebelușul meu are șapte luni. Mama mea e foarte îngrijorată 
că tot ce face e să se joace cu mâncarea. E vreo problemă? 


A avea încredere că bebelușul va mânca cât are nevoie 
şi a-i permite să se descurce singur sau să se joace cu mâncarea 
sunt probabil două dintre cele mai importante elemente ale 
autodiversificării. Sunt de asemenea aspecte ale autodiversificării 
cu care părinții (şi bunicii) se obişnuiesc cel mai greu. Generaţii 
întregi de părinți au fost încurajate să se asigure că bebeluşii 
terminau tot din farfurie, fie că îşi doreau, fie că nu. A fi siguri 
că bebeluşul lua în greutate era scopul esenţial, iar a se juca cu 
mâncarea era perceput ca o risipă, sau ca o lipsă a manierelor. 

Acum ştim că a se îngrăşa excesiv e dăunător pentru 
bebeluşi și că ei au de fapt nevoie de foarte puţină mâncare în 
primele luni de autodiversificare. Laptele matern sau laptele 
praf oferă suficienţi nutrienți şi calorii; alimentele solide oferă o 
experiență de învăţare importantă, care va contribui la o atitudine 
sănătoasă față de hrană mai târziu în viață. 

Joaca este instrumentul principal al copilului pentru 
a învăța cum funcţionează lucrurile şi pentru a dezvolta noi 
abilităţi, aşa că e important să îi oferim cât de multe ocazii de a 
se juca cu putinţă. A zdrobi mâncarea, a o împrăștia şi a o arunca 
pe jos îl învaţă pe bebeluş despre volum, forme, consistenţe — şi 
despre diferite feluri de mâncare, despre gustul lor şi despre cum 
se pot mânui. 


224 


Intrebări și răspunsuri 


Pe măsură ce creşte, bebelușul se va juca mai puţin 
şi va mânca mai mult, dar tot va simţi nevoia să se mai joace 
cu mâncarea din când în când. A-i da bebeluşului libertatea de 
a petrece cât mai mult timp jucându-se cu mâncarea şi a nu-l 
grăbi îl ajută să îşi dezvolte în propriul său ritm abilităţile (vezi 
capitolul 2). Pe măsură ce nevoia lui de hrană creşte, la fel sporesc 
şi abilitățile lui de a se hrăni singur. 

Mulţi părinți care au urmat autodiversificarea cu bebe- 
luşul lor relatează că e mult mai îndemânatic la nouă luni, să 
spunem, decât bebeluşii prietenilor lor de aceeaşi vârstă, sau 
decât erau fraţii lor mai mari hrăniţi cu linguriţa la aceeaşi vârstă. 

Dacă mânuieşte mâncarea înainte de a o duce la gură îl 
ajută pe bebeluş să îşi dea seama cum să gestioneze hrana atunci 
când se află în gura lui, aşa că probabil va fi mai priceput decât 
alți copii de aceeaşi vârstă să se descurce cu diverse consistente. 
Dacă-i permitem să se joace cu mâncarea va avea ocazia să își 
dezvolte aptitudinile de a se hrăni cu o mare varietate de alimente, 
ceea ce înseamnă că va fi bine hrănit. 

Uneori copiii mai mari se joacă cu mâncarea din plic- 
tiseală — poate încă le e foame, dar vor (sau au nevoie) de un 
aliment nou. Cea mai simplă cale este de a le oferi ceva diferit 
sau ceva din farfuria voastră. 

A avea destulă încredere în bebeluş poate fi greu, mai 
ales la început, dar mulți părinţi şi bunici îşi fac griji pur şi 
simplu pentru că așteptările lor despre cât ar trebui să mănânce 
un copil nu sunt realiste, se bazează pe mâncarea pasată, care 
conține multă apă. 

În general, câtă vreme bebeluşul îşi poate folosi mâinile 
pentru a explora obiecte şi i se dă ocazia de a mânui o diversitate 
de alimente, vă puteţi baza pe instinctele lui că va mânca atât cât 
are nevoie. Până spre cel puţin un an laptele matern sau laptele 
praf vor rămâne principala sa sursă de hrană. Dacă are scaune, 
urinează corect, e sănătos şi crește, atunci mănâncă destul. 


Diversificarea naturală 
Ce puteţi face: 


e Încurajaţi-o pe mama dumneavoastră să îşi exprime grijile. 
e Arătaţi-i câte de bine şi de fericit bebeluşul şi încurajaţi-o 
şi pe ea să privească lucrurile din această perspectivă. 

e Aveţi încredere în convingerile voastre — timpul va arăta că 
instinctul vostru de a urma autodiversificarea a fost corect, 
când bebeluşul va deveni un tovarăş de masă entuziast, 
sociabil, capabil, care adoră felul în care găteşte bunica. 


„Dacă acceptăm că hrana e parte din joaca lor, nu o sarcină în 
plus de dus la capăt, totul devine mult mai plăcut.“ 


Joanne, mama lui Caitlyn, 2 ani 


Sperăm că lectura acestei cărți a fost o bucurie şi că atât 
voi, cât şi bebeluşul aveţi parte de momente plăcute la masă 
datorită ei. 


Sperăm că aţi căpătat o înţelegere mai bună a auto- 
diversificării şi a motivelor pentru care aceasta este calea cea 
mai logică de a introduce în dieta bebelușului alimentele solide, 
a felului în care se potrivește perfect cu dezvoltarea naturală a 
abilităților bebelușului, la fel ca a celorlalte lucruri pe care le 
deprinde în primul an de viaţă. Autodiversificarea poate ajuta la 
preîntâmpinarea luptelor în privinţa hranei care sunt mult prea des 
întâlnite în rândul părinţilor şi copiilor mici şi poate contribui la 
transformarea meselor în momente plăcute pentru toată familia. 
Pe scurt, poate face ca mesele să redevină o plăcere. 

Autodiversificarea e perfect logică ca parte naturală a 
creșterii. Nu doar că dezvoltarea generală a copilului joacă un 
rol important în capacitatea lor de a se hrăni singuri, dar ceea 
ce învață când au un rol la mesele familiei are potențialul de a 
contribui la formarea personalității lor. 

Există din ce în ce mai multe dovezi că felul în care 
copiii sunt hrăniți când sunt foarte mici va determina ce simt 
față de mâncare de-a lungul copilăriei şi poate chiar în perioada 
adultă. Despre obezitate şi tulburări de alimentaţie aflăm mereu 
din mass-media, iar consecinţele acestora sunt serioase. 

Multe dintre aceste probleme îşi au rădăcinile într-una 
sau mai multe din cele două chestiuni - cheie: apetitul şi controlul 
său. Dezvoltarea sănătoasă a celor două chestiuni este chintesenţa 
autodiversificării. 

Sfaturile pe care le primesc părinții despre hrănirea 
bebeluşilor se bazează pe abilităţile bebelușilor de trei-patru luni 
şi pe prezumția că bebeluşii trebuie să fie hrăniţi cu linguriţa. 

Rareori se ia în calcul abilitatea bebeluşilor de şase luni de a 
prelua controlul asupra alimentelor solide și de a se hrăni singuri. 
Autodiversificarea reuneşte ceea ce ştim despre momentul în 
care un bebeluş ar trebui să înceapă să consume alimente solide 
şi ceea ce vedem că pot ei să facă la această vârstă. 

Sperăm că v-am oferit idei practice despre cum să folosiţi 
autodiversificarea cu copilul vostru, cum să faceţi ca acest proces 
să fie unul plăcut, ce să aşteptaţi de la progresul abilităţilor 
copilului. 

În fine, le mulțumim tuturor părinților care au contribuit 
cu experienţele lor la redactarea acestei cărți. Sperăm că 
experienţele lor de a împărtăşi bucuria copiilor de a descoperi 
hrana v-au inspirat şi pe voi la fel de mult cum ne-au inspirat 
pe noi. Sunt poveștile lor, mai presus de orice, care arată că 
autodiversificarea pur şi simplu e firească. 


ANEXA 1 


POVESTEA AUTODIVERSIFICĂRII 


Deşi probabil că  autodiversificarea se practică 
dintotdeauna, teoria din jurul său a fost dezvoltată de coautorul 
Autodiversificării, Gill Rapley.! 

Ca asistent de sănătate de peste 20 de ani, ea a întâlnit 
multe familii care se loveau de multe probleme în legătură cu 
hrănirea bebeluşilor, mulţi bebeluşi se opuneau hrănirii cu 
linguriţa sau acceptau doar un număr limitat de alimente. Unii 
părinţi recurgeau la hrănire forțată pentru a-i convinge pe copii 
să mănânce. Reflexul de vomă şi înecatul cu hrană mai densă 
erau des întâlnite. Mesele erau momente extrem de tensionate 
atât pentru părinți, cât şi pentru copii. 

Gill bănuia că bebeluşii de fapt se opuneau tratamentului 
aplicat, şi nu mâncării. Simpla sugestie de a mai aștepta (dacă 
bebelușul avea sub şase luni) sau de a-l lăsa să încerce singur 
(dacă avea peste şase luni), părea să facă toată diferenţa, atât în 
ceea ce privea comportamentul copiilor, cât şi în ceea ce privea 
nivelul de stres al părinţilor. Totul se reducea la a reda controlul 
copiilor — ceea ce ridica întrebarea: De ce le-am răpit de fapt 
acest control ? 

Ca parte a studiilor de master?, Gill a recrutat un 
număr mic de părinţi, cu bebeluşi de patru luni (vârsta minimă 
recomandată la acea vreme), pentru a-i ajuta să observe ce ar face 
bebeluşii dacă li s-ar oferi ocazia de a atinge şi a mânui mâncarea 
fără să fie hrăniţi cu linguriţa. Bebeluşii erau toți alăptaţi exclusiv 
la debutul studiului și au continuat să fie alăptaţi. Studiul s-a 
încheiat când au ajuns la vârsta de nouă luni. 

Părinților li s-a cerut să îi aşeze pe bebeluşi la masă cu ei 
şi să le dea voie să exploreze şi să mânuiască diferitele alimente 

şi, dacă îşi doresc, să le mănânce. Părinţii au făcut filmuleţe scurte 
cu comportamentul bebeluşilor la masă la fiecare două săptămâni 
şi au ţinut un jurnal complet al reacţiilor pe care aceștia le-au 
avut la mâncare şi cu dezvoltarea lor generală. 

Filmele şi jurnalele au arătat că la patru luni bebeluşii nu 
erau capabili să apuce mâncarea, dar la scurt timp după aceea au 
început să se întindă după ea. Imediat ce au început să o apuce 
(unii mai devreme ca alţii), toţi şi-au dus-o la gură. Unii au 
mestecat şi au ronțăit mâncarea de la vârsta de cinci luni, dar nu 
au înghițit deloc. Cu toţii păreau total absorbiți de ceea ce făceau, 
chiar dacă nu aveau nevoie să mănânce mâncarea. 

Spre şase luni şi jumătate aproape toţi bebeluşii păreau 
să îşi fi dat seama cum să îşi ducă mâncarea la gură şi după ce 
exersau mestecatul o săptămână sau două, reuşeau să o înghită. 
Treptat au început să se joace mai puţin cu mâncarea, iar mâncatul 
a devenit un scop în sine. Pe măsură ce le-a sporit coordonarea 
mână-ochi, iar abilităţile lor motorii fine s-au dezvoltat, au reușit 
să apuce bucăţi din ce în ce mai mici. 

În jurul vârstei de nouă luni toţi bebeluşii mâncau o gamă 
largă de alimente din meniul obişnuit al familiei. Majoritatea își 
foloseau degetele, dar începeau să mânuiască linguri sau furculiţe. 
Părinţii lor povesteau că nu au avut niciun fel de dificultăţi cu 
mâncărurile mai dense şi că nu se înecau aproape niciodată când 
mâncau. Bebeluşii erau cu toții dornici să încerce alimente noi şi 
păreau să se bucure la masă. 

Aproape în aceeași perioadă în care Gill şi-a derulat 
studiul, au apărut multe cercetări care afirmau că în mod ideal 
bebeluşii nu ar trebui să primească nimic în afară de lapte matern 
până la şase luni şi că ar trebui să se îndrepte treptat către o dietă 
mixtă după aceea. Descoperirile lui Gill, alături de poveştile 
multor părinți care le sprijină, arată că bebeluşii umani sănătoși — 
ca puii de mamifere de peste tot — îşi dezvoltă abilităţile de care 
au nevoie pentru a se hrăni singuri cu alimente solide la vârsta 
potrivită. 

Bacteriile se răspândesc şi se înmulţesc rapid în mân- 
care, iar bebeluşii sunt mai expuşi riscurilor de toxiinfecţie 
alimentară ca adulţii. Substanțele chimice pot ajunge în mâncare 
şi pot provoca boli. Pentru a fi în siguranță, e mai bine să urmaţi 
aceste reguli simple: 


|. Voi (şi familia voastră) 


e  Spălați-vă mâinile cu săpun şi clătiţi-le temeinic 
- înainte de a mânui mâncarea. 
- între mânuirea mâncării crude şi a alimentelor preparate 
- după atingerea coșului de gunoi 
- după atingerea părului şi a feţei 
- după ce aţi mânuit substanţe de curăţare 
- după ce aţi atins animalele de companie sau culcuşurile 
lor, bolurile lor de mâncare sau după ce aţi folosit toaleta. 


e  Spălaţi-vă mult mai des mâinile dacă aveţi un microb sau 
o răceală. 

e  Spălați mâinile bebeluşului cu săpun mai blând și apă 
înainte de a-i oferi mâncare şi încurajaţi-i pe ceilalți 
membri ai familiei să îşi spele mâinile înainte de a se 
aşeza la masă. 

2. Suprafeţele şi echipamentul 


e Curăţaţi toate suprafeţele şi echipamentul înainte și 


după prepararea hranei şi după ce au fost folosite pentru 
alimentele nepreparate. 

Curăţaţi fundul de lemn şi cuţitele după ce le-aţi folosit 
pentru alimentele nepreparate. Dacă e posibil, folosiţi 
două suprafeţe diferite, una pentru alimentele nepreparate 
şi alta pentru mâncarea gătită. 


Păstrarea alimentelor 


Urmaţi instrucțiunile oferite pe ambalajele alimentelor. 
Puneţi alimentele care au menţiunea „A se folosi înainte 
de“ (faţă de o simplă dată a expirării) în frigider imediat 
ce ați ajuns acasă. 

Puneţi la loc alimentele îngheţate în frigider sau 
congelator după ce aţi folosit parte din ele. 

Verificaţi des data expirării alimentelor. Verificaţi să nu se 
fi degradat deja, dacă se află în preajma datei de expirare. 
Înveliţi sau acoperiţi toate alimentele crude sau negătite, 
mai ales carnea sau peştele şi depozitaţi-le în partea de 
Jos a frigiderului, aşa încât să nu se scurgă peste celelalte 
alimente. 

Alimentele care nu ar trebui consumate fierbinţi trebuie 
acoperite, răcite rapid şi puse la frigider sau congelator 
imediat ce s-au răcit. În mod special carnea, peştele, 
ouăle şi orezul, toate putând conţine bacterii care se 
înmulţesc repede la temperatura camerei. (Alimentele se 
răcesc mai rapid în cantități mici și în vase puţin adânci 
decât în cantităţi mari. Orezul poate fi clătit în apă rece 
pentru o răcire rapidă.) 

Investiţi într-un termometru pentru frigider. Ţineţi-l 

în partea cea mai rece a frigiderului (de obicei, în 
compartimentul cel mai de jos, în spate). Păstraţi o 
temperatură între 0 şi 5 grade Celsius. Dacă temperatura 
este mai mare, ţineţi minte că alimentele nu se vor 

menţine proaspete la fel de mult timp. Pentru a conserva 
mâncarea la temperatura potrivită în frigider: 


Nu lăsaţi ușa frigiderului deschisă mai mult decât e absolut 
necesar. 

Nu puneţi alimente care se degradează uşor în ușa frigiderului. 

Nu puneţi hrană fierbinte în frigider pentru că va creşte 
temperatura întregului frigider. 


Există o teorie conform căreia acidul din fructe şi legume 
poate face o reacţie cu metalul din folia de aluminiu, 
eliberând substanţe chimice în mâncare. Poate ar fi mai 
bine să folosiţi folie alimentară pentru aceste alimente. 
Dacă folosiţi folie alimentară, verificaţi să fie ceva potrivit 
de folosit cu alimentele. Dacă aveţi dubii, puneţi mâncarea 
într-un bol şi acoperiţi-l cu folie, ca să fiți sigure că aceasta 
nu atinge mâncarea. 

Verificaţi instrucțiunile producătorului în privinţa timpilor 
de depozitare a alimentelor congelate. 


4. Gătitul 


Spălați fructele şi legumele bine şi clătiți carnea, puiul, 
peştele, orezul înainte de a le găti. 

Decongelaţi carnea şi puiul bine înainte de a le găti. E 
mai sigur să le decongelaţi lent, în frigider, sau rapid, la 
cuptorul cu microunde, decât să le lăsaţi la temperatura 
camerei. 

Asiguraţi-vă că mâncarea e bine gătită. Înainte de a o 
servi, verificați să fie fierbinte peste tot. Nu scurtaţi timpii 
de gătit de pe ambalaje sau din cărțile cu reţete. 

Folosiţi temperatura recomandată pentru alimentele gătite 
la cuptor şi urmaţi fidel instrucțiunile dacă folosiți un 
cuptor cu microunde. 

Asiguraţi-vă că ouăle sunt mereu bine gătite. Evitaţi reţete 
care includ ouă negătite, cum ar fi maioneza. 

Dacă e posibil, serviţi mâncarea imediat ce a fost gătită. 
Dacă aveţi nevoie să o păstraţi fierbinte, asigurați-vă că 

rămâne la peste 63 de grade Celsius. Dacă nu puteţi să 
menţineţi o temperatură atât de ridicată, ar trebui folosită 
într-un interval de două ore, sau răcită şi pusă în frigider, 
pentru a fi reîncălzită mai târziu. E un lucru foarte important 
când vorbim despre carne, peşte, ouă şi orez. 

Mâncarea gătită răcită ar trebui reîncălzită o singură dată. 
Asiguraţi-vă că e fierbinte înainte de a o servi. 

